
PR^EFATIO 



In gratiam eorum, qui faciliorem canonum notitiam 
desiderant, prsesens opus concinnatum est. 

« Contingere potest, ut nonnulli qui hcec nostra 
ktelligere valent, planiores non inveniant libros. 
Ideoque utile est,plures a pluribus fieri diverso stylo, 
non diversa fide, etiam in qtccestionibus eisdem } ut ad 
plurimos res ipsa perveniat (1). » Licet multa de jure 
pontificio scripta prodierint, hactenus in Galliis exspec* 
tatur Cursusjuris canonici, nempe opus methodicum, 
In meliorem ordinem redactum, scientia postulatis 
respondens, studiisque clericalibus accommodatum. 

I. Primarius legum effectus est obligatio ad obser* 
fantiam ; alter earum effectus est obligatio ad scien- 
tiam. Plurimi qaidem arbitrantur, studia juriseccle- 

(1) S. Augustinus, lib. I, de Trinitate, cap. m. 

I. * 

siastici difficilia esse, sive ob varia disciplinae adjuncta 
variis aetatibus accedentia,. sive ob innumeros codices 
pervolvendos, sive ob intricatas ac perplexas interpre- 
tum methodos et traditiones. Ea de causa Summi 
Pontifices suas omnes curas conferre non intermise- 
runt, ut clerici jus sacrum addiscerent, canonumque 
cultores auctis praesidiis fruerentur. Pro ratione stu- 
diorum in Universitatibus constituta, curriculum ca- 
nonici juris absolvitur duplici labore, videlicet Institu- 
tionibus et Decretalium expositione : Institutiones 
viam sternunt ad praecepta scientiae canonicae perci- 
pienda ; Decretalium autem explicatio consistit tum in 
doctrina juris tradenda secundum ipsarum titulos, 
tum in singulis capitibus textus interpretandis. 

Jampridem in Galliis maximam passa est jurispru- 
dentia jactnram, quandiu legum studia nondum resti- 
tuta erant. Vulgus existimabat, actum esse de propo- 
nenda juris scripti auctoritate; arbitrium sine regulis 
sapientiam fingentes, dictitabant leges ecclesiasticas 
aut ipsa sul vetustate collapsas, aut contrariis moribus 
immutatas. Episcopi vero praesentiebant, rem esse 
gravissimi periculi plenam, si generales Ecclesiae leges 
memoria excidant et hominum actus fluctuent in in- 

•certo; itaque studiis ecclesiasticis consulentes, ne 
omni vento doctrinae agitaremur, elaborandum cen- 
suerunt in recta juris instauratione. Quibus Dominus 
noster Pius IX, de promovendis scientiarum incre- 
mentis sollicitus, animos addidit, ut in seminariis 
majoribus praelectiones canonicas instituerent : <kAdo- 
lescentes clerici in vestris seminariis... sacrorum ca- 
nonum scientiam, ex auctoribus ab Apostolica Sede 
probatis depromptam, consequivateant (1). » 

Exinde multo plures numerosunt, qui jurispruden- 
tiae vacent, et exarandis scriptis canonicis operas suas 
impendant. Verumtamen, cum res omnes optimae non- 
nisi sensim adolescant et perficiantur, dolemus^ doctri- 
nam juris, ex quo restaurari ccepit, non potuisse ad 
pristinum nitorem adduci. Si in caiBam difficultatis in- 
quiras, multiplicem facile invenies. Alii namque scrip- 
tores selecta quaedam disciplinse capita discutienda sibi 
sumpserunt; alii universas juris sacri partes illustra- 
runt pluribus magnisque voluminibus, quorum ope- 
rosa est lectio; paucis propositum fuit compendium 
seminariis et sacerdotibus destinatum conscribere. 

(l) Pii IX litterse encyclic» Inter multiplices, ad Episcopos Galliae 
(die 21 martii 1853). 

V 

Neque omnibus placuit quorumdam methodus : vel 
enim praejudicatis plus aequo indulserunt opinionibus ; 
vel canonum scientiam a theologia haud satis discrimi- 
nant delectu rerum aut argumentorum genere ; vel de 
principiis generalibus stabiliendis parum solliciti, non 
explicant jus per regulas, sed cumulo quaestionum aut 
mole citationum legentem fatigant ; vel demum arbi- 
trario sub respectu distribuunt elementa juris, ita ut 
notionum nexus vix appareat, neque permultae tracta- 
tiones in unum corpus redigantur. 

Nunquam exhaurientur modi, quibus ad veritatem 
accedamus. Quae cum ita se habeant, quemadmodum 
artes laudabili inventione ulterius progrediuntur, pari 
solertia scriptoribus annitendum est, ut clericis juris- 
prudentiae addictis prsesto sint majora studiorum ad- 
jumenta. Ingenium Galliae delectatur perspicuitate 
ordinis. Ad superanda impsdimenta qu© nostris in re- 
gionibus disciplinam canonum circumstant, studium 
juris ecclesiastici methodo scientifica instituendum 
esse, clerus lubenter profitetur. 

II. Si rerum magistram experientiam consulamus, 
aptiori ratione proponi potest modus discendi jus ca- 
nonicum. Eo tendit Expositio methodica. Utinam 

aperiat viam commodiorem ad jurisprudentiam Ec- 
clesiae excolendam! 

Ut opus susceptum ad scientiae normam exigeretur, 
ex purissimis fontibus, ex ipsis legibus divinis et eccle- 
siasticis derivamus doctrinam canonicam. Jura Summi 
Pontificis vindicantur, quin detrahatur Episcoporum 
auctoritati ; salva fide, salvo jure, abstinemus a ver- 
borum acerbitate. Tum ex voluntate Christi, tum ex 
natura societatis perfecte definitur Ecclesiee potestas ; 
inde prodeunt canonic» sanctiones. Juri communi, 
cujus explanationem potissimum aggredimur, accedit 
disciplina Galliae propria. Decretalibus adjunximus 
eoncilium Tridentinum, novissimasque constitutiones 
pontificias et ordinationes legibus affines quibus inno- 
tescitjus vigens. 

Methodum ex natura rei deductam persequimur ; 
optamus enim ut ipse juris ecclesiastici conspectus 
ideam Ecclesi» exprimat. Jamvero Institutionum tri- 
plex munus est : primum, elementa juris in formam 
scientificam redigere; alterum, principiis generalibus 
constitutis, inde particulares conclusiones recte tferi- 
vare ; tertium, ad explicationem juris regulas adhibere 
velut apposita lumina, quibus clare perspicimus men- 

tem Ecclesiae in legibus. In hunc finem philosophia 
juris canonici instituit integrum systema regularum, 
quse sub principiis, ex quibus procedunt, ordinantur. 
Cum criterium juridicum informari nequeat, nisidili- 
genter servetur ordo logicus, ideo partitiones et sub- 
divisiones operis cogitate meditati sumus, ut uni- 
versse juris materise, suis sedibus restitutae, ad suum 
naturalem ordinem revocarentur. 

Theoriam et praxim, jus publicum simul et priva- 
tum amplectimur. Ubertatem delectu temperantes, 
ante omnia quidem intuemur quid ab Ecclesia statu- 
tum fuerit ; verum operss pretium duximus, non tam 
speciales qusestiones prodita canonum auctoritate mul- 
tiplici dirimere, quam regulas generales ponere, ex 
quibus quaestionum ipsarum solutio sponte sua dima- 
naret. 

Ad formam scriptionis quod attinet, opus dividitur 
in partem generalem et specialem. Pars generalis com- 
plectitur principia scientise canonicae. Pars specialis 
describit statum Ecclesiae juxta canones, sive respectu 
personarum Ecclesiae, sive respectu mediorum quibus 
instructa est, sive respectu relationum illius cum socie- 
tatibus civilibus. Monitum velimus lectorem, materias 

ad jus ecclesiasticum non pertinentes in hoc libro frus- 
tra quseri. Multas notas adjecimus, tum ut forites juris 
discentibus obvii essent, tum etiam ne quid sine auc- 
toritate assertum argueretur. Singulis qusestionibus 
praefixa est partitio ; hinc ordo praevenit demonstratio- 
nem, quoties ex eo manifestum flt, sequentes proposi- 
tiones vera esse prsecedentium consectaria. 

Nihil neglectum fuit, ut Expositio methodica juris 
canonici juventuti legum studiosae proficeret. 

PR/ENOTIONES 

ORDO DICENDORUM IN PBjENOTIONIBUS 

§ 1. Notio Juris in genere. 

§ 2. Juris ecclesiastici notio. 

§ 3. Jus canonicum quatenus est scientia. 

§ 4. Adminicula Juris canonici. 

§ 5. Partitio Institutionum. 

§ 1. — Notio Juris. 

I. Diversse acceptiones istius vocis. 

II. Origo Juris. 

III. Juris distributio invarias species. 

1. — Diversse acceptiones hujus vocis. 

Jus est medium per quod intendimus justitiam in so- 
cietate (1). Inde intelliguntur diversse acceptiones istius 
vocis. 

Gonceptus juris 'est idea simplex simul et complexa. 

(1) Schmalzgrueber, Jus eccksiasticum dhsert. procemialis, § 1. 
I. I 

Quatenus htec idea simplex est et primigeaia, nomine 
juris exprimitur tum legitima faeultas, seu potestas ad 
illud quod juxta ratiouis normam competit; tum obli- 
gatio juri respondens, nam correlativa dicuntur moralis 
facultas et officium ; tum lex ipsa, qua facultas et obli- 
gatio regulantur. 

Quatenus vero idea fit complexa, jas vel objective, vel 
subjective spectari potest. Objective spectatum, est com- 
plexio legum, quibus facultates et obligationes ia aliqua 
societate determinautur. Qua: complexio, si recto ordine 
digesta sit, systema juris dicitur. 

Jus subjective consideratum est scientia hujusmodi le- 
gum vitffi socialis, siquidem circa societalis facultates et 
obligationes legibus determinandas, tanquam circa car- 
dines, versatur universa jurium disciplina(l). 

n. — Origo Juris. 

i :" I, Falsa systemata. — Cum homo sit ens corporale, 
spirituale et sociale, falsa de juris origine systemata ex 
triplici fonte prodieruut; etenim abiis excogitabantur 
qui, ab hominis adaequata considerationc recedentes, et 
a legeCreatoris deficientes, vel corporis, vel animte, vel 
Status independentiam absolutam nngunt. 

In errores bujusmodi lapsi sunt tum veteres, tum no- 
vatores. 

i . Apud veteres, Epicureis pro jure fueruQt voluptas, 
vis et utilitas. 
HlStoiei, ex adverso, independentiam animte statuebant, 

ubjicientes : quare justitiam et Deum ipsum 

pellebant. 

olitici radicem juris duplici modo evertunt : 

, Irulitutionum liber uagogicus, cap. i. 

aliis, jus ex pactis humanis derivatur ; aliis, justitiacives 
ligat, non imperantes. 

2. Tria haec systemata, mutatis aliquatenus formis, 
hodiernis moribus vigent. 

Utilitarii, Materialistae jus ex utilitate, utiiitatem ex 
voluptate dimetiuntur. 

Rationalistae, Naturalistae summum imperium rationi 
conferunt , nullamque legem superiorem agnoscunt 
praeter ineluctabilem naturae evolutionem. 

Demum, Pantheismus politicus juris fontem sive in 
regum, sive in populorum voluntate constituit (1). 

II. Vera juris origo. — Leges requirunt duos actus le- 
gislatoris, unum quidem intellectus disponentis, alte- 
rum vero voluntatis praecipientis. Itaque duplici ele- 
mento constant, nempe rationis ordinatione et potestatis 
voluntate. 

Jamvero sub utfoque respectu jus a divina sapientia 
ducit originem. Etenim, cum Deus sit fons aequitatis et 
auctoritatis, leges humanae vim et sequitatem ab ipso 
accipiunt (2). 

\ . iEquitas legum est illarum conformitas cum lege 
aeterna. Lex vero seterna, inDeo universi supremogu- 
bernatore, est ratio divinae sapientiae dirigentis creatu- 
ras ad suum finem, in bonum commune. Gaeterae leges 
non sunt justae, nisi hanc regulam imitentur. 

2. Leges a Deo vim obligandi mutuantur. Ratio est, 
quia sola potestas imponit obligationem ; atqui omnis 
potestas a potestate divina procedit, juxta illud S. Pauli : 
Non est potestas nisia Deo. (Rom. xm.) 

Igitur Deus est auctor juris, siquidem leges ab ipso 

(1) Audisio, Juris naiurce fundamenia^ lib. I, tit. 1. — Gonzalez, 
Apparatus de origine et progressu jaris canonici. 

(2) S. Thomag, l-2,q. 91, de Lege ceterna. — Pii IX, Syllabus com- 
plectens pnecipuos nostr» setatis errores, LVI. 

derivantur, sive tanquam a causa exemplari, sive tan- 
quam a cau^a efflciente. 

Argumentum sic contrahitur : quod est tale per par- 
ticipationem derivatur ab eo quod est tale per essen- 
tiam. Atqui lex seterna est lex per essentiam, omnes 
autem aliae leges sunt leges per participationem. Ergo 
primordia juris ajure increato sunl capienda. 

III. Corollaria. — 1° Jus et religio, licet ab invicem 
diiferant, ex eodem fonte dimanant, ideoque arctissimo 
vinculo connectuntur. 

2° Observantia juris est pars officiorum quae homini 
christiano ex religione incumbunt. 

3° Ex dictis patet, quam perverse illi sentiunt, qui, 
praescindendo a Deo et ultima hominis destinatione, 
fundamentum juris inquiriint, et religionem a jure eli- 
minare nituntur. 

4° Jus de quo scientia nostra inscribitur, suam a jure 
increato haurit dignitatem . 

III. — Juris distributio in varias species (1). 

I. Jus dividitur in naturale et positivum. Jus naturale 
constat iis legibus quae ita necessario fluunt ex Dei et 
creaturarum essentia, ut non possintnonexistere. Dici- 
tur jus naturse, primo, quia rerum conditarum naturae 
ita convenit ut necessario ex ipsa # eruatur ; secundo, 
quia naturae hominum ita congenitum est, ut cuilibet 
rationis capaci principia ejusdeminnotescant. Definitur : 
participatio legis aeternae in rationali creatura, seu ordi- 
natio divina cordibus nostris ab auctorenaturae humanae 



(1) Gonzalez, Apparatus de origine juris canonici. — ZalHnger, 
Institutiones juris publici, Prolegomena. — Pirhing, Procemium injus 
canonicum. 

impressa, per lumen rationis cognita, et ad operandum 
convenienter dirigens. 

Jus naturale distinguitur in privatum, domesticum, pu- 
blicum et gentium. Illius prima pars, seu jus privatum, 
hominem in statu naturali positum considerat, nullo 
affectum adventitio statu. 

Jus domesticum ea exponit quaead familiam pertinent, 
nempc societatis conjugalis, parentalis ac herilis fines, 
jura etohligationes. Juspublicum universale estsystema 
legum, quibus, natura duce, definitur constitutio societa- 
tis perfectae, v. gr . , societatis politicse. Jus gentium natu- 
rale est complexio jurium et obligationum quse inter di- 
versas gentes ab ipsa natura statuta sunt. 

Jus positivum complectitur leges libera voluntate, 
sive Dei, sive hominum, conditas. Discrimen utriusque 
juris naturalis et positivi per se patet ; jus naturale est 
immutabile, cum ex rerum essentia proveniat. Jus vero 
positivum mutari potest, nam libera legislatoris volun- 
tate fertur, qui leges suas variis adjunctis accommodat. 

II. Jus positivum subdividitur in divinum quod a Deo 
vel Christo conditum est, et kumanum, quod proxime ab 
humana auctoritate statuitur. Utrumque, cum sit acci- 
dentale et potuerit non constitui, rationis lumine haud 
innotescit, sed aliis mediis promulgari debet. 

Jus divinum positivum constat legibus externis a Deo 
latis, quibus homines ad finem supernaturalem diri- 
guntur. Duplex distingui solet, nempe Vetus Testamen- 
tum et Lex nova, seu complexus legum quibus Ghristus 
Ecclesiam tanquam societatem perfectam constituit, 
illiusque fundamentalia jura et officia determinavit. 

III. Juris humani duplex distinguitur species : jus 
ecclesiasticum et jus civile. Jus ecclesiasticum, quamvis 
primaria ejus principia a Christo sancita fuerint, tamen 
humannm est in eo sensu, quod plurimi canones ab Ec- 

clesise rectoribus decernantur. Jus civile leges continet 
quae in singulis Statibus a potestate civili feruntur ob 
bonum temporale. 

Utrumque vigere constat. Etenim utraque societas, 
videlicet ecclesiastica et civilis, est distincta, per se 
autonoma, seu in ordine suo independens. Gum easit 
societatis autonomae indoles, ut jure proprio regatur, 
idcirco Ecclesia et Status suum proprium jus babent. 
Inde leges ecclesiasticse et civiles. 

Jamvero discrimen magni momenti inter jus canoni- 
cum et jus civile intercedit : differunt enim origine, ob- 
jecto et fine. — 1. Origine : Origo societatis civilis est a 
Deo ut auctore naturae ; posito facto revelationis, eccle- 
siastica societas auctore Christo consistit. Illa varias re- 
giminis formas induit ; ista semper una eademque re- 
manet. — 2. Objecto : Jus ecclesiasticum spiritualia 
moderatur; jus civile politica ettemporalia. — 3. Fine: 
Ecclesia ordinatur ad finem supernaturalem ; societas 
civilis ad finem naturalem. Proinde jus canonicum seter- 
nam hominum beatitudinem praecipue spectat; jus vero 
civile terrenam felicitatem respicit. 

Ex quo triplici discrimine proditur etiam triplex 
causa, quamobrem jus canonicum juri civili antecellit : 
nimirum excellit ratione potestatis unde manat, ratione 
objecti et finis. TantUm distantcanones a legibus mundi, 
quantum sacra a profanis. 

Attamen utraque hsec jura inter se ita nexa sunt, ut 
alterum alteri auxilium prsestet. Unde ait Lucius III : 
« Sicut leges (civiles) non dedignantur sacros canones 
imitari, ita et sacrorum canonum statuta principum 
constitutionibus adjuvantur. » 

Insuper inter utrumque jus manifesta existit analogia. 
Sicut juris civilis est positivis legibus jura et officia ci- 
vium determinare, ita Ecclesiae canonibus jura et officia 

christianorum determinantur. Proptereajus canonicum, 
de quo sermonem instituimus, dictum est annulus quo 
jus civile cum religione connectitur (4). 

§ 2. — Juris ecclesiastici notio. 

* • 

I. Ejus nomina. 

II. Definitio juris canonici objective spectati. 

III. lllius divisio. 

I. — Nomina juris canonici (2). 

Jus canonicum vocatur jus sacrum, divinum, pontifi- 
cium, ecclesiasticum. Dicitur : 

1. Jus sacrum y tum ab auctore suo qui est persona 
sacra, nempe Ghristus et ecclesiastica potestas ab ipso 
instituta ; tum a materia circa quam versatur ; tum a fine, 
dirigit'enim ad finem sacrum, scilicet bonum spirituale 
fidelium et aeternam beatitudinem. 

2. Jus divinum, vel quia Spiritus S. Ecclesiae ministerio 
disciplinam sacram informat ; vel quiacanones suntcon- 
clusiones deductae ex principiis legis divinse ; vel quia 
jus istuddivinam Ecclesi® constitutionem complectitur, 
licet ex parte potiori sit humanum. 

3. Jus pontificium, sive ut a jure civili distinguatur ; 
sive propterea quod a romanis Pontificibus firmatum 
sit, id est, vel traditum, velconstitutum, vel approbatum. 

4. Jus ecclesiasticum, tum ratione objecti, quoniam 
agit de personis et rebus ecclesiasticis ; tum ratione ori- 
ginis, quia nimirum ecclesiastica potestate statutum est. 

5. Jus canonicum. Juxta sensum istius nominis, jus 
ecclesiasticum estjws regulare, quia canon grsece, latine 

(1) Schmalzgrueber, Jus ecclesiasticum % dissert. prooem., § 7. 

(2) Bouix, de Principiis juris canonici. — Schmalzgrueber, Dissert. 
procem., § 7. 

regula nuncupatur. Merito dicitur jusregulare per excel- 
lenliam, cum canon m usu juris significet regulam ec- 
clesiasticam, inter humanas regutas principem, sicutjws 
tivile sine addito significatyws romaman, 

Novissimis temporibus, |us canonicum et jus eccle- 
siasticum ita sibi invicem opponi solent, ut illud eas 
tantum normas comprehendere censealur, qufe ab ec- 
clesiastica auctoritale statutte sunt, istud vero coDCipia- 
tur velut complexus omnium prorsus legum qute ad 
disciplinam Ecclesite externam pertinent, etiam earum 
quae a potestate civili in ordine ad politiam ecclesiasti- 
cam decernnntur. In eo sensu jus ecclesiasticum latius 
patet quam jus canonicum. Verum cum leges a potes- 
tate civili Ecclesite obtrussc potius usurpationem juris 
quam jus contineant, perperam velut pars juris eccle- 
siastici considerantur. Igitur hffic duo vocabula promis- 
cue accipimus, siquidem Ecclesia suo nomine leges 
snas denominat. 

II. — Deflnitio. 

I. Jus canonicum objective spectatum, breviter de- 
finitur : ComplexusregularumquibusvitaEeclesiatanquam 
societatis visibilis regitur ({). 

Aliis verbis : Systema legum quibus ordijiatur Ecclesia 
Ckrtsti, ut et conservaripossit, et finem suum assequatur (2). 

Aliis etiam: Systema legum quibus Ecclesia tumaCkristo 
constituitur, tum eccksiastica potestate dtrigitur (3). 

II. Fusius describitur : Complexio legum ab Ecclesia 
Christiper Episcopos,pra?sertim vero per R. Pontificem san- 

tibus societatis christianw jura et officia deter- 

Mamtale juris ecclesiastici, § 2. 
, Institutionei juris publici ecclesiattici, p. 1 . 
Du drott ecclesiastique dans ses prmcipes gtniraux. 

minantur y et fidelium actiones diriguntur ad finem Eccksice 
proprium. 

Dicitur : — i° Complexio legum: id commune est juri 
cujusque societatis. Leges ecclesiasticsenontantum con- 
silia sunt et suasiones, sed primarius earum effectus est 
obligatio ; ad illas observandasrectores Ecclesiae judicio 
poenisque cogere valent. 

^PerEpiscopos et prcesertim per R. Pontificem: Regimen 
Ecclesiae Petro et Aposlolis, eorumque successoribus a 
Domino traditum fuit. Suprema potestate R, Pontifex 
et concilium cecumenicum leges universales statuunt. 
Leges vero particulares a singulis Episcopis et cseteris 
legislatoribus feruntur. 

3° Ab Ecclesia Ckristi. sancitarum : Potestas eccle- 

siastica triplici modo leges firmat : illas enim vel propo- 
suit, vel ipsa condidit, vel approbavit. 

Ea quae Deum aut Christum habent auctorem, v. gr., 
fideidogmata,morum regulae, juraconstitutiva Ecclesiae, 
ad jus divinum referuntur. Juscanonicum non spectant, 
nisi quatenus sunt ejus ratio et fundamentum, vel qua- 
tenus Ecclesiae traditione declarantur, auctoritate pro- 
ponuntur, poenis vindicantur. 

Leges vero mere disciplinares ipsa Ecclesia statuit. 

Insuper aliae regulse sunt quse, moribus christianorum 
primum inductse, tacitoEcclesiaeconsensu approbantur, 
et sub consuetudinis nomine vim legis accipiunt (1). 

4° Societatis christiance jura et officia determinantur. 
Jure canonico generalis status Ecclesiae determinatur, 
sive respectu gradus quem obtinet Ecclesia prae cseteris 
societatibus ; sive respectu potestatis et virium quibus 
praedita est; sive respectu personarum in quibus dicta 
potestas residet (2). 

(1) Pirhing, Procemium in jus canonicum. 

(2) Tarquini, Institutiones juris publici ecclesiastici, p. 2. 

1. 

5° Fidelium actiones diriguntur ad finem Ecclesice pro- 
prium. His verbis innotescunt juris ecclesiastici materia, 
forina et finis. Materia exqua sunt leges, ex quibus inte- 
gratur jus canonicum. Materia inqua seu subjectum sunt 
omnes fideles. Materia circa quam seu objectum mate- 
riale proximum sunt actiones fidelium, ut dirigendae per 
canones. Forma seu objectum formale est rectitudo, 
quae per canonum directionem in actiones cbristiano- 
rum inducitur ; hanc enim rectitudinem intendunt cano- 
nes Ecelesiae. Finis proximus- est recta christianorum 
institutio, seu bonum vitaB christianae, maxime in acti- 
bus externis relucens. Finis remotus est beatitudo 
aeterna (1). 

III. — Divisio. 

I. Ratione objecti, jus canonicum dividitur in jus pu- 
blicum et/?ra?a£wm,siquidem, ex definitione, jus canoni- 
cum est complexus legum quibus Ecclesia constituitur 
et dirigitur. 

Jus publicum est systema legum, quibus Ecclesiae con- 
stitutio definitur, tum ex natura societatis perfectae, tum 
ex positiva voluntateGhristi ejus fundatoris. Jusprivatum 
est systema legum ab Ecclesiae auctoritate sancitarum, 
quibus singula societatis membra diriguntur ad finem 
assequendum (2). 

Jus publicum rursus dividitur in tnternum et externum. 
Internum illud est quo societatis regimen constituitur, 
sive discrimine graduum quibus personae apto ordine 
disponuntur, sive determinatione potestatis et medio- 
rum quibus integra Ecclesia finem suumassequi potest. 

(1) Maschat, Prolegomena juris canomci, § 1. 

(2) Tarquini, Institutiones juris publici ecclesiastici, p. i . — Soglia, 
Institutiones juris ecclesiastici publici % §6. — Audisio, Droit public 
de rEglise, Introduction. 

Jus externum illud est quo status Ecclesiae determinatur 
respectu caeterarum societatum, id est, quo relationes 
Ecclesiae et societatis civilis regulantur; unde externa 
Ecclesiae positio nascitur. 

Igitur, jus publicum, objective vel subjective specta- 
tum, ratione quidem discernitur a jure privato ; minime 
vero abinvicem absoluta separatione diveliuntur. Utrum- 
que societatis christianae jura et officia determinat, modo 
tamen diverso, scilicet vel in genere, vel in specie. Jure 
publico status Ecclesise determinatur, quatenus societa- 
tis christianaB jura et officia generatim in suis principiis 
investigantur. ,Jus vero privatum, facta principiorum 
applicatione ad peculiares christianorum conditiones, 
singulorum jura et officia definit. 

II. Ratione originis, jus canonicum est vel divinum, vel 
humanum, siquidem constat partim humanis, partim di- 
vinis legibus. 

III. Rationem<wft quopromulgatur, distinguitur/ws scri- 
ptum quod scriptis canonibus continetur, etjus non scri- 
ptum, nempe traditio et consuetudines vim legis ha- 
bentes. 

IV. Ratione eorum quos obligat, jus commune differt a 
particulari. Jus commune universam Ecclesiam genera- 
liter regit, licet nonnulli titulo dispensationis vel legi- 
timae consuetudinis eximi possint, quin propterea cesset 
ratio et denominatio juris communis. Jus particulare 
pro quadam parte societatis Ecclesiasticte statutum 
est ; v. gr. jus provinciale, jus dioecesanum. 

V. Ratione temporis, aliud antiquum, aliud novum, aliud 
novtssimum nuncupatur. Jus antiquum illud est quod le- 
ges ab initio Ecclesiae usque ad saeculum XII editas con- 
tinet. Jus novum comprehendit leges a decreto Gratia- 
niusque ad conciliuni Tridentinum conditas, et in libro 
Decretalium repertas. Jus novissimum canones concilii 

Tridentini legesque postea sancitas complectitur. Hsec 
ultima distinctio nonnisi in hunc finem admittitur, ut 
historicae juris canonici vicissitudines aliquo modo si- 
gnificentur. 

§ 3. — Jus canonicum quatenus est scientia. 

I. Definitio. 

II. Scopus scientise canonicse. 

III. Discrimen inter Jus canonicum et Theologiam. 

IV. Utilitas et necessitas Juris canonici. 

I. — Deflnitio scientiae canonice (1). 

I. Jus canonicum, subjective consideratum, est disci- 
plina specialis, quae a jure objective spectato, seu ab 
ipso complexu legum, differt eodem discrimine, quod 
inter religionem et religionis scientiam intercedit. 

Disciplina nostra, quae versatur in explicandis Eccle- 
siae juribus et legibus quibus regulantur, est vera scien- 
tia, nam constat principiis et conclusionibus. Etenim 
ei praesto sunt veritates naturales et catholicae quibus 
canones innituntur; ex illis vero principiis scientifice 
derivantur conclusiones. 

Definitur : Scientia legum ecclesiasticarum studiosa, sto- 
tum socialem Fcclesice describens. 

II. Ipsa scientia juris canonicidistinguiturayMrtsprw^fen- 
tia canonica. Quatenus differt a jurisprudentia, definiri 
potest : erudita et ordinata cognitio legum ecclesiasticorum. 

Jurisprudentia canonica respicit praxim, et leges ad 
casus obvenientes applicat. Definitur : habitus practicus, 
quo mediante, leges non tantum recte intelliguntur, sed etiam 
ad actiones hominum sapienter applicantur (2). 

(1) Mascliat, Prolegomena juris canonici, § 2. — Schulte, Manuale 
juris ecclesiastici, § 3. 

(2)Soglia, Institutione8 juris ecclesiastici publici, § 7. 

II. — Scopua scientie canonice (1). 

I. Munus seu officium hujus disciplinae in eo con- 
sistit ut jus ecclesiasticum exhibeatur in sua substantia, 
in sua historica evolutione et in sua idea. Nimirum, 
studiosus juris cultor docendus est, primo quaenam 
leges nunc vigeant; secundo qua ratione leges et insti- 
tutiones hodie existentes ad praesentem statum de*- 
venerint ; tertio demonstrandum est jus canonicum 
ideae et naturae Ecclesiae admodum convenire. 

Ex quo infertur, triplicem esse methodum in insti- 
tutionibus canonicis adhibendam. Methodus practica 
leges vigentes ordine conspiciendas exhibet. Methodus 
historica ostendit quomodo jus hodiernum decursu 
temporis conditum fuit. Methodus philosophka leges 
ad ideam Ecclesiae expendit, easque huic societati 
prorsus congruere demonstrat. 

Accedit quod scientifica juris canonici tractatio sibi 
exposcit triplicem hanc methodum, non unam tantum 
aut alteram. Inprimis, haec disciplina practice exp<v 
nenda est, ut clerici rectam legum cognitionem acqui- 
rant. Speculative explicari debet ut juris conformitas 
cum idea Ecclesiae perspiciatur, eoque libentius obse- 
quium regulis praestetur. Methodus demum historica 
perquam utilis est et necessaria, nam ad leges ecclesias- 
licas rite interpretandas, requiritur ut canonista juris 
progressum, videlicet causas et tempora illius mutatio- 
num investigaverit. 

II. Verum sedulo cavendum ab excessibus et abusi- 
bus in adhibenda methodo tum historica, tum philoso- 
phica. Illa haud recte utuntur, qui jus certa epocha 

(1) Phillips, Du droit ecclesiastique dans ses principes genfraux, 
Introduction, § 4. 

efformatum cujuslibet temporis exemplar ac prototy- 
pum esse opinantur, atque volunt jus Ecclesiae semper 
et ubique ad normam istius aevi reducere, v. gr. Protes- 
tantes, Jansenistae. 

Methodo philosophica abusi sunt, qui.non ex genui- 
nis fontibus, sed ex proprio ingenio ideam Ecclesiae arbi- 
trariam sibi fingunt, et ex falsis principiis deducunt 
falsum juris canonici systema. Gum Ecclesia suam a 
Ghristo constitutionem acceperit, nihil absurdius cogi- 
tari potest quam si canonicae tractationis exordium ab 
imaginaria Ecclesiae idea desumatur. Proinde humanae 
rationis opera in ea sistere debet, ut veram Ecclesiae na- 
turam scrutetur, et generalibus cum ea connexis prin- 
cipiis primum propositis, inde particulares deriventur 
conclusiones, quae totam doctrinam, veluti quodam ger- 
mine in illis inclusam, per varios gradus evolvunt (1). 

III. — Discrimen inter jus canonicum et theologiam. 

Jus ecclesiasticum a theologia discriminatum est tum 
ratione temporis, tum ratione rerum. 

1. Discrimen historicum utriusque scienti» (2). 

In historia juris canonici, tria tempora distinguenda 
sunt. 

I. Patres jus canonicum a theologia non discrimina- 
bant, neque theologiam dogmaticam a morali. Partes 
illae in quas hodie scieritia sacra dispescitur, uti variis 
locis propositae sunt in Scripturis, ita sine stabili ordine 
et pro re nata exponebantur ab Ecclesiae Patribus. Pri- 
morum enim saeculorum scriptores non systematicam 

(1) Audisio, Du droit public de Vtiglise, liv. I, tit; 1. 

(2) Zallinger, Institutionum canonicarum liber isagogicas, cap. i. 

sdlentiae formam, sed populi fidelis sanclificationem 
speetabant. Enimvero si praeclara Patrum opera ma- 
nibus volvas, in scriptis eorum nunc admiraberis theo- 
logos, nunc sapientissimos canonum doctores et prae- 
ceptores morum. Iidem, qui fidei dogmata quodam 
tempore vindicabant, alio tempore doctrinam morum 
explicabant, et leges ecclesiasticas vel condebant vel in- 
terpretabantur. 

Contigit veritatum theologicarum evolutione, atque 
canonum diversitate quam incrementa Ecclesiarum pos- 
cebant, ut cumulus fidei expositionum, regularum mo- 
ralium et canonum mirifice augeretur. Ea res segrega- 
tionem ac veluti divisionem bonorum antea communium 
peperit, et scientias sacras scindere in partes coegit ; 
uni quidem attributae sunt veritates dogmaticae, aliis 
autem praecepta morum et canones. 

Yerum nulli fines adeo stabiles fuerunt designati, ut 
nunquam altera disciplina in alterius dominium inva- 
deret. 

II. In medio aevo, vigente scholastica, theologia et dis- 
ciplina canonica seorsum traditae fuerunt. 

Hinc theologi a canonistis distincti sunt. Jus canoni- 
cum non amplius consideratum fuit ut pars theologiae, 
sed veluti scientia sui juris. 

III. A saeculo XVI, jus ecclesiasticum publicum etiam 
discernitur a jure privato. Postquain Protestantes ordi- 
nata methodo potestatem ecclesiasticam oppugnare coe- 
perunt, et Regalistae nefariis systematibus jura Ecclesiae 
labefactare conantur, ex eo jam tempore animum con- 
vertimus ad jus-publicum Ecclesiae stabiliendum. 

Itaque alii canonistae jus publicum, alii jus privatum, 
alii utrumque simul aggrediuntur. 

2. Discrimen logicum utriusque scientiae (1). 

I. Eadem doctrina sacra multipliciter considerari po- 
test : alio modo quatenus a revelatione profluit, refer- 
tur ad dogmata fidei, alio modo ad regimen Ecclesiae, 
alio denique ad conscientiae directionem. Propterea 
fidei, morumque et legum tractatio tum ad dogmaticam 
et moralem theologiam, tum ad jus ecclesiasticum per- 
tinet. 

Verumtamen res aliter a theologia, aliter a jure cano- 
nico spectatur. 

Primo quidem manifesta est distinctio juris canonici a 
theologia dogmatica. Haec enim de veritatibus revelatis 
et ab Ecclesia propositis disserit, ut statuat regulam cre- 
dendi; illud vero leges exponit, tanquam agendi regulam 
per quam recta gubernatio Ecclesiae firmatur. Scientia 
dogmatica fidei canonibus innititur, in quibus proponi- 
tur aliquid credendum ; et vicissim multae leges disci- 
plinares a fidei regulis ita pendent, ut credendi regula 
regulam agendi constituat. 

Ad mores quod attinet, quamvis jus canonicum et 
theologia moralis in exponendis agendi regulis conve- 
niant, tamen inter utramque scientiam multiplex dis- 
crimen intercedit. Namque jus canonicum primario in- 
tendit vitae socialis rectitudinem legibus comparandam ; 
theologia vero moralis, motivo generali bonitatis atque 
malitiae, versatur circa virtutes omnes ac vitia. Insuper 
ista prsecipuespectatconscientiaeforuminternum; illud 
autem maximeforumexternum respicit. Denique jus ca- 
nonicum non considerat singulos fideles more theologiae 
moralis ; sed tum universam societatem christianam, 
tum singulos relate ad communitatem intuetur. 

(I) Soglia, Institutiones juris ecclesiastici publici, pars I, cap. i. 

11. Praeterea, discriminatio absolvitur ex eo quod neu- 
tra tbeologia omnes juris canonici partes amplectitur. 
Hujusrei ratio triplex est: primo, canones sunt deter- 
minationes loci, temporis et modi quo jus divinum so- 
cietati observandum prsescribitur. Secundo, jus canoni- 
cum divinis fidei et morum veritatibus addit leges mere 
disciplinares, quibus hornines in officio continentur. 
Tertio, ad bonum spirituale promovendum, Ecclesia jus 
divinum imitatur plurimis institutionibus disciplinam 
spectantibus. 

IV. — Utilitaset necessitas juris canonici. 

Praestantia juris canonici consideranda est respectu 
Ecclesia3 in genere, et in specie respectu laicorum et 
clericorum. 

I. Quod attinet ad Ecclesiam, ipsi necessarium est jus 
canonicum. Jus enim ecclesiasticum objective specta- 
tum est complexus legum quibus Ecclesia constituitur 
et dirigitur. Atqui nulla societas esse aut vigere jotest ' 
sine constitutione qua in unum corpus socii coalescunt, 
vel sine legibus quibus ad finem conducuntur. Igitur so- 
cietati christianae necessaria est existentia juris canonici 
seu complexio legum ecclesiasticarum. 

Jamvero, ex eadem ratione infertur scientiam canoni- 
cam requiri. Namque canonessunt agendi regulae chris- 
tianis intellectu et voluntate prseditis propositse et ab 
eisdem in usum perducendae. Verum quomodo in actum 
perduci poterit regula ignorata ? Proinde cum jus 
ecclesiasticum sit norma ad quam Ecclesiae corpus 
singulaque ejus membra exigenda sunt, urget inelucta- 
bilis obligatio cognoscendi sive leges fundamentales qui- 
bus Christus Ecclesiam constituit, sive leges disciplina- 
res ab Ecclesia statutas ut societas christiaqa finem 

suum melius assequeretur. Scientiajuris auxiliante, le- 
ges conditae innotescunt, cognitae ab Ecclesiae magistra- 
tibus urgentur, a subditis observantur, a judicibus, si 
fuerint violatae, vindicantur. Ubi haec deficiunt, hoc 
unum superest ut religio languescat ; si contra floreant, 
rursus Ecclesiae reviviscunt, unitas catholica viget, cul- 
tus divinus proficit, ordo vit® socialis apud christianos 
instauratur. Ergo Ecclesiae necessaria est scientia juris 
canonici (1). 

II. Ne laicis quidem scientiam canonum negligendam 
esse, triplici ratione comprobatur. 

Primo : fideles nequeunt in unitate catholica efficaci- 
ter contineri, neque ad Ecclesiae finem diriguntur, nisi 
mediante regularum cognitione. Plurimis quidem suffi- 
cit ista scientia imperfecta quae est ex auditu ; nam po- 
pulus positus fuit ad Ecclesiae docenti obsequendum. 

Secundo : veritates canonicae scitu tam utiles atque 
dignae sunt, ut studia vel laicorum cultorum allicere 
debeant. Etenim mira legibus inest sapientia quae vene- 
ratiorfem christianorum erga Ecclesiam conciliat. Cano- 
num convenientia cum dogmatibus videtur esse velut 
catholicae religionis apologia practica. 

Terlio : ipsis magistratibus non licet jus ecclesiasti- 
cum penitus ignorare, sive quia maligne vel inscienter 
violantur Ecclesiae jura et libertas quorum cognitionem 
tnentibus ingerit scientia canonica (2). 

III. Inprimis vero clericis jus canonicum scitu neces- 
sarium est, ratione theologiae, status clericalis, praxis 
sacerdotalis et muneris parochialis. 

Primo : theologi canonibus studeant, necesse est, si- 
quidem jus canonicum ab Ecclesia commendatur ut pars 

(1) Institutiones juris canonici, auctore R. de M. 

(2) Phillips, Du droit ecckfsiastique dans ses principes gtntraux, 
Introduction, § 5. 

integralis scientiae sacrae, Imo, cum theologia ita con- 
nectitur, ut qui, insalutata juris disciplina, theologus 
appellatur,dimidium theologi» tantum mentc possidet. 
Theologia enim tota est in rebus fidei et morum illus- 
trandis; jus ecclesiasticum versatur in eis custodiendis, 
propagandis et in actum perducendis ; quamobrem ju- 
risprudentia canonica merito theologiae rectrix nuncu 
patur. 

Secundo : ratione ipsius status clericalis, summsB uti- 
litatis est studium juris canonici, nam legibus ecclesias- 
ticis vita cleri regulatur. 

Tertio : ratione praxis sacerdotalis, necessaria est ca- 
nomim scientia; ipsa enim suppeditat normas ad sacrum 
ministerium spectantes. Ex ea hauriuntur omnia scitu 
necessaria de officiis ecclesiasticis. Pro administrando 
etiam poenitentise sacramento, haec scientia egregie 
prodest, tum quia suis principiis aperit Ecclesiae men- 
tera circa regimen animarum, tum quia permultas so- 
lutiones continet; quas sacerdos sine suo et poeniten- 
tiuni detrimento ignorare non potest. 

Quarto : ad munus parochiale rite gerendum, requi- 
ritur peritia juris. Id per se patet ex eo quod officia pa- 
rochialia non juxta placita proprii sensus, sed juxta 
normas ab Ecclesia prsescriptas peragenda sunt. Prae- 
terea, sacerdQtibus curatis interdum occurrunt negotia 
cum magistratibus civilibus tractanda. Quapropter re- 
gulas canonicas et relationes utriusque potestatis per- 
spectas habere debet parochus, ne aliena jura invadat, 
aotpropria dimittat (1). 

IV. Rationibus accedit auctoritas . — Prretermittimus 
laudes et encomia quibus juris ecclesiastici utilitatem et 
excellentiam celebrant canonist», dicentes, Ecclesi® ca- 

(1) Berardi, Commentaria in jus ecclesiasticum. Pr»fatio. 

nones proximum post Scripturae thesauros locum ha- 
bere, dignitateque sua plurimas scientias superare. 

Verum ad agnoscendam juris prsestantiam et necessi- 
tatem, nos efficacius movet Ecclesiae auctoritas quae stu- 
dia canonica clericis nontantum commendavit sed et 
imperavit : Nulli sacerdotum liceat canones ignorare. 
(CflBlestinus Pontifex, Epist. 3, caput 4 .) — Sciant sa- 
cerdotes Scripturas et canones, ut cedificent cunctos tam 
fidei scientia y quam operum disciplina. (Concilium Tole- 
tanum III.) — Multse sunt Ecclesise leges quibus clerici 
jubentur scientiam canonicam addiscere, 

Gravissimi momenti est jus canonicum in setate quam 
vivimus, praesertim in regionibns ubi instaurantur stu- 
dia ecclesiastica. Igitur providentissime bono religionis 
consultum fuit, cum Sanctissimus Pius IX, de optima 
clericorum institutione procuranda sollicitus, Galliarum 
Episcopis animos addidit, utin seminariis majoribus 
catbedramjuris canonici instituerent. Quamobrem con- 
cilia provincialia, nuperin Galliis habita, decreta edide- 
runt ad studium juris promovendum. 

§ 4. — Adminicnla juris canonici. 

Ita dicuntur scientiae subsidiariae quae studio canonico 
inserviunt. Jamvero ejusmodi subsidia sunt scientiae ju- 
ridicae et historicae. 

I. Scientiae juridicse. 

II. Scientiae historicae. 

I . — Scientiae juridicse velut subsidia Juris canonici. 

1. Jus naturale. 

2. Scientia juris divini positivi. 

3. Jus civile. 

1. De usu juris naturalis in jure canonioo. 

I. Excessus vitandL — Duo errore.s in usu juris natura- 
lis vitandi sunt : alter eorum est, qui argumenta juris 
naturalisab ecclesiasticajurisprudentiaita removent, ac 
siutraque disciplina sibi esset adversa. Alter eorum est, 
qui plus aequo rationi tribuunt, dum omnia indiscrirai- 
natim ex naturali jure definiunt. 

In primo errore illi versati sunt, qui in hominum offi- 
ciis exponendis, in explicandis legibus quae a jure hatu- 
rali depromptae sunt, hullam ejusdem juris naturalis ra- 
tionem habuerunt. In alterum errorem delapsi sunt 
Protestantes, qui in jurisprudentia canonica primum 
locum juri naturali tribuerunt, eo sanc consilio, ut sa- 
crum Ecclesiae regimen et hierarchiam destruerent (1). 

II. Regulce servandce ad excessus declinandos. 

Regula l a . — Cum Ecclesia sit societas libera Christi vo- 
luntate institutq, manifestum est y ab eo esse repetendam ejus- 
dem constitutionem. 

Equidem Deus debuit aliquem ordinem in Ecclesia 
instituere, cum sit sapiens conditor. Qualem autem re- 
giminis formam instituerit, ea res ex divina voluntate 
pendet. Proinde ex solo jure naturali colligi nequit di- 
vinaEcclesiae constitutio. 

Regula 2 a » — Posita natura kierarckiw, posito fine in 
quem wdinata est, recte possumus media quibus finem con- 
sequitur, ex ratione colligere. 

Ejusmodi regula deducitur t ex relatione mediorum ad 
finem : Ghristus, dum finem voluit, contulit media fini 
obtinendo idonea, v. gr., cum certum sit, Primatum a 
Christo institutum esse unitatis servandae causa, merito 
infertur, omnem eam potestatem Summo Pontilici divi- 

(1) Soglia, Institutiones juris publici ecclesiastici, pars I, cap. n. 

nitus traditam fuisse, quae ad unitatem efficaciter ser- 
vandam necessaria est. 

Regula 3\ — In omnibus iis quae ad praecepta morum 
et justitiam naturalem pertinent, si positivae leges Ghristi 
deficiant, jura et officia definiuntur candnibus, quatenus 
Ecclesia legem naturalem interpretatur. 

Regula 4\ — Jus naturale maxime valet ad legum 
aequitatem demonstrandam; etenim tnulti canones sunt 
juris naturalis applicationes. 

2. De usu juris divini positivi in jure canonico (1). 

Jus divinum positivum, a jure naturali distinctum 
quatenus revelatione fertur et homines dirigit ad finem 
supernaturalem, praestat usum frequentem in jurispru- 
dentia canonica, siquidem Ecclesia legibus divinis velut 
fundamento nititur. Gum fidei principia prae oculis ha- 
bendasintin explicandis Ecclesiae canonibus, ideo Theo- 
logia recensetur inter adminicula Juris canonici. 

Jamvero distinguitur Lex Nova, et Vetus Testamentum. 

De usu Legis Novae. 

Lex Nova constat iis omnibus quae Ghristuspraecepit. 
Vel in Traditione y vel in Scripturis Novi Testamenti conti- 
netur. 

I. Traditionis nomine intelligitur doctrina seu institu- 
tio, quse a primis auctoribus verbo non scripto in Ec- 
clesia inducta fuit. Non tantum in Theologia, sed in Jure 
magnum est illius momentum, quia jam inde a funda- 
tione Ecclesiae plurimae leges verbis traditae sunt. 

Alia est auctoritastraditionis divinae quae Ghristum ip- 
sum habet auctorem, et alia traditionis apostolicae et ec- 

(1) Soglia, Institutiones juris publici ecclesiastici, pars I, cap. n. 

clesiasticae.JTraditiones divinaesunt immutabiles; tradi- 
tiones vero apostolicse et ecclesiasticae ad jus huma- 
num pertinent. 

II. Novum lestamentum est juris ecclesiastici fons 
praecipuus; etenim ex ipso luculenter sumuntur ea 
omnia quae ad jus publicum Ecclesiae potissimum spe- 
ctant. Sane ex libris N. Testamenti divina Ecclesiae con- 
stitutio determinatur, sive respectu gradus quem Ec- 
clesia prae cseteris societatibus obtinet, sive respectu 
potestatis et virium quibus praedita est, sive respectu 
personarum in quibus potestas residet. 

Praeterea, multae leges ecclesiasticae applicant regulas 
generales a Deo in Scripturis traditas. Unde ait Innocen- 
tiusIII : Ex auctoritatibus V. et N. Testamenti processerunt 

canonicce sanctiones. 

f 

De usu Yeteris Testamenti. 

Ne videamur aut judaizare, aut jus divinum spernere, 
distinguenda sunt tria genera praeceptorum quibus con- 
stat lex vetus, nempe moralia, caeremonialia et judi- 
cialia. 

I. Leges morales V. Testamenti habendae sunt, in jure 
canonico, tanquam authentica interpretatio juris natu- 
ralis ; respiciunt enim Hebraeos qua homines. 

II. Ex jure caeremoniali et judiciali Judaeorum, non 
licet argumenta desumere velut ex jure divino adhuc 
yigente. Etenim hoc jus, quo religio et status politicus 
apud Hebraeos regebantur, expleta Redemptione, vim 
suam amisit. Sicut enim Synagoga de medio tollenda 
srat, quatenus fuit mera figura Ecclesiae, ita et ejus cul- 
tus ac politia, quae prae se ferebant indolem imperfe- 
ctam transiturae societatis ad quam ordinabantur. 

III. Istius juris caeremonialis et judicialis quaedam 

pars dicitur mortifera, alia canonizata, alia demum mor- 
tua. 

Pars mortifera complectitur ea qu® cum fide chris- 
tiana conciliari nequeunt : eorum nulla est auctoritas in 
jure canonico. 

Pars canonizata constat plurimis ritibus et praeceptis 
ab Ecclesia libere translatis in jus canonicum. Yalent 
tanquam leges ecclesiasticse. 

Ex parte mortua, quam Ecclesia neque reprobavit, 
neque adoptavit, desumi possunt argumenta quibus 
multa disciplinae capita confirmantur, ratione analogiae 
utriusque Testamenti (i). 

3. De uftu juris civilis in jure canonico (2). 

I. Utilitasjuris civilis. — Cum utraque potestas eccle- 
siasticaet civilis a Deo ordinata sit ad justitiam concor- 
diter servandam, inde infertur, analogiam et consortium 
existere inter jurisprudentiam canonicam et civilem. 

1. Scientia juris civilis plurimum confert tum ad in- 
genium juridice excolendum, tum ad canonesmelius 
intelligendos, tum ad leges recte applicandas. 

2. Inprimis habenda est ratio Juris Romani. Cum 
enim Ecclesia per imperium Romanum diffusa primum 
fuerit, jus canonicum et^civile mutuo influxu sese pene- 
trarunt. Hinc jus romanum, ab imper^toribus christia- 
nis editum, jurisprudentiam canonicam imitatur, eique 
supplet. Ipsi Summi Pontifices illud in subsidium vo- 
cant (3). 

II . Regulce in usujuris civilis observandw. — Non in om- 
nibus causis ecclesiasticis jure civili utendum est. Prae- 

{1) S. Thomoe, Summa, parsll, sect. 1, quest. 99. 

(2) Soglia, Institutxones juris publict ecdesiastici, pars 1, cap. n. 

(3) Epistola S. Gregorii Magoi ad Joannem Defensorein. 

monere oportet, ex legibus civilibus aliquas a canonibus 
probatas fuisse, alias vero correctas, caeteras silentio pra- 
termissas. 

1 . In jure canonico allegantur leges romanse quas Elc- 
clesia recepit. 

2. Abstinendum est ab usu earum legum civilium, 
quas Ecclesia improbavit. Jamvero ejusmodi sunt leges 
quse vel Ecclesiae praejudicium faciunt, vel decernunt 
aliquid in materia mere spirituali, vel bonis moribus 
adversantur(i). 

3 . Leges civiles, quas Ecclesia neque recepit neque 
improbavit, tacite approbatae videntur, si rem spectent 
mere profanam, nec ulla ex parte canonibus adversen- 
tur (2). 

II. — Scientiae historics velut subsidia juris canopici. 

1. Historia ecclesiastica. 

2. Critica. 

1 . Utilitas histori» ecclesiastic© in jnre canonico. 

I. Ad scientiam juris ecclesiastici acquirendam inter- 
est priorum sseculorum disciplinam, mores et instituta 
perspecta habere, siquidem inde multi canones derivan- 
tur. Atqui earum rerum notitiam nobis compara t historia, 
quae institutionum ecclesiasticarum origines aperit, pro- 
gressumque juris testatur. 

II. Ad leges intelligendas non sufficit earum verba te^* 
nere, sed necesse est legislatoris mentem, seu spiritum 
legis exploratum habere. Atqui spiritus legum seu volun- 
tas legislatoris cognoscitur ex rationibus ipsum ad legem 

(1) Schmalzgrueber, Dissert. procemialis. 

(2) Benedictus XIV, De Synodo dicecesana % lib. IX, cap. xiv. 

I. 2 



L 



16 EXPOSITIO METflODICA JURIS CANONICI. 

ferendam moventibus. Haec autem omnia plerumque ex 
historia et tfemporum circumstantiis desumuntur, nam 
eventus, instar causae vel occasionis, induxerunt Conci- 
lia et Pontifices ad leges statuendas. Quamobrem plu- 
rimae decisiones, quae in Gorpore juris exstant, sine 
cognitione historica explicari nequeunt (1). 

III. Leges disciplinares mutari possunt. Jamvero non- 
nisi lumine historiae varias disciplinw mutationes perspi- 
cimus. 

Scientiae subsidiariae, quibus adjuvatur historia, pari- 
ter Juri canonico inserviunt. 

2. Criticae necessitas et officia (2). 

I. Historiae associanda est critica, quae latissime patet 
quatenus est ars judicandi de operibus ingenii et raa- 
nuum hominum. In praesenti speciatim sumitur, et de- 
finiri potest : ars judicandi de auctoribus, libris et factis 
kistoricis. 

Olim nomen criticae suspectum fuit, sed immerito. Et- 
enim 1. Omnis critica in eo est, ut authentica a spuriis, 
integra a corruptis, digna fide ab indignis discernat. — ' 
2. Imo noninnoxia tantum, sed necessaria est critica, ut 
constet de fontibus Juris canonici. 

Verum critica debet esse genuina, quae firmis nitatur 
regulis, easque summa circumspectione adhibeat. 

II. Tria sunt officia criticae in Jure canonico. 

1. Godicum et monumentorum auctoritatem inquirit. 
Ea monumentorum auctoritate etiam comprehenditur 
inscriptio auctoris, librorum integritas, accurata versio, 

(1) Zallinger, Institutionum juris ecclesiastici liber isagogicus, 
cap. vii. 

(2) Mabillon, De studiis monasticis. — Honorati a Sancta Maria. 
Animadversiones in regulas et usum criticce. 

genuina interpretatio. Indicia sunt vel intrinseca vel ex- 
trinseca. 

2. Regulas suppeditat de fide adhibenda narrationi 
auctorum. 

3. Ad canones recto usu historiae illustrandos, inter 
jura et facta distinguit ; ab exercitio juris discernit fa- 
ctum publico Ecclesiae judicio improbatum ; disciplinam 
antiquam sine discrimine non applicat (1). 

§ 5. — Partitio Institutionum. 

I. Scientise pars generalis et specialis. 

II. Juris canonici pars generalis et specialis. 

I. — Scienti» pars generalis et specialis. 

Partitio Juris canonici respondet divisioni caeterarum 
scientiarum. Proinde ad studia canonica recte insti- 
tuenda, praemittitur ordinatio cujuslibet scientiae. 

Jamvero in omni scientia, ex principiis proceditur in 
objectum (2). Unde Institutiones definiuntur : tractatio 
scientifica deprincipiis et objecto cujusdam scientiae (3). 

Igitur quaelibet scientia dividitur in duplicem partem : 
pars generalis dicitur expositio principiorum, quorum 
ope objectum innotescit; pars specialis bggreditur verita- 
tes objectum istius scientiae constituentes. 

Res illustratur exemplo Philosophiae et Theologiae. 
Philosophiae pars prior, nempe Logica, mentem nos- 
tram dirigit ad objectum hiijus scientiaeattingendum; is- 
tud vero speciale objectum constat veritatibus quas Me- 
taphysica et Moralis contemplantur. 

(1) ZaUinger, Institutionum juris ecclesiastici liber isagogicus , 
cap. xii. 

(2) Liberatore, Institutiones philosophicce, Logice pars II, cap. vr. 

(3) Dobmayer, Systema theologice catholicce, pars I. 



28 EXPOSITIO METHODICA JURIS CANONICI. 

Theologia dogmatica generalis complectitur, velut 
fundamenta, Demonstrationem christianam de vera Re- 
ligione, et Demonstrationem catholicam de vera Christi 
Ecclesia. Dogmatica specialis singula dogmatavindicat. 

Pariter Theologia moralis generalis exhibet principia 
generalia morum. Moralis specialis singulas veritates 
practicas deducit. 

II. — Juris canonici pars generalis et speciajis. 

Juxta hanc normam instituenda est partitio juris ec- 
clesiastici. Sicut omnis scientia, ex suis principiis, in 
parte generali propositis, procedit in suum objectum, 
quod inparte speciali luce principiorum investigatur, ita 
jus canonicum in duplicem partem dividitur. Parsgene- 
ralis de legibus ecclesiasticis prsemittit principia, vi quo- 
rum innotescit objectum scientiae canonicae ; parsspecia- 
lis, in qua objectum juris canonici attingitur, juxta ca~ 
nones delerminat jura et officia Ecclesiae velut societatis. 

Istam distributionem praenuntia^ bipartita definitio 
scientise canonicae. Nimirum definitionis pars prior 
{scientia legum ecclesiasticarum studiosa) evolvitur parte 
generali Institutionum, cui titulus est : Principiascientice 
canonicce. Pars altera definitionis (statum Ecclesice velut 
societatis describit) explananda est Institutionum , parle 
speciali, quae inscribitur : De statuEccksicejuxta canones. 

Manifesta est ratio propter quam studia canonica hoc 
ordine* perficiuntur. Prsemissis principiis, cultores juris 
canonici diriguntur, antequam Ecclesise statum juridice 
describendumsuscipiant. Itaque : 

I. Pars generalis complectitur Principia scientice canonica. 

II. Pars specialis describit Stalum Ecclesice juxta canones. 

Ex ratioDibus quibus innititur Institutionum partitio, 
jam infertur partem generalem disserere de legiim eccle- 
siasticarum studio. 

« Jus autem canonicum tribus modis accipitur : 
I . Objective pro ipsis canonibus ; nomine legis intelligitur 
ipsa regula societati imposita per voluntatem legislato- 
ris. — 2. Metapkorice, tanquam continens procontento; 
nomine legum intelliguntur codices seu collectiones, ex 
quibus canonum textus desumitur. — 3. Denominative ; 
nam scientia canonum studiosa et interpres, quatenus 
retinet nomen sui objecti, pariter jus canonicum deno- 
minatur (1). » 

Jamvero legum ecclesiasticarum studia sub triplici 
respectu proposito instituenda sunt. Non obstante ista 
materiarum divisione, unitas scientiae servatur ; etenim 
principia juris canonici, quae pars generalis tradit, in 
hanc unicam propositionem resolvuntur : Lex ecclesia- 
stica seu voluntas legislatoris, in collectionibus conti- 
netur, et ab interpretibus juxta genuinum sensum expla- 
natur. * 

(1) Maschat, Prolegomena jwis canonici, § 1 . 

2. 

ProptereaPars generalis Institutionum intres libros 
distribuitur. 

Liber I. De ideA legum ecclesiasticarum. 
Ljber II. De collectionibus earum. 
Liber III. De illarum expositione. 



LIBER I 

DE IDEA LEGUM ECCLESIASTICARUM 

• 

Conceptus legum ecclesiasticarum triplici considera- 
tione perficitur ; nimirum operae pretium est 1. Gausam 
efficientem legum seu legislatorem; 2. conditiones ad 
legis naturam referendas; 3. varias legum ecclesiastica- 
rum species considerare. 

Quapropter hunc librum dispertimur in tres titulos. 
Inscribitur 

Titulus I. De legislatoribus in Ecclesia. 
Tittjlus II. De conditionibus ad naturam legis ecclesiasticae 
pertinentibus. 
Titulus III. De variis speciebus legum ecclesiasticarum. 



TITULUS I 

DE LEGISLATORIBUS IN EGCLESIA 

Auctoritas divina et ecclesiastica est primum ac gene- 
rale principium juris sacri (1). 

Primarius auctor legum in Ecclesia est Deus, non 
quidem tantum eo quod lex aeterna sit origo juris, sed 
praesertim quia Gbristus primordialiaEcclesieejura con- 
didit, dum ipse societatem ecclesiasticam illiusque po- 
testatem constituit. 

Gausa efficiens legum ecclesiasticarum proprie dicta- 
rum est voluntas potestatis a Gbristo in Ecclesia institu- 
Ue, Disserendum est, tum de existentia hujus potestatis, 

(1) Zallinger, Institutionum liber isagogicus, cap. ui. 

tum de personis in quibus illa residet ; ita determinanda 
erit forma regiminis Ecclesiae. 

Caput I. Existentia legiferce potestatis in Ecclesia. 

Caput II. Varii legislatores. 

Caput III. Conclusio de forma regiminis Ecclesiae. 

CAPUT I 
Exlstentia legtferie potestatis iii Ecclesia. 

Potestas kgifera est jus proponendi obligatorio modo 
media quae necessaria suntad societatisfinem assequen- 
dum. 

$ocietas vero est multitudo hominum ea ratione 
coeuntium, ut collatis viribus media sibi comparent ad 
certum communemque finem obtinendum. Perfecta $o- 
cietas ea dicitur, quae est in se completa, ideoque in 
semetipsa babet media ad proprii finis assecutionem 
sufficientia. 

Illis praemissis, ad juridice probandam legiferae po- 
testatis existentiam in Ecclesia, duo sufficiunt : 1° Ut 
omni societati perfectse competat legifera potestas; 
2° ut Ecclesia Christi sit societas perfecta. Atqui haec 
duo constant. 

Primum Theorema. — Omni societati perfectce competit 
legifera potestas (1). 

Prob. Competit societati perfectse jus exigendi a suis 
membris quidquid necessarium est ad finem consequen- 
dum ; siquidem singulis sociis inest susceptum officium 
conferendi vires suas ad ea praestanda, quae ad finem 
socfetatis assequendum necessafia sunt. Atqui ad finem 
consequendum, pro hutaani intellectus diversitate et 

(1) Tarquini, Juris ecclesiastici publici institutiones, lib. I, cap. r, 
sect 1. ' 

voluntatis inconstantia; indomitoque cupiditatum eestu, 
in qualibet societate necessarium est jus media desi- 
gnandi, et omnes ad eadem adbibenda obligandi ; qua 
in re legifera potestas consistit. Ergo potestas legi- 
fera societati perfectaB competit. 

Secundum theorema. — Ecclesia Christi est societasper- 
fecta, tum exnaturasua, tum ex voluntate diviniejm Fun- 
datom (I). 

Prob. l a pars : Ex natura Ecclesice. Natura sociela- 
tum ex earum fine determinatur. Proinde, societas quae 
suo fine suprema est, nec ad aliam societatem ordinatur, 
ex natura sua perfecta est, et omnibus donatur mediis 
ad finem consequendum necessariis. Atqui Ecclesia est 
societas suprema, neque ad aliam societatem ordinatur, 
cum ejus finis sit adeptio vitse aeternae. 

Prob. 2* pars : Ex voluntate Christu Duplici via pro- 
ceditur ad illud comprobandum : vel demonstratur ab- 
surditas propositionis contradictoriai, vel afferuntur 
positiva testimonia ejusdem divinae voluntatis. 

Prrmum argumentum : absurdum est asserere divinum 
Ecclesiae Fundatorem noluisse eamdem constituere so- 
cietatem perfectam. Etenim absurdum est Christum 
Deum Ecclesise suae sufficienter non providisse. Atqui 
non sapienter Ecclesiae providisset, nisi eamdem consti- 
tuisset societatem perfectam, id est, nisi talem potesta- 
tem ipsi dedisset quae omnia media ad finem conse- 
quendum sufficientia complecteretur. Namque si media 
ad finem Ecclesiae consequendum penderent ab alia 
societate, nempe a societate civili, nefaria sequerentur 
consectaria : 1° recta Ecclesiae administratio fere pre- 
caria esset ; 2° ejusdem unitas pro varietate consiliorum 
apud diversas societates civiles in perpetuo discrimine 

(1) Tarquini, Institutionum lib. I, eap. i, sect. 2. 

versaretur; 3° in infidelium regionibus, Ecclesia ipsa 
suis hostibus fuisset dedita. Ergo, nisi Christus Ecclesiam 
suam constituisset societatem perfectam, ei non bene 
providisset ; quod absurdum est asserere. 

Secundum argumentum : Christum Ecclesiam suam 
constituisse societatem perfectam, constat ex positivis 
testimoniis, nempe ex Scripturis et Traditione, ex de- 
finitionibus et praxi Ecclesiae. Quae testimoniatheologis 
alleganda relinquimus. 

Ex utroque theoremate adstruitur legiferse potestatis 
ecclesiasticae existentia, cujus integra probatio sequenti 
syllogismo concluditur : 

Omni societati perfectae competit legifera potestas ; 

Atqui Ecclesia Christi est societas perfec^a; 

Ergo Ecclesiae inest potestas leges ferendi. 

CAPUT I 

Varii legislatores. 

Art. I. Legislatores a Christo instituti. 
Art. II. Legislatores ab Ecclesia instituti. 

« ARTICULUS I 

LEGISLATORES A CHRISTO INSTITUTI. 

§ 1. Potestas suprema. 

§ 2. Episcopi successores Apostolorum. 

§ 1. — Potestas suprema. 

i . Subjectum in quo residet suprema potestas. 
2. Nexus inter Primatum et Episcopatum. 

QUASTIO l a . — SOBJBCTUH IN QUO RESIDET POTBSTAS 8UPREMA (1). 

I. Errorvitandus. — Haereticum est dicere claves datas 
esse unitati, non uni, tum quia Summus Pont^fex, Petri 
successor, est caput Ecclesiae ; tum quia Patres docent : 
« Bono unitatis, beatus Petrus claves regni ccelorum 
communicandas caeteris solus accepit (2) ; » tum quia 
damnata est ista propositio Richerii : « Christus fun- 
dando Ecclesiam prius et immediatius claves, seu juris- 
dictionem toti dedisse Ecclesiae, quam Petro. » 

Equidem nonnulli scriptores catholici docuerunt, 
claves a Christo traditas Ecclesiae fuisse. Sed sententia 
eorum a Richerii erroribus omnino discrepat ; etenim 
Richerius Ecclesiae nomine totam multitudinem fide- 
lium intelligit, illi vero Pontificemtantum et Episcopos. 
« Potestas clavium data est Ecclesiae, hoc est, Pontifici 
etEpiscopis, ethis quidem cum subordinatione ad Pon- 
tificem Petri successorem (3). » 

II. Institutiosupremi capitis in Ecclesia. — Petrus, Apo- 
stolorum princeps constitutus, ab ipso Christo accepit 
jurisdictionem supremam, universalemacimmediatam. 
Jamvero haec potestas ad successores Petri transmissa 
est. 

Huc pertinent Christi verba quibus universo gregi 
pastor praeficitur (4), aedificii fundamentum ponitur, et 
instituitur caput visibile cui tradita est suprema potestas 
ligandi (5). 

(1) Audisio, Droit public de VEglise, tom. I, tit. 6; tom. II, 
tit. 5. — Zallinger, Jus eccclesiasticum publicum, cap. v. — Litta, 
Lettres sur les quatre articles du clerge" de France. 

(2) S. Optatus, lib. VII. 

(3) Soglia, lnstitutiones juris publici ecclesiastici t pars II, lib. II, 
cap. i. 

(4) Joan., xxi, 15. — (5) Matth., xvi, 19. 

III. Corpus episcopale. — Licet Petrus primatum obti- 
nuit, non tamen solus potestate praeditus est. Nam 
etiam Apostolos Petro conjunctos Ghristus potestate 
instruxit, ea tamen lege, ut auctoritati Gapitis quoad 
usum suae potestatis essent subjecti. In Apostolorum 
vero locum successit corpus Episcoporum. 

Huc referuntur Ghristi verba quibus Apostolos uni- 
versim et conjunctim cum Petro alloquitur : Qucecum- 
que alligaveritis... (1); Egomitto vos(2); Data est mihi 
omnis potestas... Euntes docete... Ego vobiscum sum... (3). 

ltaque Summus Pontifex non est unicum potestatis 
claviumsubjectum, siquidem haec potestas non uni tan- 
tum (Petro), sed et unitati seu collegio apostolico divi- 
nitus data est. Claves a Christo uni datae sunt, quia pri- 
matus in Petro institutus est. Datae suntunitati; poteslas 
enim publica et rectoria in Apostolis a Christo instituta 
est. Unitatis nomine Patres compellunt Episcopos 
R. Pontifici conjunctos, qui Ecclesiam docentem seu re- 
gent&m efficiunt, Ita intelliguntur verba S. Augustini: 
« Glaves non homo unus, sed unitas accepit Eccle- 
siae (4). » 

Si uni tantum datas claves diceremus, potestas Epi- 
scoporum duntaxat vicaria et delegata videretur. Si uni- 
tati tantum datas claves diceremus, sublato Primatu 
aristocratia perfecta induceretur. Quando vero claves et 
uni et unitati statuuntur a Christo datae, intelligitur 
1. Primatus jurisdictionis in successore Petri et Vica- 
rio Christi ; 2. potestas publica et rectoria ex divina 
institutione profecta in Episcopos successores Aposto- 
lorum ; 3. subordinatio hujus potestatis erga auctorita- 
tem Capitis,sinequa subordinatione ipse Primatus tol- 
leretur. 

(1) Matth'. xviii, 18. — (2) Joan. xx, 21. — (3) Matth. xxvin, 18. 
— (4)S. August. Serm. 295. 

Igitur subjectum potestatis ecclesiasticse est colle- 
gium Petro-Apqstolicum, cuisuccedit corpus episcopale. 
Apostolicum vero collegiumnecessario Petrum includit 
tanquam caput Ecclesiae et centrum unitatis. 

QUASTIO 2*. — Nexus inter Primatum et Episcopatum (1). 

I. Unitas Episcopatus in Ecclesia. — Quamvis potestas 
in Petro et Apostolis instituta videatur in duplici sub- 
jecto residere, sive singulariter in Vicario Christi, sive 
collegialiter in corpore Episcoporum Pontifici conjunc- 
torum, tamen Episcopatus unus est sub multiplici res- 
pectu, si spectetur quoad potestatem pascendi per doc- 
trinam et regendi per leges. 

i. Origo hujus potestatis a Petro repetenda est, in 
quem Ghristus plenitudinem potestatis in Ecclesiam 
ante contulit, quam in Apostolos quidquam derivaret. 
Si plenam potestatem antea effudit in Petrum, non po- 
terat quidquam in alios Apostolos conferre aliter, nisi 
derivando ex plenitudine in Petrum collata. Propterea 
S. Cyprianus dicit : « In Petro Dominus unitatis origi- 
nem instituit; Episcopatus unus est» inradice etcapite, 
nempe in Petro ejusque successoribus (2). 

2. Equidemsupremapotestasecclesiasticaduplici modo 
exercetur, sive a Romano Pontifice cui assentiunt Epi- 
scopi, sive a concilio generali cui accedit confirmatio 
Summi Pontificis. Attamen ejusmodi potestas unica est; 
etenim Petrus seu illius successor R. Pontifex tanquam 
pars essentialis EcclesisB regentis haberi debet , tum 
quia Christus ipsi soli supremam potestatem primum 
contulit, sive quia Ecclesia regens non concipitur sine 

(1) Baltarini, De vi et ratione Prtmattis R. Pontificis, cap. ix. 

(2) S. Cyprianus, lib. De unitate Ecclesice. — Bellarminus, Ve 
Romano Ponttfice, Hb. II, cap. xvi. 

I. 3 

centro unitatis jam divinitus constituto. Igitur, sicut 
collegium apostolicum constat Apostolis cum Petro con- 
junctis, ita corpus episcopale complectitur Episcopos 
Romano Pontifici velut capiti adhaerentes (1). 

II. Perpetuitas Primatus et Episcopatus. — Christus, 
cum Petro et Apostolis contulit potestatem regendi in- 
defectibilem Ecclesiam usque ad finem saeculorum, eo 
ipso in successoribus eorum instituit perpetuitatem 
Primatus et corporis episcopalis. Ergo quod dicitur 
de Petro et Apostolis, etiam de Romano Pontifice et 
Episcopis generatim dicendum est. 

1. PerpetuitasPrimatus, non secus atque ipsius institu- 
tio, a jure divino proficiscitur. Etenim Primatus a Christo 
Petro collatus fuit, ut Ecclesise catholieae unitas fir- 
maretur ; atqui unitas constituit proprietatem essentia- 
lem EcclesisB Christi. Ergo Primatus debuit in Ecclesia 
esse perpetuus, sicut Ecclesia ipsa perdurat usque ad 
consummationem saeculi. Hanc veritatem Theologi vin- 
dicant ex verbis Christi : Tu es Petrus, et super hanc pe- 
tram cedificabo Ecclesiam meam, etportce inferi non prceva- 
kbunt adversus eam (2). 

2. Perpetuitas Fpiscopatus. — Ecclesia, cum sit inde- 
fectibilis , immutabilis est in sua constitutione divina. 
Atqui Episcopatus, a Christo in Episcopis institutus, 
pertinet ad constitutionem Ecclesiae qualis divinitus 
fundata fuit. Proinde deficere nequit forma regiminis 
Ecclesiae, nempe corpus episcopale quod capite etmem- 
bris constat (3). 

Itaque, juxtaTraditionem, SummusPontifextanquam 

(1) Zallinger, Jus ecclesiasticum publicum^cap. v. 

(2) Matth. , xvi, 19. — Perrone, De Ecclesia, sect. II, cap. i. 

(3) Gregorius XVI, Triomphedu Saint-Sitge et de VEglise. Discours 
pr4liminaire . 

Petri successor , Episcopi vero tanquam successores 
Apostolorum agnoscuntur. 

§ 2« — Episcopi successores Apostolorum. 

l.Singuli Apostoli. 
2. Episcopi dicecesani. 

QlMSSTIO 1*. — SlNGULI APOSTOLI. 

Duo suntattendenda, videlicetipsiusApostolatus origo 
divina, et singulorum Apostolorum potestas subordi- 
nata. 

I. Apostolatus origo divina. — Ghristus non tantum 
instituit collegium apostolicum ; sed etiam singulos 
Apostolos ipse misit, eosque aliqua potestate linstruxit, 
dicens : Euntes docete... (1). Inde intelliguntur Pauli 
verba : Pro Christo legatixme fungimur (2) ; Paulus aposto- 
lusper Jesum Christum (3). Igitur singulis Apostolisinerat 
quaedam potestas a Deo tradita. 

II. Subordinatio istius potestatis. Unitas a Christo con- 
stituta poscebat, ut Apostoli Petrum tanquam caput Ec- 
clesiae agnoscerent. Hinc illa potestas, ipsis singulis 
concessa, subordinata erat jurisdictioni supremi pasto- 
ris. 

Ejusmodi dependentia, quae ab institutione Primatus 
proveniebat, ab Apostolis observata fuit; in huncfinem 
illis attribuitur duplex praerogativa personalis, nempe 
infallibilitas in iide et indefectibilitas in charitate. His 
praerogativis donati, quidquid agebant, iilud agebant 
cum assensu auctoritatis supremae; quaeagendi ratio fuit 
ipsorum successoribus norma. 

Duobus prsecipue modis Apostoli primatum Petri co- 

(t) Matth., xvui. — (2). Ep. 2, ad Corinth., v, 20« — (3) Ep. 
adGal., i, 1. 

lere debebant. Primus modus versabatur in commu- 
nione cumcapiteretinenda. Quae communionisnecessitas 
dupliciter spectari poterat : vel habita ratione Apostolo- 
rum, qui ex officio ad communionem cum Petro conser- 
vandam tenebantur; vel etiam habita ratione Ecclesia- 
rum quas ipsi instituebant ea lege ut Petrum tanquam 
Ecclesiae caput respicerent, ejusque regimini subjice- 
rentur. 

Secundus modus colendi Primatum is erat, ut causas 
majores, vel ad universalem EcclesiaB disciplinam perti- 
nentes, Apostoli ad Petrum, tanquam ad collegii et Ec- 
clesiae caput, discutiendas referrent (1). 

Qujutio 2*. — Episcopi dkegbsani. 

I. Quibus modis Episcopi succedunt in locum Apostolo- 
rum. — Declarat Tridentma Synodus « Episcopos, qui in 
Apostolorumlocum successerunt, ad hierarchicum ordi- 
nem prsecipue pertinere, et positos a Spiritu Sancto re- 
gere Ecclesiam Dei ; eosque presbyteris superiores 
esse (2). » Explicanda sunt hsec verba Concilii Triden- 
tini. 

1. Petro personaliter succedit solus Romanus Ponti- 
fex : c Definimus ipsum Pontificem Romanum succes- 
sorem esse B. Petri principis Apostolorum et verum 
Christi Vicarium (3). » 

2. Gorpus episcopale Collegio apostolico succedit, si- 
quidem Episcopi simul cum Summo Pontifice Eccle- 
siam regentem efficiunt. Episcopi locum Apostolorum 
tenent in genere, non vero singuli singulis succedunt in 
integram Apostolatus potestatem. 

(1) Soglia, Institutiones juris publici, pars II, lib. I, cap. i. 

(2) Concilium Tridentintun, aess. XXm, cap. iv. 

(3) Concilium Florentinum, in Decreto Unionis. , 

3. Singuli Episcopi non sunt praditi personalibus 
prarogativis Apostolorum, v. g,, donis miraculorum et 
infallibilitatis, quibus vel missionem suam comproba- 
rent vel in unitate retinerentur. Neque donum miracu- 
lorum , neque infallibilitas ad singulos Apostolorum 
successores pervenire debuit ; tum quia nemo bominum 
habet jus exigendi a Deo miracula; tum quia unitati 
conservandae consultum fuit, in eo quod auctoritas sin- 
gulorum Episcoporum subjiceretur Ecclesiae capiti, a 
quo potest augeri, restringi, auferri. 

4. Praeter sacerdotium quod successores babuit pres- 
byteros, singulorum Apostolorum potestas alia fuit ex- 
traordinaria, alia ordinaria ad Episcopos transmissa; id 
est, haec potestas dividitur in Apostolatum et Episcopa- 
tum. Ad Apostolatum pertinet potestas ubique fundandi 
Ecclesias, et Episcopos instituendi. Ejusmodi potestas, 
ordinaria in Petro cui succedit Summus Pontifex, fuit 
personalis et extraordinaria in caeteris Apostolis, qui 
sub isto respectu singulatim successores non habue- 
runt. FundatisordinatisqueEcclesiis, tanquamcompleto 
opere propter quod concessa fuerat, cum Apostolis 
interiit. 

5. Auctoritas Episcopatus totam ordinis potestatem 
complectebatur, et simul facultatem regendi particu- 
lares Ecclesias. In hanc potestatem Episcopi succe- 
dunt. 

Ut episcopalis potestatis genuina origo ac idea for- 
metur, sedulo distinguenda sunt Apostolorum jura ex- 
traordinaria et ordinaria (1). 

II. Divisio diceceseon. — Cum singuli Episcopi Apo- 
stolis succedant quatenus ad Ecclesias particulares re- 

(1) Phillips, Du droit ecclisiastique, liv. I, chap. iv. — Audisio, 
Droit public de VEglise, liv. I, tit. 14.— Zallinger, Jus ecclesiasticum 
publicum, cap. iv. 



42 EXPOSITIO HBTHODIGA JURIS CANONICI. 

gendas destinantur; cum munus episcopale non habeat 
jure divino certam determinationem neque in territorio, 
neque in jurisdictionis actibus, plura inferuntur. 

1. Apostolos misit Christus ad nuntiandum Evange- 
lium in universum orbem, neque inter singulos civitates 
distribuit Sed ipsi deinceps, aucto fidelium numero, 
illam instituerunt divisiohem, quam necessariam esse 
existimarunt, ut recta regiminis ratio constaret. Gerti 
sunt constituti fines, intra quos unusquisque Episcopus 
jurisdictionem exefrceat. Jamvero dioecesis vocatur terri- 
torium unicuique Episcopo assignatum. 

2. Episcopi dicBcesani non exercent plenitudinem pp- 
testatis ; alioquin tot essent independeotes Ecclesiae, 
quot Episcopatus. In finem unitatis obnoxii sunt supe- 
riori auctoritati Pontificum et Conciliorum, eorumque 
potestas intra quosdam limites continetur. 

3. Una catholica Ecclesia constat dioecesibus veluti 
Ecclesiis particularibus. Dioeceses quidem dicuntur Ec~ 
clesice et societatibus perfectis sequiparantur, quia regi- 
men earum imitatur gubernationem Ecclesise universa- 
lis. Vocantur \evo Ecclesiee particulares y quia pendent ab 
Ecclesia Romana, cujus sunt filiae et imagines. 

Itaque Episcopus regit suam peculiarem Ecclesiam, 
quse totius Ecclesiae pars est. Omnes Episcopi curare 
debent, ut particulares Ecclesiae, quas singuli regunt, 
centro communi adhsereant, et uni capiti subjiciantur. 
Sic enim Ecclesise unitas efficitur et conservatur, cum 
omnia membra unum caput agnoscunt, et unum habent 
centrum, in quo conjunguntur (1). 

(1) Devoti, Institutionum canonicarwn , lib. I, tit. 3. 

ARTIGULUS II 

LEGISLATOBES AB ECCLESIA 1NSTITUTI. 

Praeter potestatem supremam, vi cujus leges genera- 
les statuimtur vel a Romano Pontiftce vel a conciliis 
(Bcumenicis ; prseter singulos Episcopos qui jure divino 
ad hierarchiam pertinent et Ecclesiis particularibus 
praeficiuntur, alii sunt legislatores ex institutione eccle- 
siastica. 

§ 4. Goncilia particularia. 

§ 2. Personse jurisdictionem obtinentes. 

g 1. — Concilia particularia velut legislatorei (1). 

1. Concilia plurium Episcoporum. 

2. Synodus dioecesana. 

1. De conciliis plurium Episcoporum. 

I. Triplex species conciliorum ejusmodi distinguitur, 
tumrationepraesidis ipsorum, tum ratione Episcoporum 
quibus constant, tum ratione Ecclesiae particularis quse 
suum jus habet conciliare. Aliud erat concilium pa- 
triarchale, aliud vero concilium nationale cui praeerant 
Primates, aliud demum est concilium provinciale ab 
Archiepiscopo convocatum. 

II. Legislatores in his conciliis sunt, non quidem tan- 
tum Patriarchse, Primates, Metropolitae velut praesides, 
verum etiam omnes Episcopi quibus concilium constat. 
Ratio est, sive quia singuli Episcopi sunt legislatores in 
singulis dioecesibus quibus constat provincia ecclesias- 
tica, sive quiapraeeminentia Metropoiitarum, cum ab Ec- 
clesia instituta fuerit, juribusEpiscoporum nihil detrahit. 

(1) Scbmalzgrueber, Jus ecclesiasticum, dissert. procemialis, § 7. 

2. De synodo dioecesana. 

I. Gubematio dioecesis imitatur regimen universalis 
Ecclesiae. Sicut jus commune vel a Romano Pontifice vel 
a concilio generali fertur, ita jus dioecesanum vel ab 
Episcopo vel a synodo statuitur. 

II. Discrimen consistit in eo quod Episcopus solus po- 
testatem legiferam in synodo exerceat, dum Episcopi, 
cum Summo Pontifice regentem Ecclesiam constituen- 
tes, et ipsi sunt judices in conciliis generalibus. Hujus 
discriminis ratio est, quia presbyteri sunt tantum adju- 
tores Episcopi. 

§ 2. — Persona jurisdictionem obtinentes (l). 

1. Personae physicae. 

2. Personoe morales. 

1. Potestas singulis personis concessa. 

I. Legati. — Romano Pontifici competit jus mittendi 
Legatos, sive stabiles, sive ad tempus, qui vices ipsius 
absentis obeunt. Inter caetera jura quibus instructi sunt 
Legati, hanc etiam habere possunt facultatem statuendi 
leges particulares, quas provincias obligant. 

II. Prwktti jurisdictionem quasi episcopalem adepti, 
v. g. Abbates, Vicarii Apostolici, Vicarius capitularis, 
potestate legislativa gaudent. 

2. Potestas personis moralibus concessa. 

I. Ordinum regularium Generales cumCapitulo regulari 
possunt condere statuta perpetua, quse vim legis habent. 
Etenim per constitutiones a Sancta Sede approbatas ac- 

(1) Mascbat, Pirhing, Decretalium lib. II, tit. 2, De constitutionibus. 

cipiunt potestatem subditos gubernandi etiam legibus. 

Ratio est, quia omnis ordo religiosus subjicitur Pasto- 
ribus Ecclesiae. Atqui in ordinibus exemptis necessarii 
sunt Praelati regulares. Ergo Generalibus eorum confer- 
tur potestas legislativa. 

II. Communitatibus ecclesiasticis, v. g. capitulis, compe- 
tit auionomia, vi cujusvalentsibi aliqua statuta condere, 
praeter praejudicium auctoritatis. 

CAPDT III 

Oomelnsio de forma refflmlnl» Ecdeito (1). 

Yariis legislatoribus distinctis, inde facilius intelligi- 
tur qualis sit forma regiminis ecclesiastici; nam haec 
forma specificatur ex subjecto in quo potestas residet. 

I. Rejiciuntur falsa systemata. — Regiminis formae sunt 
monarcbia, aristocratia, democratia, regimen mixtum. 
Monarchia dicitur summum imperium quod apud unum 
est. Aristocratice nomen designat principatum inoptima- 
tibus vigentem. Democratiam vocant principatum qui ab 
universo populo possidetur. Regimen mixtum illud est 
quod ex multiplici forma temperatur. 

Jamvero 1° Regimen Ecclesiae nonest democraticum ; 
hic fuit error non tantum Protestantium, sed etiam Ri- 
cherii et Jansenistarum qui docuerunlpotestatemeccle- 
siasticam Ghristiano populo traditam esse. Confutatur ex 
eo quod detur jure divino discrimen inter clerum et po- 
pulum, inter Ecclesiam regentem et Ecclesiam audien- 
tem. Profecto hierarchia divinitus instituta, tum ordinis, 
tum jurisdictionis abhorret ab idea democratiae. 

2° Neque regimen Ecclesiae mere aristocraticum est ; 

(1) Andisio, Droit public de l'£glise y lnr. 1 et II. — Tarquini, Insti* 
tutitmes juris publiei^ lib. II* 

buic enim formae repugnat auctoritas suprema R. Ponti- 
flcis. Igitur qui meram aristocratiam inducunt in Eccle- 
siam catholicam, dogma Primatus omnino destruunt. 
. 3° Si stricte loqui velimus, dici non potest regimen 
ecclesiasticum esse mere monarchiam ; cum enim Epi- 
scopatus sitinstitutionis divinse, Pontifexnon estunicum 
potestatis subjectum. 

4° Potestas Episcoporum efficit quidem temperamen- 
tum aristocraticum ; sed istud temperamentum non tale 
intelligitur quale existit in statibus civilibus. Eorum 
enim forma mixta ex divisione jurium summi imperii 
ita oritur, ut quod in unosubjecto inest jus, non idem in 
altero insit, neque ab altero pendeat. Ratio discriminis 
est,quiaEpiscopatus nihil rnonarchiaepontificiae detrahit. 

II. Describitur genuinaregiminis ecclesiastici forma(l). 

Theorema. — Regimen Ecclesiae ex Primatu et Hie- 
rarchia constans, inprimis est vere monarchia, tempe- 
ratur aristocratia sine diminutione potestatis, commoda 
democratise prae se fert ; ac proinde perfectum est. 

Dicitur 1° : Ex Primatu et Hierarchia con&tat, siquidem 
Petro et Apostolis eorumque successoribus a Christo 
data fuit auctoritas regendi Ecclesiam. Proinde regimen 
EcclesiaB non tantum est monarchia, neque aristocratia 
tantum, sed utraque simul. Haec duo quae videntur con- 
traria, conciliantur in eo quod duplex agnoscatur sub- 
jectum ejusdem potestatis ecclesiasticae. 

2° E$t vere monarchia. — Etenim monarchiae ratio in 
eo est posita, ut omnes uni subjiciantur. Atqui Primatus 
hanc regiminis formam induit. Praeter verba Ghristi et 
traditionem, id constat ex iis verbis quibus concilium 
Florentinum plenitudinem pontificiae potestatis magni- 

(1) Taparelli, Essai tfUorique de droit naturel, livre VII, ehap. h — 
Zailinger, Jus ecclesiasticum publicum, cap. 5. — Soglta, Jnstitutiones 
juris publiciy lib. II, cap. n, §65. 

fice exprimit: «Definimus R. Pontificem esse totius Eo 
clesiae caput, et ipsi in B. Petro pascendi, regendi et 
gubernandi universam Ecclesiam a Christo plenam po- 
testatem tradilam esse. » 

3* Temperatur aristocratia. — Episcopi regimen Ecclesiee 
participant eatenus, quatenus sunt Apostolorum succes- 
sores. Atqui duplici modo Apostolis successerunt, 
nempe collegialiter etsingulatim. Igitur dupliciter fiunt 
regiminis participes, sive quia sunt membra corporis 
episcopalis a quo universalis Ecclesia gubernatur, sive 
quia Christus voluit ut Ecclesise particulares regulariter 
Episcopis committerentur regendae. Igitur Ghristus, 
instituendo hierarchiam, elementum aristocraticum re- 
gimini Ecclesise admiscuit. 

4° Temperatur...sinediminutionepotestatis. — Insocietati- 
bus civilibus, regimen ex monarchia et aristocratia mix- 
tum divisionem jurium supponit. Comparatio illius cum 
Ecclesia institui nequit, tum quia potestas spiritualis 
non divisa est, quasi una ejusdem pars in Pontifice, 
altera in Episcopatu resideret ; tum quia non is erat 
instituendse dignitatis episcopalis scopus, utcaput dimi- 
nutionem acciperet, sed ut Ecclesise unitas per unitatem 
dioec$sanam firmaretur. Ergo Primatui, ex voluntate 
Christi, robur potiusquam temperamentum ab Episco- 
patu accedit. 

t Episcopi quidem cum Pontifice regentem Ecclesiam 
efformant. Inde vero Primatus non imminuitur; quod tri- 
pliciratione constat : l°potestassuprema veretraditaest 
Petro, cui succedit Pontifex. Unde quidquid juris Epi- 
scopis competit, id eminenter inest Vicario Christi. — 
2° Singuli Episcopi subordinantur Pontifici, qui eos 
instituit ac moderatur. — 3° Episcopi etiam collegialiter 
pendent a Pontifice, nam potestas ipsorum ad centrum 
alligatur. Gollegium episcopale non est aliud subjectum 

supremsB potestatis, seu non repraesentat Ecclesiam, 
nisi complectatur Pontificem velut principem ; corpus 
enim sine capite non concipitur. Igitur sibi contradicunt 
Gallicani, qui concilium Pontifici praestare opinantur. 

5° Prce se fert commoda democratice, sive quia omnia 
peraguntur in Ecclesia propter Deumet fideles; sive quia 
catholici sunt ejusdem conditionis respectu fldei, morum 
et disciplinae ; sive quia clero caelibatum observante, omnes 
digni ad munera promoveri possunt. — Huic assertioni, 
quoad rem nemo refragabitur. Sed quoad loquendi mo- 
dum, minus recte dicit Bellarminus democratiam suum 
quemdam in Ecclesia locum habere. Nam officiorum ae- 
qua distributio pro meritis distinguitur aregiminis forma, 
quae solum ex subjecto summae potestatis determinatur. 

6° Begimen Ecclesice est perfectum. — Ilia prse cseteris 
optimk est regiminis forma, in qua caput et partes so- 
cietatis sua jura et discrimina ita servant, ut unitas sit 
in varietate, vitaque floreat in multitudine . Atqui talis 
estEcclesia, in qua excellit unitas regiminis, in unitate 
maxima varietas, in universa multitudine actio et vita (1). 

TITULUS II 

DE CONDITIONIBUS AD NATURAM LEGIS PERTINENTIBUS. 

Caput I. Theoria legum ecclesiasticarum. 
Gaput II. Variae canonum conditiones. 

CAPUT I 
Vhieoria le^mn ecclesiastiearum (2). 
I. Theoria legis. — Gum Deus sit fons aequitatis et 

(1) Audisio, Juris natvrce fundamenta, lib. III. 

(2) Tarquini, Institutiones juris ecclesiastici publici, lib. I, cap. i» 
^- S. Thomaa, 1« 2; q. 90* 

auctoritatis, Jeges humanae vim et aequitatem ab ipso 
accipiunt. Sicut lex aeterna est rationis et voluntatis 
ordinatio in Deo universi summo gubernatore, ita leges 
humanae, ut sapientiam divinam imitentur, duos invol- 
vunt actus legislatoris : unum quidem intellectus, quo 
determinat facienda, alterum vero voluntatis, quo prse- 
cipit ut fiant. Itaque leges duplici elemento constant, 
veluti materia et forma : 1° Ralionis ordinatione in so- 
cietatis finem; 2° legislatoris voluntate imposita. 

Proinde omnis vera lex est agendi rcgula prsescribens 
societati rectitudinem in ordine ad finem ipsius asse- 
quendum. 

Definitur : Rationis ordinatio in societatis finem seu 60- 
nttm commune, bocietati perfecta? obligatorio modo proposita 
ex voluntate constanti publiea? potestatis. 

Ex definitione intelligitur qualis sit legis materia et 
forma. Materia legis est ipsa regula quae proponitur du- 
plici qualitate praedita : nimirum requiritur 1° ut sit ra- 
tionabilis, id est, honesta orxiinique conformis, nam 
aequitas legumest earum aequatio cum legeaeterna; 2°ut 
conducatad finem societatis, etenimideo legiferapotes- 
tasa Deo data est, ut Providentiae ancilletur proponendo 
media adhibenda quibus societas finem suum assequi 
possit. Quamobrem ex defectu materi», lex erit nulla, 
si regula proposita legi divinae adversetur. Erit abrogan- 
da, ubi desiit ad finem societatisconducere. 

Forma legis est ipsa regulae propositio, id est, suffi- 
ciens intimatio societati facta per modum obligationis 
ab eo, in quo societatis potestas residet. Igitur lex erit 
nuIJa ex defectu formae, 1° si ab alio proposita fuerit, 
quam ab illis fn quibus societatis potestas residet'; 2° si 
fuerit proposita per modum consilii, non autem per 
modum obligationis ; 3° si lex scripta non fuerit suffi- 
cienter proposita, seu promulgata* 

II. Definitio legis ecclesiasticw multiplex proponitur (4). 

1. Lexecclesiasticaest ordinatio justa in finem societatis 
spiritualis, ab eo imposita in quo suprema Ecclesics potestas 
residet. Ita deflniuntur legesgeneralesa Summo Pontifice 
vel a conciliis cecumenicis conditae. 

2. Altera definitio convenit etiam legibus particulari- 
bus, quas legislatores inferiores statuere possunt ; v. g. 
concilia provincialia, Episcopi dioecesani : Lex eccle- 
siastica est ordinatio stabilis superioris eccksiastici ad bonum 
commune fidelium promulgata, 

3. Non solum legibus scriptis sive generalibus sive 
particularibus, verum etiam legitimis consuetudinibus 
applicari potest tertia definitio : Lex ecclesiastica est 
ordinatio justa in societatis finem, ex voluntate constanti 
publicce potestatis ecclesiasticcB sufficienterproposita, Eccle- 
siam ipsi subjectam obligans. His verbis ordinatio sufficienter 
proposita, intelligitur sive promulgatio legis scriptae, sive 
legitima consuetudo cui accedit consensus legislatoris. 

CAPUT II 

Varin canonum conditiones. 

Art. I. Conditiones necessarise ad legem inducendam. 
Art. IL Gonditiones ad legem firmandam ordinatae. 

ARTICULUS I 

CONDITIONJS NECESSARIiB AD LEGEM INDUCENDAM 

§ I . De objecto legis ecclesiasticae. 
§ 2. De obligatione legum. 

(1) Suarez, De legibus, lib. I. — Schmalzgrueber, lib. I, tit. 2,De 
constitutionibus . 

§ 1.— De objecto legis ecclesiastica (I). 

Media societatum ex earum fine adaequato determi- 
nantur; proinde potestas Ecclesiae ordinatur et propor- 
tionem habet ad finis assecutionem. Atqui sanctificatio 
animarum, seu finis Ecclesise proximus per quem ad 
finem ultimum tenditur , nonnisi geminis viribus com- 
parari potest, nempe gratia sanctificante quam Christus 
per sacramenta conferri voluit, et hominis cooperatione. 
Potestas quidem ordinis data fuit ad efficienda sacra- 
menta; potestas autem jurisdictionis instituta est ad 
fidelium cooperationem dirigendam et efficaciter urgen- 
dam. 

Jamvero, sicut ista fidelium cooperatio fit triplici 
modo, sive per fidem, sive per virtutes singulorum, sive 
per observantiam disciplinae, ita potestas legislativa 
Ecclesiae hanc cooperationem diversis modis dirigit, vel 
docendo veritates fidei, vel mores informando juxta le- 
gem divinam, vel disciplinam statuendo. Igitur legis 
ecclesiasticae multiplex est objectum, nempe dogma, 
mores et disciplina. 

Hinc canones dogmatici, morales et disciplinares. Eorum 
naturam, species, distinctas notas exponere juvat; nam 
cognitio ejusmodi omnino necessaria est ad ea dilucide 
percipienda, quae universim de vi et auctoritate cano- 
num dicuntur. 

4. De canonibus fidei. 

2. De canonibus morum. 

3« De canonibus disciplinae. , 

(1) Tarquini, Institutiones juris publici eccle$iastici,\ib. I, cap. i. 

Quxstio 1'. — Db cakonibus dogmaticis (1). 

I. Forum indoles. — Ganones fidei sunt, in quibus ali- 
quid credendum proponitur. Ipsorum objectum est ve- 
ritas divinitus revelata, et ab omnibus fidelibus credenda. 

Attamen non omnes canones, in quibus veritas aliqua 
enuntiatur, continuo dogmatici habendi sunt ; dogma- 
ticos enim canones dicimus, qui catholicae fidei regu- 
lam sive dogmata tradunt. Dogma vero definitur : Veritas 
a Deo revelata et ab Ecclesios magisterio proposita ut firmiter 
credenda. Duo igitur desiderantur, ut canon habeatur 
dogmaticus : Primum, divina revelatio illius veritatis 
quae in canone docetur; alterum, Ecclesiae propositio 
cum obligatione credendi. Cum Christus Ecclesi® pro- 
miserit assistentiam, secundum nequit adesse, quin 
primum reperiatur. 

II. Notce canonum dogmaticorum. — Ad ejusmodi cano- 
nem dignoscendum, non opus est ut inquiramus, an 
doctrina illius in verbo Dei eontineatur, cum fides ca- 
tholica revelationi profecto innitatur ; sed satis erit si 
constet doctrinam canonis ab Ecclesia tanquam fidei 
dogma propositam esse. 

Ut intelligamus an doctrina canonis simpliciter asse- 
ratur, an etiam proponatur dogma fidei, duplex regula 
potest adhiberi : Canones enim dogmatici constituuntur, 
vel 1° sub forma affirmativa, vel 2° sub forma negativa. 

Prima regula : Canones dogmatici statuuntur affirma- 
tive, quando Ecclesia veritatem revelatam docet, fidem- 
que exigit. V. g. Pius IX, dogmaticam definitionem 
Iinmaculatae Conceptionis B. V. Mari» judicio affirma- 
tivo pronuntiavit : Definimus doctrinam esse a Deo 

(1) Soglia, Institutiones juris publiciecclesiastici, para I, §§ 9, 10, 11« 
«- Melchior Gano, De locis theotogieis^ lib. V, cap. v. 

revelatam, atque idcirco ab omnibus fidelibus firmiter cre- 
dendam. 

Altera regula: Ganones sunt dogmatici negative, ubi 
error fanquam fidei catholicae negatio damnatur. Quae 
damnatio seu lex negative dogmatica fierit potest triplici 
modo : 1° Si contrarium asserentes pro haBreticis judi- 
cantur. Haec nota est admodum perspicua. — 2° Cum 
concilia in hanc formam decreta praescribunt : Si quis 

dixerit Anathemasit. — 3° Si in eos qui contradicunt 

excommunicationis sententia fertur. ' 

Iste secundus et tertius modus ita intelligi debent : 
Canones in quibus vel anathema vel excommunicatio 
in dissentientes decernitur, dogmatici sunt, dummodo 
in eis de rebus fidei agatur ; quandoquidem in veteribus 
conciliis, etiam canones qui ad fidem non pertinent, ea- 
dem excommunicationis pcBna vel anathemate sanciuntur . 

Qoastio 2*. — De canombcs morum (1). 

Tria sunt enucleanda : i um , an ejusmodi canones diffe- 
rant a legibus disciplinaribus ; 2 um , an omnes ad canones 
dogmaticos reducantur ; 3 um , qualis sit eorum auctoritas. 

I. Equidem canones morum cum legibus disciplina- 
ribus in eo conveniunt, quod sint agendi regulae. Verum 
dogmata moralia, quae non sunt nisi veritates de morum 
principiis, discriihinantur a notione disciplinae. Nam 
disciplina est populi Christiani praxis, quam Ecclesia 
praescribit ad societatem religiosam exterius ordinan- 
dam in terris ; dogma autem morale versatur circa sin- 
gulorum actiones virtutibus dirigendas ad finem super- 
naturalem ultimum; minimeverorespicitfinemsocialem 
seu ordinem publicum Ecclesise militantis. 

Igitur canones morum a legibus disciplinae secernun- 

(1) Soglra, Jnstitutiones juris publici ecclesiastici y pars I, § 12. 

tur, quandiu Ecclesia veritates morales solum docet, 
quin novam praxim doctrinse additam imponat. 

II. Aliquando dogmatibus accensentur, aliquando ab 
illis differunt. 

Ganones de veritatibus moralibus profecto sunt dog- 
matici, ubi quaedam principia morum ab Ecclesiae legi- 
bus proponuntur, non tantum observanda, sed etiam 
credenda. 

Saepius vero canones morum notis canonum dogma- 
ticorum non pollent, quatenus legem divinam velut 
agendi regulam interpretantur, quin exigatur actus 
fidei. 

III. Eorum auctoritas ex duplici fonte desumitur, tum 
ez objecto immutabili, tum ex ipsorum infallibilitate. 

1° Ex objecto immutabili. — Sicut dogmatici canones 
regulam eorum statuunt quae firmiter in rebus fidei te- 
nenda sunt, ita canones morum perpetuo firmi stabiJes- 
que manent; siquidem id spectant quod in actibus hu- 
manis per se bonum et agendum est, vel malum et 
omittendum. Versantur enim in proponendis explican- 
disque praeceptis moralibus divinis, quibus bominum 
mores informantur. Haec autem praecepta morum a 
naturali lumine profecta, per legem evangelicam sua 
perfectione et complemento donata fuerunt. 

2° Ex ipsorum infallibilitate. — Ecclesiain tradendisca- 
nonibus morum errare non potest. Etenim, stanteChristi 
promissione, Spiritus Sanctus Ecclesiam docet omnem 
veritatem, quae ad salutem sit necessaria. Atqui ad salu- 
tem consequendam necessarise sunt non modo veritates 
fidei, sed etiam morum. Igitur fieri nequit ut Ecclesia 
errando id doceat vel praescribat quod legi divinae ad- 
versetur. 

Q0JS8TIO 3*. — DB CANONIfiUS DI8CIPLIMAR1B08 (1). 

I. Ipsorum natura. — Canones qui neque ad fidem, ne- 
que ad mores pertinent, ad disciplinam Ecclesiae refe- 
runtur. 

Nomine disciplinae veniunt tum praxes societati fide- 
lium praescriptae, tum leges quibus istae praxes deter- 
minantur; v.g. disciplina militaris, clericalis,monastica. 
Sicut dogma est veritas, et canones dogmatici fidem 
exigunt ; sicut regulae morum singulos homines ad virtu- 
tem excolendam incitant, et Ecclesia canonibus morum 
legem divinam interpretatur ac proponit, ita disciplina 
est in Ecclesia visibili praxis agendi juxta fidem. Prop- 
terea disciplinares dicuntur eae leges quibus externa 
Ecclesiae societas in officio et ordine continetur. 

Itaque disciplina consistit in relatione quam leges 
inducuntinter veritates credendas etexternamsocietatis 
actionem ; siquidem praxis fidem exprimit ac prae se 
fert symbolum et medium quo interna Ecclesiae vita in- 
notescit et propagatiir. 

Ratio est, quia inter animam et corpus Ecclesiae mu- 
tuum existit commercium, ex quo non tantum corpus 
spiritu informatur, verum etiam illud agit in animam, 
id est, vita fidei per visibile ministerium corporis fovetur 
ac sese manifestat. Christus enim in Ecclesia instituit 
internae gratiae externa media, quibus accedunt praxes 
ab Ecclesia praescriptae (2). 

II. ProBcipua disciplince capita. — Canones disciplinares 
sunt firmissimum fidei, morum et religionis praesidium. 
Etenim versantur : 

1° In tutela fidei et morum, quatenus pcmas] decer- 

(1) Zallinger, Jus ecclesiasticum publicum, cap. x. 
[Tj Perrone, De Ecclesia, sect. I, cap. n. 

nunt in eos qui in fide et moribus deliquerint. Huc per- 
tinent censur® aliaeque poenae ecclesiasticae quibus lex 
divina sancitur. 

2° In determinandisprceceptis divinis et naturalibus, dum 
scilicet prsefiniunt tempus ac modum ad ea observanda ; 
cujus generis sunt canones de die dominica, de confes- 
sione et communione paschali. 

3° In regenda societate ecclesiastica. Hinc directio perso- 
narum ; gradus ac modi quibus potestas a Christo insti- 
tuta sese exserit ; conventiones inter Ecclesiam et Status 
civiles. 

4° In ordinandis verbis, actibus et rebus ad cultum 
divinum pertinentibus."Quae disciplina liturgica complec- 
titur canones de administratione Sacramentorum, de 
Sacrificii celebratione, de officio divino, de diebus festis, 
de locis sacris, etc. 

5° In administrandis Ecclesise bonis temporalibus. 
Eodem reduci possunt diversa beneficiorum genera. 

III. Distinguitur disciplina immutabilis vel mutabilis : 
prior ad jus divinum refertur; altera pendet ab Ec- 
clesia (i). 

1. Disciplinam immutabilem dicunt dogmaticam vel 
dogmati adnexam. Dogmaticam vocant quae originem 
suam ipsi Christo refert : v. g., hierarchia divinitus in- 
stituta, materia et forma sacramentorum. Disciplina hu- 
jusmodi pertinet ad divinam Ecclesiae constitutionem. 

Disciplinam dogmati adnexam eam appellant quae 
cum dogmate ita connectitur, ut aboleri nequeat, quin 
de veritate dogmatis detrahatur. Talis est disciplina qua 
Eucharistiam veneramur ; ea enim tolli nequit sine ma- 
xima catholici dogmatis injuria. Proinde haec disciplina 
etiam debet immota manere, sed tantum in eo quod 

(1) Sogliu, Institutiones Juris publici ecclesiastici, pars I, § 13. 

ejus substantiam attingit; modum vera Ecclesia de- 
cernit* 

2. Mutabilis est disciplina Ecclesise propria. Nimi- 
rum ea quae juris divini sunt, certis modis determinan- 
tur, ita ut immutabili Religionis substantiae semper ad- 
haereat aliquid mutabile et accidentarium ; quod ad 
institutionem Ecclesise refertur, et in quo maxime est 
ratio disciplinae mere ecclesiasticae. 

Plurima occurrunt exempla. De fide est R. Pontificem 
Episcopis prseesse ; verum diversis vinculis Primatus 
ipsos moderatur. Dogma docet Episcopos presbyteris 
superiores esse ; multiplex autem est forma ministerii 
cui sacerdotes ab Episcopo adscribuntur. Dominus con- 
siliis evangelicis fidelesad statum religiosum adduxit; 
sed varii sunt ordines regulares ab Ecclesia approbati. 
Christus quidem materiam et formam sacramentorum 
instituit; eorum vero substantiae accedunt ritus et regulae 
disciplinam ecclesiasticam respicientes. 

IV. Regulcededisciplina mutabiliEcclesiaeproptfa(l). 

Regula 1*. — Ecclesia judicat quid divini juris aut 
disciplinse sit. Etenim eadem potestas sacra quse exin- 
stitutione Christide fldeinfallibiliterjudicat, pari aucto- 
ritate definire potest utrum quidpiam ad disciplinam 
variabilem aut ad jus divinum immutabile pertineat; 
secus enim si quid divino juri adderet vel detraheret, 
satis instructa non esset ad declarandam legem divi- 
nam, ac fideles rite docendos et dirigendos. 

Regula 2*. — Potestas statuendi et mutandi ea qua 
sunt distincta a jure divino etEcclesiae disciplinam pro- 
prie dictam efficiunt, pertinet ad eos quibus Ecclesia 
regitur* 

Regula 3*. — Qutt sit justa ratio immutandi vel con- 

(t) Zftllinger, Jus ecclesiasikum publkum % cap. x. 

servandi aliquam disciplinae legem, id profecto ab ea- 
dem auctoritate judicari debet, quae praedita est jure 
disciplinam mutandi vel stabiiiendi. Igitur quicumque 
disciplinaria decreta, quae nova sunt, ob hanc unicam 
causam improbant, cum sectariis sentire videnlur. Dum 
veterem laudant Ecclesiae disciplinam, pontificias leges 
recens editas carpunt et rejicere nituntur, quasi non 
omni tempore Ecclesia esset sponsa Ghristi, vel potestas 
a Ghristo in perpetuum collata certis temporum spatiis 
restringeretur. 

§ 2. — De obligatione legum. 

1. Subjectum legis ecclesiasticae. 

2. Acceptatio subditorum non requiritur. 

Q0ASTIO 1«. — De 80BJBCTO LBGIS EGCLESIASTICA (I). 

Subjectum legis duplici modo determinandum est ; 
vel in genere, respectu societatis, vel in specie, respectu 
personarum, 

I. Legis ecclesiasticae subjectum in gertere est ipsa 
Ghristianorum societas publica. Ea enim est differentia 
inter praeeeptum, regulam proprie dictam et legem : 
praeceptum singularibus personis imponitur; regula 
communitates minores afficit ; lex fertur in societatem 
perfectam. 

Inde sequitur subjectum legis esse societatem publi- 
cam. Atqui canones feruntur in societatem christianam. 
Ergo Ecclesia ipsa est in genere subjectum legis eccle- 
siasticae. 

II. Personce legibus ecclesiasticis subditae. — Legi- 
bus humanis subduntur omnes et soli subditi, rationis 

(1) Schmalzgraeber, Jus ecclesiasticum, lib. I, tit. 2, § 6. — 
Pirfcing, Jus canonicum, lib. I, tit. 2, De consUtutionibus . 

usum habentes. Si hujusmodi principium juri canonico 
applicemus, proponitur hsec regula : 

Legibus disciplinaribus subjiciuntur omnes etsoli baptizati, 
quorum statui proportionata est lex ecclesiastica. 

Ratio est, quia jus canonicum est complexio legum 
ecclesiasticarum quibus Christiani diriguntur ad finem 
supernaturalem. Igitur eadem obligatione qua tenemur 
ad finem ultimum tendere in Ecclesia, jubemur etiain 
unitati Ecclesiae adhaerere, illiusque legibus obtempe- 
rare. 

III. Corollaria. — 1. Infideles Iegibus disciplinaribus 
non subduntur, siquidem non sunt Ecclesiae membra. 

2. Hseretiei, quamvis sint rebelles, Ecclesise subjacent 
ratione baptismi. 

3. Perpetuo amentes legibus humanis dirigi neqyeunt. 
Amentes ad tempus excusantur. 

4. Pueri annos discretionis adepti, ad ea, quae illo- 
rum aetati conveniunt, obligantur. 

5. Peregrini, legibus quidem communibus subditi, 
sunt immunesa legibusparticularibus, sive sui territorii, 
sive loci in quo versantur. 

QP£STI0 2«. — Utrdm obligatio pendeat a subditorum acckptationb. 

Ut leges pontificiae vim obligandi habeant, non requi- 

ritur 

\. Acceptatio fidelium. 

2. Acceptatio Principum, seu pladtum regium. 

3. Acceptatio Episcopi, nisi Pontifex consenserit. 

I. — Utrum leges Ecclesiae pendeantab acceptatione fidelium (lj. 

I. Leges per se non pendent a populi acceptatione. 

(1) Maschat, Institutiones juris canonici, lib. I, tit. 2. — Suarez,. 
Pe legibus,\ib. IV, cap. 16. 

Gonstat ex propositione ab Alexandro VII damnata : 
a Populus non peccat, etiamsi absque ulla causa non 
recipiat legem a Principe promulgatam. » 

Ratio est, quia si lex non obligaret independenter ab 
acceptatione populi, id proveniret vel ex defectu volun- 
tatis in legislatore, vel ex defectu potestatis. Atqui neu- 
trum dici potest : 

Non deest voluntas : hoc probat tum natura legis, quae 
differt a consilio, tum vis verborum praecipientium, 
tum inflictio poenarum quibus legislator urget legis ob- 
servationem. 

Neque deficit potestas, siquidem ipse Ghristus Petro et 
Apostolis tradidit potestatem regendi universos fideles. 
Haec autem potestas Iegislativa eluderetur, si valor le- 
guma populi consensu penderet. 

II. Interim leges per acceptationem fidelium firman- 
tur accidentaliter, non quidem hoc sensu quod sic acci- 
piant vim obligandi, sed eo sensu quod per usum exi- 
mantur a periculo abrogationis. Leges enim quarum ob- 
servantia negligitur, tandem abeunt in desuetudinem, 
vel a legislatore revocantur. 

II. — De placito regio. 

Placittim regium (Exequatur) est facultas principibus 
attributa leges pontificias vel episcopales examinandi, 
earumque publicationem concedendi vel denegandi. 

1 . Ulius origo (1). 

Placiti origo repetenda est a schismate Occidentis, 
quod ab Urbano VI usque ad Goncilium Constantjense 
perduravit ; antea enim nullum ejus vestigium deprehen- 

(1) Bouix, De principiis juris canonici, p. 180. — Phillips, Du droit 
eccUsiastique dans ses principes generaux, tom. IU, p. 204. 

ditur. Urbanus YI, ne occasione schismatis fraudes im- 
pune admitterentur, concessit ut, antequam apostolicae 
Gonstitutiones executioni mandarentar, Episcopi judi- 
carent an a vero Pontifice profectse essent. Principes 
quoque, ne populi a Pseudo-Pontificibus deciperentur, 
bullas inspicere coeperunt. 

Martinus V facultatem ab Urbano YI concessam sus- 
tulit. Yerum cessante causa, non cessavit effectus ; ex- 
tincto scilicet schismate, apud multas nationes potestas 
civilis Placitum retinuit et gradatim amplificavit. Pri- 
mum ad rescripta beneficialia fuit adhibitum, postea 
extensum ad decreta disciplinse, demum ad bullas etiam 
dogmaticas. 

Ex eo tempore, ad blandiendos principes prodierunt 
systemata, quibus ipsis vindicatur illud jus approbandi 
leges ecclesiasticas. Aliqui dixerunt hanc facultatem 
principibus competere jure proprio ex illorum majestate 
suprema. Imo nonnulli contendekmt Pontificum leges 
non ligare conscientiam, nisi ab auctoritate civili appro- 
behtur. 

2. Confutatio istius systematis (1). 

I. Placitumstare nequit cumjuribus Ecclesice. — Id pro- 
baturtriplici ratione : 

i. Ex divina Ecclesice constitutione. — Ecclesia et Sta- 
tus sunt dtise societates distinctae, in suo ordine perfec- 
tse etindependentes. Atqui repugnat utriusque indepen- 
dentiae, unam sibi arrogare jus approbandi leges alterius. 
Quod dici potest de duobus Statibusad invicem, idem a 
fortiori dici debet de societale ecclesiastica respectu 
societatis civilis, siquidem Ecclesia fuit a Christo insti- 
tuta in finem supernaturalem. 

(1) Soglia, Institutiones Juris publici ecclesiastici, pars I, § 26. — 
ZaHinger, Jusecclesiasiicum publicum,c&v. xi; 

I. 4 

Jamvero Placitum impedit liberum exercitium legi- 
ferae potestatis qu» competit Ecclesise, tum ex natura 
societatis perfectae, tum ex voluntate Christi. Ergo prin- 
cipiis publici juris adversatur. 

2. ExpraxiEcclesiw. — Juxta adversarios, h»c facul- 
tasprincipibus christianis vel etiam infidelibus tribuenda 
esset; atqui neutrum dici potest, si praxis Ecclesiae 
attendatur. Quo placito usi sunt apostoli erga principes 
infideles, cum non modo fidem prsedicarent, sed disci- 
plinam eiformarent liberrima potestate. Neque intelli- 
gitur quomodo princeps, qui per baptismum Ecclesiae 
jurisdictioni se subjicit, quidquam juris adversus eam 
jurisdictionem acquirat. Ecclesia constanter sibi vindi- 
cavit liberum usum potestatis a Christo Domino ipsi tra- 
ditae : v. g. Gregorius II ad Leonem Isauricum scripsit : 
<( Quemadmodum Pontifex introspiciendi in palatium 
potestatem non habet, sic nec imperator in Ecclesias 
introspiciendi. » 

Proinde falsum est Placitum ab omni memoria in usu 
fuisse. 

3. Ex istius consuetudinis reprobatione. — Aliqui do- 
cent Placitum servandum esse velut consuetudinem 
quse principibus dedit per multos annos facultatem exa- 
minandi leges pontificias. Sed ut consuetudo servari 
possit contra leges ecclesiasticas, duo requiruntur, 
nempe causa justa et consensus Ecclesice. 

Equidem durante schismate Occidentis, propter du- 
biam electionem et dubiam auctoritatem Pontificum, 
visum est necessarium ut eorum leges examini subjice- 
rentur. Unde si legitima fuerit unquam hsec inspectio 
legum pontificiarum, id non erat jus proprium sed mera 
Ecclesiae concessio ad tempus. 

Verum cessante schismate cessavit consensus Eccle- 
si», quia nulla remanebat necessitas. Ab Ecclesia re- 

yocata fuit hujusmodi facultas, si forte concessa fuit. 
Igitur Placitum, quatenus a principibus adhibetur invita 
Ecclesia, est consuetudo reprobata. 

II. Excutiuntur argumenta defensorum Placiti(\). 

Contendunt jurisperiti civiles Placitum esse jus pro- 
prium CsesaresB majestatis. Majestatem vocant comple- 
xionem jurium quae pertinent ad societatem perfectam ; 
sed inter bi$c jura immerito recensent, adversus Eccle- 
siam, jus protegendi, jus cavendi y jus inspiciendi, ex qui- 
bus Placitum derivant. 

i. Dicunt principibus inesse/ws moderandi cultum pu- 
blicum in societate quam gubernant, ideoque leges 
ecclesiasticas approbandi, protectionis causa, ne scilicet 
civibus noxiae sint. 

Resp. Equidem principes societatem sibi creditam 
moderanturin ordine civili. Verum Christus instituit 
potestatem ecclesiasticam ad dirigendos fideles in viam 
salutis. Atqui, si principes jure proprio consulerent fini 
supernaturali subditorum, quid prodesset auctoritas 
spiritualis a Christo instituta ? 

Igitur religionis cura guberniis non competit, nisi in 
eo sensu quod debeant illius exercitium protegere. Si 
vero principes leges ecclesiasticas inspiciant, jam non 
sunt Ecclesiae protectores, sed dominatores. 

2. Dicunt guberniis inesse jus cavendi, ne quid ab Ec- 
clesia fiat, quod vel Principis dignitatem, vel publicam 
utilitatem possit laedere. 

Resp. Quid mali praecavendum erit contra canones Ec- 
clesiae? Sive fidei vel morum doctrinam tradant, sive 
leges disciplinares dirigant praxim fidelium in ordine ad 
fidem supernaturalem, nocere non possunt. Dicemusne 

(I) Andisio, Juris naturce fundamenta, lib. III. — Droit public de 
riglise, livres II, III. 

Ecclesiam esse hostem, ut contra eam caveant consules 
ne societas civilis detrimentum patiatur ? 

Itaque Placitum est foetus politicorum, qui adulandi 
studio pericula lingunt, et ex invidia principes incitant 
ad libertatem Ecclesi» coarctandam. 

3. Dicunt objecta legum esse eadem in Statu et in 
Ecclesia ; proinde gubernium habet jus videndi quid Ec- 
clesia statuit. 

Resp. Materia legum utriusque societatis non est mixta 
stricto sensu. Etenim objectum legis ecclesiasticee est 
finis supernaturalis vita christiana obtinendus ; leges 
vero civiles versantur circa res profanas civium ad finem 
naturalem consequendum. Proinde leges ecclesiasticae 
et civiles non habent objectum commune. 

Ergo neoterici potestatem politicam ultra fines ipsius 
extendunt. 

III. — Utrum pontifici» leges indigeant acceptatione Episcoporam (1). 

Duplex qusestio distinguitur, aliaywrt$;nempe an Pon- 
tifex possit legibus suis obligare absque Episcoporum 
acceptatione ; altera facti, nempe utrum ea sit voluntas 
Pontificis, ut omnes leges disciplinares statim obligent 
antequam acceptentur. 

I. Qucestio juris. — Summus Pontifex potest, si velit, 
legibus suis obligare absque Episcoporum acceptatione. Ra- 
tio est, quia Pontifici competit legifera potestas in uni- 
versam Ecclesiam. Atqui potestas ferendi leges quibus 
. non obligarentur nisi consentientes, non esset vera po- 
testas legislativa. 

Huc pertinent tum verba quibus Christus Petro illius- 

(1) Bouix, De principiis juris canonici 7 pare II, sect. II, cap. v. — 
Soglia, Institutiones juris publici, pars I, § 25. — Suarez, De legibus y 
lib. IV, cap. 16. 

que successoribus contulit potestatem nulla humana po- 
testate circumscriptam, tum canones quibus Goncilia 
definiunt Romano Pontifici plenam potestatem divinitus 
traditam esse. 

II. Qucestionem facti solvunt Suarez et Benedictus XIV 
his principiis : 

i. Sententiatenens quasdam leges pontificias ad disci- 
plinam spectantes de facto non statim obligare ante ac- 
ceptationem, modo hoc tribuatur liberae voluntati Pon- 
tificis, licita est. 

2. De quibusdam tantum, non vero de omnibus apos- 
tolicis constitutionibus prsesumitur iste consensus Pon- 
tificum. 

« Gonstitutiones ad disciplinam pertinentes, ad illam 
quae respicit ritus et clericorum vitam, a pontificia auc- 
toritate omnino pendent, ideoque inferiorum judicio 
non subjiciuntur. » (Benedictus XIV, De synodo, li- 
ber IX, c. viii.) 

3. Episcopus judicans novam legem suae dioBcesi non 
convenire ob peculiares circumstantias, supplicationem 
ad sanctam Sedem mittit. Quoties Sedes Apostolica ex- 
positas rationes validas esse agnoscit, non renuit Eccle- 
siam particularem a lege generali eximere. 

ARTICULUS II 

CONDITIONES AD LEGEU FIRMANDAM ORDINAT£. 

§ \ . De legum duratione. 

§ 2. De legum executione promovenda. 

§ 1. — De legum duratione. 
Duratio legum aperit viam duplici investigationi» 

1. Stabiliias legia ecclesiasticee. 

2. Illiusmutatio. 

i 

QOASTIO U. — DB 8TABIUTATB LBGDM ECCLESIASTICABOM (1). 

I. Legesstabiliter feruntur.— Stabilitaslegicompetit tum 
respectu legislatoris y quo mortuo, lex non moritur ; tum 
respectu subditorum cum sint menrbra societatis perma- 
nentis, in quam lex fertur ; tum respectu ipsius legis quae, 
semel lata, semper durat, donec vel revocetur, vel justa 
esse desinat. 

Quamvis leges sint stabiles, tamen perpetuitas ad il- 
larum essentiam non pertinet in eo sensu, quod statutum 
reliquis proprietatibus legis praeditum ideo debeat a 
notione legis excludi, et inter praecepta numerari. 

II. Leges humance mutari possunt. — Illud intercedit dis- 
crimen inter jus divinum et jus hunianum. Ratio duplex 
est : 1. Successu temporis id quo erat utile, aliquando 
deprehenditur inulile vel noxium. 2. Societatesobnoxiae 
sunt variis necessitatibus quibus occurrunt diversse le- 
ges. 

III. Ecclesia leges suas non mutat, nisi quando ur- 
gens necessitas vel evidens utilitas id exposcit, sive quia 
propter frequentem mutationem leges minoris aestima- 
rentur, sive quia decet disciplinam, quae versatur circa 
modum observandi jus divinum, hujus stabilitatem imi- 
tari. 

QtUESTIO 2*. — DB MDTATIONB LBGUM ECCLESIA8TICABUM (2). 

Duplex quaestio expenditur, altera generalis, altera 
specialis : 

(1) Saarez, De legibus,\ib. I, cap. x. — Taparelli, Essai theoriquc 
de droit naturel, livre III. 

(2) Schraalzgrueber, Jus ecclesiasticwn, lib. I, tit. u, § 8. — Mas- 
chat, Institutiones juris canonici, lib. I, tit. xi, §5. 

i. De modis quibus fit mutatio legum. 
2. De dispeasatione. 

I. — Quibus modis fit mutatio legum. 

Lex cessare potest vel ab intrinseco, per se ipsam, vel 
ab extrinseco, per voluntatem legislatoris. 

I. Lex dicitur per se ipsam cessare, quando ejus causa 
finalis cessat adoequate respectu totiussocietatis.R&lio est, 
quia vel ex defectu materiae lex fit inutilis, vel cessante 
omnino ratione propter quam legislator tuiit legem, non 
perseverat voluntas obligandi. 

II. Leges voluntate legislatoris solvuntur, sive erga so- 
cietatem, sive erga singulos. 

1. Legum mutatio erga societatem distinguitur, tum 
ratione effectus quem producit, tum ratione modi quo 
peragitur. 

Ratione effectus, abrogatio differt a derogatione : per 
abrogationem lex tota, per derogationem pars legis tol- 
litur. 

Ratione modi, abrogatio et derogatio fieri possunt 
sive per desuetudinem, sive pere ordinationem ipsius legis- 
laioris. Haec ordinatio est vel legis revocatio, vel nova leti 
contraria* 

2. Erga singulos, lex solvitur dispensatione quam in 
specie expendimus. 

II. — De dispensatione. 

Dispensatio est legis relaxatio ad tempus, legitima 
auctoritate facta, ex justa causa, in gratiam alicujus. 

Ex ista definitione, ad dispensandum requiritur po- 
testas et justa causa. 

I. Potestas dispensandu — Regula i' ; In lege sua dis- 

pensare potest legislator, ejus successor, istorum in ju- 
risdictione superior. 

Sic igitur dispensare valet Summus Pontifex in omni- 
bus legibus ecclesiasticis ; Episcopus, in legibus dioece- 
sanis. 

Regula 2 a : Inferior dispensare nequit in legibus supe- 
rioris, nisi facultas ipsi concedatur. Ratio est, quia dis- 
pensare est actus jurisdictionis ; atqui inferior non ha- 
bet jurisdictionem in superioris leges. Unde dicitur in 
Glementinis : « Lex superioris per inferiorem tolli non 

potest (i). » 

Inde colligitur Episcopum non posse dispensare in le- 
gibus generalibus, nisi in casibus ipsi concessis. 

Regula 3* : Potestas dispensandi, cum sit bono pu- 
blico favorabilis,lateinterpretandaest. Ipsavero dispen- 
satio, cum sit vulnus legis, regulariter strictam interpre- 
tationem patitur. 

II. Causce ad dispensandum requisitce. — Regula i a : Illi- 
cita est dispensatio sine causis concessa. Ratio est, quia 
potestas datur in aedificationem (2). 

Regula 2 a : Yalida est dispensatio sine causis a su- 
premo legislatore concessa, quia legis obligatio pendet 
ab illius voluntate. Invalida erit, si concedatur ab infe- 
riore et delegato, nam iste non accepit potestatem temere 
dispensandi. 

Regula 3 a : Potestas dispensat sub conditione : si pre- 
ces veritate nitantur. Dispensatio invalida est propter sub- 
reptionem aut obreptionem, id est, propter reticentiam 

(t) Clement. II, Deelectione. 

(2) Concil. Trident. (sess. xxv, cap. xvin,De reform. : « Sciantuni- 
vcrsos canones exacte ab omnibus observandos ; quod si urgens justaque 
ratio, major quandoque utilitas postulaverit cum aliquibus dispensan- 
dum esse, id causa cognita ac surama maturitate a quibuscumqne 
ad quos dispensatio pertinebit, erit pnestandum. » 

veritatis aut falsitatis narrationem, quoties vel in peti- 
tionenon exprimiturobjectum dispensationis, vel error 
versatur circa illam causam finalem quse principaliter 
movet ad dispensandum. 

III. Cessat dispensafio : 1° per revocationem ; 2° per re- 
nuntiationem a superiore acceptatam ; 3° per cessatio- 
nem causse finalis, non solum ante executionem, sed 
etiam post executionem, nisi dispensatio sit absoluta, 
vel habeat materiam indivisibilem. 

§ 2. — De legnm execntione promovenda. 

Executio legum aperit viam duplici investigationi : 

i. An Ecclesise competat potestas applicandi leges. 
2. Quali sanctione muniantur leges Ecclesiae. 

QUjESTIO 1*. — De potbstate appucandi lbgbs. 

Jus applicandi leges constat potestate judiciaria et 

coercitiva. 

1. Potestas judicandi (1). 

I. Ejus munia. Potestas judiciaria duplici munere fun- 
gitur, nempe vel lites componit, vel crimina dijudicat. 

II. lllius existentia. Ista potestas Ecclesiae competit 
tum ex voluntate Christi qui Petrum et Apostolos 
eorumque successores constituit judices, tum ex natura 
societatis perfectae. Etenim competit societati perfectas 
jus exigendi a suis quidquid necessarium ad finem con- 
sequendum. Atqui ad finem consequendum necessaria est 
applicatio mediorum per leges propositorum; id autem, 
spectatahominum indole, fieri nequit nisi potestas habeat 
jus cognoscendi de sociorum actionibus, utrum legibus 
conformes sint; qua in re judiciaria potestas consistit. 

(1) Tarquini, Institutiones juris publki ecclesiastici, p. 14. 

2. Potestascoercendi(l). 

1. Fjusmunia. — Potestas coercitiva pariter fungitur 
duplici munere : leges exequitur, poenas infligit. 

II. Illius existentia probatur 1° ex natura societatis per- 
fectce : societati perfectae competit potestas legislativa 
et judiciaria. Atqui utraque potestas exigit jus coercendi, 
sine quo esset inefficax. Quid prodest potestas ferendi 
leges, si puniri non possint ii qui legibus non obediunt? 
Quid juvat judicia exercere, si sententiam exequi non 
possis ? 

2. Ex voluntate Christi. — Apostoli dicunt hanc po- 
testatem coercendi sibi divinitus collatam fuisse; v. g. 
Paulus ait « In promptu se habere ulcisci omnem in- 
obcdientiam ex potestate quam dedit nobis Dominus. » 
(II ad Gorinth., x, 6.) 

Ql JJSTIO 2«. — QOALI SANCTIONB IIONIANTUR LBGES ECCLESIASTICJB (2). 

Sanctio, etsi ad ipsam legis essentiam forte non perti- 
neat, tamen ad efficacitatem legis necessaria est. 

Definitur : Gonvenientis (praemii ac praesertim) poenae 
criminosis retribuendae promissio a legislatore facta. 

Theoria poenarum exhibet earum finem y objectum, spe- 
cies, et modum infligendi. 

1. Poenarum flnis. 

Reprimenda sunt crimina, nempe actiones imputabi- 
les quibus externus societatis ordo perturbatur. 

Juris poenalis fundamentum est jus et officium custo- 
diendi ordinem in societate. 

(1) Tarquini, Institutiones juris pubticvecelesiastici, p. 16. 
(2)/W<*.,p. 17. 

Ex triplici fine suo, pcenae sunt erga delinquentem 
medicinales; erga socios, exemplares; ergaordinem, repa- 
ratrices. 

2. Poonarnm objectum. 

I. H)bjectum pcenarum in genere. — Poena est privationis 
malum ab auctoritate inflictum, ad vindicandam inor- 
dinationem delicti. 

Materia, qualitas et proportio poenarum talis esse debet 
quae conservationem ordinis socialis obtineat, siquidem 
poenae adhibentur tanquam medium ad hunc finem obti- 
nendum. 

II. Objectum pcenarum ecclesiasticarum. — Praeter san- 
ctionem aeternam, Ecclesia habet poenas sibi proprias 
in terra. 

Earum objectum sunt bona communionis christian», 
nempe jura sive generalia, sive specialia, quae fideles 
exercent tanquam membra Ecclesiae. 

Ecclesia suis poenis aliquando jura hujusmodi, vel 
omnia, vel quaedam tantum suspendit. Aliquando non 
tantum suspendit, sed etiam tollit ista jura vel totaliter, 
vel saltem ex parte; 

3. Species poenarum ecclesiasticarnm. 

Ecclesia utitur poenis vindicativis et medicinalibus. Ita 
dicuntur, quia potissimum adhibentur illae ad vindictam 
crimiriis ; istae, ad delinquentis emendationem. 

Poenae vindicativaB sunt vel temporales vel spirituales. 

Praecipuae poenae medicinales, seu censurce, sunt ex- 
communicatio, suspensio, interdictum. 

4« Quibus modis poenae infliguntur. 

Pcenae ab Ecciesia infliguntur duplici modo : i. ipso 



7« EXPOSITIO METHODIGA JURIS CANONICI. 

jure, seu ipso facto, nempe quando poena per solam cri- 
minis commissionem incurritur. 

2. Ferenda sententia, quando ad poenam incurrendam 
requiritur sententia judicis. 

TITULUS III 

DE SPECIEBUS LEGUM 1N ECCLESIA. 

Caput I. Leges proprie dictae. 

Caput II. Ordinationes legibus affines. 

CAPUT I 

* 

Ii«gr e * proprie dicte. 

Art. I. Varise leges ratione modi quo feruntur. 
Abt. II. Variae leges ratione auctoritatis. 

ARTICULUS I 

VARLE LEGES RATIONE MODI QUO FERUNTUR. 

§ i. Legis scriptse promulgatio. 
§ 2. Consuetudo. 

* 

§ 4. — De promulgatione legis scripttf. 

4. Promulgationis necessitas. 
2. Modus promulgationis. 

1. Necessitas promulgationis (1). 

I. Ut lex obliget, necessaria est promulgatio. — Etenim 
lex definitur regula societati imposita. Atqui promulga- 
tio est signum quo legislator personam pubiicam agens 

(l)Suarez, De legibus, lib. I, cap. U; lib. IV, cap. xv. 

cietati voluntatem suam imponit. Ergo publicatio 
solemnis requiritur tanquam complementum legis hu- 
manae. 

II. Ipsapromulgatio differt a divulgatione legis jampro- 
mulgatce. Promulgatio est publica legis propositio facta 
nomine et auctoritate legislatoris cum aliqua solemnitate. 
Divulgatio autem est quaedam promulgationis extensio, 
seu illius deciaratio facta iis qui promulgationi non 
interfuerunt, sive ista notificatio fiat per inferiores ma- 
gistratus, sive per privatos fide dignos. 

Inde sequitur divulgationem non esse necessariam ad 
legis valorem. Equidemab obligatione legis excusantur 
qui illam minime noverint. Verum non requiritur ut 
intimatio juridica singulis fiat ; alioquin sufficiens pro- 
mulgatio legum nunquam constaret. 

2. Modus promulgationis (1). 

I. Modus promulgandi leges humanas non determinatur 
jure divino, sive naturali, sive positivo. Ex natura rei, ea 
sufficit legis promulgatio qua moraliter possit devenire 
in notitiam subditorum i non exigitur ut lex publicetur 
hac vel illa solemnitate, per praeconem vel per affixionem 
edicti, in urbe principe tantum vel in singulis provinciis, 
eodem tempore vel successive. 

Cum determinata promulgationis forma jure divino 
non prsescribatur, ab arbitrio legislatoris pendet. Itaque 
sufficit promulgatio facta in urbe principe; nisi aliud 
exprimatur ; v. g. ut Episcoporum leges obligent, satis 
est quod in cathedrali civitate promulgentur. 

II. Pontificice leges Romoe promulgantur. 

Si fiactum spectemus, non una eademque forma ser- 

(1) Scbmakgrueber, Jus ecclesiasticum, lib. I, tit. 2, § 4. -— Soglia, 
Institutiones juris publici, para I, cap. n, § 24. 

I. 5 

vata est in promulgandis legibus pontificiis, sed pro 
temporum varietate diversa. Hodie forma quae a sex 
saeculis invaluit, fiere in eo consistit, ut Pontificum leges 
Romae publicentur et affigautur. Attamen baud semel 
peculiaris promulgandi modus adhibetur : v. g. Concilii 
Tridentini decretum de clandestinitate matrimonii in 
singulis ecclesiis parocbialibus publicari prseceptum 
est. 

Sufficit promulgatio Romae facta, siquidem Pontifices 
possunt et volunt sic obligare. 

1. Non deest potestas, etenim modus promulgandi a 
voluntate legislatoris eligitur, dummodo sit sufficiens ut 
lex possit pervenire ad notitiam subditorum. Atqui haec 
promulgationis forma per se sufficit ad hunc finem ob- 
tinendum. Nam prseter Bullarium et diaria, facile est 
Rpmano Pontifici authenticum exemplar legis promul- 
gatse mittere nuntiis et Episcopis, qui hanc notitiam 
clericis et fidelibus communicare poterunt. 

2. Non deest voluntas; nimirum haec est clausula Bullis 
apponi consueta : « Ut autem praesentes litterae ad om- 
nium notitiam facilius deveniant, et nemo illarum igno- 
rantiam allegare valeat, volumus illas ad valvas.... affigi 
et publicari^ sicque publicatas omnes et singulos quos 
illae concernunt perinde arctare et afficere, ac si unicui- 
que eorum personaliter intimatae fuissent. x> 

Gonfirmatur : omnes causae quae ad Romanamcuriam 
deferuntur^ judicantur juxta leges eo modo promul- 
gatas. 

§ 2. — De consuetudine (1). 
Consuetudinis indoles exponitur triplici quaestione : 

(1) Decretalium lib. I, tit. 4. — Bouix, De principiis juris canonici. 
— Soglia, Institutiones juris publici, pare I, cap. n, § 21. — Schmalz- 

{. Notio et species consuetudinis. 

2. Gonditiones requisitae ut consuetudo vim legis habeat. 

3. Quibus modis consuetudo abrogatur. 

QOJBSTIO K — CONS0BTUDIN18 MOTIO ET SPBCIBS. 

I. Ratione valoris, distinguitur consuetudo facti et 
consuetudoywm. 

Consuetudo facti est ipsa frequentia uniformium ac- 
tuum alicujus societatis. Probauda est ab allegante, nam 
factum ntm praesumitur, sed probari debet. 

Consuetudo juris estjus inductum apopuli moribus 
cum legislatoris consensu, seu lex inducta per consue- 
tudinem . 

II. Ratione extensionis, consuetudo est universalis vel 
particularis . 

Consuetudo universalis viget in tota Ecclesia ; consue- 
tudo particularis, in provincia aut dioecesi. 

III. Ratione relalionis ad leges scriptas, alia est con- 
suetudo secundum legem y alia prceter legem, alia contra 
legem. Hac distinctione innotescunt effectus consuetu- 
dinis. 

Consuetudo secundum legem est illa quae legem antea 
conditani diuturno usu firmat et interpretatur. Unde 
dicitur : Optima est legum interpres consuetudo. 

Consuetudo prceter legem inducit jus antea non exis- 
tens H nec priori contrarium : pro lege suscipitur, ubi de- 
ficit lex. 

Consuetudo contra legem introducit jus contrarium 
legi prseexistenti, vel eam abrogando, vel ei dero- 
. gando. 

^grueber, Jus ecclesiasiicum, lib. I, tit. 4. — ZsMmger ^Jnstitutiones 
juris ecclesiastici , lib. I,tit. 4. 

QUASTIO 2». — CONDITIONBS REQUISITJR UT CONSUETUDO Yllf LEGIS HABEAT. 

In genere consuetudo talis esse debet ut ipsi conve- 
niat definitio legis, nempeut respectu societatis constan- 
tem, obligatoriam et rectam voluntatem legislatoris exhi- 
beat. 

In specie conditiones requiruntur tum ex parte 
societatis, tum ex parte objecti, tum ex parte legislatoris 
et temporis. 

1. Exparte societatis requiritur 1. Societas perfecta, et 
habitus majoris partis subditorum. Ratioprimi est, quia 
consiietudo legem imitatur ; atqui subjectum legis est 
societas publica ; v. g. universalis Ecclesia, dicecesis. 
Igitur personae privatae, vel etiam usus locales nequeunt 
legitimam consuetudinem introducere. 

Ratio secundi est, quia universus populusnon censetur 
in id consentire, quod non exercetur a majori parte sub- 
ditorum. 

2. Requiritur qualitas actuum, nempe constans et 
publica frequentatio actuum scienter et libere exerci- 
torum. 

Ratio est, quia lex est regula publica, stabilis, ex pro- 
posito intimata. Praeterea si bujusmodi actus non sint 
uniformes, publici, liberi, prsesumi nequit consensus 
societatis. 

3. Requiritur intentio inducendi obligationem, si 
consuetudo sit praeter legem ; ratio est, quia lex fertur per 
modum obligationis ; actus vero agentium non operan- 
ttfr ultra intentionem eorum ; v. g. plures sunt laudabi- 
les consuetudines mera devotione invectae, quaB non 
pariunt obligationem. 

II. Ex parte objecti, sicut materia legis debet esse 
honesta et utilis, ita requiritur ut consuetudo sit ratio- 

nabilis, id est, naturae et spiritui Ecclesiae conve- 
niens . 

Irrationabilitas consuetudinis ex duplici criterio di- 
gnoscitur, nempe vel ex jure divino, vel ex jure eccle- 
siastico. 

i. Ratione legis divinae, irrationabilis est consuetudo 
quaeveljuridivino adversatur, vel peccatorum occasio 
est, vel religioni nocet. i 

2. fyatione disciplinae ecclesiasticae, irrationabilis est 
consuetudo quae vel legibus Ecclesi» reprobatur velut 
abusus, vel dissolvit nervum disciplinae ; v. g. consue- 
tudo libertati Ecclesiae contraria; Placitum regium ; con- 
suetudo non acceptandi decreta SanctSB Sedis. 

III. Ex parte legislatoris, sicut lex voluntate potestatis 
statuitur, ita consuetudo vim legis nonnisi ab auctorita- 
tis consensu accipit. 

Jamvero duplici modo legislator assentit consuetu- 
dini, nempe \e\personaliter, vel legaliter. 

1. Consentit personaliter ubi consuetudinem ipse 
cognoscit, eamque approbat. Iste consensus est expres- 
sus vel tacitus. 

Consensus personalis est expressus, quando potestas 
suprema expressis verbis declarat consuetudinem ser- 
vari posse. 

Consensus est tacttus, si Pontifex non contradicat, 
cum facile reclamare posset. Consuetudinem vero non 
firraat silentium ex prudentia imperatum, nempe ob 
timorem majoris mali, v. g. schismatis. 

2 . Pontifex consentit legaliter quando consuetudinis 
nesciusest. Gonsensus legalis praestatur pergeneralem 
Ecclesiae legem, qua consuetudines rationabiles et legi- 
time pr&scriptce approbantur (i). 

(1) Gaput II, De consuetudine : « Licet longame consuetudinis non 

IV. Tempus requisitnm ut consuetudo prsescribat. Si 
consuetudo procedit viaconniventiae, id est, si consensu 
personali legislatoris innititur, nullum requiritur de- 
terminatum tempus, sed sufficit quod constet de legis- 
latoris consensu. 

Si procedatur viapraescriptionis, decennium sufflcit ut 
consuetudo prceter legem vim juris consequatur. 

Ut consuetudo contra legem sit prascripta, saltem 
decennium requiritur, certo quadragintaanni sufficiunt. 
Igitur ante quadraginta annos dubia est consuetudo, 
et lex possidet, nisi societas legem ut abrogatam ha- 
beat. 

QUJESTIO 3*. — QUIBDS MODIS CONSUBTUDO ABROGATUR. 

Gonsuetudo abrogatur tribus modis : 

I. Per aliamconsuetudinem contrariam. — Sicut lex nova 
priori derogat, ita consuetudo quae legis rationem 
habet. 

Per legem supervenientem. — Applicatio hujus regul® 
diversa est pro variis consuetudinum speciebus. 

1. Consuetudinem universalem abrogat lex gene- 
ralis. 

2. Consuetudo particularis non abrogatur per legem 
generalem, nisi id exprimatur. Ratio est, quialegislator 

-censetur illam ignorare. 

Qualis clausula requiratur ut lex generalis abroget 
consuetudinem particularem ? Consuetudo particularis 
non immemorialis abrogatur per clausulam : « Non ob~ 
stante qualibet consuetudine. » 

Consuetudo particularis immemorialis aboletur tan- 

sit vilis anctoritas, non est taroen usque adeo valitura ut vel positivo 
juri debeat praejudicium generare, nisi fuerit rationabilis et legitime 
prescripta. » 

tum per specialem mentionem : « Non obstante qualibet 
consuetudine, etiam immemoriali. » Ista consuetudo est 
privilegiata, nam pro illa prsesumitur titulus quo melior 
allegari non potest. 

III. Per legem anteriorem futuras consuetudines con- 
trarias prohibentera ; v. g. per legem qua Pius IV statuit, 
decreta Concilii Tridentini valitura esse contra consue- 
tudines quae in futurum inducerentur. 

Gontra hujusmodi leges consuetudo difficile prsBScri- 
bit propter triplicem rationem : 

Primo : subditi obligatione strictiori tenentur ad con- 
suetudinem non inducendam. 

Secundo : in dubio, ista consuetudo censetur irratio- 
nabilis. 

Tertio : Pontifex,legumTridentinarumcustos,consue- 
tudinibus contrariis non consentit, nisi circumstantia 
mutentur. ^ 

ARTICULUS II 

VARIJE LEGES RATIONE AUCTORITATIS. 

I. Leges generales : 

1. Constitutiones Pontificum. 

2. Canones Conciliorum. 

II. Leges particulares : 

i. ,Jus nationale. 

2. Jus provinciale. 

3. Jus dioecesanum. 

Leges ecclesiasticse, ratione auctoritatis ipsarum, divi- 
duntur in generales et particulares. Jus commune constat 
sive Pontificum constitutionibus, sive Conciliorum ge- 
neralium canonibus. Etenim jurisdictio ecclesiastica 
imitatur jus divinum : sicut Christus instituit primatum 

inPetro, etcorpus episcopale in Collegio Apostolico, ita 
legislativa Ecclesise potestas duplici modo exercetur, 
nempe vel a singulis pastoribus, vel a Conciliis. 

Jus particulare est vel dioecesanum, vel provinciale, vel 
nationale. Cum vero de jure dioscesano et conciliari ser- 
mo sit in Parte speciali, ubi agendum erit de hierarchia 
jurisdictionis, ibi opportunius aggredimur auctoritatem 
Episcopi dioecesani et conciliorum. Proinde duo tantum 
supersunt expendenda. 

§ 1. Constitutiones pontificise. 
§ 2. Jus canonicum nationale. 

§ 1. — VarisB constitutiones, seu litterae pontificiae (1). 

Ex apostolicis constitutionibus velut ex uberrimo 
fonte confecta est potior pars juris canonici. Constitu- 
tionum nomine veniunt leges a R. Pontificibus, tam- 
quam universalis Ecclesiae rectoribus, conditae. 

I. Earum nomina. — Litterae apostolicae olim auctori- 
tates nominabantur, quo melius significaretur illarum 
auctoritas. Verumusu temporis obsolevit ista nuncu- 
patio, quae in diversas abiit pro variis speciebus littera- 
rum pontificiarum. 

Constitutiones disciplinares variis nominibus donatae 
sunt ratione materise. Dicuntur constitutiones proprie 
dictae, si permanenter aliquid observandum statuant; 
decreta, si motu proprio Pontificis editae sint, nulla in- 
terveniente postulatione; decretales epistoke, si ad con- 
sultationem aut postulationem emissse fuerint ; encycli- 

(1) Devoti, Institutionum canonicarum Prolegomena, cap. m. — 
Soglia, Institutiones juris publici, pars I, cap. n. — Zallinger, Insti- 
tutiones juris ecclesiastici, liber isagogicas, cap. yi. — Phillips, Du 
droit eccltsiastique, tom. III, liy. II. 

cce, si ad universos orbis Episcopos, aut saltem alicujus 
partis notabilis Ecclesiae dirigantur. Quae nomina velut 
synonyma saepe usurpantur. 

II. Discrimen inter Bullas et Brevia ex diversitate form» 
desumitur. 

4. Diversitas sigitli ; Bullae (litterae bullatae) nomen 
suum accipiunt a sigillo plumbeo quod filis sericis ap- 
penditur ; Brevia autem babent sigillum cerae rubrae, in 
quo impressa est imago S. Petri piscationem agentis ; 
unde dicuntur expediri sub annulo piscatoris. 

2. Diversitas membrance : Pro Bullis subobsoursB cras- 
sioresque membranae, pro Brevibus albae et subtiles 
adbibentur. 

3. Diversitasscripturce /Brevia latino eleganti charac- 
tere, Bullae autem cbaractere longobardico vel teuto- 
nico scribuntur. 

4. Diversitas tituli : Bullae incipiunt : Pius servus ser- 
vorum Dei, non in forma tituli, sed a capiite versiculi ; 
in Brevibus inscribitur titulus Pius papa IX. 

5. Diversitas expeditionis : Bullae in cancellaria apo- 
stolica expediuntur ; Brevia, per cardinalem a secretis 
Brevium. 

6. Diversitas finis : Brevia pro levioribus, Bullae pro 
gravioribus negotiis dari solent. 

§ 2. — Jus panonicum nationale. 

Duplex occurrit quaestio, alia generalis, alia spe- 
cialis : 

1* De jure nationali in genere. 
2* De jure gallicano. 

QUJESTIO 1*. — DS JDRB NATIONALI IN GENERE (t). 

I. Ejus notio. 

II. Illius dependentia erga Sanctam Sedem. 

I. — Notio juris canonici nationalis. 

i° Quid sit jus canonicum nationale ? 
2° Quotuplex, ratione originis ? 

1« Quid sit jus nationale P 

Jusparticulareest complexio legum Ecclesiis propria- 
rum. Jamvero jus Ecclesiis alicujus gentis proprium 
duplici modo spectari potest, vel quatenus complectitur 
leges particulares praeter jus commune statutas, vel qua- 
tenus est juri communi derogatio. 

Vigere posse leges ecclesiasticas alicui genti proprias 
priori sensu, nemo negat, siquidem praeter potestatem 
supremam, legum generalium fontem, adsunt in Eccle- 
sia legislatores dioecesani et provinciales. 

Verum nomine juris nationalis intelligi solet juxta se- 
cundam significationem quaedam juricommuni deroga- 
tio apud Ecclesias nationis. Quapropter jus nationale de- 
finitur : jus alicui genti proprium etjuri communiderogans. 

2° Quotuplex distinguatur rationeoriginis? 

Jus nationale, vel tale fuit ab inilio per derogationem 
juri communi factam, vel evasit nationale, qtiia mutato 
in cseteris Ecclesiis jure communi, firmum in ista na- 
tione permansit. 

(t) Bouix, De principiU juris canonici^ pars I, sect. III, cap. i. — 
Phillips, Du droit ecclesiastique dans ses principes generaux, tom. III, 
liv. II. 

Iterum jus ab initio derogatorium, vel concessum est 
per simplex privilegium, vel per concordatum. 

Denique privilegium exemptionis introductum est vel 
expresso Superioris consensu, vel consuetudine per taci- 
tum illius consensum firmata. 

II. — Dependentia jnris nationalis erga S. Sedem. 

i° An auctoritate R. Pontificis nitatur. 

2° An Summus Pontifex illud irritare possit ? 

1° An anctoritate R. Pontiflcis nitatur ? 

Omne jus canonicumnationale, utsit legitimum, auc- 
toritate R. Pontificis innititur. Etenim jus hujusmodi, 
cum sit derogatio juri communi facta, firmari nequit 
nisi auctoritate Sanctae Sedis. Alioquin statueretur vel a 
potestate civili, vel ab alia potestale ecclesiastica, vel a 
consuetudine. Atqui neutrum dici potest. 

Prima hypothesis rejicitur, nam ad potestatem civilem 
non spectat leges ecclesiasticas condere, vel ab eis exi- 
mere. 

Altera sibi contradicit, quatenus juris nationalis fun- 
damentum ponit in alia potestate spirituali praeter Se- 
demApostolicam. Ista enimpotestas esset vel concilium 
particulare, sive nationale, sive provinciale ; vel dignitas 
patriarchalis, primatialis, metropolitana ; vel auctoritas 
singulorum Episcoporum. Atqui nulla ex his potestati- 
bus Iegitimam juri communi derogationem statuere va- 
let. — Id agere nequit concilium generale, cujus decreta, 
ut vigeant, egent confirmatione S. Sedis. — Neque con- 
ciliumnationale; nam istud concilium particulare, ne- 
dum possit leges universales mutare, ipsum his legibus 
obedire jubetur. Idem dicendum est a fortiori de conci- 
lio provinciali. — Neque Patriarchae, Primates autMe- 

tropolits; suam enim auctoritatem mutuantur ab Apo- 
stolica Sede quae illorum gradus instituit. — Neque 
singuli Episcopi, cum R. Pontifici et legibus generalibus 
subjiciantur. 

Tertia bypothesis nihil probat. Consuetudo quidem 
alicujus regionis ita potest invalescere contra jus com- 
mune, ut vim legis obtineat, et in nonnullis rebus illam 
regionem sub parliculari jure constituat. Sed ideo tan- 
tum in jus erigitur consuetudo, quia consensus legisla- 
toris accedit. Ergo jus nationale derogatorium, etiam 
ubi ex moribus exsurgit, auctoritate R. Pontificis inni- 
titur. 

2° An R. Pontifex illud irrilara possit. 



lationale a R. Pontijice irritari potest, 
sive inductum sit per privilegium aut consuetudincm, 
sive fuerit initio jus commune in Cfeteris Ecclesiis post- 
ea mutatum, sive Concordato firmetur. 

Prob. 1* pars ; Qui concessit privilegium, potest illud 
revocare. Proinde ubi exemptio introducta fuit, vel per 
privilegium scriptum, vel per consuetudinem approba- 
tam, Pontifex potesl jus nationale irritare, vel privile- 
gium revocando, vel consuetudinem non amplius ap- 
probando. 

Prob. 2* pars : Etiamsi jus nationale fuerit prius jus 

commune, et nationale non evaserit, nisi quia jus com- 

mune, alibi mutatum, in aliqua regione perseveraverit, 

tamen pendet a R. Pontifice, qui potest illud mutare. 

Equidem ab aiiquibus perperam affirmatum fuit R. 

tm auctoritate veterum canonum et 

Ecclesiarum restringi. Ut autem er- 

convellatur, satiserit animadvertere 

el de validitate mutalionis, vel de li- 

Si de validitate agatur, Pontifici velut supremo legis- 
latori competit potestas in jus commune ; siquidem Pri- 
matus a Christo ita institutus est, ut nulla humana auc- 
toritate circumscribatur. 

Si vero de licitate sit sermo, requiritur quidem ut mu- 
tatio non fiat nisi rationabili de causa. Verum ejusdem 
rei judicium R. Pontifici relinquitur. 

Igitur jus nationale, etiam ubi ab antiquo jure com- 
niuni suam ducit originem, non est inviolabile. 

Probatur 3' pars : R. Pontifex potest, justa exigente 
causa, irritare jus canonicum nationale, etiam Concor- 
datis firmatum. 

Concordatum enim spectatur vel ut privilegium, vel 
ut contractus. Si prius, Pontifex habet potestatem illud 
irritandi ; nam ex gravi causa possunt privilegia revocari, 

Si posterius, Pontifici licet hunc contractum, vel an- 
nuente potestate civili rescindere, vel non servatis con- 
ditionibus rescissum declarare. 

QUiESTIO 2«. — Db jore gallicano. 

1. Recta notio juris gallicani. 

H. Jus canonicum in Gallia vigens. 

1. — Recta notio juris gallicani. 

i. Rejicitur Gallicanismus. 

2. Definitur jus gallicanum. 

1. Rejicitur Gallicanismus. 

1. Libertates gallicanae. 

2. Istius systematis confutatio. 

Libertates gallicanae (l). 

Innotescunt ex earum origine, declaratione et consec- 
tariis. 

I. Illarum origo. — Nonnulli, Gallicanismi ortum prae- 
claro nomine etiam honestare studentes, illum magna 
cum injuria S. Ludovico IX adscribunt. Vera tamen 
earum origo repetenda est a miserriraa schismatis 
occidentalis aetate, ex quo tempore, plurimis causis ur- 
gentibus, v. g. studiosa malarum passionum indole, 
protestantismi contagione, Jansenistarum fraude, poli- 
ticse potestatis superbia, sensim increverunt. Demum 
solemnibus formulis fuerunt expressse, quum, Ludo- 
vico XIV adversus Innocentium XI hostiles animos ge- 
rente, ab aliquibus Episcopis, anno 1682 ejusdem regis 
jussu congregatis, edita est famosa quatuor propositio- 
num declaratio. 

II. Declarationis quatuor articuli. — Primusest, R. Pon- 
tificibus nullam esse in reges, atque in civilia negotia 
ne indirectam quidem potestatem. 

2 US , Concilii generalis auctoritatem R. Pontificis auc- 
toritate esse superiorem. 

3 US , Potestatem Sedis Apostolicse coarctari a) per ca~ 
nones jam conditos; b) per consuetudines atque insti- 
tuta a regno, et ab Ecclesia gallicana recepta. 

4 US , R. Pontificis judicium infallibile censendum non 
esse, nisi Ecclesiae consensus accedat. 

III. Consectaria. — Licet ad Ecclesiam turbandam plu- 
rima ex iis propositiohibus deduci possint, tria tamen in- 
felici celebritate insignia dimanant, quae veluti regni 
institutaad tertium articulum revocantur : 

(I) Tarquini, Institutiones juris publici, lib. II, cap. n. — Audisio, 
Droit public de Viglise^ livre II, tit. 29, 30. 

1° Appellatio ab abusu, nempe illa misera consuetudo 
subjiciendi Ecclesiam magistratibus eivilibus, ad eos ap- 
pellando asententiis judicis ecclesiastici. 

2° Placitam regium, id est, pessima altera consuetudo, 
qua constitutiones apostolicse et Episcoporum litterae 
pastorales edi servarique vetantur, nisi id civilis magis- 
tratus permittat. 

3° Regius patrmatus et custodia canonum, quo praB- 
textu gubernium sibi vindicat facultatem quibuslibet 
Ecclesiae negotiis se immiscendi. 

Hae sunt libertates gallicanae, quas Fenelonius merito 
appellavit servitutem erga Regem, et adversus R. Ponti- 
ficemlicentiam. Sedes Apostolica pluries reprobavit, non 
tantum Gallicanismi consectaria politica, quae veluti 
jugum simul et effectus declarationis clero imponeban- 
tur, sed etiam ipsam declarationem. 

Imo eam rejecerunt illius auctores, nempe Episcopi 
et ipse Ludovicus XIV. 

Istius systematis confutatio (1). 

Istius systematis confutatio canonica in eo est, ut a 
recta notione juris Galliae removeamus plurimos Galli- 
canorum errores. Jamvero hujusmodi commenta spec- 
tant vel illius juris dependentiam, vel leges quibus 
constare dicitur. 

I. Circa illius dependentiam, finxerunt 1° illud stare 
per seipsum firmum. Verum evincitur nullum jus natio- 
nale juri communi derogare sine consensuR. Pontificis. 

Proinde jus canonicum Galliae auctoritate S. Sedis 
innititur. 

(l)Phillips, Du droit ecclesiastique dans ses principes geniraux^ 
▼ol. lU, liy. i, § 135. — Bouix, De principiis juris canonici, par» I, 
«fct 111, cap. ii. 

2° Talem esse istius vim, ut sit inviolabile. Sed modo 
probavimus R. Pontifici competere potestatem irritandi 
quodcumque jus nationale. Ergo jus gallicanum recte 
intellectum a R. Pontifice mutari potest. 

II. Circa leges quibus jus gallicanum constat, erravit 
Gallicanismus tum politicus, tum clericalis. 

1° Huic juri annexuerunt ea, quse non jura sed injuriae 
erga Ecclesiam reputanda sunt. Reges enim et magis- 
tratus multa velut jus Galliae sine titulo sibi arrogant, 
quae libertati Ecclesiae adversantur. 

2° Falso opinati suntad jus gallicanum pertinere qua- 
tuor articulos declarationis anni J682. Illi enim articuli 
vel sunt veri, vel falsi. Si veri habeantur, non magis es- 
sentjusGalliaequamcaeterarum gentium; si potius falsi 
sint, nullo modo jus in Gallia constituere possunt. 

2. Definitur jus gallicanum. 

Multiplex datur ejus definitio, alia erronea, alia sequi- 
voca, alia recta. 

Erronea est istaolim pervulgatadefinitio : Jus constanter 
sequendi receptos Ecclesioe canones, et antiquas Gallice con- 
suetudines, quidquid de novo in contrarium decernatur. Et- 
enim non convenit nisi Gallicanismo, qui concinne de- 
finiretur ; arbitrium ex Ecclesia legibus ea retinendi 
quae Gallis placent. 

iEquivoca esset altera definitio : Jus Ecclesiis Gallice 
proprium; Aam ex usu loquendi, haec verba derogatio- 
nibus sive legitimis, sive illegitimis conveniunt. 

Jus canonicum gallicanum recte definitur : Varice 
apud Ecclesias Gallice juri communi derogationes, auctori- 
tate R. Pontificis firmattB. 

Merito igitur excludi debent a legitimo jure gallicano, 
tum articuli organici contra quos pluries redlamavit Se- 



PARS GENERAUS. 89 

des Apostolica; tum leges a potestate civili latse, nisi ab 
Ecclesia probentur ; tum decisiones tribunalium saecu- 
larium, v. g. concilii Status. 

II. — Jus canonicum in Gallia vigens. 

Praeter jus provinciale et dioecesanum, jus ( canonicum 
Galliae ex duplici fonte determinatur : 

1° Jure communi ; 

2° Concordato et sequentibus Ecclesiae dispositionibus. 

1 . Jus commune in GaUia. 

I. Standum est juri communi, quoties non constat ei 
derogatumfuisse. Jamverohaec regula, cujusveritaspatet, 
ita intelligitur : ad determinandum jus canonicum Gal- 
lise, non inquirendum est quid fuerit juris nationalis ante 
Concordatum, sed tantum quid sit vel a jure communi, 
vel a Concordato et subsequentibus legibus statutum. 

Ratio est, quia per bullam Qui ChristiDomini y videtur 
priscum jus galticanum fuisse abrogatum. Haec sunt 
verba Pii VII : « Supprimimus, annullamus et extingui- 
mus titulum, totumque statum praesentem infra scrip- 

tarum Ecclesiarum Cum respectivis earum juribus, 

privilegiis et praerogativis cujuscumque generis Non 

obstantibus consuetudinibus etiam immemorabilibus. » 

II. Ex ista constitutione deducitur revera extinctum 
fuisse priscum jus gallicanum. Illud infertur : 

1° Ex ipsa suppressione omnium Galliae dioecesium. 
Id in scopo Pii VII fuit, ut destrueretur totus antiquus 
Ecclesiarum status, et novus omnino diversus substitue- 
retur. Atqui suppressis Ecclesiis abrogatum fuit jus ipsis 
proprium, siquidem dioecesibusvelutsocietatibus inhae- 
rebat, non territorio. 

2° Pius VII expressis verbis abolevit jura Ecclesiis gal- 
licanis propria ; extinxit enim illas Ecclesias cum earum 
juribus. Ergo novae diceceses sub jure communi consti- 
tutsB sunt. 

3° Accedit praxis Congregationum romanarum ; v. g., 
Cardinalis Orioli, Congregationis Episcoporum et Regu- 
larium praefectus, agens partes Cardinalis ponentis, 
dixit : « Quamvis (in Bulla Qui Christi) nihil expresse 
statuatur quoad pristiiiarum consuetudinum abrogatio- 
nem, haec tamen abrogatio tanquam quid necessario con- 
sequens admittenda videtur. » 

2. Disciplina Ecclesiis Galli» propria. 

Haec disciplina constituitur a Concordato et subsequen- 
tibus juris dispositionibus. 

I. Concordatum, inter Pium VII et Napoleonem anno 
1801 initum, quasdam quidem juri communi deroga- 
tiones induxit, numero tamen pauciores. Non enim 
respiciunt nisi vel dioeceses circumscribendas, et Epi- 
scopos nominandos, vel parochiarum erectionem'et paro- 
chorum nominationem, velalienationem bonorum eccle- 
siasticorum, et decentem cleri sustentationem. 

Concordato accedunt Bullae et Brevia Pii VII, atque Le- 
gati decreta, quibus illud ad executionem deductumest. 

II. Subsequentes Ecclesws dispositiones circa Galliam 
sunt, sive acta quibus Sedes Apostolica suaviter et forti- 
ter juris observantiam apud nos promovet, sive legitimae 
consuetudines, si quae fuerint a tempore Concordati in- 
troductae. 

De hujusmodi consuetudinibus tres dantur regulae : 
Regula 1». Adversus multiplicem Galliae praxim le- 

gibus ecclesiasticis contrariam R. Pontifex reclamat, 

data occasione. 

Regula 2*. Qusedam consuetudines requisitis conditio- 
nibus satisfacere possunt. 

Regula 3\ In dubib jus commune possidet, nisi 
S. Sedes consulta indulgeat. 

CAPUT II 

Ordtnationes leffibus affines. 

Art. I. Ordinationes ipsius Pontificis. 

Art. II. Decisiones Congregationum romanarum. 

ARTICULUS I 

ORDINATIONES IPSIOS PONTIFICIS 

§ i. Ratione formae : Rescripta. 
§ 2. Ratione materiae : Privilegia. 

§ 1. — De rescriptis(l). 

I. Definitio. — « Rescriptum, quoad nomen, est res- 
ponsum scriptum ; at quoad rem, rescriptum proprie ac- 
ceptum definitur responsum Principis scripto datum ad al- 
terius supplicantis vel consulentis instantiam. 

Dicitur 1° Responsum Principis, nempe Summi Ponti- 
ficis, a quo solo, si verborum proprietas tenenda est, in 
rebus ecclesiasticis rescripta conceduntur. 

Dicitur 2° Scripto datum; unde rescripta difierunt ab 
oraculo vivae vocis. 

Dicitur 3° Ad instantiam alterius consulentis vel suppli- 
cantis ; unde potissima eorum divisio est in rescripta 
mtitice et gratioe. Rescripta justitiw dantur ad justitiam 

(1) Decretalium y lib. I, tit. 3, De rescriptis. 

administrandam ; rescripta gratice ex liberalitate princi- 
pis procedunt (1). » 

II. « Forma consistit in tribus partibus rescripti : nar- 
ratione, supplicatione, et conclusione. Narratio suppli- 
cantis a rescribente repetitur. Supplicationis causce pon- 
derantur. m Conclusio seu dispositiva est pars praecipua 
rescripti, qua Pontifex mentemsuam aperit, declarando 
quid, qualiter et sub quibus conditionibus concedat (2).» 

III. Effectus rescriptorum a voluntate rescribentis pen- 
det juxta regulas sequentes : 

Regula i\ Attendenda est conclusio, quasolaPontifex 
mentem suam exprimit, 

Regula 2\ Rescriptis semper inesse censeturhaec con- 
ditio : si precesveritate nitantur. 

Regula 3\ Rescriptum est invalidum propter obreptio- 
nem vel subreptionem, si falsitatis expressio vel veritatis 
suppressio voluntatem Pontificis determinaverit. 

Regula 4\ Generatim rescripta tantum jus speciale 
faciunt iniis causis et personis, pro quibus edita sunt (3). 

RegulaS*. Aliquando rescriptajus universale consti- 
tuunt, videlicet quoties Pontifex, ad consultationem res- 
pondendo, interpretatur jus commune. Ejusmodi deci- 
siones eo consilio edi solent, ut ad decidendos similes 
casus inserviant. Unde ait Innocentius III : « In similibus 
causis caeteri tenentur similiter judicare (4). 

§ 2. - De privilegiis (5). 
I . Eorum nomen et definitio. — Privilegium (lexprivata) 

(1) Zallinger, Jus canonicum, lib. I, tit. 3. 
(2)Maschat, Institutiones juris canonici, lib. I, tit. 3. 

(3) Soglia, Institutiones juris pubiici ecclesiasticii pars I, cap. u. 

(4) Decretalium, lib. II, tit. 27. 

(6) Decretalium, lib. V, tit. 33, De privilegiis. 

nunc latius, nunc strictius sumitur. Latius etiam illae 
uris dispositiones, qu» pro certo genere personarum 
sipgulariter constitut» sunt, privilegia dicuntur, v. g. 
privilegia clericorum. Gratiae hujus generis potius leges 
singuiares sunt quam privilegia, partemque juris com- 
munis efficiunt (i). 

Strictius acceptum privilegium est exceptio singulari- 
bus personis , locis, institutis concessa ex superioris 
benevolentia. Ejusmodi privilegia sunt exceptiones a re- 
gula juris communis in ratione legis haud fundat», et ad 
jus particulare in sensu strictissimo pertinentes. De his 
potissimum hoc loco disseritur. 

Itaque privilegium definitur concessio juris specialis 
permanentis. Inde tria inferuntur : primo, juri concesso 
respondet in aliis obligatio saltem negativa non impe- 
diendi ejus usum. Secundo, cum privilegium sit jus spe- 
ciale, exemptio non extenditur ad personas vel casus 
non expressos. Tertio, privilegjum, quatenusest jus per- 
manens, differt a dispensatione. 

II. Dividuntur privilegia ratione vel materice, vel conce- 
dentis, vel subjecti. 

1. Ratione materise, distinguitur priyilegium contra 
vel prceter legem, proutlegibus derogatvel prraterillas 
existit. 

2. Ratione superioris concedentis , privilegium gra- 
tiosum ex mera liberalitate conceditur ; remunerato- 
rium datur ob merita personarum, qualia fere sunt pri- 
vilegia Regularium ; onerosum seu conventionale accipitur 
per modum contractus cum reciproco onere. 

3. Ratione subjecti cui privilegium conceditur, alia 
sunt privilegia personalia qu» personae inhserent, alia 
moreaiia qu® directe et immediate alligantur rei, loco, 
muneri, dignitati. 

(1) Hjucbat, Institutiones juris cwumici, lib« V, tit. 33* 

III. Acquiritur privilegium vel concessione principzs vel 
communicatione. 

1. Ad pote^tatem legislativam pertinet privilegia con- 
oedere,tum quia soluslegislator potest a legibus eximere, 
tum quia obligandi sunt alii, ne privilegiatum in usu 
gratiae impediant. Verum potestas concedendi privilegia 
restringitur ad materias dispositioniconcedentissubjec- 
tas ; unde contra jus commune solus Pontifex privilegia 
indulgere valet. Privilegia vero praeter legem concedi 
possunt etiam non subditis, siquidem sunt actus merae 
liberalitatis. Ad concessionem privilegiorum etiam re- 
fertur eorum confirmatio vel innovatio. 

2. Privilfegium jam existens acquiritur per communi- 
cationem, quando superior privilegium uni concessum 
etiam ad alterum extendit. V. g. privilegia unius uni- 
versitatis alteri universitati communicari solebant; inter 
Ordines Mendicantes fit communicatio privilegiorum. 

Datur duplex communicatio : i° per extensionem y si 
privilegium unum et idem ad aliosextendatur, illos quasi 
aggregando privilegiatis ; tunc si augeatur vel minua- 
tur privilegium in his, quibbs fuit primo concessum, 
augetur et minuitur in omnibus aliis ; 2° ad instar, cum 
ad exemplum et similitudinem alterius conceditur. Si 
id fiat cequaliter seu pariformiter, utrumque privilegium 
stat per se et independenter ab alio ; ideo si augeatur aut 
minuatur privilegium ei, cui prius concessum est, non 
augetur vel minuitur aliis (4). 

IV. Effectus privilegii consistit infacultate, non vero 
regulariter in necessitate eo utendi. Usus privilegii haec 
duo importat : i° Per illud juri communi derogatur 
quando juri communi contrarium est. Sed si privilegium 
contrarium sit juri speciali, ut vim habeat, addi debet 

(1) Zallinger, Institutiones juris eccksiastici, llb. V, tit. 33. 

clausula derogatoria istius juris. — 2° Qui in usu privi- 
legii turbatur vel impeditur, pro asserendo jure suo 
potest judicis defensionem implorare. 

Privilegiatus non tenetur uti privilegio privato, nam 
favori suorenuntiarepotest.Teneturautem eouti,quoties 
privilegium ex fine suo publicum est, v. g. si cedat in bo- 
num commune, vel si reale sit , addictum loco vel dignitati. 

V. Interpretatio doctrinalis privilegiorum fit juxta re- 
gulas sequentes : 

l.Ejusmodi interpretatio sic fieridebet, ut spectata 
materia privilegium quemdam favorem specialem ope- 
retur contra vel prceter legem. 

2. Inhaerendum est proprietati verborum secundum 
communem acceptionem et receptum stylum curiae. 

3. Late interpretanda sunt privilegia mere favorabilia 
et concessa in favorem religionis. Stricte vero interpre- 
tanda sunt privilegia odiosa, seu adversa juri communi, 
vel juri qusesito tertii. 

VI. Amittuntur privilegia 1. Ipso facto y videlicet th- 
teritu rei totalis aut personse cui addictum est privilegium 
reale aut perSonale ; vel lapsu temporis, ad quod datur ; 
vel defectu conditionis, sub qua conceditur. 

2. Renuntiatione expressa vel tacita, quando leges ita 
statuunt. Si privilegium contineat privatum favorem 
personae, ad liberam renuntiationem requiritur tantum 
consensus concedentis; etenim juri suo quilibet renun- 
tiare potest. At si privilegium contineat favorem publi- 
cum, privilegiatus ei renuntiare nequit. 

Per simplicem non usum generatim non amittuntur 
privilegia. Nimirum non usu nonamittitur privilegium, 
quo datur mera facultas agendi vel omittendi ; v. g. pri- 
vilegium sacrificandi ante auroram. Attamennon usu seu 
vsu contrario amitti possunt illa privilegia, quae grava- 
m^ tertii continenf ; nam si quis legitimo tempore non 

utatur privilegio ejusmodi, tacite censetur illud prae- 
scriptioni submittere. 

3. Revocatione concedentis vel successoris privilegiato 
intimata. Revocatio generalis fit per clausulam genera- 
lem : non obstantibus quibuscumque privilegiis; privilegia 
vero specialibus clausulis munita non nisi speciali et 
expressa mentione revocantur. Privilegia mere gratiosa 
sine causa revocari non solent, quia illud a dignitate su- 
perioris alienum esse videtur. Aliaprivilegia, prsesertim 
quibus inest ratio conventionis, pro libitu unius partis 
revocari non possunt. Justae revoeandi causae sunt abusus 
privilegiiy necessitas publica (1). 

ABTIGULUS II 

DECISIONES CONGREGATIONUM ROMANARUM. 

§ i . Indoles ipsarum Congregationum. 

§ 2. Multigeneris auctoritas decisionum ab eis editarum. 

§ 1. — Indoles Congregatjonum romananun (2). 

I. Varia fuitforma Curioe romanw. — Distinguitur triplex 
setas, nempe conciliorum romanorum , Gonsistorii et 
Gongregationum. 

1. Concilia romana. — Antesaeculum xi, consueverunt 
Pontifices causas ecclesiasticas judicafe in conciliis ro- 
manis, quibus intererant Episcopi suburbicarii et alii 
cum presbyteris et diaconis Ecclesiae romanae. 

2. JEtas Consistorii. — Crescente numero fidelium et 
negotiorumadSanctam Sedem confluentium, viciniores 

(1) Maschat, tnstitutiones juris canonici, lib. V, tit* 33. 

(2) Analecta juris pontiflcii s Des Congrtgations rotnaines* — Bouix* 
De Curia romana. 

Episcopi facti sunt membra Sacri Gollegii quod, imagi- 
nem concilii prae se ferens, evasit ordinarium Pontiflcis 
consitium. In consistorio Cardinalium plurima negotia 
judicabantur. 

S.jEIos Congregationwn . — Asaeculoxvi, multitudine 
causarum in dies magis ad curiam romanam devoluta, 
Pontifices, ne opprimerentur onere administrationis cui 
consistorium jam non sufficiebat , instituerunt varias 
Gardinalium Gongregationes, quibus singulis diversse 
causae assignantur. 

II. Congregationes romanae sunt distincii et stabiles 
Cardinalium ccetus a Pontificibus instituti, ad cerla ne- 
gotia curanda, discutienda et judicanda per ipsdrum potes- 
tatem. 

Nimirum auctoritas Pontificis, cum ipse solus omni- 
bus negotiis satisfacere nequeat, velut multiplicata sin- 
gulis Congregationibus communicatur. Nam earum 
membra sunt judices ordinarii qui, juxta limites mune- 
ris determinati, potestatem apostolicam exercent more 
tribunalis supremi, salvis praerogativis personalibus 
Pontificum. 

Igitur sicut Yicarius generalis unum tribunal cum 
Episcopo constiluit, ita Congregationes semper agunt 
nomine Pontificis. Unde Benedictus XIV ait : a Earum 
voce suas Sedes Apostolica declarat sententias. » 

§ 2. — Multigeneris auctoritas decisionum a Congregationibus 

editarum (2). 

Congregationum decisiones duplici modo jurispru- 
denlise canonicaB inserviunt. 

(1) Stremler, Des Peines eccltsiastiques^ de VAppel et des Congriga- 
tions romaines. — Berardi, Commentaria injus ecclesiasticum^U I, 
dissert. II, cap. iii. 

I. 6 

I. Ejusmodi decisiones sequivalent saltem sententiis 
judicialibus, siquidem Gongregationes sunt tribunalia 
Sedis Apostolicae. Atqui sententiarum definitivarum 
effectus dicitur resjudicata. 

Auctoritas vero sententise judicialis sua natura fertur 
in casus particulares, cum sit applicatio juris generalis 
ad singula. Inde colligitur, Gongregationum responsa 
non extendi ad casus dissimiles, 

Imo nonnullae decisiones non respiciunt nisi pertonas 
proquibus dantur; v. g., illse sententiae quibus lites di- 
rimuntur ex regulis prudentiae, habita ratione circum- 
stantiarum. 

II. Plurimae decisiones obtinent vim legis. Ratio est, 
quia potestas judiciaria leges applicat juxta sensum quo 
propositse sunt ; quod inyolvit duo judicia, alterum de 
subditorum actionibus, alterum de vero legum sensu. 
Propterea supremi tribunalis duplex munus est, nempe 
legem applicare et interpretari (1). 

Igitur, quamvis Congregationes institutae fuerint po- 
tissimum ad leges applicandas, tamen saepius accidit, 
ut earum decreta vim legis obtineant. Id contingit in 
sequentibus casibus : 1° Si decisiones ejusmodi, jubente 
Pontiiice, promulgentur tanquam decreta generalia. 
2° Si declarationes, consulto Pontifice, legem interpre- 
tentur ; sicut enim jus commune societatem obligat, ita 
et illius interpretatio nomine Pontificis edita. 3° Deci- 
sionum uniformitas in casibus similibus inducit praxim 
curiseromanae(2). 

III. His principiisexindoleGongregationum deductis, 
enucleatur difficultas istius qusestionis : utrum decreta 
Congregationum vim legis habeant. Nimirum distincto 

(1) Tarquhii, Juris ecclesiastici publici institutiones,]ib. I, cap. I. 

(2) Simor, Episcopus Jaurinensis disaert. De Cangregationibus ro- 
manis et illarum auctoritate. 

multiplici genere decisionum, eo ipso ruit fundamentum 
controversiae quam nonnulli exagitant circa illarum 
auctoritatem. Intelligitur enim, quo sensu decisiones 
ejusmodi, quamvis non sint leges proprie dictae, tamen 
ad juscanonicum pertinent quatenus merito dicuntur 
ordinationes legibus affines. 



LIBER II 



DE COLLEGTIONIBUS GANONUM 



PROCEMIUM DE COLLECTIONIBUS GENERATIM. 

1. Nullis initio ecclesiastica. disciplina legibus scriptis, 
sed traditis ab eorum conditoribus praeceptis regebatur, 
quae deinde, ne incerta vagarentur, brevibus sententiis, 
canonibus, scripto tradebantur. 

Canones Conciliorum, et Summorum Pontificum de- 
creta, diversis temporibus et locis constituta, in unum 
codicem coliigi coeperunt; unde prodierunt canonum 
Collectiones (1). 

II. De collectionibus h®c generatim animadvertenda 
sunt : 

i . In causa fidei nulla esse potest inter Ecclesias dif- 
ferentia. Verum manente communione ecclesiastica, 
varia potest esse disciplina Ecclesiarum. Hinc quaedam 
Ecclesise suas canonum collectiones babuerunt, in quas, 
praeter canones generales, illi quoque congesti sunt, 
quos Ecclesia quaBvis sibi proprios constituerat. 

2. Sola canonum in unum codicem collectio nullam 
eisdem canonibus auctoritatem addit. Proinde canones 
in unum codicem a privatis auctoribus collecti non 
aliam auctoritatem obtinent, praeter eam, quam accepe- 
runt ex fontibus, unde desumpti sunt. Itaque ut canones 
ratione collectionis vim aliquam consequantur, oportet 

(1 ) Zallinger, Eistoria fontiumjuris canonici, cap. i. 

collectionem ipsam publica auctoritate confectam aut 
saltem probatam esse. 

3. Ex quibusdam collectionibus, propter defectum 
authenticitatis vel integritatis, nihil certi hauriri po- 
test (1). 

Titdlus I. Collectiohes juris antiqui. 
Titulus II. Gollectiones juris novi. 
Titulus III. Collectiones juris novissimi. 



TITULUS I 

COLLECTIONES JURIS ANTIQUI, 

Gaput I. Ganones et Gonstitutiones Apostolorum. 
Caput il. Gollectiones grsecse. 
Capdt III. Collectiones latinae. 
Capdt IV. Falsse Decretales. 

CAPUT I 

Canone* et Conititutiones Apottolornm. 

Antiquissima, cujus mentio fit, est collectio Canontm 
Apostolorurn, qui subjiciuntur octo libris Constitutwmm 
Apostolicarum. 

Art. I. De Canonibus Apostolorum. 
Abt. II. De Gonstitutionibus Apostolicis. 

0) Soglia, Prcenotiones in jus ecclesiasticum, cap. ui. — Phillips, 
Du droit eccldsiastique dans ses sources, chap. i. 

ARTICULUS I 

DE CANONIBUS APOSTOLORUM (1). 

I. Eorum authenticitasdubia. — Illos Apostolis adscribi 
non posse, pluribus argumentis probatur : 

1. Nulla eorum flt mentio apud illos, qui tribus prio- 
ribus sseculis res ecclesiasticas scriptis illustrarunt. M a- 
ximi momenti est silentium Eusebii Caesariensis et S. 
Hieronymi, qui in conservanda scriptorum apostolico- 
rum memoria diligenter versati sunt. 

2. Nec Tictor Pontifex in controversia de Pascbate 
celebrando, nec S. Cyprianus in controversia de bap- 
tismo hsereticorum his canonibus usi sunt ; eos autem, 
si Apostolorum fuissent, allegare non omisissent. 

3. Apud veteres in dubium revocati sunt ; v. g., Gela- 
sius Pontifex et Isidorus Hispalensis apocryphos vocant 
canones Apostolorum. 

4. Multa in illis sunt, quae cum Apostolorum aetate 
nulla ratione componi possunt ; v. g., distinctio bono- 
rum Ecclesiae a bonis Episcopi . 

5. Quaedam in eis inveniuntur Ecclesiae traditioni 
contraria. Nimirum disciplinaB apostolicae adversantur, 
ubi dicunt excommunicandos esse eos qui sabbato jeju- 
nant. Veritatem catholicam offendunt tum circa Scrip- 
turae canonem, tum circa baptismum ab haereticis col- 
latum. 

II. Eorumorigo. — Disciplinam antiquam in his cano- 
nibus contineri, negarunt Protestantes. Hodie vero 
fatentur omnes eruditi, canones Apostolicos constare 
partim ex regulis quas Apostoli verbis tradiderunt, par- 

(1) Cotelerius, Patres apostolici, t. I. — Ballerini, De collectionibus 
canonum, p. 1. — Binet, Apparatus juris canonici, pars II, cap. iv. 

tim ex consuetudinibus Ecclesiarum, partimexdecretis 
conciliorum quae prioribus sseculis in Oriente celebrata 
sunt. Modo plures, modo pauciores inveniuntur; quae 
diversa ipsorum partitio probat, eam collectionem non 
ab uno auctore, sed diversis temporibus confectam esse. 
III. Deillorum numeroet awc/oritate.-— Maxima est diffe- 
rentia inter latinam et graecam Ecclesiam. Nam Ecclesia 
orientalis canones 85 omnes et integros accepit,^eosque 
tanquam ab Apostolis editos veneratur. Latina autem 
Ecclesia 50 priores canones tantum recepit, eosque in 
causis judicandis adhibuit, itatamen, ut nihil deillo- 
rum origine decerneret. 

ARTICULUS II 

DE CONSTITOTIONIBUS APOSTOLICIS (i). 

I. Earum origo. — Octo libri Constitutionum Apostoli- 
carum, quales ad nos pervenerunt, non fuerunt ab Apo- 
stolis traditi, neque a S. Glemente Romano scripti. Id 
infertur, tum ex eo quod in eis multa reperiantur histo- 
riae et Apostolorum doctrinae adversa ; tum ex eo quod 
Patres priorum saeculorum, data occasione, iis nunquam 
usi sunt. 

Quod attinet ad auctorem, ac tempus quo primum 
prodierint, non una est eruditorum sententia. Probabi- 
lius sentire videnlur, qui has Gonstitutiones m aut 
iv saecuio vulgatas fuisse existimant. Illas commendat 
S. Epiphanius, quia tunc in eis nihil fidei vel disciplinsB 
contrarium inveniebatur. 

II. Auctoritas. — Constitutiones Apostolicse, cum sint 
antiquae, multa complectuntur utilia. 

Quamvis fuerint olim purge, nihilque continuerint 

(1) Schmalzgrueber, Dissert. proaemialis, § 7. — Bouiz, De prin- 
cipttj juris canoniciy pars II, cap. m. 

doctrinse catholicae adversum, postea pluribus in locis 
abhaereticis corruplae sunt. Manifestum est, nullam cer- 
tam auctoritatem his constitutionibus tribuendam esse. 



GAPUT II 

Collectlones graecaB (I). 

I. Collectio Chalcedonensis. — Ecclesiam orientalem 
medio sseculo y suum habuisse canonum codicem, con- 
stat ex actis concilii Chalcedonensis, in quibus fit illius 
mentio. In isto codice continebantur, servata ratione 
temporum, canones generales et particulares, nempe 
canones Nicaeni, Ancyrani, Neocaesarienses, Gangren- 
ses, Antiocheni, Laodiceni, Gonstantinopolitani. 

Huic collectioni accesserunt medio saeculo vr canones 
Apostolorum, Sardicehses, Ephesini, Ghalcedonenses 
et Regulse Sancti Basilii. 

II. Collectio Joannis Scholastici. — Ex iis omnibus 
canonibus Joannes, cognomento Scholasticus> presbyter 
Antiochenus, suam adornavit collectionem, per ordincm 
materiarum distributam. Deinde ad Episcopatum Cons- 
tantinopolitanum evectus, leges civiles praesertim ex 
codice Justiniani depromptas collectioni suseadjecit; 
unde extitit prima origo Nomocanonum, id est, Collectio- 
num in quibus canones ecclesiastici cumlegibus impe- 
rialibus conjunguntur. 

Haec collectio suspecta est, namejus auctor Nestoria- 
nismi fautor fuit. 

III. Concilium quini-sextum seu Trullanum. — Ita di- 
ctum a loco palatii imperialis in quo celebratum est,cano- 
nibus conciiii generalis V et VI derogare praesumpsit. 

( 1) Zallinger, Historia foniium juris canonici, cap . i. — Phillips, Du 
droit eccttsiastique dans ses sources, chap. i. 

Romana Ecclesia eos tantum probavit Trullanos ca- 
nones, qiri conciliis generalibus aut moribus christianis 
non adversarentur. Proinde collectio synodi Trullanae, 
quatenus illius propria est, nullam habet auctoritatem. 

IV. Colkctio Photii. — Saeculo ix Photius, qui graeci 
schismatis auctor fuit, collectiones orientales iterum 
elaboravit, suumque concinnavit Nomocanonem, qui apud 
Graecos in summo honore et pretio semper habitus est. 

Suspectae sunt collectiones Photianae, siquidem ad 
favendum schismati editae fuerunt. 

V.Praeter antiquas Graecorum collectiones, sunt etiam 
minores de quibus sermonem non instituimus. Haec 
omnia monumentajuris ecclesiasticiwpxkii Ecclesiam orien- 
talem nuper collegit cardinalis Pitra, jussu Pii IX. 

CAPUT III 
Colleetione» latinae (1). 

I. Initium collectionum apud Latinos. — Initio non alii 
quam Nicaeni canones agniti fuerunt ; quo sub nomine 
comprehendebantur etiam Sardicenses, quia concilium 
Sardicense tamquam appendix Nicaeni habebatur. 

Brevi tempore ex Graecorum codicibus latine redditis 
confectae sunt ampliores collectiones, quae Hispanica et 
Prisca dicuntur. 

An vero codex latinus qui, praeter canones concilio- 
ram, omnes etiam pontificias constitutiones contineret, 
auctoritate Sanctae Sedis tunc editus fuerit, incertum 
est. Sed constat non eo fuisse opus ut Decretales pro- 
mulgarentur, et apud Ecclesias vim obtinerent. Nam 
satis promulgata erant decreta Pontiflcum, eo quod ad 

(1) Ballerini, De antiquis collectionibus. — Gotost&nt. y Epistolw Rom. 
Pontificum,t. I. — Bouix, De principiis juris canomct, pars lll*c&p.iv. 
— Phillips, Du droit eccttsiastique dans ses sources^ chap. i. 

praecipuos provinciarum praesules primum direcla, sub- 
inde per litteras aliis Episcopis communicarentur ; sic 
omnibus innotescebant. 

II. Collectiones Ecclesioe Romance. — Aliquem codicem 
canonum et decretalium ante sseculum vi in Ecclesia 
Romana extitisse probabile est : tum quia in concilio 
Ghalcedonensi a<t unum codicem Legati Pontificis, ad 
alium Graeci provocabant, quod probat utrique Ecclesiae 
suum codicem fuisse ; tum quia Siricius Pontifex ad 
Episcopos scripsit : Statuta SedisApostolicWj vel canonum 
definita nulli sacerdotum ignorare sit liberum (1). Quod 
frustra Pontifex jussisset, nisi codex fuisset, ex quo sa- 
cerdotes notitiam canonum haurire potuissent. 

Hulta vero moliuntur ut nihil agant Van Espen et 
alii, qui pontificias constitutiones in collectionibus non- 
dum insertas fuisse contendunt, ut inde inferre possint, 
ante Dionysium tantum conciliorum canones, non item 
Apostolicae Sedis decreta auctoritatem obtinuisse. Et- 
enim et si verum esset, neminem antea decretales colle- 
gisse, id tamen vetustae illarum auctoritati nihil detra- 
heret; nam vis earum profluebat, non ex privatis codi- 
cibus, sed ex potestate Pontificum, et ex autographo 
quod, in archivio Sedis Apostolicae servatum, ad diri- 
mendas controversias adhibebatur. 

III. Collectio Dionysii. — Ineunte saeculo vi Dionysius 9 
natione Scytha, moribus Romanus, professione mona- 
chus, et ratione staturae vel modestiae cognomento exi- 
guus, operam dedit novae collectioni quae dividitur in 
duas partes : altera conciliorum canones, altera Pontifi- 
cum decretales complectitur. 

Codex Dionysianus, privata quidem auctoritate vulga- 
tus, tamen ab Ecclesia Romana receptus fuit. Illum plu- 

(1) Siricii epist. ad Imeriura, Episcopum Tarraconensem. 

ribus monumentis auctum Adrianus I Carolo Magno 
Romae dono dedit ; quapropter vocatur collectio Adriana. 
Gum Summus Pontifex collectionem ipsam commenda- 
verit, ea quamdam Apostoiicam auctoritatem, praser- 
tim apud Gallos, obtinuit, et passim codex canonum ap- 
pellari coepit. 

JIV. Collectiones Ecclesiarum particularium. — Insignes 
Ecclesiae peculiarem codicem habuerunt, in quo tum 
antiqui canones, tum decretales Pontificum, tumstatuta 
particularia continebantur. 

Yigebant i. Apud Africanos codex Africanus, Breviatio 
ccmonum Ferrandi diaconi (547), canonum concordia Cres- 
conii Episcopi (697). 

2. Apud Hispanos capitula Martini Bracarensis Epi- 
scopi (572), collectio S. Isidori Hispalensis (636), 

3. Apud Gailia? codex canonum ; Capitularia quae, in 
generalibus comitiis Episcoporum et procerum lata, Ec- 
ciesiae simul et Status regimen spectabant; Pannormia 
Ivonis Carnotensis (1117). 

4. Apud Germanos collectio Reginonis (906), Volumen 
decretorum Burchardi (1025). 

V. Collectionibus legum accedunt libri rituaks et 
formularia. 

Inter libros rituales, quibus describuntur ritus a 
Pontificibus, Episcopis et sacerdotibus adhibendi, emi- 
net Ordo Romanus (1). 

Formularia conficiebantur ad determinandum mo- 
dum, quo negotia varia scriptis tractari deberent. Ejus- 
modi formularum collectio pro Ecclesia Romana est 
liber diurnus. 

(1) Mabtllon, Museum italicum, t. II. 

CAPUTIV 

FalMD ftecretales (1). 

Praeter genuinas Ecclesiae leges, falsa monumenta 
circumferebantur. Quaedam in disputationum aestu ad 
propriam sententiam defendendam, aut incusandos ad- 
versarios conficta ; plura ex disciplina tunc vigenti de- 
sumpt%, et superioribus temporibus aut personis ad- 
scripta ; alia denique ex eo pqtissimum orta esse vi d entur, 
quod ad legum formam redigerentur notitiae, quas his- 
toriae scriptores de antiquis et deperditis legibus con- 
servarunt. Sensim sine sensu plurima tanquam vera in 
canonum collectionibus recepta sunt. 

Art. I. Historia collectionis pseudo-Isidori. 
Art. II. Falsarum Decretalium auctoritas. 

ARTICULUS I 

ISIDOMARE COLLECTIONIS HISTORIA. 

§ h Fata hujus libri. 
§ 2. Illius origo. 

§ 1. — Pata hujus operis. 

I. Haec falsa collectio, quae Isidori Mercatoris vel Pec- 
catoris vulgo dicitur, circa medium saeculum ix prodiit. 
Praecipue conflata est ex hispanica collectione quae S. 
Isidoro Hispalfensi tribui solet. Tribus partibus constat . 
Prima continet fictas 50 decretales Pontiflcum a Gle- 
mente I usque ad Melchiadem. In secunda parte sequun- 
tur canones conciliorum ex hispanica collectione ex- 

(l) Ballerini, De antiquis collectionibus.— Zaccharia, Aniifebroniu* % 
t. I, dis&ert. III. 

cerpti. Tertia pars habet decreta Pontificum a Sylvestro 
usque ad Gregorium M., inter quae plures suntfalsae de-. 
cretales. 

Acceptus est iste liber, nemine fraudem suspicante. 
Ita invaluit impostura, ut ante sseculum xv nulla exorta 
fuerit reclamatio. 

II. Primus omnium cardinalis Cusanus tranquillam 
Isidori possessionem turbavit (1450) ; quamobrem cen- 
turiatoresMagdeburgenses immerito glorianturejus col- 
lectionis impostiiram se primos omnium detexisse. Tum 
a permultis catholicis aliisque viris eruditis diligentius 
in eam collectionem inquisitum est, et rationes ad pro- 
bandam suppositionem adeo firmae propositae sunt, ut 
nemojam de fallacia dubitare possit. 

Inde protestantes, et omnes in Sanctam Sedem male 
animati, arripuerunt occasionem asserendi falsas decre- 
taies, conniventibus Romanis Pon tificibus, exaratas fuisse 
ad amplificandam eorum auctoritatem, atque per ipsas 
inductam esse novam et deteriorem disciplinam. 

§ 2. — Collectionis origo (1). 

I. Ad tempus quod attinet, in lucem venisse videtur 
iste codex inter annum 829 et 847 ; nam auctor inseruit 
ad verbum plures sententias concilii Parisiensis anni 829, 
et collectionis mentio primum habetur anno 846. 

II. Insciis Romanis Pontificibus collectio confecta fuit. 
Etenim Leo IV, qui anno 847 ad Petri cathedram 

evectus est, ad Episcopos Britannise rescribens, non 
alias decretales et canones agnovit praeter eos qui apud 
Dionysium extabant; quod manifestum indicium est, 
falsas decretales Romse cognitas non fuisse, vel saltem 
nonreceptas. 

(i)Zallinger, Appendix, cap. n. — Phiilips, Du droit ecclesiastiqut^ 
dans sessources, chap. i. 

I. . 7 

Sensim quidem in regiones ipsamque Italiam invectae 
sunt,sed anullo Pontifice solemnemobtinuerunt appro- 
bationem. 

Aliqui fuerunt qui contenderent Romanos Pontifices 
ad publicam earum condemnationem teneri. Verum 
praeteriti temporis errores detegere, fraudesque patefa- 
cere, scientiae non legislatoris munus est; nec ullus 
Sanctam Sedem in hac re accusabit, si illos ipsos qui 
accuratissimam criticam in descriptione falsarum de- 
cretalium adhibuerunt, sub Pontificum oculis suum 
opusedidisse animadverterit. 

III. Collectionis auctor fuit aliquis Gallo-Germanus (1). 

Etenim 1 . Omnes qui extant noni saeculi codices in Gal- 
lia scripti sunt, ut patet ex characteribus et idiotismis. 

2. Istae decretales primum citantur a scriptoribus in 
orientali Francorum imperio. 

3» Haec collectio continet epistolas a Bonifacio Mo- 
guntino, vel ab aliis ad ipsum scriptas, quse nonnisi in 
Germania noscebantur. 

4. Hispanica collectio quse ad istam conficiendam 
adhibita fuit, non ex veris et hispanicis, sed ex gallicis 
codicibus desumpta est. 

Ergo ipsaB regiones in quibus ob falsas decretales tam 
vehemfcnter contra Sanctam Sedem clamitatum est, 
auctorem imposturae sibi vindicant. 

Quis fuerit iste auctor ? Critici quemdam clericum 
Suessionensem vel Moguntinum suspicantur. 

AJRTICULUS II 

FALSARUM DECRETALIUM AUCTORITAS. 

§ i. Earum auctoritas intrinseca. 
§ 2. Illarum influxus in disciplinam. 

ft) Bouix, De principiis juris canonici, pars 111, cap. x. 

§ 1. — Earmn anctoritas intrinseca (l). 

1. Haec auctoritas nulla est. Prsecipua falsitatis argu- 
menta : 

Argumentum extrinsecum. — Earum decretalium non 
meminerunt priora concilia, non vetefes Patres et scri- 
ptores, non Dionysius diligens collector, non denique 
caeteri, quorum intererat in controversiis exortis eas 
litteras producere, si extitissent. 

Argumenta intrinseca. — 1. Multa in eis occurrunt 
recentiora aetate Pontificum quibus adscribuntur; v. g. 
Scripturarum sententiae juxta versionem S. Hieronymi, 
canones conciliorum quse nondum celebrata erant. 

2. De persecutionibus, de consoiatione martyrum, de 
rebus, statu, moribus eorum temporum omnino si- 
lent. 

3. Falsae consulares notae, eisdcm epistolis affixaB, con- 
sules referunt, qui in fastis Romanis nunquam fuere. 

4. Sermo rudis et barbarus a priorum saeculorum ni- 
tore prorsus alienus est ; idem semper stylus, eadem ver- 
borum dispositio»in tot epistolis, quae ab auctoribus 
diversae plane indolis, aetatis ac morum scriptae di~ 
cuntur. 

II. Fontes hujus collectionis. — Non omnia tamen Isido- 
rus finxit ingenio suo, sed quatuor monumentorum ge-^ 
neribus usus est : i. Genuvnis y quales sunt decretales ex 
codice Dionysiano desumptae. — 2. Supposititiis^ quae 
ipse finxit, ut sunt multae Pontificum epistolse. — 3. Apo- 
cryphisy quae ab aliis scripta ipse in suam collectionem 
retulit, — 4. Interpolatis, quae videlicet suis additamen- 
tis corrupit. 

(1) Soglia, Prmotiones in jus eeclesiatticum, cap. ui. 

§ 2. — Fictarum decretalium influxus in disciplinam (1). 

Falsum est, per fictas decretales wnplificatam fuisse Ro- 
mani Pontificis auctoritatem, novum jus inductum, pertur- 
bataEpiscoporumjura, eversam veram Ecchsiw disciplmam. 

I. Prob. ex tenore ipsius collectionis. — Falsae sunt qui- 
dem decretales ratione formae, non vero ratione mate- 
riae ; consuevit enim Isidorus nihil sine antiquorum suf- 
fragio scribere, et pleraque desumpta sunt ex operibus 
Patrum, exlegibusPontificum, excanonibusconciliorum. 

Caetera disciplinam exhibent quae jam obtinuerat; nam 
in aliis regionibus, v. g, in Italia et Hispania, vigebant 
mores et usus quorum origo his decretalibus tribuitur, 
dum illae ibi erant incognitae. 

II. Prob. exmenteauctoris. — Inillis temporibus fictae 
litterae adhibitae sunt , ut ea, quae jam usu recepta 
erant, superiorum saeculorum testimoniis comprobaren- 
tur. Igitur non alia fuit ratio vulgandi hanc collectio- 
nem, quam ut antiqua monumenta hinc inde sparsa in 
unum colligerentur, instauratisque ex illis juris et his- 
toriae fontibus, vigens eo tempore djsciplina confirma- ' 
retur. 

Prae caeteris vero eam disciplinae partem auctor de- 
fendere studuit, quae tunc maxime impetebatur, scilicet 
ordinem judiciorum in quibus Episcoporum et clerico- 
rum causae agebantur. Quisquis sanum de Pseu4o4si- 
dori collectione judicium ferre velit, ad ea debet atten- 
dere quae saeculo ix gesta sunt : omnia, delapsis ipiperii 
institutionibus, arbitrio regebantur; in ecclesiastica ju- 
dicia rudes hominum mores et superstitiosae qusedam 
opiniones irrepserant. Ea fuit mens auctoris, ipso decla- 

(1) Bouix, Deprincipiis jutis canonici, pars III, cap. x. — Zallin- 
ger, Historia fontium juris canonici, cap. u. 

rante et adversariis fatentibus, ot Episcopis judicum 
iniquitate spoliatis consuleret, atque difficiles evaderent 
ipsorum accusationes. 

Inde infertur, decretales non fictas fuisse ad amplifi- 
candam curiaB Romanae auctoritatem, sive quia is non 
erat scopus Isidori Mercatoris, sive quia jura Summi 
Pontificis, a Ghristo collata, tali auxilio non indige- 
bant. 

III. Prob. exipsa fictarum decretalium acceptaiione. — 
Ideo eas receperunt et fraudem non suspicatae sunt Ec- 
clesiae, quia, cum traderetur consueta doctrina et ubique 
vigens disciplina, hemo de inquirenda veritate docu- 
mentorum sollicitus erat. Verum aliud evenire debuis- 
set, si disciplinam novam et saeculi moribus contrariam 
exposuissent. Quaecunque contra consuetudinem inge- 
runtur, etiamsi sint bona, novitate ipsa perturbare so- 
lent ; multo magis id de iis timendum, quibus discipli- 
nam optimam et diuturno usu receptam aliquis evertere 
contenderet. Nulli autem tumultus, nulli clamores au- 
diti sunt ob falsas decretaies. Ergo nulla per eas facta 
fuit circa disciplinam immutatio. 

IV. Prob. ex assensu generali Ecclesice in doctrinam et 
disciplinam qualem exhibebat Pseudo-Isidorus. — Haec 
disciplina auctoritatem legis obtinuit, non quidem vi 
collectionis ipsius quaB privata et falsa erat, sed vi praB- 
cedentium et subsequentium Ecclesiae legum, quibus 
ista disciplina fuit inducta et confirmata. 

Neque dicas disciplinam falsis documentis traditam 
necessario reprobandam essc.Nam Isidori doctrina vel 
disciplina per multos annos a conciliis, Episcopis et 
scholis catholicis tanquam laudabilis admissa fuit ; at- 
qui Ecclesia nequit errare, dum approbat doctrinam 
vel disciplinam generalem. Licet Ecclesia probando 
doctrinam quae communiter in schoiis catholicis tradi- 

tur, non certa faciat argumenta quibus doctores eam 
adstruunt, ipsam tamen doctrinam certam facit ; neque 
habenda est velut abusus disciplina generalis ab Ecclesia 
probata. Ergo disciplina quam exhibet Isidorianus co- 
dex, quatenus in praxim universalem inducta est, ab 
omni catholico debet admitti ut laudabilis. Sed bona 
non esset, si genuinam et retinendam veteris Ecclesiae 
disciplinam immutasset, si jura Pontificum ultra limi- 
tes extendisset, si jura Episcoporum et conciliorum 
evertisset; paucis verbis, si rei ecclesiasticae exitiale vul- 
nus intulisset, ut ait Fleury. 

Igitur illa mala, per falsas decretales invecta, nihil 
aliud sunt quam figmenta in Ecclesiam sanctam et in- 
fallibilem prorsus injuriosa. 

TITULUS II 

COLLECTIONES juris novi. 

Circa medium saeculum xi, novus in animis excita- 
tus ardor coepit culturam scientiarum promovere, ip- 
sasque in ordinatam formam redigere. Multis codicibus 
diligenter compositis, novis in dies editis legibus, Cor- 
pusjuris canonici prodiit. Quo factum est, ut in foro et 
in scholisjurisprudentia canonica magisevolveretur(l). 

Caput I. Decretum Gratiani. 
Caput II. Collectiones Decretalium. 
Caput III. Corpus juris canonici. 

(t) Ballerini, De aniiquis collectionibus. — Zallinger, Appendix, 
cap. in. — Devoti, Prole^omena^ cap. vi. 

CAPUT I 

Decretum Chratianl (l) v 

I. Gratianus, in Etruria Glusii natus, professione mo- 
nachus Benedictinus, Bononiae anno 1151 Concordan- 
tiam discordantium canonum vulgavit, quae Decretum 
dicitur. 

Liber in tres partes dividitur, quarum prima de per- 
sonis agit, continet 101 distinctiones, et sub qualibet 
distinctione plures canones. Pars altera dejudiciis causas 
36 complectitur; causae dividuntur in quaestiones, et 
quaestiones in canones . In causa 33* extat tractatus de 
poenitentia in distinctiones 7 distributus. Tertia pars de 
rebus sacris inscripta est de consecratione ; distinctioni- 
bus 5 et canonibus comprehenditur. 

Quaestionibus propositis subjiciuntur dissertationes, 
in quibus ratio conciliandi leges exponitur. Inter cano- 
nes occurrunt Palece, quae sunt additamenta aliena. 

« Opus Gratiani omnium plausibus receptum est, ita 
ut in scholis publice legeretur, et in foro tanquam pars 
juris communis haberetur. Merito celebratus est Gra- 
tianus, tum quia illius collectio, multo cseteris uberior, 
complectitur quidquid pertinet ad rem ecclesiasticam, 
tum quia scholastica fere methodo leges interpretatur, 
tum quia Decreti partitio in tres partes de personis, de 
judiciis, de rebus ordinem materiarum sequitur (2). » 

II. Emendatio Gratiani. — Omnia, quae in Decreto re- 
feruntur, vim eamdem babent, ac si seorsimspectentur. 
Si ejusmodi lucubrationem velut collectionem conside- 

(1) Bcrardi, Gratiani canones genuini ab apocryphis discretu — 
Phillips, Du droit ecctesiastique dans ses sources, cbap. i et u. 

(2) Devoti, Institutionum canonicarum Prolegomena^ cap. vi. 

remus, sincera monumenta ab apocryphis secernenda 
sunt. Etenim Gratianus plurima desumpsit non ex ipsis 
fontibus, sed ex mendosis collectionibus; hinc saepe 
falsapro veris usurpavit. 

Ad detegendos Gratiani errores viri docti animum 
applicuerunt, et jussu Pontificum Correctores romani 
Decretum emendarunt. 

III. Auctoritas Decreti. — Gratiani Decretum, ab 
auctore privato confectum, nullam ex collectore lega- 
lem auctoritatem obtinuit. Videndum est an eidem 
accesserit approbatio publica. Aliqui dicuntillud appro- 
batum esse, tum quia, oum primum prodiit, in scholis 
et in foro susceptum et adhibitum fuit ; tum quia Euge- 
nius III et Qregorius XIII publicam auctoritatem eidem 
Decreto tribuerunt. 

Altera verior sententia negat. Etenim scholarum et 
fori usus prsestantiam Decreti commendat, nullam ta- 
men auctoritatem adjungit, eo vel magis quod mendosa 
capita, quibus Decretum scatet, nondum comperta 
erant. Neque constat de legali approbatione Decreti. 
Dedit quidem Eugenius III facultatem, ut Gratiani col- 
lectio publice posset legi et explicari ; sed auctoritate 
sua Decretum non confirmavit. Similiter Gregorius XIII 
curavit, ut illud emendatum exhiberetur ; noluit tamen 
ei pontificiam auctoritatem tribuere (i). 

Benedictus XIV scribit : « Gratiani Decretum, quan- 
tumvis pluries R. Pontificum cura emendatum fuisse 
non ignoretur, vim legis non habet; quin imo inter om- 
nes receptum est, quidquid in ipso continetur, tantum 
auctoritatis habere, quantum ei se habuisset, si nun- 
quam in Gratiani collectione insertum foret (2). » 

(1) Soglia, Prcenotionfts injmecclesiasticum y cap. m. 

(2) Benedictus XIV, de Synodo dicecesanu, lib. VII, cap. xv. 

CAPUT II 

Collectiones Decretalinmu 

Art. I. Decretalium collectiones a Gratiano ad Grego- 
riumlX. 

Art. II. Decretales Gregorii IX. 

Art. III. Sextus Decretalium, Clementinse, Extravagantes. 

ARTICULUS I 

DECRETALIUM COLLECTIONES A GRATIANO AD GREGORIUH IX (1). 

Ante Gregorium IX prodierunt quinque collectiones 
Decretalium. 

I. Bernardus Circa, praepositus Papiensis ac postea 
Episcopus Faventinus, anno 1199 evulgavit Breviarium 
Extrawgantimn, id est, decretorum quae extra Gratiani 
opus vagabantur. In ea collectione, quse prima dicitur, 
praeter decreta quae Gratiani diligentiam effugerant, 
constitutiones Pontiflcum post Gratianum editse usque 
ad Coelestinum III, et canones concilii Lateranensis III 
continentur. a Haec collectio, in quinque libros divisa, 
fuit veiuti archetypus, ad cujus exemplum reliquee col- 
lectiones adornatse sunt (2). j> 

II. Bernardum secuti sunt Gilbertus et Alanus ; Sed il- 
lorum collectiones brevi interciderunt. Novam ex iis 
collectionem confecit Joannes Galensis seu Vallensis anno 
1202. iiaec securujta collectio dicitur. 

III. Innocentius III ipse Pctro Beneventano curam 
mandavit, ut ipsius constitutiones colligeret. Haec col- 

(1) Scbmalzgraeber, Dissert. prooemialis, § 7. — Phillips, Du droit 
ecclesiastique dans ses sources, chap. n. 

(2) Soglia, Pr&notiones injus ecclesiasticum, cap. m. 

lectio, quse prima prodiit auctoritate Pontificis, tertia 
est earum, quae Bononiae aguoscebantur. 

IV. Tertiam collectionem brevi subsecuta est quarta, 
cujus incertus est auctor. 

V. Honorius III promulgavit suarum Decretalium col- 
lectionem, quae dicitur quinta. 

Priores duae collectiones nullam auctoritatem publi- 
cam consecutae sunt ; tcrtiae et quintae Pontifices earum 
auctores vim legis tribuerunt. 

ARTICULUS II 

DECRETALES GREGORIt IX. 

I. Ex illis Decretalium collectionibus, novisque cons- 
titutionibus suam collectionem confecit Gregorius IX, 
anno 1234, opera S. Raymundi de Pennafort, ex ordine 
Praedicatorum. « Justinianum imitatus est, tum in eo 
quod ex diversis codicibus unum codicem deduxit, tum 
in eo quod ex decretalibus ea sustulit, quse inutilia 
erant (4). * 

Decretalium nomine appellatur haec collectio, quia 
praesertim decretales epistolas Pontificuip complectitur. 

Gregoriana collectio dividitur in quinque libros, quo~ 
rum l us agit de judicibus, 2 BS de judiciis, tres alii de 
judiciorum materia, nempe 3 UI de rebus ad cierum 
pertinentibus, 4 US de matrimonio, 5 US de criminibus et 
pcenis. 

II. Decretales Gregorii IX ad Universitates Bononiensem 
et Parisiensem transmissse et evulgatse sunt. Ex litteris, 
collectioni praefixis, apparet, Pontificem jussisse, ne 
alice collectiones in foro ac scholis adhiberentur (2). Itaque 

(1) Devoti, Institutionum canonicarum Prolegomena, cap. vi. 

(2) Zallinger, Bistoria fontium jurit canonici^ cap, tv. 

de auctoritate hujus collectionis duo sunt monenda : 

1. Juxta communem sententiam, ipsa collectio et tez- 
tus in ea contenti vim legis habent, siquidem Pontifex 
omnia sua fecit, quibus suam auctoritatem impertitus 
est. Excipiuntur ea, quibus leges posteriores derogant. 

2. Antiquis Decretalibus, a Gregorio ex industria prae- 
termissis, vis legum ecclesiasticarum detracta fuit, cum 
Pontifex eas solas Decretales in posterum vigere volue- 
rit, quae in suam collectionem translatae fuerant. 

Propterea obsoleverunt quinque vetustiores collectio- 
nes. Attamen valde utiles sunt ad eas Decretales intelli- 
gendas, quae in collectione Gregoriana receptae fuerunt. 
Etenim Raymundus, ex potestate sibi concessa resecandi 
superflua, nonnulla capita quoad partem historicam adeo 
praecidit, ut ea rite percipi nequeant, nisi in antiquis 
collectionibus integram Decretalem perlegamus (1). 

ARTICULUS III 

SEXTOS DKCBETALIUM, CLEMENTINjK, EXTRAVAGANTES . 

I. Sextus Decretalium. — Bonifacius VIII, anno 1298, 
opera trium cardinalium in unum volumen congessit 
tum novas decretales, tum canones utriusque concilii 
generalis Lugdunensis. Iste codex vocatur Sextus Dewe- 
talium, velut appendix et complementum collectionis 
Gregorianae, ac totidem libris constat. 

Ab ipso Bonifacio publicatus, et legali auctoritate 
munitus est. 

II. Clementince. — Glemens V, partim ex canonibus 
concilii Viennensis cui praefuit, partim ex suis epistolis, 
conficiendam curavit aliam collectionem, eodem ordine 

(1) Soglia, Prcenotiones in jus ecclesiasticum, cap. m. 

distributam, quam morte prsereptus in lucem non pro- 
tulit. 

Joannes vero XXII, proximus ejus successor, eampu- 
blica auctoritate donatam, anno 1317, Bononiam ac Pa- 
risios transmisit. Decretales hujus collectionisab auctore 
suo Clementinoe appellantur. 

III. Extravagantes. — Hoc nomine dicuntur aliae De- 
cretales, quia primum extra cqrpus juris vagabantur. 
Duplex est earum collectio : prior, unico libro compre- 
hensa, complectituv Fxtravagantes Joannis XXII; altera, 
in quinque libros distributa, continet Extravagantes 
communes plurium Pontificum ab Urbano IV ad Six- 
tum IV. 

Utraque collectio, sub fine sseculi XV edita, incertum 
habet auctorem ; neque compertum est, qua auctoritatc 
in corpus juris relata sit. 

CAPUT III 

Corpus jurig canonici (1). 

I. Quibuspartibus constat. — Isteliber triplici vblumine 
comprehensus est. Primum volumen est Gratiani Decre- 
tum, ad cujus calcem adjici solent canones poenitentia- 
les et canones Apostolorum. In secundo volumine con- 
tinentur Decretales Gregorii IX. Tertium volumen 
complectitur Sextum, Clementinas, Extravagantes. 

In plerisque editionibus accedunt Matthsei Lugdunen- 
sis Liber VII decretalium, et Institutiones Lancelotti quae 
sunt juris canonici compendium. 

II. Auctoritas. — Quae in Decreto reperiuntur, tantum 
valent quantum valerent, si Gratianus eanon collegisset. 

(1) Maschat, Prolegomena, § 3» ~ Phillips, Dudroit eccUsiastique 
dans s*s $ources\ chap. it. 



PARS GENERALTS. 121 

Extravagantes, quamvis non constet ipsam collectio- 
nem a Summis Pontificibus promulgatam esse, singulae 
sunt leges authenticae, 

Tres saltem collectiones, nempe Decretales Grego- 
rii IX, Sextus Decretalium, Clementinse, cum auctoritate 
pontificia donatae fuerint, eam retinent .in iis, quibus 
Goncilium Tridentinum vel novae Pontificum constitu- 
tiones, vel concordata, vel legitimae consuetudines non 
derogant. 

Igitur jus ecclesiasticum Decretalium manet in sna 
possessione, etillis, qui jus particulare contrarium prae- 
tendunt, incumbit oniis probandi. 

III. Bubricce, Summaria, Glossce in Corpore juris occur- 
runt, praeter canones. 

« Rubricee sunt titulorum inscriptiones, ducto nomine 
a litteris rubris, quibus olim scribebantur. Distinguen- 
dum est inter Rubricas Decreti et Decretalium : Rubricae 
titulis Decreti praefixae auctoritatem non habent, nam ab 
auctore privato confectae sunt. 

Rubricae Decretalium utiliter allegantur ; etenim le- 
gislator illas confirmavit. Duplex est earum genus : aliae 
continent orationem perfectam, v. g. « ne sede vacante 
aiiquid innovetur j>; ipsis competit vis legum, id est, 
allegantur dispositive, cum legislatoris voluntatem exhi- 
beant. Aliae perfectum sensum non habent, et nihii prae- 
cipiunt aut vetant, v. g. « de constitutionibus » ; tamen 
allegari possunt declarative, quatenus expiicant verba 
canonis ; v. g. rubricis innotescunt res et personae de 
quibus in textu sermo est. x> (Maschat, loco citato.) 

« Summaria sunt breves illae periodi, quibus canones 
summatim rediguntur, eorumque sententiae sub uno as- 
pectu exponuntur. Haec summaria, mere doctrinalia, 
auctoritate legis destituuntur, eo quod a privatis scrip- 
toribus addita fuerunt. Attamen in maximo pretio 

habentur, et canonibus interpretandis valde prosunt. 

Glossa est uberior explanatio legum, in Gorpore juris 
ad marginem textus collocata. Glossae non faciunt jus, 
sed aestimantur tanquam interpretationes privatae. • 
(Soglia y loco citato.) 

IV. Modus citandi Corpusjuris canonici(G. J. C.). 

i. Decreti pars lUribus modis allegatur, vel expresso 
numero canonis, vel expressa prima ejus voce, vei ex- 
pressis numero canonis et primo illius vocabulo ; v. g. 
can. (MIRAMUR) 5. disi. 61. 

In parte 2* allegatur causa, quaestio, et canon sive per 
numerum, sive per initiale vocabulum; v. g.can. (AUDI) 
2i.c. ii, q. 3. 

Tractatus de Pcenitentia sicallegatur : can. (LACRYM^) 
2. de Pcenit. dist i. 

Pars3*citatur sicut prima cumaddito de Consecratione; 
v. g. can. (PANIS) 39. de Gonsecr. dist. 2. 

2. In Decretalibus allegandis indicantHr caput et titu- 
lus libri; v. g. cap. VENERABILEM deElect. A quibus- 
dam canonistis additur vocabulum extra vel littera X, ut 
significetur caput illud extra Decretum reperiri. Sed mi- 
nus frequens est haec allegandi ratio. 

Gum laudantur capita Sexti, signum est appositio 
in 6 ; v. g. cap. QUICUNQUE de Hceret. in 6. 

ClementuuB sic allegantur : Clement. ETSI de Rescrip- 
tu. 

Extravagantes Joannis XXII ita citantur : extrav. EO 
CLESLE Joannis XXl],deMajoritate et obedientia. Extm- 
vagantes vero communes allegantur hoc modo : extrav. 
comm. REM NON NOVAM de Dolo et contumacia. 

TITULUS III 

COLLECTIONES JUBIS NOVISSIMI. 

. Caput I. De partibus quibus constat jus novissimum. 
Caput II. De illius collectionibus. 

CAPUT I 
De partibui quibm conatat Jua noTlMlman (1). 

Jus novissimum vocamus omnes leges ecclesiasticas 
quae, post recensitas collectiones, a legitima potestate 
conditae fuerunt. 

Ulius partes praecipuae sunt Decreta concilii Tridentini 
et recentiores Bullce Pontificum. Haec utraque pars suas 
habet accessiones. 

I. Concilium Tridentinum (1545-1563) sessionibus XXV 
constat. Non tantum canonibus dogma definivit, verum 
etiam disciplinam decretis restauravit. Ejusmodi decreta 
tanquam jus commune et novissimum custodienda sunt. 

Legibus Tridentinis accedunt Deciarationes Congrega- 
tionwCardinalium quibus commissa est Concilii interpre- 
tatio. Cum consulto Pontifice feruntur, vim legishabent. 

II. Juris canonici partem efficiunt Constitutiones Ponti- 
ficum romanorum. 

Bullis accedunt Regulce Cancellarice. Ita dicuntur leges 
quaedam, seu regulse numero 72, quifius Cancellariae 
Apostolicae negotia expediuntur. A caeteris constitutio- 
nibus in eo diflerunt, quod morte cujusque Pontificis 
vim suam amittunt, donec a novo Pontifice confirmen- 
tur. De illis prsecipue sermo est in tractatu de Beneficiis. 

(1) Schmalzgrueber, DisserL proaem., § 10. — Phillips, Du droit 
eccUsiasdque dans ses sources, chap. m. 

CAPUT II 

Oe novissimis collectionibns. 

Art. I. Septimus Decretalium. 

Art. II. Bullaria et collectiones Conciliorum. 

ARTICULUS I 

SEPTIMUS DECRETALIUM (4). 

I. Primus omnium Gregorius XIII meditatus est colli- 
gere Decretales Pontificum a Sixto IV et canones Conci- 
liorum a Concilio Viennensi. Eo mortuo, opus perficien- 
dum curavit Sixtus V. Denique, jussu Clementis VIII, 
opus confectum et typis impressum fuit sub titulo Liber 
Septimus Decretalium. Sed obortis difficultatibus, quas 
diligenter commemorat Fagnanus (2), nempe circa pro- 
hibitionem edendi privatos commentarios super decretis 
Tridentinis huiclibro insertis, suppressa estista collec- 
tio tantis laboribus elucubrata. 

Cum ex ratione gravi publicatio fuerit intermissa, iste 
liber non habet auctoritatem. 

II. Iisdem fere temporibus (1590), Petrus Matthaeus, 
jurisconsultus Lugdunensis, edidit Septimum Decretalium 
privato studio exaratum. Hoc opus in aliquibus Corporis 
Juris e^ditionibus adjectumest. 

Ejusmodi codex publica auctoritate caret. Multa in 
eo sunt vitia, et plura etiam desiderantur. 

(l)Devoti, Prolegomeria t cap. vn. — Soglia, Prcenotiones, § G0. 
(2) Fagnan. in cap. Cum venissem, de Judic. 

ABTICULUS II 

BDLLARIA ET COLLECTIONES CONCILIOBUM (I). 

I. Bullaria. — Sub Sixto V, Laertius Gherubinus, Ro- 
manus, Pontificum constitutiones, extra Corpus juris 
vagantes, a S. Leone Magno primus collegit in unum 
volumen, quod Bullarium appellavit. Ejus filius Angelus 
Maria Cberubinus, opus a patre susceptum absolvens, 
adjecit multas constitutiones usque ad Innocentium X, 
et Magnmn Bullarium, quatuor voluminibus constans, 
edidit anno 1638. 

Quintum volumen accessit, quo Angelus a Lantusca 
et Paulus a Roma complexi sunt alias constitutiones 
usque ad Clementem X. Sed omnium amplissimum est 
Bullarium Magnum ab Hieronymo Mainardi editum Ro- 
mae, et in quatuordecim tomos distributum. In eo 
continentur constitutiones Pontificum a Leone Magno 
ad Clementem XII. 

Inpublicam lucem prodierunt, jussu Benedicti XIV, 
ipsius constitutiones, tomis quatuor comprehensae. Nu- 
per edita est Magni Bullarii continuatio, Clementis XIII, 
Clementis XIV, Pii VI, Pii VII, Leonis XII, Pii VIII et 
Gregorii XVI constitutiones complectens (Romse, 1835). 

Haec Bullaria, si forte excipias Bullarium Bene- 
dicti XIV, sunt opera privata. 

II. Conciliorum collectiones aliae sunt generales, aliae 
autem particulares. 

Ad colligendos canones omnium conciliorum sua 
studia contulerunt plures viri docti ; v. g., in saeculo xvi 
Merlin, Crabbe, Surius; in sseculo xvn Labbe, Cossart, 

(l) Phillips, Du droit eccltsiastique dans ses sources y chap. n,— De- 
Toti, Prolegomena, cap. vn. 

Baluze. In saeculo xvm, Coleti et Mansi amplissimam 
conciliorum collectionem ediderunt. 

Hujusmodi collectiones, velut privatum opus,.aucto- 
ritate publica destituuntur. 



LIBER III 

DE EXPOSITIONE LEGUM ECCLESIASTICARUM 

Capot I. Regulae quibus expositio legum dirigitur. 
Caput II. Methodus exponendi leges. 



CAPUT I 

BeguUe quibm expositio legnm dlrlgttur (1). 

Legum expositio est explicatio sensus in lege contenti. 
Jam vero duplex distinguitur interpretatio legum : 
alia est publica quse ab auctoritate procedit, alia autem* 
privata seu doctrinalis. Proinde duplex regularum ge- 
nus proponendum est. 

In jure canonico, regula definitur sententia quce jus 
prceexistens summarie refert. Non enim ex regula fit jus, 
sed ex jure prseexistente facta est regula. 

Regulae dividuntur in autkenticas et doctrinales. Au- 
theDticae nituntur auctoritate legislatoris, et vim juris 
obtinent. Doctrinales a doctoribus privatis instar axio- 
matum inventae sunt. Nulla vero regula sine exceptione 
tmiversaliter probat. 

Art. I. Authenticae regulae juris. 

Ast. II. Regulse doctrinales interpretationise 

(1) Maschat, Institutiones juris canonici, lib. V, tit. M,de Regults 
/Brir, — Pirhing, Jus canonicum, lib. V, tit. 41. 

ARTICULUS I 

AUTHSNTICJt RKGULJS 4URIS. 

Equidem interpretatio publica subdividitur in authen- 
ticam, usualem et judicialem. Autherttiea proponitur ab 
ipso legislatore. Usualis fit ex consuetudine ; vim legis 
habet, quoties consuetudini accedit legislatoris consen- 
sus, juxta illud axioma : consuetudo est optima legum 
interpres (4). Interpretatio tribunalium regulariter inter- 
pretationiauthenticse non aequivalet, nisi vel uniformitas 
decisionum inducat praxim curise, vel tribunal supre- 
mum legem communem interpretetur. Ratio est, quia 
facultas interpretandi judicibus eatenus competit, qua- 
tenus ad legem applicandam necessarium est judicium 
de vero illius sensu (2). 

Praemissa ejusmodi distinctione, superest ut propo- 
nantur authenticae regulse juris, quales in Decretalibus 
reperiuntur. 

§ 4. RegulflB in Decretalibus Gregorianis. 
§ 2. Regulse in Sexto Decretalium. 

§1.— Regulae in Deeretalibus Gregorianis. 

I. Omnis res, per quascunqne causas nascitur, per 

easdem dissolvitur. 
II. Dubia in meliorem partem interpretari debent. 
III. Utilius scandalum permittitur, quam veritas relin- 

quatur . 

(1) Decretalium, lib. I, tit. 4, de Consuetudine. 

(2) Tarquini, Institutiones juris ecclesia&tici publici, lib. I, cap. i, 
de Potestate judiciaria» — Saglia, Pramoiiones, § 7. — Schmalzgrue- 
ber, Jus ecclesiastkum % Hb. I, tit. 2, § 7, de Inierpretatione legis. 

IV. Quod non est licitum in lege, necessitas facit lici- 
tum. 

V. Quod illicite introductum est, nulla debet stabili- 

tatesubsistere. 

VI. Tormenta, indiciis non praecedentibus, inferenda 

non sunt. 

VII. Sacrilegus est offendens rem vel personam eccle- 

siasticam. 

VIII. Qui ex timore facit praeceptum,aliter quam debeat, 

facit ; et ideo jam non facit. 
IX. Comrnittens unum peccatum, reus est omnium 

quoad vitam aeternam. 
X. Ignorantia non excusatPraelatum,inpeccatis sub- 

ditorum . 
XI. Pro spiritualibus homagium non praestatur. 

§2. — Regul» in Sexto Decretalinm. 

DECAS I. 

I. Beneficium ecclesiasticum non potest licite sine 

canonica institutione obtineri. 

II. Possessor malae fideiullotemporenon praescribit. 

III. Sine possessione praescriptio non procedit. 

IV. Peccatumnon dimittitur,nisi restituatur ablatum. 

V. Peccati venia non datur nisi correcto. 

VI. Nemo potest ad impossibile obligari. 

VII. Privilegium personale personam sequitur, et ex- 

tinguitur cum persona. 
VIII. Semel malus, semper praesumitur malus. 

IX. Hatum quis haberenon potest, quodipsiusnomine 

non est gestum. 

X. Ratihabitionem retrotrahi, et mandato aequiparari, 

non est dubium. 

decas n. 

XI. Cum sint partium jura ob6Cura, reo favendum 

est potius, quam actori. 
XII. In judiciisnon est acceptio personarumhabenda. 

XIII. Ignorantia facti, non juris excusat. 

XIV. Gum quis in jus succedit alterius, justam igno- 

rantiae causam censetur habere. 
XV. Odia restringi et favores cdnvenit ampliari. 
XVI. Decet concessum a Principe beneficium esse 

mansurum. 
XVII. Indultum a jure betieficium non est alicui aufe- 

rendum. 
XVIII. Non firmatur tractu temporis, quod de jureab 
initio non subsistit. 
XIX. Non est sine culpa, qui rei, quae ad eum nonper- 
tinet, se immiscet. 

XX. Nullus pluribus uti defensionibus prohibetur. 

DEGAS III. 

XXI. Quod semel placuit, amplius displicere non po- 

test. 

XXII. Non debet aliquis alterius odio prsegravari. 

XXIII. Sine culpa, nisi subsit causa, non est aliquispu- 

niendus. 

XXIV. Quod quis mandatofacit judicis, dolo facere non 

videtur, cum habeatparerenecesse. 
XXV. Mora sua cuilibet est nociva. 

XXVI. Ea quse fiunt a judice, si ad ejus non spectant 

officium, viribus non subsistunt. 

XXVII. Scienti, et consentienti non fit injuria, neque 

dolus. 

XXVIII. Quae a jure communi exorbitant , ad conse- 

quentiam non sunf trahenda. 

XXIX. Quod omnes tangit, debet ab omnibus appro- 

bari. 
XXX. In obscuris minimum est sequendum. 

DECAS IV. 

XXXI. Eum qui certus est , certiorari ulterius non 
oportet. 

XXXII. Non licet Actori quod Reo licitum non existit. 

XXXIII. Mutare consilium quis non potest, in alterius 

detrimentum. 

XXXIV. Generi per speciem derogatur. 

XXXV. Plus semper in se continet quod est minus* 

XXXVI. Pro possessore habetur, qui dolo desiit pos- 

sidere. 

XXXVII. Utile non debet per inutile vitiari. 

XXX VIII. Ex eo non debet quis fructum consequi, quod 

nisus extitit impugnare. 
XXXIX. Gum quid prohibetur, prohibenturo mnia quae 
sequuntur ex illo. 
XL. Pluralis locutio duorum numero est contenta. 

DECAS V. 

XLI. Imputari non debet ei, per quem non stat, si 

non faciat quod per eum fuerat faciendum. 
XLIL Accessorium naturam sequi congruit princi- 

palis. 
XLIIL Qui tacet, consentire videtur. 
XLIV. Is qui tacet, non fatetur, sed nec utique negare 

videtur. 
XLV. Inspicimus in obscuris quod est verisimilius,vel 

quod plerumque fieri consuevit. 
XLVI. Is qui in jus succedit alterius, eo jure quo ille, 

uti debebit. 

XLVII. PraBSumitur ignorantia, ubi scientia non pro- 

batur. ' 
XLVIII. Locupletari non debet aliquis cum alterius in- 
juria, vel jactura. 
XLIX. In poenis benigniorinterpretatio facienda est. 
L. Actus legitimi conditionem non recipiunt, ne- 
que diem. 

DECAS VI. 

LI. Semel Deo dicatum, non est ad usus humanos 

ulterius transferendum. 
LII. Non prastat impedimentum, quod de jure non 

sortitur effectum. 
LIII. Cui lice t quod est p ) u s , licet u tique quod est minus. 
LIV. Qui prior est tempore, potior est jure. 
LV. Qui sentit onus, sentire debet commodum, et e 

contra. 
LVI. In re communi, potior est conditio prohibentis. 
LVII. Contra eum qui legem dicere potuit apertius, est 

interpretatio. facienda. 
LVIIL Nonest obligatorium contra bonos mores prsesti- 
tum juramentum. 
LIX. Dolo facit qui petit quod restituere oportet eum- 

dem. 
LX. Non est in mora, qui potest exceptione legitima se 
tueri. 

DECAS VII. 

"i 
LXL Quod ob gratiam alicujus conceditur, non est in 

ejus dispendium retorquendum, 
LXII. Nullus ex consilio, dummodo fraudulentum non 

fuerit, obligatur. 
LXIII. Exceptionem objiciens, non videtur de inten- 
tione adversarii confiteri. 



i 

LXIV. Quaecontrajus fiunt, debent utique pro in- 

fectis haberi. 
LXV. In pari delicto vel causa, potior est conditio 

possidentis. 
\ LXVI. Cum non stat per eum, ad quem pertinet,quo- 

minus conditio impleatur, haberi debet pe- 

rinde ac si impleta fuisset. 
LXVII. Quod alicui suo non licet nomine, nec alieno 

licebit. 
LVIII. Potest qnis per alium, quod potest facere per 

seipsum. 
LXIX. In malis promissis fidem non expedit obser- 

vari. 
LXX. In alternativis, debitoris est electio, et sufficit 

alterum adimpleri. 

DECAS Vlll. 

LXXI. Qui ad agendum admittitur, est ad excipiendum 

multo magis admittendus. 
LXXII. Qui facit per alium, estperinde ac si faciatper 

seipsum. 
LXXIII. Factum legitime retractari non debet, licet ca- 
sus postea eveniat, a quo non potui t inchoari . 
LXXIV. Quod alicui gratiose conceditur, trahi non de- 

bet ab aliis in exemplum. 
LXXV. Frustrasibi fidem quis postulat ab eo servari, 

cui fidem a se praestitam servare recusat. 
LXXVI. Delictum personae non debet in detrimentum 

Ecclesiae redundarc. 
LXXVII. Rationi congruit , ut succedat in onere qui 

substituitur in honore. 
LXXVIII. In exemplum trahi nequeunt , quse propter 
necessitatem aliquando sunt concessa. 

I. 8 

LXXIX. Nemo potest plus juris transferre in alium, 
quam sibi competere dignoscatur. 
. LXXX. In toto partem non est dubium contineri. 

DECAS IX. 

LXXXI. In generali concessione non veniunt ea, quae 
quis non esset verisimiliter in specie con- 
cessurus. 
LXXXII. Qui contra jura mercatur, bonamfidem prae- 

sumitur non habere. 
LXXXIII. Bona fides non patitur, ut semel exactum 

iterum exigatur. 
LXXXIV. Gum quid una via prohibetur alicui, ad id 

- alia non debet admitti. 
LXXXV. Gontractus ex conventione legem accipere 

dignoscuntur. 
LXXXVI. Damnum quod quis sua culpa sentit, sibi 

# debet non aliis imputare. 
LXXXVII. Infamibus portae non pateant dignitatum. 
LXXXVIII. Gertum est quod is committat in legem, 
qui legis verba complectens, contra legis nititur 
voluntatem. 

ARTICULUS II 

REGULJE DOCTRINALES 1NTERPRETATIONIS. 

I. Earum utilitas. — Leges humanae admittunt doc- 
trinalem interpretationem, quae licet per se auctorita- 
tem iion habeat, quia privatis non competit potestas 
introducendi leges, tamen interdum valet moralem cer- 
titudinem parere et obligationem inducere. 

Gum enim leges ecclesiasticae sint regulae generales et 
stabiies, legislator nequit legem ferre ita claram et pro- 

vidam, quae nullaegeat interpretatione. Ssepe nascuntur 
ambiguitates vel dubia, tum quia leges paucis ac gene- 
ralibus verbis feruntur , tum quia in earum applica- 
tione ad peculiares casus oriuntur difficultates, propter 
quas explicatio legis requiritur. 

Jamvero legislator non semper consuli potest ; prop- 
terea necessarium erat, ut privatis liceret legem doc- 
trinaliterinterpretari (1). 

II. Mulliplex genus regularum doctrinalium distingui- 
tur. 

1. Ipsa interpretatio doctrinalis dividitur in simpli- 
cem seu declarativam, extensivam et restrictivam. Inter- 
pretatio simplex mentem legislatoris assequitur mera 
expositione verborum legis ; ideo dicitur declarativa. 

Interpretatio extensiva legem extendit, ob identita- 
tem rationis, ad personam vel casum verbis quidem 
non expressum, mente tamen legislatoris comprehen- 
sum. 

Interpretatio restrictiva, quae vocatur Epikeia (aequi- 
tas), benigne et ex aequo declarat ob circumstantias 
casum particularem in lege alias universali ex mente 
legislatoris non contineri (2). 

2. Ut recta sit interpretatio, variae regulae doctrinales 
adhibentur. Jamvero aliae sunt regulae generales ; aliae 
respiciuntinterpretationem vel extensivam, vel restric- 
tivam, vel simplicem ; aliae in conflictu legum obser- 
vantur. 

§ i. Regulae generales. 
§ 2. Regulae interpretationis extensivae. 
§ 3. Regulae interpretationis restrictivae. 
§ 4. Regulae interpretationis declarativae. 
§ 5. Regulae servandae in conflictu legum. 

(1) Suarex, de Legibus % lib. I, cap. i. 

(2) Maschat, Institutiones juris canonici % Ub, I, tit. 2« 

g 1. — Regulffl generales (1). 

Regula 1\ — Legis interpretatio semper juxta men- 
temlegislatoris fieridebet. Etenim intentio legislatoris 
est anima legis et obligationis mensura. Proinde qua- 
cunque ratione voluntas legislatoris constet, juxta illam 
lex erit interpretanda. 

RegulaS*. — Gum materia legis debeat esse rationi 
conformis et societati utilis, evitanda est illa interpre- 
tatio, ex qua sequeretur absurdum, iniquitas, contra- 
rietas legum, ipsa legis inutilitas ; nam, ut acute scripsit 
quidam auctor, inter varias species interpretationis non- 
dum recensetur interpretatio annihilativa legis. 

Regula 3\ — Exceptionis a regula tres sunt praecipui 
effectus. Primus effectus : Exceptio restringit regulam; 
nam universalitas regulae deficit respectu casus excepti. 

Secundus effectus : Exceptio declarat regulam; etenim 
ex qualitate exceptionis apparet, de quo rerum genere 
regula disponat. 

Tertius effectus : Exceptio firmat regulam in casibus 
non exceptis ; id est, casus, qui excepti non reperiuntur, 
censentur comprehensi sub regula. 

§ 2. — Regnlse interpretationis extensivas (2). 

Regula J\ — Ob solam similitudinem rationis, lex non 
extendenda est ad casus non expressos. Etenim ratio legis 
non estipsa lex; legislator non intendit obligare, nisi 
ad id, quod exprimit. 

Regula 2\ — Ob identitatem rationis, extensio legis fa- 

(t) Schmalzgrueber, Jus ecclesiasticum y lib. I, tit. 2. — Zallinger, 
Institutionum lib. I, tit. 2. 

(2) Suarez, de Legibus, lib. VI. — Mascbat, Institutiones juris ca- 
nonici, lib. I, tiU 2. 



PARS GENERALIS. 137 

cienda est. Etenim si lex non extenderetur, ubi eadem 
prorsus militat ratio, legislator argui posset de injustitia 
vel imprudentia. Unde illud axioma : Ubieadem estratio, 
ibi eademjuris dispositio. 

Id autem evenit : 1° in correlativis, v. g. inter sponsum 
et sponsam. — 2° In cequiparatis ; v. g. lex permittens 
monialibus egressum ob incendium, censetur id conce- 
dere ob hostium invasionem. — 3° In connexis et conten- 
tis; v. g. qui potest testari, etiam codicillos facerepotest. 

Regula 3*. — Favores sunt ampliandi, (odia sunt restrin- 
genda). Hujus regul® pars prior ita intelligitur : in dubio 
an legi derogetur, standum est pro illius observantia, 
donec constet de contraria voluntate legislatoris. 

Juxta idem principium, privilegia prceterlegem late in- 
terpretanda sunt; nam bono publico non adversantur. 
Huc referuntur illae authentic® regul® juris, quibus 
Theologia moralis utitur velut principiis reflexis ; v. g. 
melior est conditio possidentis ; in dubio favendum est reo. 

§ 3. — Regnlae interpretationis restrictiv® (f). 

Regula 1*. — Lex positiva licite restringitur, si adsit 
causa rationabilis pnesumendi de benigna mente legis- 
latoris, quod in his circumstantiis noluerit obligare. 

Ratio est, quia lex definitur ordinatio justa. Legislator 
non vult obligare in casibus, quos quidem verba legis 
noniexcipiunt, mens vero ipsius juxta regulas eequitatis 
non comprehendit. 

Regula 2'. — Licitum est uti e7cixsta : 1° cum litteraiis 
observantia legis adversatur legi superiori; v. g. sine 
peccato non potest reddi gladius homini furioso. — 
2* Cum nocet bono communi ; v. g. cives possunt arma 

(1) Maschat, Institutionum lib. T, tit. 2. — Schmalzgrucbcr, lib. I, 
tit. 2. — Suarez, de Legibus^ lib. VI. 

8t 

capere et pugnare contra hostes civitatem invadentes, 
licet lex generalis gestationem armorum probibeat. — 
3° Quando nimis onerosaest lex humana; nam cum gravi 
detrimento non obligat. 

Regula 3 a . — (Favores sunt ampliandi), odia sunt res- 
tringenda. Hujus regulae pars altera ita intelligitur : jus 
certum non tollitur per dubium superveniens. Proinde 
in dubio an dispensatio concedatur, obligatio legis per- 
severat. Pariter privilegia odiosa seu contra legem stricte 
interpretanda sunt; nam bono publico adversari viden- 
tur. 

Huc etiam referuntur quaedam principia reflexa quibus 
utitur Theologia moralis; v. g. lex dubia non obligat ; 
nemo malus prcesumitur, nisi probetur ; in pamis benignior 
interpretatio facienda est (1). 

§ 4. — Regnl» interpretationis declarativ® (2). 

Regula 1*. — Interpretatio sit grammaticalis, id est, at- 
tendatur verborum proprietas. Ratio est, quia ex verbis 
juxta communem significationem acceptis plerumque 
colligiturvoluntas legislatoris; sicenimputandum estilla 
a legislatore adhibita fuisse, ut facile ab omnibus in- 
telligerentur. Vix quidquam in jure certum esset, si a 
propria verborum significatione ad libitum recede- 
retur. 

Propterea lex generaliter loquens omnia signiflcata 
complectitur, nam ubilex non distinguit, neque nosdistin- 
guert debemus. 

Reguta 2*. — Interpretatio legum sit historica, id est, 

(1) Layman, Commentaria, cap. xxxv, de Rescriptis. — S. Ligorias, 
lib. I, n<> 99. 

(2) Soglia, Pramotiones % § 7. — Suarez, de Legibus, lib. YI. — 
Schmalzgrueber, lib. I, tit. 2. 

habeatur ratio temporum. Haec regula duplici modo in« 
telligitur. * 

Primo, ratio temporum habenda est, quandoquidem 
sunt aliquae voces, quae antiquis temporibus aliud signi- 
ficabant, aliud modo signiiicant. Exemplo esse possuflt 
hsec vocabula : dioecesis, parochia^ viaticum, et alia, quo- 
rum antiquse significationes in alias mutatae sunt. 

Secundo, si verba sint ambigua, historia inservit ad 
legem interpretandam. Nimirum occasio sive ratio, ob 
quam lex condita est, et adjuncta personarum, locorum 
ac temporum investiganda sunt, ex quibus lux aliqua ef- 
fulgebit, ut possimus mentem legislatoris, sensumque, 
legis percipere. 

§ 5. • — Regula servandaB in conflictu legum (l). 

Regula l\ — In concursu legum quae sibi contrarise 
videntur, primo tentanda est conciliatio. Etenim non 
facile admittenda est antinomia seu contrarietas legum, 
ne legislator sibicontradicat. Undecum correctio jurium 
sit odiosa, omni possibili modo legesinvic^m concilian- 
dae sunt, nisi expresse canon unus c^rrigat alterum. 

Regula 2\ — In concursu legis generalis cum alia lege 
generali, si conciliatio utriusque non speretur, lex nova 
derogat priori. Ita statuunt Decretales : « RomanuSPon- 
tifex, qui jura omnia in scrinio pectoris sui censetur 
habere, constitutionem condendo posteriorem, priorem 
revocare noscitur (2). » 

Regula 3\ — Si concurrant duse leges contrarise, altera 
specialis, altera generalis, tunc utraque observatur, 

(1) Maschat, Prolegomena, % 5, de Antinomia juris canonicu — 
Lib. I, tit. 2, de Interpretatione legum. 
(2). Bonifacius VIII, cap. i, de Conxtitutionibus in 6. 

nempe generalistanquam regula,specialisautemtanquam 
exceptio. Unde axioma : Generiperspeciem derogatur. 

Ratio est, tum quia legislator legi generali praeexis- 
tenti derogat per concessionem juris particularis ; tum 
quia « RomanusPontifex, cum locorum specialium con- 
suetudines possit ignorare, ipsis, nisi de iis expressam 
faciat mentionem, non intelligitur derogare (1). » 

CAPDT II 

Methodus exponendl lege*. 

* Art. I. Methodus in scholis adhihita. 
Art. II. Methodus adhibita in libris. 

ARTIGULUS I 

METHODUS IN SCHOLIS ADHIBITA (2). 

I. Pro ratione studioruminUniversitatibus constituta, 
cursus juris canonici perficitur duplici labore, scilicet 
Institutionibus, et Decretalium expositione. 

In Institutionibus, elementa juris ordine logico dis- 
tribuuntur. Canonistae vero diversis modis Decretales 
explicant, sive exponendo doctrinam juris juxta earum 
titulos, sive tradendo scholasticam textus interpretatio- 
nem cujus indolem noscere juvat. 

II. Sicut philosophi et theologi juxta formam syllogis- 
ticam argumentaritur, ita determinatis temporibus ha- 
bebantur exercitationes, quibus Decretales scholastica 
methodo explanarentur. 

(1) Bonifacins VIII, eadem constitntione. 

(2) Gonzalez, Commentaria in Decretales, lib. I. — Berardi, Com- 
mentaria in Decretales, Prefatio. — Zallioger, Appendix, cap. iv. — 
Phillips, Du droit eccUsiastiaue dans ses sources % chap. n. 

Jamyero ejusmodi exercitium constat tribus partibus, 
quarum singulse duplici actu absolvuntur : 

4 . Legitur canon interpretandus. Lecto capite, con- 
ficitur facti species, nempe inquiritur factum quod 
decisioni occasionem dedit. 

2. Pars altera exponit dubium de jure decernendo 
quoad factum narratum. Deinde afferuntur rationes du) 
bitandi seu difficultates. 

3. Difficultatibus opponitur decisio, et ratio decidendi 
vindicatur. 

ARTICULUS II - 

METHODUS IN LIBRIS ADHIBITA (4). 

I. Ad diversa genera referuntur libri de jure canonico 
scripti, videlicet 

i. Praenotiones in jus canonicum. 

2. Opera historica. 

A. Historia fontium. 

B. Historia disciplinse. 

C. Historia scientise canonicse. 

3. Institutiones canonicae. 

A. Institutiones juris ecclesiastici publici. 

B. Institutiones in quibus jus publicum et privatum 

consociantur. 

4. Ampliora opera. 

A. Gommentaria in singulos textus Decretalium. 

JB. Expositio juris pontificii juxta Deeretalium titulos. 

5. Monologia. 

A. Varii tractatus. 

(l)Devoti, Prolegomena. — Audisio, Introduction aux itudes eccle - t 
siastiques. — Zallinger, Appendix y cap. v. — Phillips, Du droit eccU- 
siastique dans sesprincipes gMraux^ introduction. — Walter, Manuel 
dudroit ecclesiastique y introduction. 

B. Dissertationes. 

6. Repertoria. 

7. Scripta periodica. 

II. Systematajuris canonici. — Plurimi canonistae, or- 
dinem Decretalium secuti, jus ecclesiasticum, ad judi- 
ciorum rationem redactum, dividunt in quinque libros, 
quorum summa versu continetur : 

JUDEX, JDDICIUM, CLERUS, CONNUBIA, CBIMEN. 

Aliud invaluit systema quod," ab Institutis Justiniani 
desumptum, universam juris materiam distribuit in 
tres partes, depersonis, rebusetjudiciis. 

Methodum "ex natura rei deductam persequimur; 
optandum est enim, ut ipse juris conspectus ideam Ec- 
clesia3 exprimat. Huc pertinet proposita partitio Institu- 
tionum in duplicem partem, alteram generalem, alteram 
specialem. Sicut in omni scientia « ex principiis proce- 
ditur in objectum (I), » pars generalis exposuit Principia 
scientice canonicce. Pars specialis describit Statum Eccle- 
sice juxta canones. 

(1) Liberatorej Institutiones philosophicce, Logicce pars II, cap. vi. 

DESCRIBENS 



STATUM ECCLESIiE JUXTA CANONES 



Jus canonicum objective spectatum est complexus le- 
gum quibus ord%itur vita Eccleske tanquam societatis visi- 
bilis (1). 

Jamvero ex voluntate Christi, cui jus publicum eccle- 
siasticum innititur, status Ecclesiae cTeterminatur tripli- 
citer, sive respectu gradus quem obtinet Ecclesia prse 
caeteris societatibus, sive respectu mediorum quibus praB- 
dita est, sive respectu personarum in quibus potestas ec- 
clesiastica residet (2). 

Quod attinet ad ordinem quo haec tria evolvenda sunt, 
antequam aggrediamur externas relationes Ecclesise cum 
societatibus civilibus, internum regimen societatis chris- 
tianae constituitur, tum discrimine personarum quibus 
ipsa constat, tum determinatione mediorum quibus Ec- 
clesia utitur. 

Liber I. De personis Ecclesise. 
Liber II. De mediis quibus Ecclesia utitur. 
LifiER III. De relationibus Ecclesiae cum societatibus civi- 
libus. 

(I)Supta, Prasnotiones, § 2. 

(2) Tarquini, lnstitutiones juris etcksiastici publici, p. 2« 



LIBER I 

DE PERSONIS ECCLESLE (1) 

I. Quibus personis Ecclesia constat. — Jesus Christus, 
generis humani Salvator, baptizatos in se credentes in 
societatem visibilem evocavit, seu in Ecclesiam jussit 
coalescere. Jamvero Ecclesia describitur : A Christo in- 
stituta societas hominum unius fidei professione, eorumdem 
sacramentorum communione, ad Summum Pontificem alios- 
que legitimos pastores subjectione conjunctorum. 

Ex ista definitione, corpus Ecclesiae per fidem baptis- 
malem formatur. Christus voluit, ut illius membra tri- 
plici vinculo visibili connecterentur, • scilicet profes- 
sione ejusdem fidei, usu eorumdem sacramentorum, et 
subjectione ad pastores legitimos et praesertim ad Ro- 
manum Pontificem. Ab ep corpore separantur haeretici, 
schismatici et excommunicati ratione privationiis vel 
professionis fidei, vel participationis sacramentorum, 
vel subjectionis ad legitimos Pastores. 

II. Divisio personarum Ecclesice in clericos, laicos et re- 
gulares (2). 

Ex institutione Christi, corpus Ecclesiae distribuitur 
in hierarchiam et fideles, id est, personae dividuntur in 
clericos et laicos. Clerici divmo cultui etEcclesi» minis- 
terio ab Episcopo per ordinationem addicti sunt ; reli* 
qui fideles Laici appellantur. 

(1 ) Deiroti, Prolegomena. , cap . i. — Bellarmin, de Membris Ecclesice. 

(2) Concilium Tridentinum, sess. XXIII, cap. iv. — Audisio, Droit 
public de 1'Eglise^ li?. I. 

Inter clericos et laicos, jure partim divino, partim ec- 
clesiastico, interjectum est tertium genus personarum, 
nempe regularium. Equidem status religiosus in genere 
a Deo ducit originem, quatenus Christus dedit consilia 
evangelica; singuli autem ordines regulares sunt insti- 
tutionis ecclesiasticse. 

Titulus I. De Clericis. 
Titulus II. De Regularibus. 
Titulus III. De Laicis. 

TITULUS I 

DE CLERICIS. 

ffierarchia dicitur tum potestas spiritualis, tum series 
personarum quae eam exercent. Sub isto respectu du- 
plici oonsiderata, definitur : Potestas a Christo suis Apo- 
stolis eorumque legitimis successoribus tributa, utEcclesiam 
regant, et divina religionis mysteria celebrent atque distri- 
buant (1). 

I. Multiplex potestas ecclesiastica. — Ghristus est doc- 
tor, rex et sacerdos. Cum potestas Ecclesiae nonnisi po- 
testas Ghristi sit, habita ratione istius triplicis muneris 
ea trifariam dividitur in magisterium, ministerium et 
imperium. Perduratio hujus triplicis potestatis proprie 
non est nisi continuatum opus Salvatoris, per Ecclesiam 
suam incessanter homines docentis, sanctificantis etgu- 
bemantis. 

Igiiur ista tria munera constituunt objectum sacrae 
potestatis. Tribus potestatibils ejusmodi correspondet 
triplex vinculum, quo fideles Ecclesise conglutinautur, 

(1) D«votl, Insiitutionum canonicarum lib« 1, tit. I. — Hallier, De 
hitrarchia % p. 144. 

nempe unius fidei professio, eorumdem sacramentorum 
usus, et ad legitimos Pastores subjectio (1). 

II. Duplex hierarchia. — Cum iidem Pastores, nempe 
Summus Pontifex et Episcopi, magisterium simul et im- 
perium exerceant, ideo distinguitur tantum duplex hie- 
rarchia, scilicet ordinis et jurisdictionis, apud quam 
potestas ecclesiastica residet (2). 

Tractatus I. De Hierarchia Ordinis. 
Tractatus II. De Hierarchia Jurisdictionis. 

TRACTATUS I 

De Hierarchia Ordinis. 

Dissertatio I. De potestate Ordinis et diversitate Ordinum. 

Dissertatio II. De accessu ad Ordines. 

Disskrtatio III. De juribus et obligationihuB clericorum. 

DISSERTATIO I 

DE potestate ordinis et diyersitate ordinum. 

Caput I. Potestas Ordinis in genere. 
Caput II. Diversitas Ordinum. 

CAPUT I 
Potestas OrdinU in genere (3). 

I. Definitio Ordinis. — Potestas Ordinis est illa qua sa~ 

(l)PhillipB, Du droit eccltsiastique dans ses principes ge*neraux, 
Introduction. 

(2) Tarquini, Institutiones juris publia, p. 2. — Zallinger, Jus 
ecclesiasticum publicum, cap. v. 

(3)Soglia, InstUutiones juris publici ecclesiastici, para II, lib. I, 
cap. i. — Deyoti, Institutionum lib. I, tit. 2. 

ctnficium offertur, sacramenta ministrantur, et sacras func- 
tiones peraguntur. Proposita definitio complectitur inte- 
grum Ordinis objectum, nempe sacrificium, sacramenta, 
sacramentalia. 

Juxta hanc definitionem, duplex potestas Ordinis dis- 
tinguitur. Gum sacramenta et sacrificium sint divinitus 
instituta, pariter ex jure divino procedit Ordinis potes- 
tas quae ad illa refertur. Verum ab Ecclesia pendet illa 
Ordinis potestas quae caeteras functiones sacras respicit, 
nam sacramentalia sunt institutionis ecclesiasticae. 

II. Definitioni Ordinis opponitur definitio Jurisdictionis. 

Jurisdictio generatim est potestas regendi subditos. Ju- 
risdictio ecclesiastica definitur : A Ckristo instituta spi- 
ritualis potestas regendi fideles et Ecclesiam in finem super- 
naturalem. 

Quatenus dicitur potestas regendi Ecclesiam, intelligi- 
tur jurisdictio externa quae societatem legibus et judi- 
ciis gubernat. Quatenus vero dicitur potestas regendifi- 
deles, definitio convenit etiam jurisdictioni internae quae 
in singulos fideles exercetur. 

Art. I. Discrimen Ordinis et Jurisdictionis. 
Art. II. Axtus Ordinis vel Jurisdictionis. 

ARTIGULUS I 

DISCBIMEN ORDINIS ET JURISDICTIONIS (I). 

I. Primum discrimenoriturexoft/icloutriusquepotes- 
tatis. Etenim potestas determinatur ex illius proportione 
ad societatis finem. Atqui Ecclesiae finisproximus,nempe 
animarum sanctificatio, duabus viribus obtinetur, scili- 
cet gratia divina et hominum cooperatione. Christus in Ec- 
clesia instituit potestatem Ordinis ad conferendam gra- 

(1) Bouix, De principiis juris canonici, pare IV, cap. m. 

tiam ; potestas autem Jurisdictioniscooperationem homi- 
num dirigit sive per magisterium, sive per disciplinam. 

Itaque universa clericorum potestas vei ad sacrum 
ministerium vel ad Ecclesise regimen pertinet. Ex diver- 
sitate utriusque objecti jam innotescit discrimen Ordi- 
nis et Jurisdictionis : Ordo seu ministerium per ritus 
sanctificat; potestas vero Jurisdictionis in regendo con- 
sistit (d). * 

II. Aliud discrimen oritur ex modo quo acquiritur utra- 
que potestas. Etenim potestas Ordinis per sacram ordi- 
nationem confertur. Potestas autem Jurisdictionis trans- 
mittitur per missionem, quse definitur : kgitima assignatio 
subditorum, vel legitirna deputatio ad exercendum munus 
spirituale (2). 

Hanc distinctionem tradit S. Thomas : « Duplex est 
spiritualis potestas, una quidem sacramentalis, aiia ju- 
risdictionalis. Sacramentalis quidem potestas est, quae 
per aliquam consecrationem confertur... et talis potes- 
tas secundum suam essentiam remanet in homine, 
quandiu vivit. Potestas autem jurisdictionis est, quae ex 
simplici injunctione hominis confertur; et talis potestas 
non immobiliter adhseret (3). 

Concilium Tridentinum ad legitimos Ecclesise minis- 
tros constituendos ordinationem et missionem necessa- 
riam esse definivit : « Si quis dixerit eos qui nec ab ec- 
clesiastica et canonica potestate rite ordinati, nec missi 
sunt, legitimos esse Terbi et Sacramentorum ministros, 
anathema sit (4).» 

(1) Magnin, Episcopus Anneciensls, Juris camniei Institutiones % 
lib. II, tit. 10. 

(2) Soglii, Insiitutiones juris publici ecclesiastici, para II, lib. I, 
cap. 1. 

(3) S. Thomas, 2. 2» quaest. 39, art. 3. 

(4) Goncilium Tridentinum,sess. XXIII, can. vn. 

III. Potestas Ordinis nec amitti necrestringipotest. Con- 
ciliura Tridentinum docet : «Quoniam in sacramento 
Ordinis character imprimitur, qui nec deleri nec au- 
ferri potest, merito sancta Synodus damnat eorum sen- 
tentiam, qui asserunt Novi Testamenti sacerdotes tem- 
porariam tantummodo potestatem habere (I). » Quae 
verba innuunt, potestatem Ordini annexam esse perpe- 
tuamet invariabilem. Igitur Episcopi et sacerdotes sem- 
per et ubique valide agunt ea quae vi solius ordinis pera- 
guntur. 

Aliud obtinet de jurisdictione. Gum ex missione Ec- 
clesiae conferatur, limitari aut omnino tolli potest. Sic 
restringitur jurisdictio Episcoporum ratione tum loci, 
tum materiae, tum personarum. Omnino tollitur juris- 
dictio sive in Episcopo deposito, sive in eo qui Episco- 
patui renuntiavit. Unde actus jurisdictionis irritari pos- 
sunt. 

IV. Potestas una sine altera stare potest. — Nimirum 
Episcopis titularibus ordo confertur sine jurisdictione. 
E contra Episcopus institu tus, licet nondum consecratus, 
jurisdictionem in suam dioecesim sortitur. 

ARTICULUS II 

ACTUS OBDINIS VEL JURTSDICTIONIS (2). 

I. Ad potestatem Ordinis referenda est quaelibet potes- 
tas sacramenta vel sacramentalia respiciens, et a Christo 
vel ab Ecclesia ita immediate aticui ordinum gradui 
alligata, ut valide semper exerceatur. 

Dicitur 1°. Ad Ordinem refertur sola potestas ministran- 
disacramenta vel sacramentalia ; hsec enim sunt objecta 

(t) Sess. XXIII, cap. iv. 

(2) Bouix, De principiis juris canonici, pars IV, cap. m. 

hujus potestatis. Verum non omnis functio sacramenta- 
lis slatim ad Ordinis potestatem revocanda est; etenim 

Dicitur 2°. Ad Ordinem pertinet sola hujusmodi po- 
testas a Christo vel ab Ecclesia alicui ordinum gradui an- 
nexa. Nam laici possunt privatum baptismum in casu 
necessitatis, necnon (siquidem ministri sunt contrahen- 
tes) sacramentum matrimonii ministrare; verum haec 
potestas, cum non fuerit ordinibus alligata, non est po- 
testas ordinis. Attamen sunt functiones sacrae, ad quas 
obeundas ordo non suffirit, sed praeterea exigitur juris- 
dictio; sic administratio Poenitentiae requirit ordinem 
ratione sacramenti, et jurisdictionem ratione judicii. 

Dicitur 3°. Haec potestas ita ordinibus immediate co- 
haeret, ut sempervalideexerceatur. Quae solius sunt ordinis, 
ad valorem non exigunt deputationem. Sed jurisdictio 
requiritur ad legitimum exercitium ordinis. 

II. Inde colligitur , quinam sint actus jurisdictionis. 
Videlicet jurisdictio, quatenus potestati Ordinis opponi- 
tur, non est nisi legitima deputatio ad aliquos actus 
perficiendos, qui non stricte ad potestatem Ordinis per- 
tinent. Proinde ad jurisdictionem non tantum potestas 
legislativa, judiciaria et coercitiva, sed etiam omnes actus 
referuntur, ad quos ponendos auctoritas ecclesiastica 
intervenire debet. 

Illud in societate christiana servatur, ut omnis juris- 
dictio penes Ecclesiam regentem velut in suo fonte con- 
clusa resideat. Ad singulos <lerivatur per specialem Ec- 
clesiee injunctionem. 

CAPDT II 

DlversitM Ordinnm. 

Concilium Tridentinum docet : « Cum divina res sit 
tam sancti sacerdotii ministerium, consentaneum fuit, 

quo dignius et majori cum veneratione exerceri posset. 
ut in Ecclesifieordinatissimadispositionej?/umet^tvm{ 
essent ministrorum ordines, qui sacerdotio ex officio 
deservirent, ita distributi, ut, quijam clericaliTonsurain- 
signiti essent, per minores ad majores ascenderent(l). » 

Art. I. Duplex sacerdotium : Episcopatus et presbyteratus. 
Art. II. Ministri majores et minores. 
Aht. Ill.Primatonsura. 

ARTICULUS I 

DUPLEX SACERDOTIUM (2). 

\ 

Duplex distinguitur sacerdotium, nempe Episcopatus 
eipresbyteratus. 

I. Discrimen inter Episcopatum et presbyteratum, ratione 
ordinis, oritur prsesertim a potestate ministrandi sacra- 
menta. Etenim Episcopatus est ordo supremus quo da- 
tur presbytero potestas ordinandi, confirmandi, Eccle- 
siamque sibi commissam regendi. Gbristus episcopali 
cbaracteri alligavit potestatem ordinandi Episcopos et 
sacerdotes, nec non potestatem ordinariam conferendi 
confirmationem. Horum sacratnentorum collatio ita 
Episcopi est propria ex jure divino, ut sacerdotium a 
presbyteris nunquam, confirmatio vero nonnisi cum li- 
centia Summi Pontificis conferri possint. 

Concilium Tridentinum definivit : « Si quis dixerit 
Episcopos non esse Presbyteris superiores, vel non ha- 
bere potestatem confirmandi et ordinandi, vel ctem 
quam habent esse cum Presbyteris communem, anathe- 
ma sit (2). » 

(1) Concilium Tridentinum, sess. XXIII, cap. n. 

(2) Thomassin, Vetus et Nova Ecclesice Disciplina, tom. I,lib. I, 
eap. i. 

(3) Concilinm Tridentinum, sess. XXIII, can. vu. 

II. Discrimen inter presbyteratum et ordines inferiores 
potissimum desumitur a potestate offerendi sacrificium. 
Presbyteratus enim est ordo quo tribuitur potestas con- 
secrandi corpus Christi, et remittendi peccata. 

Synodus Tridentina declarat : « Sacrificium et sacer- 
dotium itaDei ordinatione conjuncta sunt, ut utrumque 
in omni lege exstilerit. Cum igitur iri Novo Testamento 
sanctum Eucharistiae sacrificium visibiie ex Domini ins- 
titutioneCatholica Ecclesia acceperit, fateri etiam opor- 
tet, in ea novum esse visibile et externum sacerdo- 
tium (1). » 

Idem Cohcilium definivit : « Si quis dixerit non esse in 
Novo Testamento sacerdotium visibile et externum ; vel 
non esse potestatem aliquam consecrandi et offerendi 
verum corpus et sanguinem Domini, et peccata remit- 
tendi et retinendi, anathema sit (2). 

ARTICULUS II 

MINISTRI HAJORSS BT HINORES. 

De fide est ejusmodi ministros in Ecclesia existere : 
« Si quis dixerit praeter sacerdotium non esse in Ecclesia 
catholica alios ordines, et majores et minores, per quos, 
velut per gradus quosdam, in sacerdotium tendatur, 
anathema sit (3). » 

I. Ministri majores. — Praeter Episcopatum et presby- 
teratum, ordinibus majoribus seu ordinibus sacris ac» 
censentur diaconatus et subdiaconatus. 

1. Discrimen inter diaconatum et ordines inferiores, Dia- 
conatus definitur : ordo sacer, quo potestas tribuitur 
proxime inserviendi presbytero rem sacram facienti. 

(1) Sess. XXIII, cap. i. — (2) Sess. XXIII, can. i. — (3) Sess. 
XXIII, can. n. 

Iste ordo pertinet ad hierarchiam divinitus insiitutam : 
« Si quis dixerit in Ecclesia catholica non esse hierar- 
chiam divina ordinatione institutam, quae constat ex 
Episcopis, Presbyteris et Ministris, anathema sit (1). » 
Ex iis verbis Ministri tenent tertium gradum in Hierar- 
chiaOrdinisa Christo institutae; atqui Diaconus prae- 
eminet inter Ministros. Proinde Diaoonatui competit 
origo divina et ratio sacramenti. 

2. Discrimen inter Subdiaconatum et ordines minores. 
Subdiaconatus est ordo sacer, quo tribuitur potestas mi- 
nistrandi diacono et sacerdoti in Missae sacrificio. Apud 
Latinos, iste ordo inter ordines sacros recensetur a sae- 
culo xii 9 tum quia Subdiaconi suo munere funguntur 
supra gradus altaris, tum quia illis imponitur lex conti- 
nentiae et obligatio recitandi officium divinum (2). 

II. Ordines minores considerantur ratione numeri et 
originis. 

1. Numerus eorum diversus viget in Ecclesia Graeca et 
in Ecclesia Latina. Etenim in Ecclesia Graeca, praeter 
Episcopatum, presbyteratum et diaconatum, numeran- 
tur tantum hypodiaconatus et lecioratus. Yerum in Eccle- 
sia Latina, praeter tres priores ordines hierarchicos, re- 
censentur subdiaconatus et quatuor minores ordines, 
nempe acolythatus y exorcistatus y Uctoratus etostiariatus. Hi 
quidem omnes in Ecclesia Romana semper constantes 
fuerunt ; non item vero in Ecclesiis aliis particularibus, 
sive orientalibus, sive occidentalibus (3). 

2. Ad originem quod attinet, subdiaconatui et minori- 
bus ordinibus singuiatim deest institutio divina. Id 
constat primo ex antiquorum testimoniis, qui expresse 
affirmant, crescente fidelium multitudine, ab Ecclesia 

(1) Sess. XXIII, can. vi. 

(2) Devoti, Institutionum canonicarum lib. I, tit. 2. — (3) Perrone, 
De ordine, cap. n 

0. 

prsefatos Ordines pro opportunitate institutos esse. 
Secundo, ex istiusmodi Ordinum modo unius, modo al- 
terius, aut etiam plurium cessatione, additione, immi- 
nutione, et abrogatione quae certe in rem divinitus 
institutam cadere nequeunt. Tertio, ex neglecta quan* 
doque hortim Ordinum coliatione ante promotionem 
ad altiores ordihes respective. Quarto^ ex fine quem 
Ecciesia sibi potissimum proposuit in his ordinibus ins- 
tituendis, ne scilicet neophyti sacrorum rudes et ti- 
rones illico presbyterio inaugurarentur, priusquam fidei 
dogmata et sacramentorum caeremonias didicissent (i). 

Equidem conciliumTridentinum nomina etofficia mi- 
norum ordinum ad ipsum Ecclesice initium refert (2) ; sed 
cum non definiverit quo tempore id factum fuerit, 
multi existimant, omnes minores ordines una cum sub- 
diaconatu, procedente tempore, ab Ecclesia institutos 
esse. Verum cum initio diaconorum partes essent, quse 
labentibus annis minorum clericorum propriae esse coe- 
perunt, minores ordines origine sua generatim, vide- 
licet quatenus diaconatu comprehendebantur, ad ip- 
sam hujus ordinis institutionem referuntur. 

Itaque in diaconatu plura etdiversa erant ministeria, 
quae quidem primum a diaconis obiri poterant. Cres- 
cente vero fidelium et ministrorum numero, cum dia- 
coni pares non essent omnibus his muneribus obeundis, 
Ecclesia veluti partes quasdam ex diaconatu decerpsit, 
ac pro singulis proprios ordines instituit (3). 

(1) Morki, Ue sacris ordinationibus^ ExerciUtio 11. 

(2) Concilium Trideotinum, mm, XXIII, cap. u. — Devoti, Instiiu- 
tionum lib. I, tit. 2. 

(3) Benedictus XIV, De synodo dioecesana, lib. VIII, cap. ix. 

ARTICULUS III 

PRIMA TONSURA. 

Tonsura definitur : cseremonia ab Ecclesia instituta, 
qua laicus in clerum assumitur. 

I. Prima tonsura non est ordo proprie dictus, sed dispo- 
sitio quaedam ad ordines. Id colligitur ex Goncilio Tri- 
dentino, quod non solum tonsuram non numerat inter 
ordines, verum illam ab eis diserte distinguit(l). 

Ratio est, quia per omnem ordinem proprie dictum 
confertur potestas ad specialem functionem sacram. 
Atqui per tonsuram nulla confertur hujusmodi potestas ; 
sed solum eam suscipientesclericali ordini adscribuntur, 
et divinocultui addicuntur. Hinc in Pontificali romano 
titulus de Clerico faciendo, non ordinando, collationi 
primae tonsurae prsefigitur (2) . 

II. Multiplex recensetur effectus tonsurce : — 1 . Tonsurati 
fiunt membra status et ordinis clericalis. — 2. Induti 
superpelliceo assistere possuntin choro ad cantanda di- 
vina officia. —3. Ad supplendas functiones ordinum mi- 
norum admittendi sunt prae laicis. — 4. Capaces sunt 
ad acquirenda beneficia ecclesiastica, modo non careant 
qualitatibus ad functiones beneiicii requisitis. — 5. Prae- 
parantur ad ulteriores ordines, ad quos Episcopus ipsos 
judicaverit aptos. — 6. Acquirunt privilegia clerico- 
rum, maxime fori etcanonis. — 7. Ad vitae morumque 
sanctitatem prse laicis obligantur (3). 

(1) Concilium Tridentinum, sess. XXIII, cap. n. 

(2) Schmalzgrueber, Jus ecclesiasticum % lib. I, tit. lt . 

(3) Zallinger, Institutiones juris canonici t \\b, l, tit. H. 

DISSERTATIO II 

DE ACCESSU AD ORDINES. 

Dt accedamus ad ordines, duo requiruntur, videlicet 
prceparatio et ordinatio . 

Caput I. De praeparatione ad statum clericalem. 
Gaput II. De ordinatione. 

CAPUT I 
Prseparatio mA statttm clerieafam* 

Status clericalis exigit singuiarem animi culturam, 
sive institutio theologica, sive educatio ad religionis vir- 
tutisque studium spectetur. Hinc Ecclesia suas cogita- 
tiones in id praesertim conferre nunquam intermisit, ut 
omnes in sortem Domini vocati ad pietatem sedulo finr 
gerentur, ac litteris et disciplinis potissimum sacris rite 
imbuerentur. At circa hunc duplicem finem prose- 
quendum non eadem semper viguit disciplina. 

I. Vetm disciplina vel in prioribus saeculis vel in medio 
aevo consideratur. 

i. Priores schoke ckricaks. — A primis temporibus 
majores nostri, v. g. S. Augustinus, episcopalia semi- 
naria institui curarunt, in quibus, sub Episcopi oculis, 
instruerentur juniores clerici qui ad majores ordi- 
nes crescerent. Certum est, jam saeculo vi constitutas 
fuisse communes domus, in quibus Ecclesiarum alumni 
ad omnem virtutem informarentur (1). Adjumentum 
attulerunt monasteriorum schoke exteriores y quai clericis 

(1) Concilinm Toletanum II, anno 527 : « Stataimas observandum, 
ut mox detonsi vel ministeriis lectorum traditi, in domo ecclesi© sub 
epiacopali praB&entia a pnepobito sibi debeant erudiri. • 

etiamsaecularibuspatebant; in iispietas SBqueacscientiffi 
excolebantur. 

2. Universitates velut scholce clericales. — Labentibus 
annis, episcopalia semiharia, atque etiam monachorum 
scholae negligi coeperunt, quia cierici ad Universitates, 
studiorum causa, confluebant. Interdum ea praxis pro- 
bata fuit ; nam Universitatibus, Ecclesiae subjectis, ad- 
juncta erant collegia excipiendis clericis destinata, in 
quibus, prsBter egregiam doctrinam, simul honestam 
vitffl disciplinam sibi compararent. Postmodum vero 
cum in publicis Academiis pietas languesceret, Episcopi 
seminariis restituendis operam pr&buerunt, et sapientis- 
simis legibus rem absoLvit Goncilium Tridentinum. 

II. Seminaria. — a Sancta Synodus (Tridentina) sta- 
tuit, ut singul» cathedrales EcclesiaB certum puerorum 
numerum in collegio alere ac religiose educare, et ec- 
clesiasticis discipiinis instituere teneantur. » Nihil autem 
obstat quominus « in Ecclesiis amplas diceceses haben- 
tibus possit Episcopus unum vel plura in dkecesi, prout 
sibi opportunum videbitur, habere seminaria, quae ta- 
men ab illo uno quod in civitate erectum et constitutum 
fuerit, in omnibus dependeant(i). » 

Decretum concilii multa statuit quae referuntur : 
i° ad alumnorum admissionem, $d rationemstudiorum 
et disciplinse ; 2° ad regimen spirituale et temporale 
seminarii. 

Ad Episcopum spectat gubernatio seminarii, v. g. 
constitutio regularum, delectus librorum, deputatio 
rectoris et magistrorum. 

De regimine spirituali concilium decernit : « Omnia 
ad hanc rem opportuna et necessaria, Episcopi singuli 
cum consilio duorum canonicorum constituent ; eaque 

(1) Sess. XXIII, cap. xviu, De reform* 

ut semper observentur, saepius visitando operam da- 
bunt. » 

De administratione temporali statuitur: Episcopus 
provideat « cum consilio duorum de capitulo, quorum 
alter ab Episcopo, alter ab ipso capitulo eligatur ; item- 
que duorum de clero civitatis, quorum quidem alterius 
electio similiter ad Episcopum, alterius vero ad clerum 
pertineat. » 

«Rationesreddituumseminarii Episcopus singulis an- 
nis accipiat, praesentibus duobus a Capitulo, et totidem 
a clero civitatis deputatis. » 

CAPUT II 

De Ordinatione. 

Ordinatio est sacer ritus quo potestas ordinis con- 
fertur. Tria sunt consideranda : 

4° Minister ordinationis. 
2° Requisita in ordinando. 
3° Regulse ipsius ordinationis. 

ARTICULUS I 

DB ORDINATIONIS MINISTRO (1). 

Quaeritur quid requiratur ex parte ministri, ut valide 
et licite conferat ordines. 

§ i. De ministro valide ordines conferente. 
§ 2. De ministro legitimo. 

§ 1. — De ministro valide ordines conferente. 

Haec potestas duplex est, vel ordinaria vel extraordi- 
naria. 

(I) Schmalzgrueber, Pirhing, Gonzalez, adtit. XI, Mb. I Dedretaliwn. 

I. Potestas ordinariu competit solis et omnibus Epi- 
scopis rite consecratis (1), etiamsi sint suspensi vel h®re- 
tici aut schismatici. Ratio esl, quia potestas ordinandi 
fundatur in indelebili cbaractere episcopali, et effectus 
sacramentorum non pendeta bonitate vel malitia minis- 
trorum. 

Ad normam hujus principii ordinationes Grscorum 
pro validis habentur. Yerum ordinationes anglican» 
irritse censentur, tum ob interruptam seriem successio- 
nis Episcoporum in illa secta, tum ob formam essentia- 
liter vitiatam. 

II. Extra ordinem et cum licentia Summi Pontificis, 
etiam presbyteri subdiaconatum et inferiores ordines 
conferre possunt. Verum privilegium conferendi subdia- 
conatum vix conceditur presbyteris, ex quo ille ordo 
ad majores pertinet. 

Hinc Gardinales presbyteri in ecclesiis suorum titulo- 
rum, etabbates sacerdotessolemniterbenedictiprimam 
tonsuram et ordines minores suis subditis conferunt. 

§ 2. — De legithpo ordinationis minittro. 

Ad competentiam ministri requiritur vel ut ille sit Epi- 
scopus proprius ipsius ordinandi, vel saltem utaproprio 
hujus Episcopo licentiam habeat. 

Qu,ESTio 1*. De Episcopo proprio. 
Qujbstio 2». De litteris dimissoriis. 

QDJB8TJO 1«. — DB BPISCOPO PBOPBIO RB8PBCT0 OBDINAHDI. 

Unius est Summi Pontiflcis potestas ubique ordinandi.. 
Episcopi vero, propter divisionem dioecesium, haud in- 
discriminatim sed nonnisi subditis et in sua dioecesi or- 

(1) Concilium Tridentinum, S6M< XXII I, cao. vit. 

dinare possunt (1). Hinc Episcopi qui vel populum sibi 
subjectum non habent, v. g. Episcopi inpartibus infide- 
liura, vel episcopatui suo renuntiarunt, nonnisi de alte- 
rius Episcopi licentia ordines conferunt. 

Ex legibus ecclesiasticis (2), Episcopus potest qua~ 
druplici modo Episcopus ordinandorum propriu& esse, 
videlicet : 

L Ratione originis ille Episcopus proprius censetur, ia 
cujus dioscesi pater , dum ordinandus nascebatur, do- 
micilium babuit. 

II. Ratione domicilii Episcopus proprius is est, in cujus 
dioecesi ordinandus, quamvis alibi natus fuerit, fixam 
sedem babet ex animo permanendi. 

III. Ratione beneficii Episcopus proprius ille dicitur, 
in cujus dioBcesi aliquis possidet beneiicium sufficiens 
ad decentem vitse sustentationem. Quemadmodum olim 
ipsa ordinatio clericum certae Ecclesiae adscribebat, ita 
hodie beneficium facit clericum ministrum Ecclesiae ei 
Episcopo subjectum. 

IV. Ratione familiaritatis, Episcopus potest illum or- 
dinare, quem per triennium in suo servitio secum ha- 
buit, ac suis sumptibus aiuit, dummodo intra terminum 
unius mensis ei conferat beneflcium. 

Regularium ordinandorum proprius Episcopus est il- 
lius dioecesis, intra quam sita est domus reiigiosa. 

Ordinans alienum dioecesanum a eollatione ordinum 
suspenditur per annum; ordinatus vero a susceptorum 
ordinum executione suspensus est, quandiu proprio 
Ordinario videbitur expedire. 

(1) Coneilium Trid. (Sess. VI, De reform., cap. v) : « Nalli Episcopo 
lieeat pootiflcalia in aherius 4ia>cesi exereere, nisi de Ordinarii loci 
expressa licentia, etin persorias eidem Ordinario subjectas tantunu » 

(2) Cap. m, De temporibus ordinationum, in VI. — Innocentii XII 
constitutio Speculatores, anno 1694. 

QOASTIO 2«. — Dfi LITTERIS DIMISSORIIS ET TESTIMCHIIALIBUS (1), 

Sicut Episcopo proprio competit facultas ordinandi 
subditos, ita eidcm vi jurisdictionis competit jus dandi 
litteras dimissorias , seu licentiam soripto ezaratam 
adeundi alienum Episcopum pro recipiendis ordinibus. 

4. Earum species. — Aliae sunt speciales, ali» generales. 
Si specialiter dimissoriae concedantur, ordinari clericus 
tantum potest ab illo Episcopo ad quem sunt directae. Si 
generaliter concedantur, ordinari potest a quocumque 
Episcopo communionem Apostolicae Sedis habente. 

Ab ipsis dimissoriis, per quas ordinandi ad alienum 
Episcopum dimittuntur pro susceptione ordinum, dis- 
tinguendae sunt tres litterarum species, scilicet : 

1. Litteras dimissoriales perpetuee, vulgodicte E$eat, 
quae dantur clericis alterius dioecesis clero inserendis. 
Harum petitor probare debet, alium Episcopum promi- 
sisse fore ut ipsum in clerum illius dioecesis adscribat. 

2. Litterae commendatitiae seu testimoniales , quibus 
Episcopus vel de probitate clerici peregre abeuntis, vel 
de fide et moribus clerici ab alieno Episcopo ordinandi 
testatur.Testimoniales dimissoriis semper adjungi solent. 

3. Litterae formatce quibus hodie fit publica fides de 
ordinibus cuidam collatis. 

IL Litteras dimissorias concedere possunt : 

1. Romanus Pontifex; cum sit Episcopus ordinarius 
omnium fidelium, licentiam concfedere potest, ut quis a 
quocumque Episcopo ordinetur. 

2. Episcopus proprius seu competens ratione alicujus 
ex causis supra declaratis. 

3. Vicarius generalis dimissorias concedere nequit, nisi 

(1) Maschat, Institutiones juris canonici^ lib. I, tit. xi. — Soglia, 
Imtitutiones juris privati, Hb. I, cap. vi. 

vel speciali mandato Episcopi in hunc finem instructus 
sit, vel Episcopus in remotis agat, vel consuetudo id 
permittat. 

4. Sede vacante, Vicarius capituiarispotest dimissorias 
dare subditis dioecesanis post annum vacationis, intra 
annum solisarctatis beneficio, id est, qui obtinent bene. 
flcium, v. g. parochiale, exigens ordinem sacerdotalem 
intra annum suscipiendum. 

5. Prselati et superiores regulares suis subditis conce- 
dunt dimissorias, quse nonnisi ad Episcopum dioecesa- 
num diriguntur, nisi Episcopus a sua dioBcesi sit absens 
vel ordinationes proximo tempore non habiturus. Hsec 
alterutra causa probanda est attestatione Vicarii gene- 
ralis (1). 

III. Quid exprimendum sit in litteris dimissoriis : 

Exprimitur nomen Episcopi ad quem specialiter diri- 
guntur, causa ob quam proprius Episcopus nolit vel ne- 
queat ordinare; quinam ordines sint conferendi. 

Dimissorise continere debent testimoniales de natali- 
bus, setate, moribus et doctrina ordinandi. Illi etiam 
qui extitulo vel beneficii vel familiaritatis extra dioece- 
sim suae originis ordinantur, ab Episcopo originis testi- 
moniales habeant, necesse est. 

Denique ii, quibus dimissoriae conceduntur, regulari- 
ter prius ab Episcopo proprio examinandi sunt ; alioquin 
examen ipsorum alteri Episcopo delegatur. 

ARTICULUS II 

DE BEQUISITIS IN ORDINANDO. 

In promovendis ad ordines requirxmtur tumqualitates, 
tum titulus ordinationis. 

(1) Schmalzgraeber, Jus ecclesiasticum, lib. I, tit. u. 

s i. De qualitatibus ordinandorum. 
§ 2. De titulo ordinationis. 

§ 1. — De qualitatibug ordinandorum (1). 

In ordinandis dotes requiruntur, alise jure divino ad 
validam ordinationem, ali» jure ecclesiastico ad licitam 
ordinationem. Illi, qui jure naturali et divino ab ordini- 
bus repelluntur, incapaces dicuntur; qui vero lege cano- 
nica ordinari prohibentur, irregulares appellantur. 

1. Incapacitas. Cum gradus hierarchise Ordinis statum 
singulariter electum constituant, non omnibus indiscri- 
minatim patet aditus in sanctuarium , sed multi ipsa 
lege divina ab eo arcentur. 

Solus vir baptizatus non invitus est subjectum valid» 
ordinationis ; non baptizati, mulieres, adulti penitus 
contradicentes sunt ordinum incapaces. 

4. Non baptizati sunt jure divino incapaces, quia bap- 
tismus est janua sacramentorum. 

2. Inter baptizatos , mulieres excluduntur, nam ordo 
infert potestatis eminentiam quae feminis non convenit, 
siquidem ipsae hominibus subjiciuntur. 

3. Ex hominibus, adulti omnino inviti ordinari non 
possunt; sacramenta enim voluntate resistente suum 
effectum non sortiuntur. 

II. Irregularitas. — Inter homines jure divino capaces 
Ecclesia idoneos secernit, et multi pr ohibentur ordines 
suscipere, qui caeteroquin valide ordinari possent. Ete- 
nim canones certas dotes pro ordinibus licite suscipien- 
dis praescribunt, quales sunt : probitas morum, aetas 
sufficiens, legitimi natales, scientia proportionata cuili- 
bet ordini, integritas corporis, animi, voluntatis et 
fidei. Defectus earum dotum, q«se regulis ecclesiasticis 

(I) Schmalzgrueber, Fagnan, Pirhing, ad tit. vi, lib. 1 Decretaiium. 

requiruntur, vocatur irregularitas. Eadefinitur : Impedi- 
mentum canonicum directe impediens ordinum susceptionem, 
vel ordinum susceptorum usum . Ex notione patet, irregula- 
ritatem obstare primo, quominus ordo suscipiatur; 
secundo, quominus ordo susceptus licite exerceatur. 
Isti duo eflectus directe ab irregularitate producuntur ; 
indirecte impedit consecutionem beneficii. 

Varice illius species. — 1. Dividitur in totalem etpar- 
tialem. Illa omni ordine suscipiendo et exercendo privat. 
Haec impedit vel aliquod exercitium, vel ascensum ad 
ordinem superiorem. 

2. DiStinguitur irregularitas perpetua vel temporaKs. 
Perpetua ex se semper durat, nisi tollatur dispensa- 
tione. Temporalis durat ad certum tempus, quo expleto 
sponte cessat. 

3. Irregularitas vel est ex defectu vel ex delicfo, prout a 
jure imponitur ob solos defectus sacro ministerio inde- 
centiam afferentes, vel ob certa delicta- propter quse 
prohibetur exercitium aut susceptio ordinis. Verum 
inde non sequitur, quod irregularitas, quse dicitur ex 
delicto, proxime el direote per modum poen^e imposita 
sit ; nam Ecclesia, cum ob crimen indicit irregularita- 
tem, videtur primario indecentiam in sacro ministerio 
praecavere. Itaque irregularitas ex delicto, cum priuci- 
paliter ad decorem status clericalis statuta sit, quodam- 
modo in irregularitatem ex defectu resolvitur; etenim 
ea irretitus illa qualitate destituitur, quam Apostolus ab 
ordinandis exigit, ut nempe sine crimine sint. 

Attamen ista partitio sustineri debet, tumquia ratione 
fundatur, tum quia ex illa distinctione designatur supe- 
rior a quo postulanda est dispensatio, tum quia irregu- 
laritas ex delicto, quamvis ex intentione proxima Eccle- 
sise probabilius non 5M poena, tamen est sequela 
peccati. , 

Igitur enumerandae sunt : 

f . Irregularitates ex defectu. 
2. Irregularitates e.x delicto. 

1 . Irregularitate» ex defectu (1 ) . 

Alise sunt defectus corporis, alise defectus anitni. 
I . Ad defectus corporis referuntur : 

1. Defectus natalium. In veteri disciplina nemo qui 
dignus esset, ob hunc defectum ab ordinibus arce- 
batur. Atsaeculo praesertim xi° prohibitioad omnes ille- 
gitimos extensa est. 

Haec irregularitas tribus modis abstergitur, vel pe* 
subsequens matrimonium, vel per professionem reli- 
giosam, vel perpontificium rescriptum. Episcopi dispen- 
sare possunt pro minoribus ordinibus. 

2. Defectus Ubertatis. Illi qui certis vinculis ssecula- 
ribus implicantur, militiae Christi nomen dare nequeunt. 
Juxta istud principium irregulares habentur : primo 
jermproprie dicti, nisi a domino libertatem consecuti 
fuerint ; secundo, publicse pecuniae depositarii, pupillorum 
tutores, nisi rationes probe reddiderint; conjugati^ nisi 
uxores consentiant et c&stitatem voveant. 

3. Defectus tetatis. Certa ©tas pro singulis ordinibus 
requiritur.ExConcilioTridentinosubdiaconus,diaconus t 
presbyter non ordinatur anteinceptUm annum22, 23, 25* 
Juxta veterem disciplitiam, tonsura et minpres ordines 
post expletum septennium conferuntur; episcopatus 
vero post expletum annum 30. 

4. Defectus ipsiuscorporis. Ex duplici capite irregularita- 
tem inducit : primo, si debilitas clericum sacro muneri 
obeundo imparem faciat; secundo, si corporis deformitas 

(1) Devoti, Institutionum canonicarum lib. I» tit. vil — Soglia, 
Inttituiiones jurit privati, lib. I, cap. vu. 

horrorem aut risum moveat. Propter corporis debili- 
tatem irregulares sunt mutilati, cteci, muti, paralytici. 
Ob deformitatem irregulares sunt insigniter claudi- 
cantes, uno oculo orbati prsesertiiii sinistro, quem 
oculum canonis vocant. Si dubium sit, an corporis defec- 
tus obstet ordini suscipiendo, judicium ad Episcopum 
spectat; dispensatio autem Romano Pontifici competit. 

II. Ad defectus animi referuntur : 

i . Defectus rationis seu sanae mentis, v. g. excluduntur 
amentes, furiosi. 

2. Defectusscientice. Irregulares sunt illitterati, quinon 
habent doctrinam pro diversis ordinibus necessariam. 
Judicium ab Episcopo ferendum est. 

3. Defectus fidei confirmatce. Nuper baptizati seu recens 
conversi ab ordinibus repelluntur, donec judicio Epi- 
scopi sufficienter instructi sint. Eadem de causa sus- 
ceptio confirmationis requiritur ad recipiendam primam 
tonsuram. 

4. Defectus sacramenti (matrimonii) bigamiam indicat, 
qusetriplex est : vera, interpretativa, similitudinaria. 
Bigami veri dicuntur plurium uxorum mariti, qui nimi- 
rum mortua prima uxore alterum conjugium inierunt. 
Hujus irregularitatis ratio est, sive suspicio inconti- 
nentiae, sive defectus signi quo secundsB nuptiae non 
exprimunt unionem Christi cum unica Ecclesia. Bigamia 
interpretativa contrahitur ab eo, qui viduam aut mulie- 
rem ab alio corruptam ducit uxorem. 

Similitudinaria bigamia est eorum, qui in sacris ordi- 
nibus constituti, aut solemni voto castitatis adstricti, 
postconjugium spirituale alias carnales nuptias attentan t ; 
vel etiam qui virginibus Deo dicatis tanquam uxoribus 
abutuntur. Haec autem bigamia sacrilega inducit irre- 
gu.aritatem ex delicto. 

5. Defectus lenitatis eos irregulares efficit, qui directe 

concurrunt ad necandum aut mutilandum hominem. 
Ecclesia enim ministros suos, exemplo Christi, mites 
esse voluit. Heec irregularitas contrahitur vel in bello 
vel in judicio. 

In belb injusto omnes milites fiunt irreguiares, si ex 
hostibus aliqui occidantur vel mutilentur. In bello justo 
defensivo nemo fit irregularis. Inbellojusto aggressivo, 
irregularitatem contrahunt illi, qui propria manu mu- 
tilant aut interficiunt ; eam vero non contrahunt, si ipsi 
nullum per se mutilaverint vel occiderint. Itaque milites 
absoluta militia non censentur irregulares ex eo solo, 
quod hactenus fuerint conditionis militaris. Neque fit 
irregularis qui vitae suae aggressorem mutilat vel occidit 
cum moderamine inculpatae tutelae. 

Jn judicio irregulares fiunt judices qui sententiam 
mortis vel mutilationis pronuntiant, effectu secuto, accu- 
satores et ministri sententiam exequentes. 

6. Defectus famce illos ab ordinibus repellit, qui ex 
quocumque titulo infames sunt, juxta principium : 
« Infamibus non pateant portae dignitatum (1). » Distin- 
guitur duplex infamia, jum et facti. 

Infamia juris tribus modis inducitur : 1° ob crimen 
perpetuum, cui ex legibus inhaeret infamia; — 2° ob ju- 
dicis sententiam; •— 3° ob nonnulla crimina parentuin, 
v. g. infamiam attrahunt filii haereticorum. Exercitium 
artis ignominiosae inducit quamdam indecentiam quae 
non est irregularitas proprie dicta. 

Jnfamia facti contrahitur ex notorietate criminis enor- 
mis, propter quod apud honestos viros rei fama laeditur, 
etiamsi judex sententiam non tulerit. Haec irregularitas 
non inducitur ex criminibus occultis, sed per publicam 
morum emendationem abstergitur. 

1) Regul» jarii ia Sexto. 



16* EXPOSITIO METHODICA JURIS CANONICl. 

2. Irregubaritates ex delicto(l). 

I. Regulce generales. — JRegula l a : Olim omnes, qai 
publicam egerant poenitentiam, ab ordinibus repelle- 
bantur. Deinceps, laxata severitate veteris disciplinae, 
orta est distinctio inter publica et occulta crimina. 
Hodie nonnisi crimina quae in jure nominatim expri- 
muntur, sive occulta sint, sive publica, irregularitatem 
ex delicto inducunt. 

Regula 2'. — Ut incurratur irregularitas ex delicto, 
requiritur actus externus, consummatus et mortalis. Ratio 
est, quia, licet finis irregularitatisnon sit punire, tamen 
haec irregularitas non contrahitur, nisi ratione delicti 
voluntarii et gravis. Hinc si quis ex aliqua circumstantia 
excusatur a mortali, excusatur etiam ab irregularitate. 

Regula 8\ — Quaestio, utrum irregularitas ob crimen 
dubium incurratur, sic dirimitur : In dubio juris, stan- 
dum est pro libertate, nam irregularitas non incurritur, 
nisi in casibus jure expressis. At in dubio facti distin- 
guunt. Si dubitelur de homicidio patrato, percutiens 
censetur irregularis, ob particularem indecentiam qusB 
in homicidio reperitur. Si vero dubitetur de alio de- 
Hcto, probabilius nulla subest irregularitas, quia ge- 
neratim in dubio benignior interpretatio eligenda est . 

II. In specie hsec crimina in canonibus irregularitate 
notantur : 

1. ticeresis et apostasia* — Jure Decretalium irregu- 
lares sunt non solum hseretici, sed etiam iliorum fauto- 
res, et eorum filii ad secundum gradum lineae paternaB, 
maternae vero usque ad primum gradum. Si parentes ad 

fidem conversi fuerint, filii sunt immunes ab irregulari- 

* 

(1) Phillips, Atanuale juris ecclesiastiot, § 64. — Devoti, Inttitotio* 
num Ub. I, tit. vu. 

tate. Ipsi autem haeretici, abjurata haeresi, permanent 
irregulares. 

Irregularitatem inducit apostasia triplex a fide, ab 
ordine et a religione. 

% Iteratio baptismi. — Irregulares sunt tum scieh- 
ter rebaptizans, tum baptizatus, tum ministrantes, 
tum ille qui ab hsereticis sine necessitate se sinit bap- 
tizari. 

3. Mala susceptio et abusus ordinum. — Abusus ordi- 
nationis irregulares efficit eos qui non examinati nec 
admissi furtive ordinantur, ordinatos per saltum vel si- 
mul eodem die duplicem ordinem sacrum recipientes, 
demum illos qui vel cum majori excommunicatione 
vel ab Episcopo suspenso ordines susceperunt. 

Ex abusu ordinum irregularitas oritur tribus modis, 
nempe si quis solemniter ordinem non susceptum exer- 
ceat, si censura ligatus in eisdem ordinibus audeat mi- 
nistrare, si loco interdicto celebraverit. 

4. Homicidium vel mutilatio. Sive crimen sit publicum 
aut occultum, sive quis semetipsum aut alium amputa- 
verit, irregulares sunt : homicidae voluntarii, mandantes 
et consilium dantes, procurantes abortum foetus ani- 
mati, effectu secuto. Excipitur homicidium quod mere 
fortuito, vel ex inculpata defensione accidit. 

Homicidium etiam indirecte voluntarium inducit if- 
regularitatem * Quod fit dupliciter : 1° qui dat operaiil 
rei licitse, et omissione debitse diligentiae hominem oc- 
cidit, fit irregularis ; 2 d qui dat operam rei illicitae ob 
periculum homicidii, quamvis diligentiam debitam ad- 
hibeat ne mors sequatur, tamen irregularis est, si quem- 
piam occiderit vel mutilaverit. Priori respectu irregu- 
lares sunt medici et chirurgi, qui studium non adhibent 
in aegris curandis, ita ut aliquis eorum moriatur. Poste- 
riori respectu irregulares sunt omnes non periti temere 
i. 10 

exercentes medicinam aut chirurgiam, et mortem alicui 
inferentes. 

Episcopus dispensare potest in irregularitatibus ex 
delicto occulto provenicntibus, excepta ea quae oritur 
exhomicidio voluntario, et exceptis aliis deductis ad 
forum contentiosum (1). 

§ 2. — De titulo ordinationis. 

I. Ejus origo et necessitas. — Tituli nomine venit cau- 
tio> qua provisum sit ordinando de sufficienti et perpe- 
tua sustentatione. 

Tituli vocantur Ecclesi», vel a nominibus Sanctorum 
quibus dicantur, vel ab ipsis ciericis qui suum inde ti- 
tulum et nomen accipiebant. Olim titulus ordinationis 
erat Ecclesia seu beneficium cui clericus adscribebatur, 
ubi ministerium stabiliter exerceret. Quia vero haec in- 
titulatio duplicem obligationem pariebat, nempe clericis 
offiicium serviendi perpetuo Ecclesise, Ecclesiae munus 
suppeditandi alimenta, propterea cum titulo ordinari 
idem erat, ac ordinari cum cautione sustentationis con- 
venientis. 

Jam ex antiqua disciplina (2), Ecclesia prohibuit nc 
clericus ordinaretur, quin tituium haberet. Ratio hujus 
legis fuit tum ne cierici vagarentur per dioeceses, tuni 
ne cogerentur illi, « qui divino ministerio adscripti sunt, 
cum ordinis dedecore mendicare, aut sordidum quaes- 
tum exercere (3). » Titulus requirebatur etiam ad pri- 
mam tonsuram et minores ordines; nunc solum requi- 
ritur ad suscipiendos ordines sacros. 

(1) Conc. Trid., gess. XXIV, cap. vi. 

(2) Conc Chalcedonense : « Nullum absolute ordinari debere, nisi 
specialiter in ecclesia designetur. » 

(3) Conc. Jrid.^sess. XXI, De reform., cap. n. 

Concilium Tridentinum innovavit antiquas poenas or- 
dinantis et ordinati sine titulo. Episcopus qui clerico 
non habenti titulum ordines confert, cogitur honestum 
victum eidem suppeditare, donectitulumassequatur(l) # 
Glericus autem qui falso titulo Episcopum decipit, a 
susceptis ordinibus suspenditur. 

II. Species. — Triplex distinguitur titulus, beneficii, 
patrimonii vel pensionis, et pdupertatis religiosce. 

i. Titulus beneficii fuit olim usitatissimus. In eo con- 
sistit, ut ordinandus pacifice possideat beneficium per- 
petuum, quod sibi juxta regionis morem ad victum 
sufficiat. Id vero beneficium resignare nequit, nisi con- 
stet, quod aliunde vivere commode possit. 

2. Titulo patrimonii vel pensionis occasionem dedisse 
videtur Alexander III, per ultima verba canonis Latera- 
nensis. Si recte doncilii mentem inspiciamus, non pro- 
fecto patrimonii titulum instituit, sed tantum proponit 
casum, quo Episcopus a poena liberetur. Verumtamen ca- 
nonistse, freti decreto Lateranensi,indiscriminatimordi- 
nariputaruntclericos, velbeneficii,velpatrimonii titulo; 
hinc pro arbitrio Episcoporum clerici promovebantur, 
nullaetiam necessitatesuadente. Sed conciliumTridenti- 
num statuit : « Ne quis clericus saecularis ad Sacros ordi- 
nes promoveatur, nisi prius constet, eum beneficium ec- 
clesiasticum possidere... Patrimonium vero, vel pen- 
sionem obtinentes ordinari non possint, nisi illi, quos 
Episcopus judicaverit assumendos pro necessitate vel 
commoditate Ecclesiarum suarum. » 

Ex iis verbis duo colliguntur : 4. Clerici titulo patri- 

(f ) Conciliitm Lateran. III, aub Alexandro III celebratum, dQcrevit 
« Epi8copus, gi aliquem sioe certo titulo, de quo necessaria vit» per- 
cipiat , in diaconum yel presbyterum ordinaverit, ei necessaria sub- 
ministret, nisi talis forte ordinatua de sua vel paterna bsereditate 
•abndium nt» babere possit, » 

monii ordinantur non solum ut decentem sustentatio- 
nem habeant, yerum etiam ut Ecclesiae serviant. Una 
semper ratio est, nempe Ecclesiae utilitas, propterquam 
ordines conferuntur sive ad titulum beneficii, sive ad ti- 
tulum patrimonii. — 2. Beneficii tituius est ordinarius, 
titulus vero patrimonii vel pensionis extraordinarius, ac 
veluti per modum dispensationis admissus. Nimirum 
per indulgentiam introductus fuit ; etenim ne spiritua- 
libus auxiliis carerent aliquae dioeceses in quibus benefi- 
cia deficiebant, factum est ut clerici propter Ecclesiae 
necessitatem aut utilitatem ordinarentur ad titulum pa- 
trvnonii certi et stabilis vel pensionis ecclesiasticae aut 
saltem perpetuae. 

3. Ad titrilum religiosw paupertatis ordinantur regula- 
res professi. Ratio est, quia in illis professio subit vicem 
tituli, et religio tenetur suum professum alere. 

Titulo paupertatis ordinari non possunt novitii, ne- 
que regulares non professi. Excipiuntur scholastici so- 
cietatis Jesu qui, ante solemnem professionem, slne alio 
titulo ad ordines promoventur ex concessione Gre- 
gorii XIII. 

III. Exceptiones. — 1. Ex privilegio pontificio, Patres 
Congregationis missionis ad titulum Congregationis, dis- 
cipuli Gollegii de Propaganda fide ad titulum rntssionis 
promoventur. Imo nonnuilis dioecesibus vel collegiis a 
Sede Apostolicaconcessum est, ut clerici solo titulo ser- 
vitii Ecclesice ordinentur ; tale indultum obtinuerunt Ec- 
clesia Florentina, Patriarcha Venetus, et in Urbe colle- 
gium graecum, anglicum, germanicum. 

2. Ex consuetudine vel exigente necessitate toleratur 
in Germania titulus mensce. Is est promissio pensionis 
clerico tunc solvendae, qtiando ad obeunda sacra mu- 
nera inhabilis factusfuerit. Discrimen tituli canonici or- 
dinationis a titulo mensse in eo consistit, ut ille in prse- 

senti securitatem victus prsestet, hic vero ad sdlum 
casum inhabilitatis, velut senii aut segritudinis, restrin- 
gatur. Itaque titulus mensae nonnisi jus subsidiarium 
confert, neque legi ecclesiasticaB prorsus convenit, quia 
per ipsum mendicitas sacerdotum haud satis secure prae- 
cavetur. 

3. In Gallia et Belgio clerici non ordinantur ad titu- 
lum beneficii ; nam in iis regionibus non alia reperiun- 
tur beneficia nisi canonicatus et parochiae inamovibiles. 
Porroilla officia junioribus clericis conferrinequeunt. 
Praeterea parochiae amovibiles non constituunt titulum 
proprie dictum, cum beneficii perpetuitas requiratur. 
. Plurimi etiam clprici non possunt ordinari cum tituio 
patrimonii vel pensionis, siquidem pauci patrimonium 
sufficiens possident. Exinde invaluit consuetudo illos 
ordinandi sine titulo canonico. Dubium est, an hu- 
jusmodi consuetudo sit legitima sine pontificia dispen- 
satione. 

Itaque, sicut in Germania excusatur admissio tituli 
mensse, quia promoti cum illo statim post ordinationem 
deputantur ad certa servitia sustentationem prsebentia, 
ita clerici Gallise, quandiu habiles sunt, ad titulum ser- 
vitii ecclesiarum ordinati esse videntur. Merito igitur 
presbyteri, citra culpam inhabiles effecti, et aliunde ali- 
menta non habentes, ad commendationem Episcopi 
pensionem percipiunt. 

ARTICULUS III 

REGUUE IPSIUS ORDINATIONIS. 

Istae regulse respiciunt tum ordinandorum proximam 
praeparationem et scrutinia, tum ordinationis tempus et 
locum. 

10. 

I. Exercitia spiritualia. — S. Carolus in concilio provin- 
ciali prascripsit, ut suscepturi ordines puriorimente et 
ardentiori voluntate ad rem tanti momenti accederent. 
Alexander VII ordinandis Romse praecepit, ut hujusmodi 
exercitationibus decem dies impenderent. Haec disci- 
plina, ab Innocentio XI ad totam Italiam extensa, in 
aliis etiam locis invecta et usu firmata est. Exercitiorum 
duratio ab Episcopis determinatur. 

II. Ordinandorum scrutinia. — Vetus est in Ecclesia lex, 
ut nemo ordinetur, nisi primum ab Episcopo probatus 
fuerit. Hanc legem confirmavit Synodus Trldentina, quae 
requirit triplex scrutinium ordinationi prsemittendum : 

Primum scrutinium a parocho instituitur. Ad mino- 
res ordines promovendi, bonum testimonium habeant 
a parocho et a magistro scholse in qua educantur. 

Si ftierint ad majores ordines assumendi, Episcopus 
parocho committit, ut nominibus ac desiderio eorum 
publice in Ecciesia propositis, de ipsorum qualitatibus 
et moribus diligenter inquirat; et litteras testimoniales, 
inquisitionem factam continentes, ad Episcopum trans- 
mittat (f). 

Secundum scrutinium proximis diebus ante ordina- 
tionem instituit Episcopus, adscitis sacerdotibus juris 
divini et humani peritis, et investigat ordinandorum ge- 
nus, personam, setalem, titulum, mores, doctrinam et 
fidem (2). iioctrina probanda est per actuale examen. 

Tertium scrutinium, erga eos qui in diaconos et 
presbyteros ordinantur, fit in actu ordinationis, quando 
archidiaconus ab Episcopo interrogatur, an sciat ipsos 
esse dignos (3). 

(1) Concilium Trid., sess. XXIII, cap. v. 

(2) ld. y cap. vu. 

(3) PontificeUe romanum^ de Ordin. diaconi et presbyteri. — X. De 
scrutinio in ordine faciendo. 

III. Ad tempus ordinationum duo referuntur, nempe 
dies ordinationis et interstitia. 

1 . Quibus diebus ordines conferripossint. — Distinguen- 
dum est quid lege statutum fuerit, et quid iBpiscopi va- 
leant ex privilegio. 

Jure ordinario, tonsura qualibet die et hora conferri 
potest. Minores ordines diebus dorainicis, ac quolibet die 
festo duplici, etiam extra missarum solemnia, matutino 
tamen tempore conferuntur. Sacri ordines semper con- 
ferri debent inter missarum solemnia, ac certis anni 
temporibus, quae sunt sabbata in jejuniis quatuor tem- 
porum, sabbatum ante dominicam passionis, et sabba- 
tum sanctum. Conseeratio Episcoporum fit quovis anni 
tempore, die tamen dominico, vel natalitio Apostolo- 
rum, vel ex speciali indulto alia die festa. 

Gonsuetudine non potest induci, ut ordines extra tem- 
pora conferantur. Id vero cctaceditur ex privilegio; sed 
usus talis indulti diebus dominicis etfestis adstrictus 
est. • - 

2. Interstitia seu temporum intervalla inter unum et 
alterum ordinem observanda sunt, tum ut clerici in sin- 
gulis ordinibus se exerceant, tum ut in ordine sus- 
cepto diutius immorantes probari possint, num digni 
sint qui ad superiorem ordinem promoveantur. 

Interstitia inter minores ordines arbitrio Episcopi re- 
licta sunt, itautisti ordineseodemdieconferantur.Inter 
ordines minores et subdiaconatum, item inter singulos 
ordines sacros regulariter intercedere debet spatium 
unius anni, qui non mathematice, sed ecclesiastice 
computandus est. 

Episcopus erga suos tantumsubditos super interstitiis 
dispensat; sed ejus potestas contrahendi insterstitia non 
ita porrigitur, ut eadem die duo majores ordines, vel 
minores cum subdiaconatu conferantur. 

Denique ordines gradatim conferendi sunt ab inferio- 
ribus ad superiores progrediendo. Si quis per saltum 
ordinetur, ordo prsetermissus suppleri debet ; sed illius 
ordinatio, licet sit illicita, tamen valida est, excepto 
episcopatu si presbyteratus praetermittatur. 

IV.Locus ordinationis sit 1° proprius, seu in dioecesi ordi- 
natoris positus. — 2° Sacer seu Ecclesia; id decet saltem 
pro majoribus ordinibus ; minores vero ordines non so- 
lum in Ecclesia, verum etiam in oratorio conferri pos- 
sunt. — 3° PublicuSy secus frustra fieret examen publi- 
cum : « Ordinationes sacrorum ordinum in cathedrali 
Ecclesia, vocatis prsesentibusque Ecclesiae canonicis, 
publice celebrentur; si autem in alio dioecesis loco, 
praesente clero loci, dignior, quantum fieri poterit, Ec- 
clesia semper adeatur (i). » 

DISSERTATIO III 

DE JURIBUS ET OBLIGATIONIBUS CLERICORUM. 

Jura et obligationes clericorum duplici modo spec- 
tantur : 

I. Ratione status clericalis. 

1L RatioDe diversitatis graduum. 

CAPUT I 
iui et obllgrationes fttatv* elerlcalia. 

Distinctis articulis considerantur primum jura, dein 
obligationes clericorum. 

Art. I. De privilegiis clericorum. 
Art. II. De illorum obligationibus. 

(1) Conc. Trid., sess. XXIII, cap. viu. 

ARTICULUS I 

DE CLEBICORDM PRIVILEGIIS. 

Ad dignitatem clericorum honorandam varia jura et 
privilegia eisdem tribuuntur. Hsec autem privilegia sunt 
vel specialia quibus nonnulli gradus hierarchiae exornan- 
tur, vel omnibus clericis communia, de quibus agendum 
est. 

Ex privilegiis communibus, duo sunt attendenda, vi- 
delicet privilegium canonis et clericorum immunitas ad 
quam caetera referuntur : 

§ J. Privilegium canonis. 
§ 2. Immunitas clericorum. 

§ 1. — Privilegium canonia (1). 

Istud privilegium, quo personae ecclesiasticsereddun- 
tur inviolabiles, ita dictum fuit a canone xv concilii 
Lateranensis II (1139), sub Innocentio II celebrati, ubi 
sic statuitur : « Si quis, suadente diabolo, in clericum 
vel monachum violentas manus injecerit, anathematis 
vinculo subjaceat, et nullus Episcoporum illum praesu- 
mat absolvere, nisi mortis urgente periculo, donec 
Apostolico conspectui prsesentetur et ejus mandatum 
suscipiat. » Interpretatio istius canonis ad haec tria 
revocatur : . 

I. Illi, in quorum favorem ea lex statuta fuit, sunt cle- 
rici omnes, etiam primatonsura initiati, et omnes regu- 
lares utriusque sexus, etiam fratres laici et novitii. 
Excipe clericos degradatos, vel eos qui, habitu clericali 
et tonsura relictis, saecularibus negotiis dant operam. 

(1) Soglia, Institutiones juris privati, §71. — Phillips, Manuale 
juris ecclesiastici 9 § 68. 

II. Per violentam manuum injectionem intelligitur 
quaevis actio externa graviter injuriosa. Proinde kanc 
censuram incurrunt non solum ii qui percutiunt, vul- 
nerant, sed etiam qui in vincula detrudunt aut in custo- 
dia retinent. In eamdem poenam incidunt mandantes» 
consulentes, efficaciter cooperantes. 

Excusantur qui violentas manus injiciunt ex ignoran- 
tia, velad sui defensionem, vel levitalis aut joci causa. 

IIT. Poena in clericorum percussores inflicta dupli- 
c$m effectum producit. Alter est excommunicatio. Alter 
cffectus, in ipso canone expressus, in eo consistit, ut 
nemo possit ab ea absolvere, nisi SummusPontifex. 

Romam excurrere non tenen^ur in multis casibus, 
v. g. si percussio non fuerit enormis, vel si percussores 
sint mulieres, infirmi, pauperes. 

§ 2. — Immmritas clericorum (1). 

Immunitas clericorum est jus quo personae ecclesias- 
ticae eximuntur a quibusdam oneribus quibus reliqua 
societas premitur. 

Praeter immimitatem personalem, distinguitur immu- 
nilas localis et realis, de qua hic non agitur. 

Duo sunt expendenda : 

i . In quo consistat immunitas personalis. 
2. Quo jure introducta sit. 

QUASTIO 1'. — IN QUO CONSI8TAT IMMONITAS CLEBICOROM. 

Immunitas constatjurefundamentali, ac variis privi- 
legiis quorum praecipua sunt : 
I. PrivUegium servitiorum, quo clerici eximuntur ab 

(1) Decretnlium Ub. II, tit, n, De foro competentf, lib, IJI, tit. xux, 
de Immunitate, 

oneribus personalibus statui clericali minus convenien- 
tibus. Nimirum exempti sunt a militia, a muneribus 
publicis curialibus et municipalibus, ab oneribus sor- 
didis. 

Hoc privilegium divina ordinatione in clericos proma- 
nat, tum in eo quod dignitas status clericalis illud pos- 
tulet, tum in eo quod EcclesiaB competat potestas ordi- 
nandi aptos religionis ministros, eosque tanquam 
divinis ministeriis dedicatos a negotiis ssecularibus se- 
gfegandi. 

II. Privilegium fori ih eo consistit, ut nemo per se 
possit personam ecclesiasticam , quoad causas crimina- 
lesvel etiam civiles, adjudiciumsa&cularetrahere.*Haec 
immunitas, qua clerici potiti sunt ubi primum Ecclesia, 
sedatis persecutiorium procellis, christianos principes 
nacta est, subsequentibus saeculis confirmata fuit; hodie 
vero variis modis coercetur. 

Qua rationeinductum fueritistud privilegium? Inter- 
est ut religio suam omnem vim exerat; atqui non po- 
test suum imperium exercere, nisi dignitati ordinis 
ecclesiastici maxime consulatur. Sed honori ecclesias- 
tico non consulitur, si clerici indiscriminatim trahan- 
tur ad judices laicos. Haec duo, justitiee jura et clero 
debitus honor, conciliantur, si rei clerici suis tradantur 
Praelatis judicandi. 

Quinam exemptione hujusmodi gaudeant? — Ex con- 
cilio Tridentino (1), clericus prima tonsura initiatus, 
aut etiam in minoribus ordinibus constitutus, fori pri- 
vilegio non gaudet, «nisi beneficium habeat, aut cleri- 
catum habitum et tonsuram deferens alicui ecclesiae ex 
mandato episcopi inserviat, vel in seminarioclericorum, 
quasi in viaadmajores ordines suscipiendos, versetur. » 

(t) Conc. Trid., sess. XXIII, cap. vi, De reform. 

Privilegium amittunt illi qui neque habitu, neque nego- 
tiorum qualitate clericos se exhibent. 

III. Privilegium competentice seu competentis sustenta- 
tionis in eo consistit, ut clerici aere alieno gravati, qui 
tamen dolo non agunt, possint in id solum condemnari, 
quod est supra decentem eorum sustentationem. Juxta 
concilium Tridentinum, privilegium hujusmodi oritur 
ex titulo ordinationis. 

QUJESTIO 2«. — QUO JORB IMMUNITAS FUERIT INTRODUCTA. 

Quaestio solvitur a concilio Tridentino, dicente Ec- 
clesice et personarum ecclesiasticarum immunitatem Dei or- 
dinatione, et canonicis sanctionibus constitutam (1) . 

I. Immunitas clericorum, originaliter et quoad prin- 
cipium, Dei ordinatione profecta est. 

Prob. 1. auctoritate. Goncilium Lateranense V 
(sess. IX) inquit : a Cum a jure tam divino quam humano 
laicis potestas nulla in ecclesiasticas personas attributa 
sit. » 

Aliud argumentum deducit Suarez (2) ex traditione : 
« Quando traditio est constans ac perpetua, ostendere 
soletjus divinum, praesertim quando non apparet ratio 
illam tribuendi apostolicse institutioni. Talis autem esse 
videtur traditio hujus exemptionis ; est nempe adeo an- 
tiqua, ut nulium ejus agnoscatur initium :nam pro tem- 
porum opportunitate semper servata est, praBcipue vero 
post tempora christianorum Imperatorum. Sub Impera- 
toribus autem ethnicis non potuit quidem executioni 
mandari respectu magistratuum infidelium, qui Eccle- 
sisB non parebant, quod ad factum attinet ; jus autem 
Ecclesiae non defuit, cujus signum est, quia semper 

(1) Sess. XXV, cap. xx, De reform. 
C2) Defensio fidei, lib. IV; cap. vm. 

Praelati hoc jus immunitatis observare fecerunt, quan- 
tum inter ipsos fideles fieri poterat. » 

Prob. 2» ratione. iEquitati naturali consentaneum est 
clericos, tanquam magistros fidelium et Deo consecra- 
tos, non eodem modo tractari, sicut tractantur laici. 
Proindejus ad immunitatem inest Ecclesiae, et oritur 
ab ipsa Ecclesise institutione. 

II. Immunitates canonicis sanctionibus immediate de- 
terminantur. 

Prob. 1° ex verbis conciliorum quibus non dicitur tan- 
tum immunitatem a divino jure originem ducere, sed 
etiam jure ecclesiastico constitutam esse. Equidem jus 
divinum dictat clericos esse eximendos ; sed juris appli- 
catio seu immunitatis determinatio ab Ecclesia desu- 
mitur. 

Prob. 2° ex praxi Ecclesia. Immunitatem Ecclesia or- 
dinavit, ampliavit et pro temporum necessitatibus mo- 
derata est. Atqui ea quae solius sunt juris divini, muta- 
tionem non patiuntur. 

Inde intelligitur ratio cur immunitatis origo referatur 

ab aliisadjus divinum, ab aliisadjus canonicum. Cum 

immunitas aliquo sensu ab Ecclesiae voluntate pendeat, 

ideo variari potest ; quia vero simul fundamentaliter est 

juris divini, tolli omninonequit etiam a SummoPontifice. 

III. Pius IX damnavit propositiones sequentes (4) : 

« 30. Ecclesise et personarum ecclesiasticarum immu- 
nitas a jure civili ortum babuit. 

« 31. Ecclesiasticum forum pro temporalibus clerico- 
rum causis sive civilibus sive criminalibus omnino de 
medio tollendum est, etiam inconsulta et reclamante 
Apostolica Sede. 

a 32. Absque ulla naturalis juriS et sequitatis viola- 

( 1 ) Encyclica, Quanta cura. — Syllabus errorum. 

I. 11 

tione potest abrogari personalis immunitas, qua clerici 
ab onere subeundse militiae eximuntur. » 



ARTICULUS II 

DE OBUGATIONIBUS CLERICOBPM. 

Doctrinam epistolarum pastoralium S. Pauli fusius ex- 
ponunt tum inGorpore juris prolixi tractatus de vita et ko- 
nestate clericorum(l) y tum plura capita conciliiTridentini. 
Hoc fundamento innituntur omnia quse serius in syriodis 
sive provincialibus sive dioecesanis circa eamdem mate- 
riam saluberrime constituta sunt. 

Duplex distinguitur genus earum praescriptionum : 
nonnullis legibus generaliter injungitur studium perfec- 
tionis clericalis, praesertim vero officium excitandi 
fideles- ad virtutem exemplo vitae integerrimse : « Nihil 
est, quod alios magis ad pietatem et Dei cultum assidue 
instruat, quam eorum vita et exemplum, qui se divino 
ministerio dedicarunt. Gum enim a rebus saeculi in altio- 
rem sublati locum conspiciantur, in eos, tanquam in 
speculum reliqui oculos conjiciunt, ex iisque sumunt, 
quod imitentur (2) . » 
. In $pepie bsec quatuor a canonibus ordinantur : 

§ \ . Pr&cipua virtutis subsidia. 

§ 2. Virtutes clericorum. 

§ 3. Negotia et oblectamenta clericis prohibita. 

§ 4. Vestitus clericalis. 

§ 1 . — Praecipua virtutis subsidia. 
Duo sunt praecipua virtutis subsidia, quibus veluti 

4 

(l)Dist. 23-50, in Decreto Gratiani. — Lib. III, tit. i, in Decreta- 
libus.— (2) Sess. XXII, cap. i, de Reform. 

duobus cardinibus omnis sacerdotum operatio moveri 
et sustentari debet. 

I. PietasinDeumtribusmodis colitur,videlicetoralio- 
ne, officio divino, et caeteris mediis promovendaB pietatis. 

1. Cum oratio atque meditatio vitam animse nutriant, 
viri ecclesiastici a conciliis admonentur, ut sint orationi 
instantes, spiritu ferventes (1). Synodus Coloniensis 
(anno 1536) pium meditandi usum gravissimis verbis 
commendat et urget : « Eos tantum et re et nomine cle- 
ricos reputamus, qui legem Dei die iioctuque medi- 
tantur ac vitamagunt sacerdotio dignam. » 

2. Ad officium divinum referuntur, tum Horae cano- 
nic« abordinibus majoribus persolvendae, tumreligiosa 
Sacrificii celebratio. 

3. Media promovendce pietatis a clero adhibenda sunt, 
sive singulis diebus, v. g. librorum asceticorum lectio ; 
sive . alternis hebdomadis, v. g. frequentior confessio; 
sivesuccedentibus annis, v. g. spiritualiaexercitia quibus 
clerici fervorem ecclesiasticum resuscitare et augere 
connituntur. 

II. Studium litterarum. Ecclesia nunquam destitit mi- 
nistros suos ad studia statui clericali convenientia forti- 
ter incitare. In permultis canonibustum necessitasani- 
mum litteris continuo excolendi exprimitur, tum regulse 
pro studip rite instituendo traduntur. 

Studiis ecclesiasticis primse procul dubio debentur 
partes. Ssecularibus quoque litteris clerici laudabiliter 
operam dant, quando illud vergit in Ecclesise utilitatem. 
Verum excessus in addiscendis rpbus profanis acriter per 
canones perstringitur. 

(1) Allocutiones et Encyclicce Pii IX. 

§ 2. — Sanctiones canonicse de virtutibus clericorum. 

Omni genere virtutum sacerdoles exornari debent ; at 
prsB reliquis illae ab iisdem exiguntur, quae vitiis in 
mundo maxime dominantibus opponuntur. Ejus generis 
sunt castitas, temperantia, beneficentia. 

1. Castitas. Cum peccata contra castitatem in clericis 
majorum ordinum induant naturam sacrilegii, a clero 
removeantur omnia quae vel mala sunt, vel occasionem 
aut suspicionem prsebent, v. g. familiaritas cum mu- 
lieribus. 

In hunc finem latae sunt leges cohabitationem cleri- 
corumcum mulieribus respicientes. Exregula generali, 
non licet clerico cohabitare cum mulieribus, praeter- 
quam cum iis de quibus suspicio nulla esse potest (1). 

Excipiuntur : 1. personae in primo vel secundo con- 
sanguinitatis gradu conjunctae,utmater, avia, amita, ma- 
tertera, soror, neptis sive filia fratris aut sororis; ratio 
est, quia in his naturalefcedus nihil permittit saevi cri- 
minis suspicari (2). Permittitur etiam clericis habitare 
in eadem domo cumfamulis consanguinearum. 

2. Licet clericis in servitium suum feminas extraneas 
assumere, si provectioris aetatis sint, honestae famae, et ex- 
tra suspicionem. Id confirmatpraxis dioecesium ; sed Epi- 
scopiquasdamconditionesstatuere possunt. Affinesgene- 
ratimrionexcipiuntur, nisiinproximogradu,v.g. noverca. 

II. Temperantia. Concilium Tridentinum etiam abEpi- 
scopis exigit ut modesta supellectili et frugali victu 
contenti sint (3). Omnibus clericis fugienda est crapula 
et ebrietas (4) . 

(1) Gonciliunj Nicaenum. 

(2) Innocentius III, cap. ix, De cohabitatione clericorum. 

(3) Sess. XXV, de Reform., cap. i. — (4) Tit, de Vita et honestate 
clericorum t cap. xiv, ex Concilio Lateranensi IV. 

Ad vitandum periculum, iis interdicitur, ne edendi 
aut bibendi causa tabernas ingrediantur , nisi itineris 
necessitate compulsi (1). 

Non permittuntur ad convivia accedere, prsesertim 
nuptialia(2). 

III. Beneficentia. Ea est bonorum Ecclesiasticorum in- 
dolds, ut, quae ad honeste vivendum clericis non sunt 
necessaria, ex mente Ecclesiae in miserorum levamen 
impendi debeant. Cum Vero avaritia et prodigalitas ob- 
stent, ab utroque vitio clericos esse alienos Ecclesia ju- 
bet. Hospitalitas etiam a Goncilio Tridentino ipsis injun- 
gitur. 

§ 3. — Negotia et oblectamenta clericis prohibita. 

Canones ea prohibentes nituntur principio quod a 
S r . Leone statutum est : « Omnium sacerdotum tam ex- 
cellens est electio, ut quse in aliis membris Ecclesiae 
vacant a culpa, in illis tamen habeantur illicita (3). » 

Inde duo inferuntur : i. Externa vivendi ratio requi- 
ritur a clericis honestior, quam a laicis : o Sic decet 
omnino clericos in sortem Domini vocatos vitam mo- 
resque componere, ut habitu, gestu, incessu, sermone, 
aliisque omnino rebus, nil nisi grave, moderatum ac 
religione plenum prae se ferant, levia etiam delicta, quae 
in ipsis maxima essent, effugiant, ut eorum actiones 
cunctis afferant venerationem (4). » 

2. Plura negotia vel oblectamenta, quae statui clericali 
minus conveniunt, merito sacerdotibusprohibentur, tum 
ab antiquioribus canonibus, tum a Concilio Tridentino. 

> (1) Canones Apostolorum, Concilium Lateranense IV, Tridentinum, 
synodi provinciales et dioacesanae. 

(2) Can. Convivia, dist. 44. 

(3) Can. 1, dist. 3?. — (4) Conc. Trid., sess. XX, de Reform., cap. i. 

1. Negotia prohibita. 

> 

Prohibentur negotia saecularia quae clerum vel dede- 
cent Tel nimis distrahunt, juxta verbum S. Pauli : 
« Nemo militans Deo implicat se negotiis sseculari- 
bus (1). » 

In specie prohibentur : 

I. Negotiatio proprie dicta, qua res minori pretio 
emuntur, ut cum lucro vendantur, sive clericus per se 
sive per alios negotiationem exerceat. Id intelligitur de 
negotiatione lucrativa; non vero illicita est negotiatio 
ceconomica, qua clericus fructus ex proprio fundo collec- 
tos vendit (2). 

II. Officia militaria et curialia, videlicet ne clerici no- 
tarium, procuratorem vel advocatum agant coram judice 
laico, nisi propriam causam, vel Ecclesiae aut pauperum 
causam prosequantur. 

III. Praxis chirurgice et medicince, etiam sine incisione 
vel adustione, clericis praesertim majorum ordinum 
prohibetur tum ob periculum irregularitatis, tum ob in- 
decentiam. Si vero artes istas exerceant cum incisione 
aut adustione, fiunt irregulares, dummodo mors aut 
mutilatio sequatur. Attamen clericus peritus, medici- 
nam sine incisione vel adustione exercens, excusatur 
vel in casu necessitatis vel ex causa pietatis erga perso- 
nas miserabiles (3). 

(1) II Tim. ii, 4. — Tit. l, libri III Decretalium : « Ne clerici vel 
monachi ssecularibus negotiis se immisceant. » 

(2) X (III, 60). — Cleraentis XIII Encycl. Cum primum. — r Bene- 
dicti XIV constitutio Servitutis. 

(3) Concilium Lateranense II. — X (III, 50). — Schmalzgrueber, 
ibid, — Benedictus XIV de Synodo dicecesana, lib. XIII, cap. x. 

2. Oblectaraenta prokibita. 

I. Spectacula. Leges antiquiores prohibent, ne clericus 
histrionem agat ; hodie clericus hujusmodi vix reperi- 
tur. Sed vetantur etiam clerici choreis vel inhonestis 
spectaculis interesse, « n$ aures et oculi sacris offlciis 
addicti, ludicris et impuris actionibus sermonibusque 
distracti polluantur (1). » 

II. Ludus alearum et taxillorum interdicitur (2), quo 
nomine comprehenduntur omnes illi lusus, qui potius 
sorte quam arte reguntur. Ganones infringere non cen- 
setur ille qui raro, moderate, ob recreationem et sine 
scandalo chartis ludit, nisi lex dioeoesana aliud statuat. 

IIL Venatio legibus exosa est (3). Goncilium Latera- 
nense IV statuit : « Venationem et aucupationem uni- 
versis clericis interdicimus; unde nec canes nec aves 
habere praesumant. » Goncilium Tridentinum praecipit 
ut clerici « ab Ulicitis venationibus abstineant (4). » 

Duplex distinguitur venatio : altera clamorosa, quae 
fit cum magno tumultu et strepitu armorum et canum ac 
occidendas majores feras; altera quieta, quae nempe 
exercetur laqueis, retibus, aut etiam cum armis, sed 
paucis adhibitis canibus, et sine strepitu ad capiendas 
volucres minoresque belluas non feroces. Multorum 
senlentia est, clamorosam tantum venationem clericis 
prohiberi, quamvis magis consentanea canonibus sit 
opinio illorum qui utrumque genus venationis interdic- 
tum putant. 

Standum est statutis dioecesanis quae, pro temporum 
et locorum circumstantiis, venationem quietam mode- 

(1) Goncilium Mediolan. I. — (2) Greg. Decreiales, lib. III, tit. i. 
(3) Greg. Decretales, Hb. V, tit. xxiv, de Cierico venatore. 
14) Sess. XXI V, de Reform., cap. xn. 

rate clericis permittere, vel etiam interdicere pos- 
sunt (1). 

IV. Armorum gestatio. Sub poena excommunicationis 
ferendae clericis prohibetur arma militaria gestare (2)^ 
sine justa et necessaria causa. Glerici possunt arma ad. 
defensionem necessaria vel domi retinere, vel ob iter 
deferre. 

§ 4. — De vestitu clericali. 

I. Lex tonsurce et vestis clericalis deferendce. Etsi habitus 
non faciat monachum, oportet tamen clericos tonsurara. 
in vertice capitis conspicuam, et vestes proprio con- 
gruentes ordini semper induere, ut per decentiam habi- 
tus extrinseci morum honestatem inlrinsecam osten- 
dant. Si honestum habitum clericalem* juxta ipsius- 
Episcopi ordtnationem et mandatum non detulerint, per 
suspensionem, ac etiam per privationem beneficiorum. 
coerceri possint et debeant (3). 

Quamvis utraque lex sit antiquissima, initio non exsti- 
tit : non enim opportunum fuit, ut primis Ecclesise sae- 
culis clerici rasum gestarent summum caput, vel habi- 
tu a laicis distincto uterentur, ne persecutionibus se 
objicerent. Saeculo sexto discrimen inductum est, post- 
quam barbari vestimentum brevius intuleruat. Verum. 
multo antea vestes clericorurti modestia distinctas fuisse 
constat. 

II. Qualis esse debeat habitus clericorum. — De compo- 
sitione capitis tria requiruntur : tonsura geritur ad ean> 
formam, quam singuli ordines postulant. Glerici prohi- 
bentur comam aut barbam modo ssecularium nutrire. 

(1) Benedictus XIV, de Synodo, lib. XI, cap. x. 

(2) Greg. Decretahs, lib. III, tit. i, de Vita et honestate clericorum. 

(3) Concilium Tridentinum, sess. XIV, de Refcrm. cap. vi. 

Nulli sacerdoti licet cum ficta caesarie vel pileolo mis- 
sam celebrare sine expressa licentia Sedis Apostolicse . 

Sixti V constitutio Cum sacrosanctum vult clericorum 
vestes esse talares. Verum hujus legis rigor ex tolerantia 
ipsorum Pontificum et praesulum emollitus est : in qui- 
busdam dioecesibus delatiovestis talarisnon praescribitur 
extra ecclesiasticas functiones. 

Goncilium Tridentinum Episcopis tribuit facultatem 
determinandi formam clericalis indumenti. 

CAPUT II 

*ura et obligatlones diYeriorum fradnum. 

Discrimen existit inter ordines sacros et non sacros 
ratione coelibatus, inter gradiis superiores et inferiores 
ex majoritate et obedientia. 

Art. I. De coelibatu clericorum. 
Art. II. De majoritate et obedientia. 

ARTICULUS I 

DE (XELIBATO CLCRICORUM. 

1. Rationes quibus innititur lex sacris ministris impo- 
sita. 

\ . Cum 3e fide sit, esse melius ac beatius^ manere in vir- 
ginitate vel ccelibatu, quam jungi matrimonio (I), ideoque 
Gontinentia perfectiorem sanctimoniam prse se ferat, 
mirum esset, si ordines majores ad coelibatura non obli- 
garentur. 

2. Sacerdotium respectu Dei requirit coelibatum, tum 
quiaperspiritualem ordinationem propagatur, tumquia 

(1) Concilium Tridentinum, sess. XXIY, can. x. 

11. 

sacerdotes vivam imaginem Ghrati exhibere debent, 
lum quia ipsis incumbit onus sacrificandi et orandi. 

3. Officia status sacerdotalis erga fideles postulant vi- 
rum alienis curis minime distractum, quem populus ho- 
nore et summa fiducia prosequatur. 

4. Coelibatus Ecclesiae proficit, tum quia sacerdotes 
reddit liberiores intuenda veritate, tum quia perversum 
amorem propriae familiae praevertit ut liberalitas exer- 
ceatur. 

II. Historia kujus legis. — Origo illius ab Apostolorum 
tempore et instituto repetenda est. Coelibatus, exemplo 
Christi et traditione apostolica inductus, legibus scriptis 
confirmari cmpit. Quamvis lex continentiae exhominum 
ignavia in quibusdam locis minus religiose observata 
fuerit, tamen per continuas Pontificum et Conciliorum 
sanctiones stabilita fuit, donec subdiaconi ea obligati 
sunt in Ecclesia occidentali. 

In Ecclesia orientali paulatim irrepsit alia disciplina, 
quam per canones Trullanos expressam Sancta Sedes 
toleravit apud Graecos ad schisma vitandum. Juxta 
ipsam, conjugati ordinantur, eisque usus matrimonii 
est permissus, exceptis Episcopis ; in sacris constituti 
uxorem ducere non possunt. Monachi continentiam 
profitentur. 

III. Vigens discipHna. — Cum in Occidente clerogamia 
invalesceret, Summi Pontifices Leo IX, Nicolaus II et 
Alexander II corruptelse obstiterunt, donec a Gregorio VII 
excommunicarentur tum clericimajorum ordinum con- 
jugati, tumlaici eorum missam audientes. Ut istse poena- 
les sanctiones majorem firmitatem haberent, inconciliis 
Lateran. I etllirritadeclaratasunt clericorum conjugia, 
quse hactenus sub poena privationis beneficiorum pro- 
hibita quidem sed forte valida erant (1). 

(I) Berardi, Cor^mmtaria % in lib. IV. Decretalium, diss. IV, cap. v. 

Hanc legem Goncilium Tridentinum innovavit. Itaque 
matrimonium post majores ordines jam susceptos inva- 
lidum est, et simul irregularitatem inducit. Post initum 
matrimonium extra casum bigamise, nemo promovetur 
ad ordines, nisi uxor consentiat et castitatem profi- 
teatur. 

ARTICULUS II 

DE MAJORITATE ET OBEDIENTIA. 

Majoritas seu praeeminentia superioribus eompetit; 
obedientia etreverentia ab inferioribus exbibetur. 

§ i. De majoritate. 
§ 2. De obedientia. 

* 
§ 1. — De majoritate seu pracedentia. 

1. Regulce generales ex quibus desumitur majoritas : 
i. Ante omnia attendenda est dignitas et jurisdictio. 

2. Inter eos, qui dignitate sunt pares, ordo majorprae- 
fertur minori. 

3. Caeteribus paribus, majoritatem tribuit antiquitas 
seuprioritas temporis, ita ut is prsecedkt, qui prius fuit 
ordinatus vel institutus; v.g.seniores parocbi praeferuntur 
junioribus. Attamen ex titulo dignioris ordinantis, ordi- 
natus a Papa cseteros praecedit. 

4. Praecedentiam tribuit etiam privilegium; sic pa- 
triarchatus Constantinopolitanus tribus prioribus prae- 
fertur. 

II. Ordo praecedentiae in Ecclesia imiversali : 

Summus Pontifex omnes in ECclesia praecedit. Pro- 

ximo loco post ipsum consistunt Cardinales-Episcopi, 

Presbyteri, Diaconi, quia cum Pontifice gubernant uni- 

versam Ecclesiam, et unum cum eo corpus constituunt. 

Cardinales subsequuntur Patriarchae, Primates, Archi- 
episoopi, istos Episcopi, aliique Praelati ; et demum 
caeteri clerici. 

III. Ordo praecedentiae in dicecesibus : 

4 . In dioecesi primum locum dbtinet Episcopus. Hunc 
sequuntur Vicarius generalis et capitulum quo reprae- 
sentatur Ecclesia cathedralis, decani rurales, p^rochi, 
et reliquus clerus ssecularis. 

2. Ministri etiam inferiores, si ornamentis sacris sint 
induti, praecedunt dignitates vestitu communi utentes. 

3. Clerus saecularis praecedit regularem. 

4. Episcopo competit jus componendi lites de praece- 
dentia(l). 

§ 2. — De obedientia et reverontia (2). 

Ex majoritate praesertim jurisdictionis sequitur reve- . 
rentia et obedientia, quanj, majoribus minores praestare 
debent. 

I. Quibus debeatur obedientia canonica. — Hanc obedien- 
tiam, quae ad finem Ecclesiae consequendum necessaria 
est, cuncti fideles Summo Pontifici, dioecesani suo Epis- 
copo, regulares suis superioribus praestare tenentur. 

Obtemperandum est juxta potestatem praecipientis* 
Nimirum prae caeteris obediendum est Romano Pontifiei, 
quia cum aliis superioribus concurrcntem et summam 
potestatem habet. Metropolitae vero suffraganeus obedire 
tenetur tantum in casibus jure determinatis. Regulares 
deputati ad parochiam Episcopo subditam, cireacuram 
animarum Episcopo parent, suis vero Praelalis circa re- 
gularem observantiam. 

II. Juramentum fidelitatis aut professio fidei plurimos 

(t) Conc. Trid., sess. XXV, cap. xm. 

(2)Decretalium lib. I, tit. xxxih, de Majoritatc et Obedientia* 

subditos ad debitam obedientiam vinculo strictiori obli- 
gant. Istnd obedienliae juramentum prsestant : 

1. Promovendus ad Episcopatum (1) ; 

2. Provisi de canonicatu vel de beneficio curato (2) ; 

3. Prselati reguiares (3) ; 

4. Docentes theologiam, philosophiam, jus canonicum, 
aliasque disciplinas (4). 

Praterea omnes, qui ad sacerdotium promoventur, 
obedientiam canonicam Episcopo dioecesano spondent 
(Pontificale Romanum). Vi hujuspromissionis, presbyter 
ea lege inter alias adstringitur, ut a servitio Ecclesise cui 
addictus fuerit, discedere nequeat sine licentia Epis- 
copi (5). 

TRACTATUS II 

De hierarchia jurisdictionls. 

PROCEMIDM. — VARlfi SPBCIES JDBISDICTIONIS (6). 

Jurisdictio ecclesiastica est potestas regendi fideles et 
Ecclesiam. Ad istam definitionem, quae cum definitione 
potestatis Ordinis proposita fuit, referuntur variae juris- 
dictionis partitiones. 

I. Ratione fori (quo nomine designatur locus judicio- 
rum vel etiam justitiae exercitium), jurisdictio alia dici- 
tur fori interni, alia fori externi. Hanc -distinctionem in- 
nuit ipsa jurisdictionis definitio. 

Jurisdictio fori interni vocatur ea, quae primario et 
directe refertur ad privatam uniuscujusque fidelis utili- 

(1) Concilium Tridentinum, 8668. XXV, cap. n. 

(2) id., sess.XXIV, cap. xu. 

(3) Pii IV const. Injunctum. 

(4) Pii V const. Sacrosancta. 

(5) Benedicti XIV const. Ex quo dilectus. 

(6) Berardi, Commentaria in jus ecclesiasticum, tom. I, dissert. . 

tatem. Exercetur per sacramentum Poenitentiae, per 
instructionem et similia. 

Magis proprie jurisdictio appellatur illa, quje in foro 
extemo consistit; valde similis est potestati quaepublicis 
magistratibus competit, siquidem spectat publicum Ec- 
clesiae bonum et regimen. Potissimum complectitur 
potestatem ferendi leges, judicandi et puniendi. 

Inde colligitur, tantum distingui utramque jurisdic- 
tionem, quantum differunt invicem utilitas privata et 
publica. Aliquis potest fjurisdictionem habere in foro 
interno quin habeat in foro externo, v. g. parochus ; 
Episcopi vero jurisdictione externa et interna simui 
potiuntur. Maxima opus est prudentia in discernendo 
quaenam ad fori interni, quaenam ad fori externi juris- 
-dictionem pertineant ; v. g. facultas praedicandi, facul- 
tas absolvendi est fori interni; at facultas cbncedendi 
potestatem praedicandi et absolv^ndi ad forum exter- 
num pertinet, quia haec in bonum societatis directe re- 
fertur* 

Utraque subdividitur. — 1. Inlerna jurisdictio alia est 
fori mtemi pcenitentialis, quae in usumdeducinequitnisi 
intra pcenitentiae tribunal ; altera est fori interni extra- 
pcenitentialis, quse extra pcenitentiae sacramentum exer- 
cetur, quod fit, v. g. quando superior extra tribunal 
pcenitentise super voto dispensat. 

2. Externa jurisdictio dividitur in voluntariam seuex r 
trajudicialem, et in contentiosam seu judicialem. Juris- 
dictio voluntaria est illa , quae extra judicium exercetur. 
Contentiosa eaest quam etiam ergainvitos judex eccle- 
siasticus exercet in judicando. 

Inter utramque hoc discrimen intercedit. Jurisdictio 
contentiosa nequit extra Praelati territorium exerceri ; 
id non patitur distinctio dioecesium. Praeter ministerium 
ordinis, voluntariam. jurisdictionem privatim exercere 

potest Episcopus a sua dioecesi absens, quin judici loci 
inferat injuriam. 

II. Ratione modi quo accipitur, jurisdictio dividitur 
in ordinariam et delegatam. Ordinaria est ilia quse alicui 
competit jure proprio, ratione dignitatis aut officii per- 
manentis cui stabiliter ex lege annectitur. Hujusmodi 
est jurisdictiofori interni quse parochis, jurisdictio fori 
externi quae Episcopis tribuitur. Sic etiam jurisdictio 
metropolitanaestordinaria, quia ex lege adhaeret stabili 
dignitati(l). 

Jurisdictio delegata est ea quam clericus non habet 
jure proprio, vi muneris, sed solum extra ordinem com- 
munem ex speciali missione alterius cujus vices transi- 
torie gerit. 

Ob momentum practicum duo sunt attendenda s 

I. Inter jurisdictionem ordinariam et delegatam exis- 
tit multiplex differentia. 

Primo, Ordinarius superior jurisdictionem suam regu- 
lariter delegare potest. Delegatus vero, sine speciali de- 
legantis concessione, subdelegare nequit, nisi sit dele- 
gatus a Summo Pontifice, veladuniversitatem causarum. 

Secwndo, jurisdictioprdinaria est favorabilis ac proinde 
late interpretanda ; pro illa prsesumiturdonecaliudpro- 
betur. Delegata autem, quia ordinari® derogat, cense- 
tur odiosa, et strictam patitur interpretatioem. Prop- 
terea delegati, antequam potestatem suam exerceant, 
solent se kgitimare, id est litteras suae delegationis ex- 
hibere . 

Tertio, a delegato ad delegantem tantum, non vero ad 
tribunatl intermedium appellatio interponitur. Proinde 
si Episcopi quidquam statuunt tanquam Sedis Aposto- 
licae delegati, ab ipsorum sententia non ad Metropoli* 
tam, sed ad Papam appellari potest. 

(0 Decretalium fib. I, tit. xxxi, de Offlcio judicis ordinarii. 

Quarto, juri&dictio ordinaria, raodo excipiatur juris- 
dictio Vicarii generalis, morte coneedentis non exspi- 
rat Delegata vero extinguitur, fci delegans re integra, id 
est, processunondum inchoato, decedat(i). 

II. Jurisdictio ordinaria, ratione originis, alia estjuris 
divini, alia autem mere ecclesiastica. Juris divini dici- 
tur ilia jurisdiptio quse a Deo ipso immediate concedi- 
tur, v* g. potestas Romani Pontificis ; vel saltem divini- 
tus instituta fuit, v. g. potestas Episcoporum ; Christus 
enim Pontificatum et Episcopatum instituit. Mere eecle- 
siastica est jurisdictio graduum ab Ecclesia instituto- 
rum, v. g. auctoritas Yicarii generalis. 

Diverso modo metimur alterutram. Jurisdictioni di- 
vinitus institutae applicatur istud principium affirmati- 
vum : ea omnia potest quae sibi a jure superiori non 
prohibentur. Jurisdictioni vero mere ecclesiasticse ap- 
plicatur principium negativum : non potest agere, nisi 
ea quee sibi positive conceduntur (2). 

III. Ratione casuum in quibus intervenit, distinguitur 
jurisdictio immediata vel mediata. Jurisdictio immediata 
generaliter exercetur ab illis pastoribus quibus com- 
mittitur ordinarium regimen societatis ; v. g. Romanus 
Pontifex in Ecclesiauniversaii, Episcopus insua dioecesi 
jurisdictionem immediatam obtinent. 

Mediata est illa jurisdictio quae, licet possit alicui 
competere ratione stabilis dignitatis, tamen non inter- 
venit nisi in casibus a jure determinatis. Talis est juris- 
dictio Metropolitae in suifraganeorum subditos (3). 

IV. Ratione extensionis, distinguitur jurisdictio uni- 
versalis vel particularis. Postquam constitutse fuerunt 
dioeceses, jurisdictio universalis non exercetur nisi a 

(1) Schmalzgrueber, Jus ecclesiasticum, lib. I, tit. xxix. 

(2) Zallinger, Institutiones juris ecclesiastici, lib. I, tit. xxxi. 

(3) Reiffenstuel, Jus ecclesiasticum^ lib. I, tit. xxxi. 

Summo Pontifice vel a conciliis generalibus. Jurisdictio 
particularis intra certa personarum genera vel intra 
certos locorum fines coercetur (i). 

V. Ratione objecti, directio personarum differt ab admi- 
nistratione rerum (2). 

VI. Ratione subjecti in quo residet, jurisdictio indi- 
vidualis singulis clericis competit ; jurisdictio collegialis 
in communi exercetur (3). 

Dissebtatio I. De jurisdictione individuali. 
Dissertatio II. De jurisdictione collegiali. 

DISSERTATIO I 

DE JURISDICTI0NE INMVIDUALI. 

Duo sunt jurisdictionis gradus a Ghristo instituti, 
nempe Primatus summi Pontificis et Episcopatus. 

Gradibus juris divini accedunt plurimi gradus insti- 
tutionis ecclesiasticae. Duplex eorum genus distingui 
tur : alii derivantur a SummoPontifice, illumque reprae- 
sentant; alii Episcopo subjiciuntur, et illum adjuvant. 

Caput I. De Summo Pontifice et illius adjutoribus. 
Caput II. De Episcopo et illius adjutoribus. 

CAPUT I 

Oe Snmmo Pontlfice et llllns adjatoribus. 

Art. I. De Summo Pontifice. 
Art. II. De illius adjutoribus. 

(1) Berardi, Commentaria in jus ecclesiasticum % tom. I, dissert. I, 
cap. n. 

(2) Phillips, du Droit eccle'siastique t tom. I, liv. I. 

(3) Berardi, Commentaria injus ecclesiasticum, tom. I, dissert. I, 
cap. iv. 

ARTICULUS I 

DE SUMMO PONTIFICE. 

§ 1. PraecipuajuraPrimatus. 

§ 2. Ea qua? personam R. Pontiiicis spectant. 

§ 1. — De juribus Primatns, 

Primatus jura considerantur sub duplici aspectu, vel 
in genere, vel in specie. 

Qujestio i a . De Juribus Primatus in genere. 
QuiESTio 2 a . De Juribus Primatus in specie. 

QCvESTIO 1«. — DE JORIBDS PRIMATUS IN GENERE. 

Quo facilior evadat investigatio singulorum juriilm 
Primatus, duplex requiritur praenotio generalis : 

i. Ratio determinandi officia etjura Primatus. 
2. Recta eorum divisio. 

I. — Ratio determinandi officia et jura Primatus. 
1. Mensura jurium pontificiorum (I). 

Mensura jurium pontificiorum sita est in harmonia 
verborum Ghristi. 

I. His verbis : Super hanc petram cedificabo Ecclesiam 
meam, Ghristus primatum instituit ad servandam in Ec- 
clesia unitatem fidei et obedientiae. Tanta saltem in pri- 
matu potestas inest, quanta necessarium est ad hunc 
finem obtinendum. 

Quidam ita intelligunt hoc principium : Cum primatus 

(1) Ballerini, de Vi ac Ratione Primatus, cap. i, v, ix. — Soglia, 
Institutiones juris publici ecclesiastici, pars II, lib. II, cap. i, § 1*. 

sitpropter unitatem Ecclesice, R. Pontifex nihilpotest quod 
adunitatem non sit necessarium. Verum qui sic argumen* 
tantur in eo peccant, quod primatus jura limitibus a 
Christo minime positis restringunt. Potius concluden- 
dum esset: cum Pontifex imperat, obediendum est 
propter unitatem. 

II. Aliis verbis, tibi dabo claves regni coelorum ; quod- 
cunque ligaveris super terram, erit ligatum et in ccelis, 
ChristusPontifici confert eam jurisdictionem quae a con- 
ciliis vocatur plenitudo potestatis. Igitur jura primatus 
profluunt tum ex fine servandae unitatis, tum ex plena 
et suprema auctoritate qua Pontifex ad explendum mu- 
nus suum in universa Ecclesia potitur. 

III. Hisverbis, pasce agnos,pasce oves, Christus officia 
primatus definit. Pontifici imponitur sollicitudo univer- 
salis; ei committitur sahis Ecclesise. Illud officium 
Pontificis est tertium principium quo jura primatus 
determinantur. Proinde dicendum est : ea omnia sunt 
primatus jura, sine quibus salus Ecclesise promoveri ne- 
quit, # 

Igitur excludenda est omnis limitatio quae ideae pri- 
matus sic propositae ex verbis Christi inter se collatis 
adversatur. 

2. De exercitio pontificise potestatis (1). 

Quantumvis illimitatum sit jus primatus, tamen non 
deest moderamenin exercitio pontificiae potestatis. 

1. Regulis continetur ista potestas. 

1* Norma desumitur ex origine et fine primatus. Sum- 
mus Pontifex, Christi vicarius, Ecclesiam regit nomine 
Dei ; est dispensator, non dominus coelestium bonorum. 

2. Modus positus est illo spiritu mansuetudinis et 

(1) Berardi, Commentaria m jus ecclesiasiicum, 1. 1, dissert. II. 

moderationis, qui ex aperta voluntate Domini cum regi- 
mine ecclesiastico et speciatim cum primatu connexus 
est. Ghristus et Apostoli requirunt in pastoribus humili- 
' tatem, patientiam cum fortitudine, caritatem qua vitam 
impendunt, non dominantes in cleris, sed forma facti 
gregis ex animo. 

3. Potestas R. Pontificis divina et immutabili consti- 
tutione Ecclesiae constringitur. 

4. Summus Pontif^x, interpres et custos iegis divinae, 
illam applicat sapienter promovens observationem le- 
gum ecclesiasticarum. Ad illum, ait S. Bernardus, per- 
tinet plenitudo potestatis ; ei convenit plenitudo jus- 
titiae. 

II. Moderator R. Pontificis est Spiritus Sanctus, id est, 
virtus continens primatum intra suae potestatisterminos, 
non est populus, neque potestas civilis, neque potestas 
ecclesiastica inferior, sed Christus per suam assistentiam 
etprovidentiam. 

1. Jugis assistentia Spiritus Sancti quam Christus Ec- 
clesiae promisit, interius agjt in Pontifices, sive ratione 
supremae potestatis super quam aedificatur Ecclesia, sive 
ratione orationum quibus Ecclesia pco Pontifice divi- 
num auxilium invocat. 

2. Praeter assistentiam a Christo promissam, Provi- 
dentia exterius in Pontifices influit. Usus pontificiae po- 
testatis regulatur ex consiliis Cardinaiium et Episcopo- 
rum, ex indigentiis saeculi, ex indole nationum. R. Pon- 
tifex promovet bonum quantum fieri potest juxta 
circumstantias ; malis obsistit impavidus ; patientia dif- 
ficultates superat ; sicut Deus patiens est quia seternus, 
Pontifex expectat tempus opportunum, quia Ecclesia 
est perpetua. 

Inde intelligitur cur sapientia practica Pontificum ex 
historia luculenter innotescat, per illius influxum in 

bonum religionis juxta Ecclesiee vicissitudines, quarum 
est speculum. 

3. Inviolabilitas jurium Primatus (1). 

InvioJabilitas jurium Primatus constat ex sequenti- 
bus principiis : 

I. Ad Summum ^Pontiflcem spectat supremuift judi- 
cium de modo exercendi suam auctoritatem. — Etenim 
istud judicium independens pertinet ad potestatem su- 
premam qua reguntur omnia membra Ecclesiae. Atqui, 
ex verbis Christi, omniamembra Ecclesiae subsunt auc- 
toritatiPontificis; ab eo diriguntur, non ipse ab eis. Ex 
verbis conciliorum generalium, v. g. Concilii Floren- 
tini, Pontifex obtinet plenam potestatem regendi Eccle- 
siam.ImoConciliumTrid. ait: «Auctoritate etprudentia 
Pontificis statuatur, quod universali Ecclesiae expedit. » 

II. Nemini licet contra pontificias constitutiones et 
sententias se contumaciter extolkre. Id sequitur ex dictis 
€t ex traditionis sensu. 

III. Non appellatur de sententia Pontificis, etiam ad 
concilium generale. — Probatur. 1° Ista appellatio pr6- 
bibetur jure canonico, scilicet legibus Pontificum et 
conciliorum. — 2° Perniciosa est regimini Ecclesise. Et- 
enim per eam auctoritas Pontificis labefactatur et in- 
obedientia inulta manet. 

Exitiosa est unitati Ecclesiae, quia facilem schismati 
aditum aperit. Exitiosa est fidei, nam ope illius haereses 
impune spargerentur. — 3° Hujusmodi appellatio nulla 
est, sive quia Pontifex non habet superiorem in Eccle- 
sia ; sive quia pierumque non existit judex ad quem ap- 
pellatur, nempe concilium. Proinde appellantes id 

(1) Ballerini, de Potesiate ecclesiastica, cap. i. — Barruel, du Pape 
it de ses droits religieux, 1. 1. 

unum moliuntur, ut auotoritatem eludant, et ecclesias- 
tica judicia fiant irrita. 

IV. Ecclesia non potest Summum Pontificem judi- 
vare. — Ratio est, quia Pontifex primatum non accepit 
ab Ecclesia, sed in Ecclesiam jure divino potestatem 
obtinet supremam. — Confirmatur traditione et praxi 
Ecclesiae : Patres docent : prima sedes a nemine judica- 
tur (1). Antiqua concilia non audent Pontificem judi- 
care, ne videatur Episcopatus vacillare (2). 

II. — Divisio jurium Primatus. 

I. Rejicitur faka eorum partitio. 

Dogmatice probatur novam, arbitrariam, falso inni- 
xam principio, naturae primatus adversam esse distinc- 
tionem inter primatus jura essentialia, id est, a Christo 
tradita, et adventitia quae ex concessione humana pro- 
venirent. Nullum ex juribus primatus est auctoritate ci- 
vili vel ecclesiastica collatum, multo niinus errore po- 
pulorum, falsis decretalibus, ambitione vel fraude 
invectum; sed omnia sunt innata, propria, jure divino 
fundata. • 

Error adversariorum oritur ex confusione potestatis 
et usus ejusdem. Equidem plenitudo potestatis semper 
existit in Pontifice, sed potestatis usum Pontifices pro 
sua sapientia et lemporum rationibus moderantur aut 
extendunt; de qua re Thomassinus ait t a In Pontifice 
tota semper plenitudo potestatis residet, etsi non totana 
semper exerceat. » 

II. Exponitur recta divisio* 

Potestas ecciesiastica complectitur jus docendi, sanc- 
tificandi, regendi. Cum Pontifex summo magi6terio, 

(i) C. Nemo, dist. 22. 

[1) S. Avitus, Ep. ad Episcopos Italice. 

ministerio et imperio potiatur in Ecclesia, jura ipsi 
competentia necessario ad unam vel alterutram ex hisce 
potestatibus referuntur. 

1° Ad magisterium spectant haec jura et officia : doc- 
trinae catholicae definitio, propagatio fidei, errorum 
propulsatio, directio studiorum. 

Potestas convocandi, moderandi et confirmandi con- 
cilia, jus approbandi ordines religiosos cum magiste- 
rio et jurisdictione simul connectuntur. 

2° Licet Episcopi sint ordine pares, tamen cum Pon- 
tifex Ecclesiae praeficiatur tanquam centrum unitatis, ad 
illius jura respectu ministerii referri possunt prseter fa- 
cultalem pontificialia ubique exercendi : jus supremum 
ordinandi officium divinum, festa, jejunia, sacramento- 
rum et sacramentalium administrationem ; beatificatio 
et canonizatio sanctorum, jus concedendi indulgentias 
plenarias, etc. 

3° Ad jurisdictionem Summi Pontificis pertinent plu- 
rima jura quibus singulis exponendis hic instandum 
est (1). ' 

QdtEstio 2 a . — De jumbcs primatus in specie. 

Yaria jura ex quibus constat jurisdictio primatus, ad 
duplicem classem reducuntur : alia enim exercentur in 
Ecclesiam universalem, alia vero singulas diceceses et 
earum Episcopos respiciunt. 

I. Jurisdictionis pontificise jura in Ecclesiam. 

II . Jura R. Pontificis in singulos episcopatus. 

(1) Zaccaria, Antifebronius vindicatus, seu de suprema Potestate 
Rom. Pontificis, disaert. IV. — Schnaalzgrueber, Fagnan, Gonzalez, 
in Decretalium lib. I, tit. xxxi — Berardi, Commentaria in jus eccle- 
siasticum, 1. 1, dissert. IV. 

J. — Jurisdictionis pontificiae jura in Ecclesiam. 



Quatuor sunt ejusmodi jura : 

A. Jussupremae inspectionis. 

B. Potestas legislativa. 

C. Potestas judiciaria. 

D. Administratio rerum. 



1. Jus supremse inspectionis. 

Gum Summus Pontifex suae sollicitudinis et vigi- 
lantiae curam ubique personaliter exercere nequeat, 
Ipsi necessaria sunt inspectionis media quibus de 
statu Ecclesiae certior reddatur. Primum hujusmodi 
medium Ecclesiam universalem ejusque independen- 
tiam respicit, scilicet Episcoporum, cleri et populi 
mutua cum Summo Pontifice libera communicatio. 
Alterum est jus pontificium mittendi Legatos in pro- 
vincias. Tertium est jus relationum seu jus recipiendi 
relationes ab Episcopis praesertim per visitationem 
liminum Apostolorum, de qua breviter hic dicendum 
est. 

Visitatio liminum Apostolorum. 

Expenditur 1° illius origo ; 2° jus hodiernum ; 3° mo- 
dus visitationis. 

I. Ejus origo. — Visitationis origo est antiquissima. 
Saeculo x jam invaluerat apud Episcopos consuetudo 
Romam proficiendi, tum ut Apostolorum limina ve- 
nerarentur, tum ut R. Pontifici suum exhiberent ob- 
sequium. S. Gregorius VII urgebat hunc usum jam 
ubique obtinentem. Pra?iceptum positivum spectabat 

primum Italiae Episcopos. S«pe vero intermissa visita- 
tione, periculo schismatis imminente, reservataque Pon- 
tifici Episcoporum inslitutione, legem confirmavit Six- 
tus V (1), ut servaretur fidei unitas, accenderetur 
Episcoporum zelus, et Pastori supremo status Eccle- 
siarum facilius innotesceret. 

II. Jus hodiernum. — Ex constitutione Sixtina quam 
innovavit BenedictuS XIV (2) , consecrandi Episcppi 
promittunt juramento fidelitatis se Apostolorum li- 
mina statis temporibus personaliter visitaturos, aut 
si fuerint legitime impediti, per procuratorem. Defi- 
niuntur temporum intervalla regionibus convenientia, 
nimirum Episcopi viciniores, ut Itali, visitationem 
peragere tenentur quolibet triennio; Germani, Galli, 
Hispani quarto quoque anno ; remotiores, quolibet 
quinquennio ; remotissimi, ut Asiatici, quolibet de- 
cennio. 

III. Modus visitationis. — Munus visitationis tres potis- 
simum actus complectitur : 

1° Visitationem Basilicarum Sanctorum Petri etPauli, 
quorumcorpora veneratur Episcopus. 

2* Exhibitionem debitae reverentise et obedientiae Vi- 
cario Ghristi. 

3° Relationem de statu materiali et formali dioecesis 
ad congregationem (3) juxta Instructionem a Benedic- 
to XIV editam (4). 

(1) Sixti V Constitutio Romanus PontifeZy anno 1585. 

(2) Bened. XIV Const. Quod sancta, anno 1740. 

(3) Benedictus XIV instituit, volut appendicem Congregationis Con- 
cilii, quamdam peculiarem congregationem, ad.quam fit relatiode 
statu ecclesiarum. 

(4) Instructio S. Congregationis Concilii pro Episcopis, super modo 
conficiendi relationes de statu suarum ecclesiarum (ad calcem libri de 
Synododicecesana). 

i. « 

2. Jura potestatis legislativ» R. Pontiflcis. 

Bonum Ecclesiae postulat, ut disciplina consistat or- 
dinata, ubi collapsa sit instauretur, et interdum tempo- 
ribus et locis accommodetur. Igitur ad potestatem le- 
gislativam Romani Pontificis pertinent haec tria jura : 

I. Jus ferendi leges. — Primatus est potestas suprema 
et ordinaria; atqui auctoritas hujusmodi complectitur 
potestatem condendi leges. (Pars 1% lib. I, tit. i.) 

II. Jus tuendi canvnes, — Ex cura totius Ecclesiae, 
successoribus Petri commissa, oritur officium et jus di- 
ligenter curandi ut leges ecclesiasticae ab omnibus ob- 
serventur. Proinde Romani Pontificessunt canonum 
custodes et vindices. Huic juri cohaeret potestas puniendi 
et censuras ferendi. 

III. Jus dispensandi. — Potestas ferendi leges inclu- 
dit facultatem dispensandi, juxta illud juris axioma : 
cujus est legem condere, ejus est illius obligationem re- 
mittere. Itaque Pontife* potest dispensare super omni- 
bus ecclesiasticis legibus. 

Ista potestas etiam ab ipsa dispensationum necessitate 
vindicatur. Etenim ad rationem regiminis ecclesiastici 
pertinet ut in Ecclesia sit auctoritas relaxandae legis, 
justa causa intercedente. Jamvero Episcopus nequit re- 
gulariter dispensare in legibus generalibus, nam ipse 
Pontifici et Concilio subjacet, et inferior jurisdictionem 
non habet in leges superioris. 

Accedit constans Ecclesise traditio, et Conciliorum 
testimonia quibus haec Pontificis potestas comproba- 
tur. 

3. Jura potestatis judiciariae R. Pontificis. 
I. Jus evocandi et decidendi causas majores. — Ex sollici- 

tudine omnium Ecclesiarum et plenitudine potestatis 
divinitus R. Pontifici concredit», sequitur causas ma- 
jores ad Sedem Apostolicam referendas esse et ab ipsa 
judicandas. Hanc potestatem agnoverunt Patres et Con- 
cilia(l). 

Iilae causse dicuntur majores quae vel per se gravioris 
sunt momenti, v. g. res fidei controversae et disciplinse 
generalis ; vel arduae quoad executionem existunt; vel 
pertinent ad personas in dignitate constitutas, v. g, cau- 
sae criminales Episcoporum; vel relationes Ecclesiee et 
Status respiciunt. 

Huic juri Pontificis respondet Episcoporum obligatio 
referendi ad Sa&ctam Sedem de causis difficilioribus (2). 

II. Jus suscipiendi appellationesdL& Romanum Pontificem 
pertinet, non quidem vi canonum Sardicensium, quod 
aliqui contendebant, sed rationePrimatus (3). Cum enim 
Pontifex sit sapremus in Ecclesia judex, cuique datur 
per appellationem implorare ipsius protectionem ; nam 
ab inferioris sententia tribunal superioris adire, conces- 
sum est ex ipsa naturali aequitate. 

(1) Innocentius I Episi. 2 ad Victricium scribit :'« Si majores causae 
in medium fuerint devolutae, ad Sedem Apostolicam, sicut synodus 
(Sardicensis) statuit ac vetus consuetudo exigit, post episcopale judi* 
cium referantur. » 

Epistola Episcoporum Gallice ad Innocentium X (anno 1653) : « Ma- 
jores causas ad Sedem Apostolicam referri, solemnis Ecclesiae mos est^ 
quem fides Petri nunquam deficiens perpetuo retineri projure suo pos- 
tulat. » 

(2)S. Gyrillus Alexandrinus ad S. €oelestinum ait in causa Nestorii : 
« Vetus x Ecclesiarum consuetudo suadet ut hujusmodi res Sanctitati 
Tuse communicentur. » 

(3) S. Bemardus ad Pontificein Eugenium lllscribit : « Appellatur de 
toto mundo ad te. Id quidem in testimonium singularis Primatus tui . » 

Benedictus XIV ait : « Jus appellationum adeo necessario connexnm 
est cum Primatu, ut nemo possit illud in controversiam adducere, nisi 
et hunc velit inficiari. » 

4. Jura potestatis adrainistrativ» R. Pontificis. 

I. Jus concedendi exemptiones. Quamvis gradus episco- 
palis divinitus sit constitutus, potestas Episcoporum a 
Ghristo determinata non fuit, sed prudenti Ecclesiae 
arbitrio relicta. In finem unitatis, subest Gapiti Ecclesiae 
qui moderatur illius exercitium, eam circumscribendo 
ratione locorum, personarum et rerum. 

Itaque divinis Episcoporum juribus nulla fit injuria, 
dum quaedam personse jurisdictione alicujus Episcopi 
eximuntur. Etenim subditorum designatio pendet a 
Summo Pontifice qui, sicut potest portionem gregis uni 
dioecesi subtrahere, sic, justis de causis, poterit unam 
Ecclesiam vel monasterium ab Ordinarii jurisdictione 
eximere, suseque potestati privative subdere. 

Exemptiones veteri disciplina Ecclesise nituntur. De 
illis in conciliis actum est, neque istud jus Summi Pon- 
tificis. in dubitationem adductum, neque exemptiones 
sublatse fuerunt ; sed aliquae tantummodo regulae mira 
sapientia conditse sunt, quae ad legitimas causas et usum 
exemptionum pertinent. 

Iilud accedit, quod ConciliaetPontifices semper cave- 
runt « ne privilegia et exemptiones, quae variis tituiis 
conceduntur, perturbationem in Episcoporum jurisdic- 
tione excitarent, et exemptis occasionem laxioris vitae 
praeberent. n (Concil. Trident., sess. %&, cap. 11 Dere- 
form.) 

II. Jus statuendi reservationes in jurisdictionis actus vin- 
dicatur ex Concilio Tridentino : « Merito Pontifices 
Maximi, pro suprema potestate sibi in Ecclesia universa 
tradita, causas aliquas criminum graviores suo potue- 
runt peculiari judicio reservare (1). » 

(1) Bulla Auctorem fidei, daranavit Pius VI tres propositiones sy-' 

Reservationes sunt antiquse. Non laedunt auctoritatem 
episcopalem quam jure divino moderatur Christi Vica- 
rius, a quo potest augeri vel restringi. Sicut quaedam loca 
etpersonaejurisdictioni Episcoporum subtrahi possunt, 
ita potestas eorum non habet certam determinationem 
rationererum; proinde, sub isto respectu intra quosdam 
limites continetura Summo Pontifice, cuilicet quasdam 
materias sibi reservare . 

Dantur exempla istius juris : irregularitates, impedi- 
menta matrimonii , casus reservati Summo Pontiflci, 
dispensatio voti solemnis, etc, generatim ab Episcopo 
non pendent. 

III. Suprema bonorum ecclesiasticorum administratio. — 
Romanus Pontifex, cum sit Christi Vicarius, et Caput 
Ecclesiae, in bona Ecclesiae Dei servitio addicta supre- 
mum jus administrationis exercet. Etsi quidem eorum 
bonorum dominus haud recte a nonnullis ipse dicatur, 
tamen eicompetit jusdebonisecclesiasticis disponendi, 
prcut salus publica id postulat. 

Igitur, tanquam supremus administrator, privative 
gaudet facultate, eadem bona in notabili quantitate alie- 
nandi, in alios usus convertendi. Pariter, quia summa 
auctoritate Ecclesieepraeest, ejusdemque personam gerit, 
valet, prout utile visuni fuerit, detentores bonorum ec- 
clesiasticorum vel ad restitutionem cogere, vel restitu- 
ionem eis condonare (1). 

IV. Jus supremum conferendi beneficia. 

Principium. — Ad Summum Pontificem pertinet po- 
testasomnia totius-Ecclesise beneficia conferendi, quia 
ipse $st Ordinarius omnium Ordinariorum, babens con- 
currentem jurisdictionem cum omnibus Ecclesise Prse- 

nodi Pistoriensis, scilicet seitam, septimam, octavam quibus jus reser- 
TatioBum negatur. 
(1) Concordatum Gallia*, 1801, art. XII. 

12. 

latis. Iilud jus ei competit, tum ratione Primatus, cui 
licet reservationes statuere; tumratione supremaebono- 
rum ecclesiasticorum administrationis, nam ad Sanctam 
Sedem spectat clericis de Ecclesia bene meritis, pro ea 
laborantibus, litteratis, et pauperibus ad eam confugien- 
tibus prospicere; tum ex canonum praescripto quibus 
principium exprimitur (I). 

Quibus modis Pontifex hac potesfate uti possit? — Pri- 
mum a Sancta Sede mittebanturlitterae monitorim, prce- 
ceptorice, executorice quibus Episcopo mandabatur, ut 
designato clerico beneficium conferret. Paulatim regula 
invaluit, ut istud jus quatuor modis exerceretur. 

1° Per cumulativam collationem cum Episcopis, vel 
Pontifex vel Episcopus conferebat beneficium, prout hic 
vel ille prior vacationem cognoverat. Verum Sedes Apo- 
stolica hoc jure uti non soiet. 

2° Gum ex cumuiativa collatione lites exorirentur, a 
Summis Pontificibus inductse sunt gratice expectativce 
quibusbeneficium conferebant, prseveniendo vacationem. 
Sed ConciliumTridentinum fere ex integro abolevit Ex- 
pectativas seu mandata de providendo pro beneficiis vaca- 
turis. 

3° Yisum est Pontificibus quaedam beneficia sibi 
reservare, id est, suae coiiationi addicere, ita ut reli- 
quorum omnium coliatio ad Episcopos pertineret. 

Reservationes distinguuntur ratione modi quo beneficium 
afficiunt, nempe vei ratione loci in quo beneficia vacant 
seu per obitum in curia romana ; vei ratione temporis, 
dum aliquot menses anni Pontifici reservantur. 

Distinguuntur etiam ratione regukrum quibus statuun- 
tur. Alise statutae sunt per canonesin Corporejuris existen- 

(1) Capite n de Prcebendis in Sexto (lib. III, tit. iv) sic decernitur : 
« Licet ecclesiarum personatuum, dignitatumaliorumque beneficiorum 
plenaria dispositio ad Romanum noscatur Pontiticeni pertinere. » 

tes, v. g. reservatio quam Clemens IV et Boaifacius VIII 
sanxerunt, beneficiorum apud Sedem Apostolicam 
vacantium. Aliae sancitae sunt per bullas extraordinarias, 
v. g. per Extravagantes Joannis XXII el Benedicti XII 
ob temporum difficultates reservata sunt plurima bene- 
ficia. Aliae in regulis Cancellarice continentur. 

De jure reservationum nulla existit controversia, Sed 
de usu ipsius juris contentionesinciderunt quae sublatae- 
sunt per concordata. 

4. Fit devolutio ad Pontificem quando inferiores ad 
quos pertinebat beneficii collatio, illud conferre negle- 
xerunt, intra tempus jure prsescriptum, vel illud contu- 
lerunt eo modo quem jus irritat et propter quem devo- 
lutionem decernit. 

V. Jus percipiendi subsidia. — Divino jure docemur 
subsidia itlis qui in Ecclesia operantur, impertienda esse, 
ideoque in primis Romano Pontifici qui omnium Eccle- 
siarum curam et sollicitudinem gerit. Igitur Papa, 
quatenus est Caput Ecclesiae etpropter bonum religionis 
sumptus sustinere cogitur, potest, non tantum dona 
titulo subventionis accipere, verum etiam onera prae- 
sertim bonis ecclesiasticis imponere. 

Hujusmodi subsidia sunt duplicis generis: alia enim 
exoleverunt, alia nunc solvuntur. 1° Subsidia antiquata 
erant vel tributa laicorum, vel onera ckrkis imposita. — 
Ad tributa laicorum referuntur tum denarius S. Petri a 
singulis familiis in nonnullis regionibus collectus, tunc 
census quos multi principes tanquam vasalli Sedis Apo- 
stolicae vel ufbes et abbatiee ob protectionem Ecclesiee 
romanse pendere consueverunt. 

Variis ex causis Poi^tifices a clericis tributa olim 
perceperunt : Jurespolii 3 curabant ut bona ecclesiastica 
clericorum decedentium in pios usus, juxta canones, 
converterentur. — Jure deportus percipiebant benefi- 

ciorum fructus tempore vacationis obvenientes. — Jure 
annatarum illis tribuebatur dimidia pars redituum unius 
anni ex beneficiis minoribus qu® extra consistorium a 
Papa conferuntur. 

2° Subsidiahodierna. — Servitia communia persoivuntur 
Curise Romana ex ecclesiis cathedralibus et abbatiis 
consktorialibus. Illud annatarum genus originem ducit 
ab oblationibus quas jam antiquitus Episcopi ministris 
su» consecrationis pendere consueverunt. 

Servitia minuta minoribus Papse officialibus solvenda 
sunt propter eamdem causam. 

Occasione pallii excepti fiunt largitiones. 

Demum commemorandse sunt taxw dispensatio- 
num (I). 

IL — Jura Sammi Fontiflcis in singnlos Episcopatas. 

Haec jura sunt tum potestas in dioeceses, tum potestas 
in singulos Episcopos. 

* 

1 . Potestas in dioeceses. 

I. Jus erigendi diceceses. — Quod ad hanc potestatem 
attinet, dicendum est 1° quid sit Episcopatuum*erectio; 

— 2° hoc negotium esse ecclesiasticum, aonverocivile; 

— 3° potestatem erigendi Episcopatus ad summumPon- 
tificem jure primatus pertinere ; — 4° variam fuisse hac 
in re discipiinam. 

1° Quidsit Episcopatuum erectio. — Novi Episcopatus 
eriguntur per Cathedrae episcopalis institutionem, et per 
territorii seu dioecesis circumscriptionem. Siquidem in 
loco apto (2), a quo Episcopatus nomen accipit, et unde 

(t) Thomassin. Vetus et Nova Ecclesice Disciplina, lib. III, part. III. 
(2) Ex antiquis canonibus, non nisi in majoribus civitatibus erigendi 
sunt Episcopatus, m vilescat dignitas episcopalis. 

Episcopus totam dioecesim legit, episcopalis cathedra 
constituitur, ad eamque certum territorium adjungitur, 
suisque iinibus circumscribitur. Per hanc vero territo- 
rii dioecesani designationem, atque circumscriptionem 
determinatur Episcopi jurisdictio, quae non exercetur 
universaliter, sed alligatur ad certam Ecalesiae partem, 
nempe ad cathedram, et intra fines dioecesis continetur. 
Hanc regulam ab ipsis Apostolis accepitEcclesia; Apo- 
stoli enim in fundandis Ecclesiis potestatem Episcopo- 
rum certis locorum limitibus coercebant; v. g. S. Pau- 
lus Timotheum Ephesi, Titum insulae Cretae constituit 
Episcopum. Ita jugiter factum est (1) . 

2° Jus erigendi Episcopatus est ecclesiasticum, non 
vero civile. — Hoc constat ex natura ipsius rei, quae 
tota spiriluaHs est, ideoque potestati solius Ecclesiae 
obnoxia ; agitur enim de spirituali regimine animarum, 
de portione gregis singulis Episcopis assignanda, de 
finibus spirituali eorumdem potestati constituendis ut 
inter Ecclesiarum rectores tum ordo, tum unitas serve- 
tur. Id confirmatur sive ex facto Apostolorum, sive 
Pontificum et conciliorum legibus, sive ex perpetua et 
generali Ecclesiae disciplina. 

Tgitur inEpiscopatuum erectione, Principum christia- 
norum ratio non habetur, nisi propter Ecclesiae utili- 
tatem. 

3° Haec potestas ad Summum Pontificem pertinet 
jure Primatus. — Ratio est, quia Ghristus instituit Epi- 
scopatum in genere, non autem Episcopatus in specie. 
Assignatio sedium episcopalium respicit disciplinam 
ecclesiasticam ; atqui R. Pontifex habet plenam potes- 

\\) S. Cyprianus prseclare scripsit (lib. de Unitate Ecclesice) : « Sin- 
gulis Pastoribus portio gregis fuit adscripta, quam regat unusquisque 
et gubernet. » 

taiem regendi Ecclesiam. Ergo jure primatus dioeceses 
erigit, sicut illius est Episcopos instituere. 

Equidem non unus Petrus sed etiam Apostoli poterant 
wbique Episcopatus erigere. Verum hsec facultas in aliis 
Apostolis extraordinaria fuit, quae unitatis causanon 
debuit in singulos Episcopos eorum successores transire. 
In Petro autem, cujus auctoritas ratione primatus ob 
rpsius tmitatis bonurn debebat esse perpetua, jus ordi- 
narium erat, et in successoribus ejusdem Pontificibus 
ordinarium agnoscitur. 

4* Quod attinet ad factum, id est, ad istius juris 
exercitium, varia fuit Ecclesice disciplina.TeTine&TQ 
mutata est ; alia enim fuit ab initio Ecclesiae ad ssecu- 
Jum vi, alia saeculis vx, vn, vm, alia denique a sae- 
ctilo viii ad nostra tempora. 

Ante saeculum vi, non semper accedebat Pontificis 
expressus consensus in erectione novorum Episcopa- 
tuum (i). Liberum erat conciliis ac Metropolitis novos 
Episcopatus erigere, dummodo servarentur leges quas 
Ecclesia ea de re statuerat. — ln Oriente tota cura eri- 
gendi diceceses Patriarchis et Metropolitis concredita 
fuit. Gradus vero Patriarcharum et Metropolitarum a 
Summo Pontificatu dimanabant. — ln Occidenie non so- 
lum a Metropolitis et Conciliis provincialibus constitue- 
bantur sedes episcopales, verum etiam plurimum a 
Pontificibus Romanis qui Episcopos a se ordinatos ad 
barbaras gentes destinarunt, et Ecclesias a viris Aposto- 
licis erectas approbarunt. In eo sensu explicatur Inno- 
centii I epistola (2). 

(1) Thomassinus, de Nova et Veteri Ecclesice Disciplina, part. 1, 
lib. I, cap. lxv. 

(2) Inuocentii I, epistola 25 ; « Cam sit manifestam, in omnem Ita- 
liam, Gallias, Hispanias, Africam atque Siciliam insulasque interjacen- 

Saeculis vero vi, vii, viii, non amplius Metropolitis et 
Conciliis provincialibus integrum fuit, ut antea, Episco- 
patus erigere, nisi simul auctoritas Romani Pontiflcis 
intercederet. Pluribus autem ex causis Romani Pontifi- 
cis auctoritas exigebatur; v. g. erant missiones promo- 
vendce, et apud eas novi Episcopatus erigendi ; instituendce 
provincice quibusnovse dioeceses aggregarentur; lites de 
finibus Ecclesiarum dirimendse; in novis constituendte 
Ecclesiis aliqua dispensatio canonum concedenda. 

A saeculo vm, potestas erigendi Episcopatus sensim 
ad summum Pontiiicem rediit. Nihii tamen accessit ad 
Pontificem, cum solus eam potestatem exercere ccepit ; 
ea enim pertinet ad primatum quem Pontifex a Christo 
accepit. Profecto aliud est usus juris, aliud jus ipsum; 
solus potestatis nsus delegari potuit, ita quoque revo- 
cari.UndePiusVIait: « Haec potestas, illucreversaunde 
discesserat, unice residetapud ApostolicamSedem(i).» 
II. Gum jure dioeceses erigendi, connexa est facultas 
inducendi varias mutationes circa statum dicecesium : 

1. Novae erectioni supparest restitutio Sedium quo- 
modocumque extinctarum, vel hierarchise ordinariorum 
Episcoporum resuscitatio. Etenim territoria ecclesias- 
tica distingiiuntur in Missionum regiones, qiiibus praesunt 
Vicarii et Praefecti Apostolici, et in dioeceses regimini 
ordinario Episcoporum subditas. Jamvero ex regula ge- 
nerali quae ad constitutionem societatis catholicse perti- 
net, Episcopis ordinarie committuniur singulae Ecclesiae . 
Proinde Summus Pontifex potest, data opportunitate, 
in terris jnissionum hierarchiam ordinariorum Episco- 
porum instaurare (2). 

tes, nullum instituisse Ecclesias, nisi eos quos venerabilis Apostolus 
Petrus aut ejus successores coustituerunt sacerdotes. » 

(1) Pius VII, Gonst. Charitas, ann. 1791. « 

(2) Pii IX, Const. Universalis^ anno 1850 ; « De plenitudine aposto- 

2. ProvinciflB ecclesiasticro, scilicet metropolitansD, 
primatiales, patriarchales, fuerunt institutee ut in uni- 
tate dioBceses continerent ; siquidem iis provinciis pree- 
flciuntur Metropolitae, Primates, Patriarchee quorum 
gradus supra-episcopales Summum Pontiflcem tan- 
quam ccntrum unitatis reprosentant. 

A summo Pontiflcatu pendet ista distributio pro- 
vinciarum ecclesiasticarum. Btenim cum Primatus 
solus Episcopis preesit jure divino, institutio hujus 
modi graduum supra-episcopalium et provinciarum 
ipsis subjectarum est a jure disciplinari. Profecta est 
ab auctoritate apostolica S. Petri, Apostolorum et Pon- 
tificum (1). 

3. Ecclesia vel Pontifex, sicut Episcopatus erigit, ita 
etiam eos supprimit % conjungit, dividit; etenim « omnis 
res per quascumque causas nascilur, per eosdem dissol- 
vitur » (reg t ijuris in libro quinto Decretalium). 

Non flt supphssio nisi ob gravissimas causas, de 
quibus Pontifex dijudicat; v. g. in poBnam atrocis sce- 
leris aliqua episcopalis cathedra supprimitur, et illius 
dicBcesis cum territorio allerius conjungitur, planeque 

licje nostro potettatii conatituimus atque decernimus, ut io regno An- 
glise refloreat Juxta communes Ecclesi» regulas hierarchia Ordinarto- 
rum Episcoporum. » — Idemin regno Batavie, anno 1853, perfectum 
est. 

(1) S. Bernardus, Epiat. 131 : « Plenitudo potestatis super univeraas 
Orbis Eccleaias singulari prrerogativa Apoatoiicje Sedi donata eat,.... 
Potest, sl utile Judicaverit, novos ordinare Episcopatus, ubi hactenus 
non fuerunt. Potest eos, qui sunt, alios deprimere, alios sublimare, 
prout ratio sibi dictaverit, ita ut de Episcopis creare ArchJepiscopos, 
liceat, et e converso, ai necesse visum fuerit. » 

S. Gregorius M , lib. VII, ep.40. — Corpusjuris, c. Omnes, dlst. 22. 

Eugeniua IV, Const. Non mediocri : « Omnes Patriarchales, Archie" 
piscopales, Episcopales cathedras, aliasque dignitatea Romana funda- 
vit Ecdesla, slcfttque libult, uni Ecdesise amplam, alii ampliorem, et 
alii ampliasimam tradidit potestatem. • 

confunditur; qu» suppressio dicitur unio per confu- 
sionem. 

Fit unio per ceqtialitatem^ quando duae dioeceses ita 
cqnjunguntur ut earum quaelibet ab eodem Episcopo 
regatur, salvis singularum Ecclesiarum juribus. 

Dividuntur Episcopatus propter necessitatem, scilicet 
«t saluti animarum facilius consulatur* 

4. Eodem jure potest Pontifex dioeceses novis limiti- 
bus circumscribere, quin et omnes regni alicujus Epi- 
scopatuscum eorumprivilegiis,Iegibusetfinibus omnino 
supprimere, aliosque eum nova circumscriptione eri- 
gere (i). 

Hos quidem actus etiam sine consensu Episcoporum 
quorum interest, perficere valet, etsi eosdem vocareet 
sententiam eorum exquirere debeat. 

2. Potestas Pontificis in singulos Episcopos. 

I. Jus instituendi Episcopos. — Expenditur quaestio tum 
de ipso jure, tum de illius exercitio. 

1. Ad juris ipsius existentiam quod spectat, probatur 
Episcopos Summi Pontificis auctoritate immediata, 
vel mediata, explicita vel impHcita recte institui. — Ita 
definivit Goncilium Tridentinum (sess. XXIII, c. vni) : 
« Si quis dixeritEpiscopos, qui auctoritate Romani Pon- 
tificis assumuntur, non esse legitimos et veros Episcopos, 
sed figmentum humanum, anathema sit. » Ille canon est 
dogmaticus, generalis quoad loca et tempora. Igitur ex 
ista definitione intelligimus, RomaniPontificis propriam 
esse summam potestatem constituendi ubique Epi- 
scopos, qui legitimi ac veri sint et haberi debeant. 

Hsec veritas confirmatur ex altera ejusdem Concilii 
definitione (can. 7, sess. XXIII) : « Si quis dixerit, eos, 

(1) Id in Galliaper Concordatum, ann. 1801* perfectum est« 
I. 13 

qui nec ab ecclesiastica et canonica potestate rite ordi- 
nati nec missi sunt, legitimos esse ministros, anathema- 
sit. » Juxta hanc definitionem, Episcopi non ex sola or- 
dinatione facuitatem exercendae auctoritatis episcopalis 
consequunlur ; sed insuper necessaria est legitima mis- 
sio, per quam obtineant jurisdictionem. Atqui potestas 
tribuendi missionem ad Romanos Pontifices jtire divino* 
pertinet, videlicet eodem jure quo ad S. Petrum caete- 
rosque Apostoios pertinuit ; nam Summus Pontifex est 
Petri successor et apostolicae potestatis haeres. 

Praetereasuffragatur ratio. In omni societate beneor- 
dinata, munus constituendi magistratus qui provincias^ 
administrent, pertinet ad eum qui toti societati praeest. 
Atqui ex institutione divina Romanus Pontifex est caput 
totius Ecclesiae. Ergo institutio Episcoporum qui sin- 
gulas dioeceses gubernent, ad Summum Pontificem per- 
tinet, qui a muneris sui officio debet idoneos Pastores 
singulis Ecclesiis praeficere» (Goncil. Trid., sess. XXIV, 
cap. i). — Et ea quidem potestas propria est unius Ro- 
mani Pontificis, siquidem « ipsi in B. Petro pascendi, 
regendi, gubernandi universam Ecclesiam a Ghristo 
plenam potestatem traditam esse » definivit Concilium 
Florentinum. 

2. Explicatur praxis Ecclesice. — Tria requiruntur ad 
legitimam Episcoporum institutionem, scilicet electio 
personae, confirmatio per quam electus consequitur mis- 
sionem, consecratio qua potestas ordinis episcopalis con- 
fertur. Equidem olim Summi Pontifices non fsemper 
immediate exercebant potestatem confirmandi Episco- 
pos. Primis Ecclesiae saeculis, quibus electi Episcopi 
plerumque statim consecrabantur, de jure communi 
confirmatio a superiore immediato erat impetranda; id 
est , Episcopiis a Metrop olita, Archiepiscopus a Patriarcha r 
et iste a Pontifice romano confirmabantur. 

Verum in gravem errorem lapsi sunt auctores constitu- 
tionis civilis cieri Gatticani, dum contendebant Episcopos 
sineullo consensu Pontificis, juxta disciplinam antiquam, 
institui posse. Etenim 1° potestas Metropolitarum, Pri- 
matum, Patriarcbarum profectaest a SummoPontiflcatu, 
qui solus jure divino Episcopis prseest. — 2° Romanus 
Pontifex sua potestate utebatur ad dispensandum, diffi- 
cultates dirimebat, statuebat regulas confirmationis. — 
3° Episcopi jam consecrati, nisi acciperent a Sede 
Apostolica litteras formatas seu communionis episcopalis, 
jurisdictionem amittebant. Igitur errori non favet vetus 
disciplina. 

Quapropter jure suo usi sunt Romani Pontifices, cum 
sibi reservatam esse voluerunt institutionem Episcopo- 
rum. Etenim non potuerunt Patriarchse, Primates et 
Metropolit<» jus creandorum Episcoporum praescriptione 
sibi acquirere, neque Summi Pontifices eodem se abdi- 
care, quia jus divinum ab hominibus immutari nequit. 

II. Translatio, renuntiatio, depositio Episcoporum (1). — 
Aliquando necessarium estEpiscopum removere, vel in- 
stitutum transferendo, vel renuntiationem admittendo, 
vel indignum deponendo. Erit itaque in Ecclesia potestas 
missionis episcopalis auferendse. Atqui potestas hujus- 
modi pertinet ad illum cujus est Episcopos instituere ; 
inferior enim mutare nequit quod statuit superior. Jam- 
vero cum unus Pontifex, vi primatus, potestatem habeat 
Episcopos instituendi, inde sequitur translationem, 
cessiopis acceptationem et depositionem Episcoporum 

(1) Innocentius III, cap. h, de Translatione Episcoporum^ sic loqui- 
tur : « Non bumana, sed potius divina potestate conjugium spirituale 
dissolvitur, cum per translationem, depositionem, aut cessionem, auc- 
toritate Romani Pontificis Episcopus ab Ecclesia remoyetur. — Tria 
hsec, non tam constitutione canonica, quam institutione divina, soli 
Bunt Romano Pontifici reservata. » 

ad Romanum Pontificem institutione divina spectare. 

De translationibus, renuntiationibu&, depositionibus 
in genere disseritur in tractatu de beneficiis. Qusdam hic 
dicenda sunt in specie quoad Episcopos. 

Renuntiatio, quse dicitur etiam resignatio vel dimissio, 
x definitur : ecclesiasticw dignitatis abdicatio ex auctoritate 
Sanctee Sedis sponte et legitime facta. Dicitur 1 ° sponte fatta ; 
voluntas enim renuntiantis debet esse libera, immunis a 
vi, metu et dolo. 2° Auctoritate superioris ; Episcopus non 
solvit vinoulum, quo ipse dioeeesi su«ealligatur; sicuta 
Romano Pontifice institutus est, ita resignatio non valet 
nisi Sedes Apostolicaeam probaverit. — 3° Legitime facta. 
Resignationes Episcopatuum non admittuntur nisi ob 
caus&m canonicam. Legitimse resignandi cansse, in De- 
cretalibus enumeratae (i), reducuntur adunam : c liceat 
Episcopo ecclesiam dimittere, cum clare pateat ipsum 
concreditsesibi plebis saiuti prodesseampiius nonposse.» 
(Benedictus XIV, deSynododioec, lib. xiii, c. xvi). 

Translatio est Episcopi ab una sede ad aliam facta mu- 
tatio ; per illam soivitur prius vincuium et novum indu- 
citur. Fit auctoritate Pontificis qui consensum Episoopi 
transferendi expectat, nisi aliud postulet necessitas. — 
Trahslationes quasi spirituale adulterium improbatse 
sunt ab antiquis cahonibus, sed hoc ita intelligendum 
est, nisi adsint justae causae ; et revera dispensabatur ob 
necessiiatem vel utiiitatem Ecclesiarum. 

Depositio est actus superioris quo in pcenam criminis 
Episcopus suo munere in perpetuum privatur. Ro- 
manus Pontifexdejure divino est ordinarius judex Epi- 
scoporum. Quamvis antiquitus Episooporum causae in 
Conciliis provincialibus judicari consueverint, taiften 

(1) Innocentius III, in cap. x, de Renunfiatione. — Causse resignandi 
sont corporis debilitas, imporkia, conscientia crimrnis, ifregularitas, 
malitia plebis. 

nunquam definitiva fuit alicujus Episcopi depositio, nisi 
sententiam confirmasset R. Pontifex. — Nunc ex jure 
Tridentino « causse criminales graviores contra Episco- 
pos » S. Sedi sunt reservatae. 

III. Potestas destituendi Episcopos etiam invitospro salute 
Ecclesiarum. — Si ejusmodi sint temporum eireumstan- 
tise, ut salus Ecclesiarum periclitetur, nisi Episcopus 
loco cesserit ; v. g. si propter ortas perturbationes jam 
nequeat ipse dicBcesim suam regere, neque aif ulgeat ulla 
spc* animos componendi; tunc Episcopus debet Epi- 
scopatum sponte dimittere, nam bonum publicum Ec- 
clesiae privato Episcopi bono prseferendum est. 

Si vero Episcopus, nullius culpse reus, Episcopatum ' 
dimittere renuat, Snmmus Pontifex potest ipsum etiam 
invitum destituere obpublicam causam. Hocconslatex 
verbis Concilii Tridentini de Officio et potestate, quibus 
Romanus Pontifex idoneos Episcopos praeficere debet et 
legitimos instituit; nimirum ubi Episcopus dicecesi suge 
noxius removetur, iliius successor legitime instituitur, 
siquidem de fide est Episcopos qui auctoritate Romani 
Pontificis assumuntur esselegitimos. Accedit alia ratio; 
Gertum est apud catbolicos, Summum Pontificemdivino 
jure nihil non posse, quod ad EcClesise unitatem servan- 
dam vel restituendam conducat. tgitur ob animarum 
pericula praeditus est potestate destituendi Episcopos 
etiam invitos. 

Sed illud-poteritinjustum videri, quod pcena affieiatur 
Episcopus qui non deliquit. Difficultatem solvit-hsec 
regula juris, cui mirificeconsentit doctrinaS. Thomse (I), 
scilicet : a Sine culpa, nisi subsit causa, non est aliquis 
puniendus. » Ergo si causa subsit, aliquis etiam sine 

(1) S. Tbomas (2, 2, q. 108, art. 4) : « Pcena doplicitcr potest consi- 
derari. Unomodo secundnm rationem poenae,et secuRdum hoc poena 
non debetur nisi peccato, quia per paenam reparatur sequalitas justi- 

culpa poterit invitus destitui. Proinde si Ecclesiarum 
salus id exposcat, Episcopus conqueri nequit, quod 
Episcopatu privetur; etenim ipsius Episcopi utilitati 
multum praestat Ecclesiae causa, propter quamSummus 
Pontifex non quidem iilum deponit velut criminosum, 
sed renuntiationem supplet. 

IV . Jus constituendi Episcopos titulares et coadjutores. 

i. Episcopi titulares in consecratione characterem 
episcopalem recipiunt. Propriam vero dioecesim non ba- 
bent, et jurisdictione privantur; obtinent quidem cujus- 
dam Ecclesiae cathedralis titulum, sed sine jure admi- 
nistrandi. Vocantur etiam Episcopi in partibus infide- 
lium; nam gaudent titulo alicujus earum Ecclesiarum 
quse sub jugo infidelium gemunt; quod factum estne 
memoria antiquae dignitatis earumdem Ecclesiarum 
penitus oblitteretur. 

Titulares Episcopinon suntcontemnendivelutinutiles; 
etenim Summi Pontifices opera eorum utuntur in iis 
muneribus, quse decentius Episcopo quam presbytero 
committuntur. Praeterea tanquam adjutores dantur illis 
Episcopis qui nequeunt omnia sua munera explere; 
quamvis hujusmodi Suffraganeus seu Viearius in pontifi- 
calibus ad ordinis ministeria sumatur, nihil obstat quo- 
minus constituatur in Vicarium generalem. 

2. Coadjutorum origo. — Episcopos senio vel mala 
valetudine confectos dimovere inhumanum videtur; 
nam «afflictioni non est addendaafflictio (1),» quaprop- 
ter a prioribus saeculis Ecclesia concessit coadjutores, 
qui impedito antistiti subsidium compararent. Illustre 
est exemplum S. Augustini, qui Valerii vicem sustinuit. 

tiae. Alio roodo potest coosiderari poena, in quantum est medicina non 
solum sanativa peccati, sed etiam promotiva in aliquod bonum. Et secun- 
dum hoc aiiquis interdum punitur sine culpa, non tamen sine causa. » 
(1) Innocentius UI, cap. v, de Clerico agrotante. 



I 

Eorurn species et institutio. — Sunt coadjutores duplicis 
generis; alii enim constituuntur ad tempus, scilicet 
quandiu Episcopus vixerit ; alii vero sunt coadjutores 
perpetui, qui mortuo Episcopo in ejus locum succedunt. 
Uterque coadjutor episcopali charactere insignitus est et 
aRomano Pontifice instituitur. Ulis assignatur titulus 
cujusdam Ecclesiae in partibus infidelium, ne duo Epi- 
iscopi videantur eamdem sedem occupare. Ift eis requi- 
runtur dotes episcopales. 

Coadjutoria temporahs ad vitam coadjuti tantum per- 
durat^Coadjutor ad tempus dicitur suffraganeus, cum 
Episcopp, cujus dicecesis late patet, auxilium prsestet 
praesertim in functionibus sacris. 

Coadjutoriam perpetuam y qua confertur jus futur© suc- 
cessionis, Goncilium Tridentinum in aliis beneficiis 
abrogavit, in Ecclesiis vero cathedralibus permisit. 
Goadjutoris auctoritas complectitur ea quibus Episcopus 
impar est. Si datus sit Episcopo amenti, plenam habet 
potestatemadministrandsedioecesis. Sivero rationeprae- 
ditus sit Episcopus, non debet coadjutor se immiscere 
in iis negotiis quae adjutus vult per se expedire. 

§ 2. — De persona Summi Pontificis. 

i . De electione Summi Poutificis. 

2. De illius prserogativis. 

3. De amissione Pontificatus maximi. 

QUjESTIO 1». — De R. Pontificis electione. 

1. De potestate R. Pontificis circa electionem sui succes- 
soris. 

2. De illis quibus competit jus eligendi R. Pontificem. 

3. De ritu electionis. 

I. — PotestasR. Pontificis circa electionem sui successoris (1}. 

I. Ad R. Pontificcm spectat jus determinandi formam 
hujus electionis. — Probatur 1° ex praxi Ecclesiae : 
quamvis nos fugerint monumenta qnibus priores Romani 
Pontifices constituerunt modum in electione adhiben- 
dum, tamenhabemus certam rei notitiam insubsequen- 
tibus Pontificibus, quorum statuta electionem a muitis 
sseculis moderantur. Quae leges tantse sunt auctoritatis, 
ut contra ipsas facta electio sit eo ipso irrita. 

Probatur 2° ex ratione : Ghristus formam istiqp elec- 
tionis non determinavit, sed eam reliquit ab ecclesias- 
tica auctoritate determinandam. Proinde dicendum est 
hancpotestateminPontificeRomano residere. Gum enim 
ipsi collata fuerit plenapotestas regendi Ecclesiam, causae 
majores ad illum spectant; atquijus regulandi formam 
in electione Summi Pontificis adhibendam, est causa 
major, siquidem curam universalis Ecclesise respicit. 

II. An jR. Pmtifex possit ipse sibi successorem sub- 
'stituere vel eligere, controvertitur. Affirmat prima sen- 

tentia, secunda negat, tertia distinguit. 

Aliqui putant id fieri posse, et revera factum esse. — 
Verum in annalibus EcclesiaB nullum occurrit certum 
exemplum ullius Pontificis qui, propria auctoritate, sibi 
successorem elegerit. Exempla^juidem objecta non fue- 
runt electiones successorum, sed designationes eligen- 
dorum. Pontifices enim, a Cardinalibus rogati, indica- 
runt quem judicarent dignum cathedra Petri, salvis 
tamen liberis eligentium suffragiis ; ideoque nullus ex 
designatis se gessit ut Papam, nisi post subsecutam elec- 
tionem. Profecto aliud est cum fratribus deliberare 
de eligendo, aliud dignitatis hseredem sibi substituere. 

(1) Gonzalez, Pirhing, Schmalzgrueber, ad Decretalium lib.I, tit. vi v 
de Electione. — Ferraris, Prompta Bibliotheca, t. VI. 

Juxta secundam sententiath, non solum jure canonico, 
sed etiam jure divino prohibitum esse videtur, Pontiftr 
cem sibi suecessorem eligere, et si eligat, irrita erit 
electio. — Probatur : 1° electio Summi Pontificis a Petro 
usque ad nos semper observata fuit ; atqui praxis uni- 
f ormis et constans est argumentum institutionis divin©. 
— 2° Jus quod Pontifici tribueretur, nempe substituendi 
§ibi successorem, in perniciem Ecclesiae cederet. Sum- 
mus ergo Pontifex assumi debetper electtonem. Ita Ba- 
ronius, Pirhing, Fagnan. 

Srnrez ad conciliationem utriusque opinionis sic eon- 
tendit : « Si Papa tentaret substitutionem tanquam eli- 
gendi modum ordinarium, non valeret istud decretum 
propter periculum inde secuturum. Attamen si in casu 
raro, urgente aperta EcQiesiae necessitate, id faceret, 
legitima uteretur potestate, utarbitror (de Fide, disp. X). » 
Ratio est, quia pertinet ad Summum Pontificem potes- 
tas ordinandi formam electionis, justam tamen et utilem 
Ecclesiae. Non obstaret jus divinum de modo electionis 
per Ecclesiam servando, quod non plane constat ; neque 
jus naturale, nam supponitur abesse periculum et causam 
existere. 

II. — Do illis quibus competit potestas eligendi R. Ponti6cem. 

I . Varia fuit eligendi Pontificis ratio pro vicibus tem- 
porum. Quatuor a^tates distinguendae sunt. 

1° A Petro usque adSimplieium (467). Primis Ecclesiae 
saeculis, Romani Pontifices electi fuerunt judicio senatus 
Ecclesiae Romanae, cleri suffragio, populo praesente ac 
testimonium dicente. 

2° A sceculo v°arfvm m . — Ad tumultus sedandos et 
scbisma vitandum, principes suam auctoritatom iuter- 
posuerunt ; ita se gessit Valentinianus erga Damasutn, et 

13. 

Honorius erga Bonifacium. Verum illa potestatis civilis 
immixtio quae primum fuit opportuna, siquidem exe- 
quebatur elecliones rite factas, mox vitiata est ab ipsis 
principibus qui verterunt praesidium in dominationem. 
Odoacer, Tbeodoricus, imperator Justinianus ejusque 
successores sibi usurparunt jus confirmandi electionem 
Summi Pontificis. Cui rei clerus romanus initio restitit, 
deinde vero, vitandi schismatis gratia, potuit assentire. 

3° A Zatharia (741) ad Nkolaumll (1058). — Pontifices 
ab injusta obtinendae confirmationis servitute se vindi- 
carunt. Hunc usum Ecclesia patienter tulerat, posterius 
non probavit. Equidem Adrianus Garolo Magno et pseu- 
do-pontifex Leo VIII Othoni I privilegium eligendi Pon- 
tificis concessisse dicuntur apud Gratianum ; sed utrum- 
que canonem quem Gratianus leviter collegit, a 
schismaticis in gratiam imperatoris Henrici IV fictum 
esse demonstrat Baronius (ad annos 774, 964). 

4° A sceculo xi ad nostram cetatem. — Cum populi sedi- 
tionibus et principum violentiis orirentur contentiones, 
Nicolaus II, ut tantis malis obviaret, in concilio romano 
dedit Cardinalibus Episcopis principalem potestatem 
eligendi Pontificis, sic tamen ut reliqui Cardinales, 
clerus et populus ad consensum electionis accederent. 

Denique Alexander III, ad evitandain posterum schis- 
mata, in concilio Lateranensi III (1179) devolvit inte- 
gram electionem ad sacrum collegium, sanxitque(l), quo 
magis matura esset electio, ut ille sine ulla juris eccle- 
siastici exceptione Pontifex haberetur, in quem duee ex 
tribu$ partes Cardinalium praesentium consensissent, ex- 
cluso cleri et populi consensu. Iste modus eligendi, 
saepe confirmatus, hucusque servatur. 

II. Ratio eligendi Pontificem exclusive per Cardinales 

(1) Soglia, Imiitutiones juris ecdasmtici publici, pars H, lib. II. 

admodum est conveniem (1). Etenim 1° Hsec forma eligen- 
di temperata est ex pluribus formis legitimis : Episcopi 
eonvenienfcer eliguntur vel jure antiquo ab Episcopis 
provinciae, vel jure Decretalium a primariis clericis in 
urbe, scilicet a canonicis. Atqui Papam eligunt tum 
Episcopi vicini, nempe Cardinales-Episcopi, tum praeci- 
pui Romae clerici, nempe Cardinales-presbyteri et dia- 
coni. — 2° Nulli melius judicare possunt qualis esse de- 
beat eligendus, quam-Pontificumconsiliarii et adjutores 
qui statum Ecclesiae perspectum habent. Atqui tales 
sunt Gardinales. — 3° Accedit experientia : praeter for- 
mam a consultissima constitutiotie Alexandri inductam, 
nulla electionis forma potuit diu vigere, neque omnes 
fere dissidiorum causas removere ; pauciora vero schis- 
mata in electionibus orta sunt, populari consensu et im- 
periali violentia feliciter seclusis. 

III. — Ritus electionis pontiflci» (2). 

Ne diuturnae vacationis incommodis Ecclesia preme- 
retur, vel etiam ut electio libere et recte fieret, Ponti- 
fices multa sapienter statuerunt de electionis impedi- 
mentis, prceparafione, triplici modo et conclusione. Electio 
accurate describitur in libro cui titulus Cceremoniale ro- 
mance Ecclesice, ubi etiam habentur laudatae constitu- 
tiones, quas cardinales initio conclavisse diligenter ser- 
vaturos juramento promittunt. 

I. Electionis impedimenta. — Electores repelli nequeunt 
sub prsetextu alicujus censurse. 

<1) Cap. Licet \i 9 de Electione. 

(2) Gonstitutiones Greg. X ; in concilio Lugdunensi II disciplioam 
conclavis instituit. — Clemens V, in concilio Viennensi. — Clemens \I, 
Licet in constitutione. *— Pii IV, tn Eiigendis. — Greg. XV, JEterrd 
Patris, DeceL — UrbaniVHI, ad Romani Pontificis. — Clem. XIIi 
Apostolatus officium. 

Coaveniens quidem. est, ut e gremio suo Pantificem 
cardinales eligant ; tamen in eligendo non requiritur ab- 
solute cardinalatus, neque certus ordo, neque determi- 
nata aetas ; proinde laicus eligi potest. Solum obstant 
impedimenta juris divini, v, g* gravis metus injustus, 
infantia, amentia, hseresis, simonia. 

Guberniis Galliae, Austriae et Hispania permittitur, ut 
per cardinalem ad boc deputatum semel personam mi- 
nus gratam excludant. Hanc denuntiationem, quae dici- 
tur exclusiva y cardinales admittunt, ne oriantur dissidia 
inter Sedem Apostolicam et nationes catholicas. * 

II. Prwparatio. — Pernovem dies reguiariter expec- 
tantur moniti cardinales absentes, funera mortui Ponti- 
ficis persolvuntur, et in palatio apostolico adornatur 
conclave, nulio intermedio pariete distinctum, undique 
clausum, aperta fenestra ad accipiendum cibum in dies 
parciorem. Decima die, cardinales ad clausuram con- 
clavis solemni ritu procedunt. 

III. Modus adhibendus. — Tribus modis electio perfi- 
citur, juxta regulas generales de electionibus solemnibus* 
videlicet vel per inspirationem y vel per c&mpromissurriy 
vel per scrutinium. 

Electio fit per inspirationem, cum electores omnes, 
quasi divino spiritu afflati, in eum uno corde et ore 
consentiunt, de quo antea vix cogitaverant. 

Absolvitur, per compromissum 9 quando perseverante 
suffragiorum divisione, cardinales, nemine dissentiente, 
potestatem eligendi vice omnium uni vel pluribus coni- 
mittunt. 

Solet autem electio fieri per secretam suffragiorum 
collationem, seu scrutinium, in quo etiam accessus adhi- 
betur. Nimirum si, publicato scrutinio, duae ex tribus 
eligentium partes in neminem conveniant, proceditur 
ad accessum quo novum suffragium alteri jam nominato 

conferre possunt eardinales, et ita conficitur numerus 
requisitus suifragiorum. 

IV. Ekcti conclmio et Pontificis coronatio. — Peracta 
electione, petitur electi consensus ; quo prsestito, ipse, 
sine ulla confirmatione, cum desit in terris superior, 
efficitur Ghristi Yicarius et plenitudinem potestatis a 
Deo consequitur. Sibi nomen imponit et salutatur Pon- 
tifex. Electio illius populo annuntiatur. 

Sequiturconsecratio electi, si nondum sitEpiscopus, 
coronatio, et subinde possessionis occupatio in Ecclesia 
Lateranensi. 

Q(J£STIO 2«. — DE PBAROG&TiyiS R. Pontificis. 

Inter prasrogativas Summi Pontificis recensentur : 

i. Illius jura honorifica. 

2. Variae dignitates quibus fungitur. 

3. Potestas temporalis in ditionem ecclesiasticam. 

J. — Jura honoriflca R. Pontificis (1). 

Catholici merito R. Pontificem honoribus afficiunt ; 
nam Ecclesia laicos, clericos, sacerdotes, Episcopos 
juxta varios gradus variis modis veneratur ; cum R. Pon- 
tifex sit caput OEcclesiae, profecto ad eum pertinet 
primatus honoris, et singularibus praerogativis hono- 
rificis jure splendet ipsius auctoritas. Aliunde hujus- 
modi honores non ad hominem, sed ad dignitatem 
referuntur. 

Fulget autem Sancta Sedes titulis, insignibus, et ritibus 
quibus reverentia Pontificibus exhibetur. 

I. Tituli. — Prseter nomen Summi Pontificis, titulus 

* (I) Phillips, Manuale juris ecclesiqttici , § 102. — Thomassinus, 
Vetus et Nova Ecciesice Disciplina, pars I, lib. IF. 

Papo? ab Episcopis ad ipsum transiit ; ista vox caritatis 
apud Graecos et Latinos patrem significat. 

Vicarius Christi ab alloquentibus dicitur Sanctitas 
propter eminentiam Sedis Apostolicae; nuncupatur 
Beatitudo cum sit Ecclesiae caput visibile cui Christus 
invisibiliter assistit. 

Pontifex ipse se scribendo dicit servnm servorum Dei 
propter officium et humilitatem. 

II. Insignia. — Tiara, tribus circumdata coronis, est 
symbolum multiplicis potestatis Pontificum. 

Pallium ex lana confectum, quo Romanus Pontifex 
semper et ubique in officiis divinis utitur, plenitudinem 
officii pastoralis significat. 

Papa non gestat baculum episcopalem, cujus forma 
videtur auctoritatem participatam exprimere; sed ei 
praefertur pedum rectum, nempe crux> qu® esj; signum 
Christi morientis et regnantis. 

III. Bitus quibus reverentia Pontifici exhiberi so- 

let : 

Ipsius nomen Deo in orationibus commendatur. . 

Osculantur crucem super sandaiia illius impressam : 
dignitas quidem osculum pedis permittit ; hominis vero 
humilitas hunc honorem ad Christum per crucem 
refert. 

Beatissimus Pater benedicit Urbi et Orbi. 

II. — Varise dignitates Summi Pontificis. 

Prseter Primatum alise quoque dignitates et munera 
hserent in Summo Pontifice. Ipse enim est etiam : 

1° Patriarcha Occidentis; nam cum tantummodo in 
Oriente plures patriarchatus erecti essent, in Occidente 
jura patriarchalia Summus Pontifex sibi sumpsit exer- 
cenda. 

2° Primas Italiw sensu eodem negativo, quatenus 
reliquae nationes suum primatem adeptae sunt. 

3* Metropolita provinciae Romanse. Haec provincia nunc 
conficitur ex illis tantum Episcopis qui inter Capuanam 
Pisanamque provinciam sedent, ac nulli Archiepiscopo 
subjecti sunt. Ad eam spectant etiam omnes Archiepi- 
scopi qui suffraganeos non habent, necnon omnes Epi- 
scopi exempti et abbates nullius dicecesis jurisdictione 
quasi-episcopali prsediti. 

4° Episcopus urbis Romce. Dioecesim romanam admi- 
nistrat Cardinalis Vicarius. 

III. — Potestas temporalis R. Pontificis. 

Non praetereunda est ista potestas temporalis quam 
R. Pontifex hactenus habuit in ditionem ecclesiasticam 
more principum. Jamvero qusecumque ad hunccivilem 
principatum referuntur, respiciunt : 

4° Honestatem hujus possessionis. 
2° Legitimos titulos quibus innititur. 
3° Illius convenientiam. 
4° Ipsius inviolabilitatem. 

1, Illius honestas. 

Ejus honestas consistit in eo, quod temporalis potestas 
R. Pontificum juri divino naturali vel positivo non adver- 
setur. 

I. Nulli principio juris naturalis repugnat, utR. Pon- 
tifexsit etiam princeps politicus. Etenim utraque po- 
testas est a Deo; ergo non pugnant inter se, et simul in 
eodem esse possunt. In Veteri Testamento multi sancti 
inveniuntur reges et pontifices fuisse. 

II. Neque id Evangelio prohibetur. Equidem Chris- 
tus, propteroeconomiam Redemptionis, abstinuit ab exer- 

citiqpqlestatis temporalis, Sed ab illius exemplo nihil 
infertur, fcim quia Ghristus oullum de ea re praeceptum 
dedit ; tum quia si legem sanxisset, sequeretur illicitum 
esse omnibus fidelibus politicam potestatem exercere ; 
tum quia infallibilis Ecclesia scandalum non patitur ex 
regno quod R. Pontiflces a multis sseculis susceperunt. 
Itaque meritoPiusIX damnavitistampropositionem: 
« De temporalis regni cum spirituali compatibilitate 
disputant inter se Christianae et Catholicae Bcclesia^ 
filii(l).» 

2. Legitimi tituli potestatis temporalis. 

Legitimi tituli quibus temporalis potestas R. Pontificis 
innititur, praeter prsescriptionem et contractus, desu- 
muntur sive ex gestis Principum erga Sanctam Sedem, 
sive ex consensu populorum, id est, ex omnium pietate 
inS.Petrum. 

I. Ex gestis Principum erga Sanctam Sedem historia 
probat, jam a sseculo viii temporaiem potestatem R. Pon- 
tificis legitimam et independentem extitisse. 

II. Ex consensu populorum, ante Principum donatio- 
nes, Pontifices jam obtinebant principatum. Nimirum 
hsec potestas, providente Deo prseparata, ex beneficiis 
orta, sine usurpatione crescens, gratis populorum ani- 
mis stabilita fuit, quando Roma et Italia, barbarorum 
incursionibus depraedata omnique alio praesidio destitu- 
ta, Romanum Pontificem adepta est protectorem. 

Inde infertur hujusmodi potest^tem es§e summogradu 
legitimam, ita utnemini sint potiorajura. 

(1) Syllabus complectens praecipuos nostrae setatis errores, 75. 



PAftS SPECIALIS. S8B 



3. Illius convenientia. 



Convenientia illius constat tum ratione, tum aucto- 
ritate : 

I. Ratione ; ista potestas R. Pontificibus illam liber- 
tatem et independentiam conciliat quae in exercendo 
primatu, seu in regenda Ecclesia et in sanciendis legibus 
necessaria est; cui libertati locus vix esse potest ubi 
caput et centrum Ecclesi» imperio principis ssecularis 
subjicitur. 

II. Auctoritate Pontificum et Episcoporum* Pius IX 
proposuit doctrinam, quam catbolici omnes firmissime 
retinere debeant, de civili Pontificis principatu : 

« Singiilari prorsus divinae providentiae consilio fac- 
ti^m est, ut Romanus Pontifex civilem principatum bac 
sane de causa consequeretur, ut ad ipsam Ecclesiam 
regendam plena illapotireturlibertate, quse adSupremi 
Apostolici ministerii munus obeundum requiri- 
lur (1). » 

Ab eodem Pontifice damnata est ista propositio : 
« Abrogatio civilis imperii, quo Apostolica Sedes potitur, 
ad Ecclesiae libertatem felicitatemque vel maxime con- 
duceret (2). » 

Accedit Declaratio Episcoporum (9 junii 1862) : 
« Civilem Sanctse Sedisprincipatumceuquiddamneces- 
sarium ac providente Deo manifeste institutum agnosci- 
mus; nec declarare dubitamus, in prsesenti rerum 
humanarum statu , ipsum hunc principatum civilem 
pro bono ac libero Ecclesiae animarumque regimine 
omnino requiri . Oportebat sane totius Ecclesiae caput 
Romanum Pontificem nulli principi esse subjectum, imo 

(1) Allocutio Quibus quantisque, SOaprilis 1849. 

(2) Syllabus 76. — Allocutio Quibus quaniisque. 

nullius subjectum; sed in proprio dominio ac regno 
sedentem suimet juris esse, et in nobili libertate catholi- 
cam fidem tueri, ac propugnare. » 

4. lllius inviolabilitas. 

Inviolabilitatem hujus potestatis vindicat Pius IX : 
« Officii nostri ratio postulat, ut in civili Apostolicse 
Sedis principatu tuendo jura possessionesque Sanctae 
Romanse Ecclesise, atque ejusdemSedislibertatem, quae 
cum totius Ecclesise libertate et utilitate est conjuncta, 
totis viribus defendamus (4). » 

Declaratio Episcoporum : « Solemni eloquio decla- 
rasti : « Te civilem Romanae Ecclesise principatum ejus- 
que temporales possessiones ac jura, quae ad universum 
catholicum orbem pertinent, integra et inviolata con- 
stanter tueri, et servare velle; imo Sanctse Sedisprinci- 
patus Beatique Petri tutelam ad omnes catholicos perti- 
nere; Teque paratum esse animam potius ponere quam 
hanc Dei, Ecclesiae ac justitise causam ullo modo 
deserere ($). » Quibus prseclaris verbis plaudentes, Te 
humiliter rogamus, ut in hac constantia ac firmissimo 
proposito maneas immobilis. Id etiam a Te postulat 
Christi Ecclesia pro cujus feliciori regimine Romanis 
Pontificibus civilis principatus providentissime fuit 
attributus, quaeque sensit ejusdem tutelam ad ipsam 
pertinere ; id postulant Ghristi fldeles per omnes ter- 
rarum orbis regiones dispersi, qui libere ad Te venire 
libereque conscientise suse consulere gestiunt ; id deni- 
que ipsa civilis deposcit societas, quse ex Tui regiminis 
subversione sua ipsa nutare sentit fundamenta. 

« Sed quid plura ? Tu tandem aliquando bonorum 

(1) Allocutio Quibus quantisque, 

(2) Epist. Encyc)., 19 jun. 1860. 

ecclesiasticorum direptoresjustojudiciodamnans, omnia 
quae patraverant « irrita et nulla » proclamasti (1) ; actus 
omnes ab iis intentatos « illegitimos omnino et sacri- 
legos » esse decrevisti (2) ; ipsosque talium facinorum 
reos pcenis et censuris ecclesiasticis obnoxios jure ac 
merito declarasti (3). o 

QUCSTIO 3*. — DE AMIS8IONE POHTIFICATUS MAXIMI. 

Praeter mortem, duobus modis jurisdictio regulariter 
amittitur: voluntate nostra, v. g. per renuntiationem, 
atque extra voluntatem nostram, scilicet per deposi- 
tionem. An utroquemodo Primatus amitti possit, expen- 
dendum est. 

I. Reountiatio. 

Omnes dignitates sunt ordinarie resignabiles, nam 
juxtaregulam generalem quisque potest juri suo renun- 
tiare. Olim tamcn quaesitum fuit an Summus Pontifex 
se Primatu abdicare valeat. Dubitationi buic locus non 
est, postquam S. Coelestinus V statuto.declaravit R. Pon- 
tificem posse libere resignare. Quod statutum ipse suo 
comprobavit exemplo, et Bonifacius VIII expressa cons- 
titutione confirmavit (4). Ratio est, quia cum aliis Epi- 
scopis, propter salutem animsesuae vel utilitatem Eccle- 
sise, licitum sit Episcopatum dimittere, totius Ecclesiae 
bonum potest talem renuntiationem Romani Pontifici 
suadere . 

Non obstat, quod renuntiatio fieri debeat in manibus 
Superioris, et Pontifex non habeat in terris superiorem. 
Etenim haec regula Principem supremum non respicit. 

(1) Allocutio, 26 sept. 1859. < 

(2) Allocntio, 20jun. 1859. 
(3)Lilterae apost, 26 martii 1860. 
(4) De Renuntiatione, in vi. 

Sicut ergo Pontifex sine superiore faomine instituitur, 
ita etiam, sine superiore, Papatui renuntiat. 

Renuntiat autem, non potestate humana quae prima- 
tum divinitus collatum auferre nequit, sed potestate a 
Deoaccepta faciendi, quatenus est Ghristi Yicarius, om- 
nia quae ad rectam Ecclesiae gubernationem pertinent. 
Quemadmodum, electo consentiente, summum Pontifi- 
catum Deus solus ei confert, ita renuntiationem illius 
ipse Deus acceptat, et ab ipso Papa potestatem pontifi- 
ciam tollit (1). 

II. Depositio. 

Quaeritur an R. Pontifex ab Ecclesia per judicium de- 
poni possit. Gonclusiones deducuntur ex principiis an- 
tea stabilitis (2). 

Triplex casus supponitur. 

1. Pontifex incertus amoveri potest, juxta illud : Papa 
dubius, Papa nullus ; nam Ecclesia utitur jure suo eli- 
gendi Pontificem certum. Attamen istud axioma intelli- 
gendum est de Pontifice qui nunquam habuit jus certum, 
neque est applicandum magno schismati, cui libera re- 
nuntiatio Pontificis accepti finem imposuit. 

2. Alter casus esset haeresis in quam incidisset Ponti- 
fex, non ut Doctor Ecclesiae, sed ut privatus. Equidem 
dubitatur an possit etiam ut privatus incidere in haere- 
sim proprie dictam. Concessahujus lapsus possibilitate, 
plerique contendunt illum jure divino esse privatum 
Pontificatu, nec amovendum ab Ecclesia per sententiam 
judiciariam; etenim ille qui membrum Ecclesiee jam 
non est, caput illius esse nequit. 

3. Ob aliud crimen Papam non posse a Pontificatu 
excidere, docet communis sententia. 

(1) Pirhing, lib. I, tit. ix. — (2) Hujus articuli, § 1. 

Igitur in qualibet hypothesi applicandum est istud : 
« non est nostrum judicare de Suramo Pontifice (1). » 

ARTICULUS II 

DE ADJUTORIBUS SUMMI PONTIFICIS. 

§ i. Patriarchse, Primates, Metrop/)lHae. 

§ 2. Legati. 

§ 3. Praelali inferiores. 

§ 1. — De Patriarchis, Primatibus et Metropolitanis. 

i . Eorum institutio. 

2. Jura el insignia illorum. 

Qilestio 1«. — Illorum institdtio. 

Hierarchia jurisdictionis spectatur non solum in pri- 
rnatu romano et in singulis dioecesibus, verum etiam in 
provinciis ecclesiasticis. Nimirum inter Summum Pon- 
tificatum et episcopatum, jure divino institutos, orti 
sunt tres gradus juris ecclesiastici, nempe Patriarchce, 
PrimcUes et Metropolitce. 

Ea est natura Hierarchise ecclesiasticae, ut ejusmodi 
superior dignitasinferiorem non supprimat : qui dicitur 
Metrbpolita, idem est Episcopus; Patriarcha est simul 
Metropolitanus, sicut Summus Pontifex est caput Eccle- 
siae, patriarcha Occidentis, primas Italiae, Meftropolita 
provinciae romanae, Episcopus Romae, 

I. Ratio hujus dignitatis in genere. 

II. Origo singulorum ejusmodi graduum. 

(1) S. Ivo Carnntensis, ep. 57, 235. 

I. — Ratio hujus dignitatis io gcoere. 

Hsec ratio patebit, si noscamus istorum graduum 
causam efficientem, exemplarem, finalem et occa- 
sionalem. 

I. Eorum causa efficiens. — Cum Primatus solus Epi- 
scopis praesit jure divino, isti gradus inter Episcopos ab 
Ecclesia instituti sunt. Nimirum eorum auctoritas non 
derivatur ab Episcopatu, siquidem ipsa est Episcopis 
superior; profecto inferior nequit concederepotestatem 
sibi superiorem quam non habet. lgitur superest dicen- 
dum, hancdignitatem ab auctoritate apostolicaS. Petri, 
Apostolorum et Pontificum institutam fuisse (1). 

II. Causa exemplaris. — Institutio provinciarum eccle- 
siasticarum imitatur divinam Ecclesiae constitutionem . 
Quemadmodum omnes Episcopi, inter se ordine pares, 
Summo Pontifici subjiciuntur, ita plures Episcopidioe- 
cesani preesidibus provinciarum subordinantur. Sicut 
inter Apostolos unum potestate superiorem, velut uni- 
tatis centrum, Ghristus praeposuerat, ita provisum est, 
ait S. Leo, ut « essent in singulis provinciis singuli 
(Metropolitse), quorum inter fratres haberetur prima 
sententia ; et rursus quidam in majoribus urbibus cons- 
tituti (Primates et Patriarchae) sollicitudinemsusciperent 
ampliorem, per quos ad unam S. Petri sedem univer- 
salis Ecclesiae conflueret, et nihil usquam a suo capite 
dissideret (2). » 

III. Causa finalis. — In hunc finem Ecclesia ejusmodi 
gradus instituit, ut Primatus facilius exerceretur, et 
dioeceses per provinciam ad unitatem attraherentur. 
Etenim sicut Pontifex Romanus est centrum unitatis in 

(1) Audisio, Droit public de V&glise y liv. I, tit. xv. 

(2) S. Leo, epist. 12, ad Episcopum Thessalonicensem. 

universa Ecclesia, sicut Episcopus est centrum uni- 
tatisinsingulis dioecesibus, ita Patriarchae, Primates et 
Metropolitae continent provincias in unitate, cujus ima- 
ginem prae se ferunt. 

IV. Occasio hujus institutionis. — Inter sedes episco- 
pales, aliae aliis ordinate praecellunt a primis Ecclesia& 
temporibus. Etenim Apostoli, cum doctrinam suam 
servari integram cuperent, ipsique celebriores maxime 
urbes ac metropoles praedicatione primo pulsarent ad 
Evangelium citius propagandum, hinc in Ecclesiis 
apostolicis constituerunt Episcopos solertius instar nor- 
niae formatos, eosquealiis ejusdem provinciae Episcopis 
cum potestate quadam praepositos esse voluerunt, qua 
fidei et communionis unitatem tuerentur, et negotia sae- 
pius conciliariter tractarent. 

Jamvero in partitione provinciarum ecclesiasticarum 
Apostoli secuti suntlimites provinciarum imperii romani. 
Homines ex aliis civitatibus ad metropoles confl uebant ; 
unde Apostolis visumestexpedire, ut illarum Episcopis 
major auctoritas tribueretur. Patriarchse, Primates, 
Metropolitae vocati sunt Episcopi superiores majorum 
civitatum, a quibus lux veritatis ad caeteras se diifuderat, 
ita ut quse jam in ordine civili metropoles erant, in or- 
dine religionis Ecclesiae matres evaderent (1). 

U. — Origo singuloruin ejusmodi graduum. 

1 . Origo Patriarcharum . 

2. Origo Primatum. 

3. Origo Metropolitarum. 

(1) Zalliuger, Jus ecclesiasticum publicum, cap. v. 

1. Origo Patriarcharum. 

Post Romanum Pontificem, inter Episcopos eminent 
Patriarchce (gentis vel patrum principes), qui Primatibus 
praestant sicut Primates Metropolitanis, et Metropolitae 
Episcopis. Eorum dignitas invaluit ante ipsorum nomen 
et ante sseculum iv, cum illam conoiiium Nicaenum con- 
firmaverit, non quatenus inducta esset solum ex antiqoa 
consuetudine, sed quatenus ab auctoritate Sedis Apo- 
stolicaB profecta est. 

4. Patriarchse prioris generis. 

2. Patriarchae juxta novissimam disciplinam. 

Patriarchae prioris generis (1). 

I. Patriarcharum prior numerus. — Tres primitus ex- 
titerunt Patriarchales Ecclesiae; videlicet praeter Roma- 
nam Antiochena et Alexandrina,nontrahentes jurisdic- 
tionem ab ipso splendore civili, sed a B. Petro insignitae 
tam alto dignitatis gradu per copiosiorem principatus 
effusionem. Titulo patriarchali merito donatae sunt : 
etenim non solum Petrus Romam venit, et ia eadem 
urbe PontificatumMaximum constituit, verum etiamec- 
clesiam Antiochenam ipse rexerat, et Alexandrinam per 
Marcum discipulum fundavit ; eam ob rem Patriarcha- 
les Ecclesiae dici coeperunt, visseque sunt dignse quibus 
majorajura, quam caeteris, concederentur. 

II. Accesserunt postea Patriarchatus Constantinopoli- 
tanus et Hierosolymitanus. 

Translato ab urbe Roma Gonstantinopolim imperio, 

(1) fkhelatr&te, Antiquitas Ecclesice, t. II, disaert. 6. — Thomassin, 
Vetus et Nova Ecclesia Disciplina, t. I, lib. I. — Berardi, Commen- 
taria injus ecclesiasticum, t. I, dissert. 3, cap. i. 

ipso jure non augebantur praerogativae Episcoporum 
Bysantinorum, siquidem distinctio graduum episcopa- 
lium pendeta potestate spirituali Summi Pontificis. Ve- 
rum Episcopi novae Romae, pertinaciter honorem am- 
bientes, patriarchatum invitis Pontificibus usurparunt 
ex eo quod Gonstantinopohs esset nova sedes imperii. 
Initio noluit Sancta Sedes id ratum habere : praesen- 
tiebat enim exitium Ecclesiae orientalis ex superbia By- 
santina enasciturum. Successu temporis Romani Pon- 
tifices, moti precibus Imperatorum, rem probaverunt, 
siveut majus malum praeverterent, sive ut facto jam ne- 
cessario acquiescerent. 

Ecclesia Hierosolymitana ob memoriam mysteriorum 
salutis humanae honore patriarchali aucta est a Patribus 
Nicaenis ; potestatem vero accepit in conciiio Ghalce- 
donensi. 

III. Divisio Orientis et Occidentis inter majores Patriar- 
chas. 

Pontifex Romanus est sijnul caput Ecclesiae universalis 
et Patriarcha Occidentis. Praeter illum, quatuor sunt Pa- 
triarchae orientales. Propterea guinque numerantur ma- 
jores Patriarchatus. 

Controversum fuit de ordine praecedentiae inter eos 
servando. Innocentius III veteri rerum statu mutato, 
privilegia sedium patriarchalium renovavit, easque hoc 
ordine esse jussit : prima est Ecclesia Romana ; sequitur 
patriarcha Gonstantinopolitanus, Alexandrinus, Antio- 
chenus, Hierosolymitanus . 

Patriarchse jaxta novissimamdisciplinam (I). 

I. Patriarchce titulares. — Praeter Sedem Romanam, 

• patriarchatus Orientales nomine solum perseverant. 

i 

(1) Devoti, Institutionum canonicarum lib. I, tit. m. 
! I. ' 14 

Equidem non alio fine ad tantum honoris et potestatis 
fastigium Patriarchae Orientis erecti sunt, nisi ut ipsi 
abundantiorem principatus apostolici participationem 
adepti, et per eam cum Sancta Sede arctius colligati, 
pariter suas Bcclesias ad unitatis centrum devincirent. 
Verum in schisma lapsi sunt, et eorum sedes simul cum 
subjectione Romano Pontifici amiserunt jura patriar- 
chalia. 

His sedibus a tyrannide barbarorum eversis, Summus 
Pontifex, ne insignium Ecclesiarum memoria obiivione 
deleatur, dignitatem patriarchaiem confert quibusdam 
Episcopis latinis qui Romae plerumque commorantur, 
nulla jurisdictione praediti. Propterea dicuntur Patriar- 
chse titulares. 

II. Patriarchce diversorum rituum. — Ex ruinis patriar- 
chatuum orientalium exortae sunt aliae dignitates pa- 
triarchales pro variis ritibus Orientis ; v. g. Armeni, Mel- 
chitse, Maronitge suos habent patriarchas qui fidem 
catholicam profitentur, et confirmationem a Romano 
Pontifice consequuntur. 

III. Patriarchce minores. — In Ecclesia occidentali sunt 
alii patriarchse minores dicti, scilicet Venetus, Lusita- 
nus, Indicus, qui, licet Romanae Sedis privilegio donati 
fuerint nomine Patriarcharum, jurisdictione tamen Me- 
tropolitas non superant. 

2. Origo Primatam seu Exarcharam (1). 

I. Diversa fuit ratio constituendi Primatias. Dum 
enim Patriarchalium Ecclesiarum forma primam origi- 
nemhabuitexsingulari reverentiainPeham, Apostolo- 
rum principem, Primates super Archiepiscopos consti- 

(1) Soglia, InsUtutiones juris publici ecclesiostici, pars II, lib. II, 
cap. li. 

tuti sunt eadem causa, qua Metropolitse pluribus 
Episcopis prseficiuntur. Sicut Metropolitani dicuntur 
Episcopi qui singulis provinciis praesident, ita Primates 
in natione primas sedes episcopales obtinent. 

II. In Occidente Primates proprio nomine appellati 
sunt Episcopi sedium quibus Vicariatus Apostolicus 
quondam adnexus fuit. Erant Legati-nati ; solum nomen 
sine ulla potestate illis relictum est. Quem gradum ha- 
bere censentur, v. g. Episcopus Toletanus in Hispania, 
Lugdunensis in Gallia, Gantuariensi^ in Angiia, Salisbur- 
gensis in Germania. 

III. InOriente tres fuerunt Exarchce, paulo quidem 
Patriarcbis inferiores. Praeerant dioecesibus Ephesi in 
Asia, Csesareae in Ponto, Heraclese in Thracia. Sed eo- 
rum jura sensim imminuta jamdudum interierunt, si- 
quidem ex illorum provinciis ereclus fuit Patriarchatus 
Constantinopolitanus . 

3. Origo Metropolitarnm (1). 

I. Metropolitce dicuntur Episcopi qui, praeter proprise 
dicecesis regimen, uni prsesunt provinciee, ceeterisque 
in ea existentibus Episcopis. Provincia est qusedam ec- 
clesiastici territorii pars, pluribus constans dioecesibus, 
quarum Episcopi nuncupantur suffroganei> eo quod in 
provinciali concilio jus suffragii habeant. Metropolitae 
vocantur etiam Archiepiscopi : hsec nomina plerumque 
idem significant ; attamen si contingat ut Archiepiscopus 
nullos Episcopos suffraganeos habeat, Metropolita non 
appellatur. 

II. De Metropolitarum origine immerito controverti- 
tir, num ista dignitas ab Apostolis, an post eorum aeta- 
tem ab Ecclesia fuerit inducta. Ex supra dictis, . ipsi 

(1) Thomassinus, Vetus et Nova Ecclesice Disciplina, t. I, lib. I. 

Apostoli videntur instituisse velut vicarios suos in pro- 
vinciis quosdam Episcopos, qui non solum suae dioecesis 
curam haberent, sed etiam aliis Episcopis ejusdem pro- 
vinciae praeessent. Hujus institutionis apostolicse speci- 
men perspicuum exhibet factum S. Pauli, qui Titum 
toti insulse Cretae, et Timotheum toti provinciae Asiae 
prsefecit 

Exemplum divisionis Ecclesiae in provincias juxta ci- 
vilem imperii partitionem proponere videntur S. Pe- 
trus (I Ep. y i, 1), S. Joannes (Apoc, i, 4 et 11), S. Paulus 
dum scribit vel ad provincias (Gal.), vel ad metropoles 
(Corintk., Fphes., Tkess.), vel ad primos Episcopos (Tit^ 
Tim.). Res sequentibus temporibus a Sancta Sede per- 
fecta est; concilium Nicsenum eam invenit institutam, 
et auctoritate sua confirmavit. 

QljESTIO 2. — JURA ET 1NS1GNIA PATRIARCHARUM, PRIMATUM 

ET METROPOLITARUM. 

I. Eorum jura. 

I!. Illorum insignia. 

I. — Ulorumjura (l). 

Generaliter animadvertendum est, illud tantum eis 
competere, quod fuerit expresse concessum, adeo ut de 
certa juris specie contendens Archiepiscopus adversus 
Episcopum in se suscipiat onus probationis. Hujus re- 
gulse ratio in eo posita est, quod Episcopi omnes infra 
Summum Pontificem constituti vi suas dignitatis pares 
sint, nec alteri detur singularis praerogativa in alterum, 
nisi h«c derivetur ab auctoritate Sedis Apostolicse. Unde 
ait Innocentius III: o Primates vel Patriarchae nihil 

(1) Berardi, Commentnria in jus ecdesiasticum^ t. I, dissert. 3. 

juris prae cseteris habent, nisi quantum canones conce- 
dunt(i), » 

\ . Vetus disciplina. 
2. Disciplina novissima. 

1. Eornm jura juxta veterera disciplinam (2). 

I. Inter jura Patriarcharum, tria eraiit praecipua : Me- 
tropolitas ordinare ex provinciis sibi subjectis, concilia 
convocare et dirigere, appellationes a Metropolitarum 
judiciis admittere. Verum hodie dignitates patriarchal$s 
et primatiales, praesertim in Occidente, non sunt nisi 
tituli honoris ; quoad verbum quidem remanserunt, sed 
ad nomen sine poteslate reductae fuerunt. 

II. Jus antiquum Metropolitis conferebat potestatem 
confirmandi et judicandi Episcopos; verum haec duo 
jamdudum Sedi Apostolicse reservata sunt a Summis 
Pontificibus et a concilio Tridentino. Igitur auctoritas 
Archiepiscoporum valde imminutafuit ; variis eorumju- 
ribus ad Sanctam Sedem devolutis, ampliata est Epi- 
scoporum potestas, quam ssepius restringebat subjectio 
erga Metropolitanos. 

Horum jura in propria dicecesi non differunt ab ordi- 
naria Episcoporum potestate. Extra dioecesim ad casus 
in jure expressos jurisdictio eorum fertur sive in Suffra- 
ganeos, sive in Suffraganeorum subditos. 

2. Jura Metropolitarum juxta vigentera disciplinam (3). 

1. Jura Metropolitarum in Suffraganeos. — Priroo, 

(1) Decretalium lib. I, tit. xxxi, de Officio judicis ordinarii. 

(2) Scbelstrate, Dissertatio de Auctoritate patriarchali et metropo- 
litana. 

(3) Soglia, Institutiones juris ecclesiastici publici^ pars II, lib.II, 
cap. ii. 

14. 

singulis trienniis concilium provinciale convocant, eique 
prsesident. Secundo, Suffraganeorum negligentiam sup- 
plentex dispositione juris. Tertio, minores causas cri- 
minales Episcoporum nonnisi in concilio provinciali 
possunt cognoscere ; graviores Pontifici Eomano reser- 
vantur. 

II. Jura in Suffraganeorum subditos Metropolitae non 
abent, nisi in appellatione y in visitatione, in devolutione : 
4. Appellationes a sententia Suffraganeorum suscipiunt 
et judicant. — 2. Gausa cognita et probata in concilio 
provinciali, possunt diceceses visitare. — 3. Sede Suf- 
fraganei vacante, vicarium capitularem ex jure devolu- 
tionis constituunt, si capitulum id per octo dies a morte 
Episcopi neglexerit. 

II. — Insignia Patriancharum, Primatum et Metropolitarum. 

1. De cruce illorum. 

2. De pallio. 

1. Decruce illorum (1). 

In eorum officio gravissimum onus ac praeclarum 
decus simul agnoscuntur. Id potissimum veluti symbolis 
demonslrant archiepiscopalia insignia. Jamvero duo sunt 
hodie communia Patriarchis, PrimatibusetMetropolitis 
insignia, scilicet crux ante illos incedentes erigenda, et 
pallium quod super vestes pontificales defertur. 

Crux habetur velut argumentum christianae patientise. 
Delatio erectae crucis olim fuit insigne Summorum Pon- 
tificum, quia nusquam illi progrediuntur, nisi ad im- 
perium Christi stabiliendum aut propagandum. Hoc in- 
signe ab Apostolica Sede primum suis Legatis, deinde 
Patriarchis, postea Primatibus, demum aliquibus Ar- 

(1) Thomassinus, Vetuset Nova Ecclesiat Discipiina^ pars 1, lib. II t 
cap. vnt. 

chiepiscopis concessum est. iEtate vero Clementis V, 
jus praeferendae crucis omnes Metropolitae obtinuerunt; 
quod manifestum est ex Ckmentinis (1). 

2. Depallio(2). 

Pallium est fascia lanea candida, tres circiter digitos 
lata, in modum circuli contexta, quae humeros cingit, 
et habet duas lineas ante pectus et intra humeros im- 
pendentes cum sex sericis crucibus nigri coloris. 

1. Ejusratio, origo, significatio. — i. Pallium rationem 
habere videtur in institutione ipsa hierarchiae jurisdic- 
tionis. Positis enim gradibus, sacris ornamentis oportuit 
etiam illos distingui, qui supra caeteros eminebant. Si- 
cut Episcopi a presbyteris, presbyteri a diaconis ornatu 
sacro distinguebantur, ita Patriarchae, Primates etMe- 
tropolita^ ab Episcopis discerni coeperunt ; quod factum 
est ope pallii, cum non aliud occurrat inter eos ornamenti 
discrimen. 

2. De origine sacrorum palliorum multa inepte et pro- 
fane nonnulli commenti sufat, ex solo pallii nomine con- 
jectantes, quod fuerit ornamentum ab Imperatoribus 
concessum, et principio usque ad talos profluxerit. An- 
tiqua et ecclesiasticaestillius origo, quae ad ipsos S. Pe- 
tri discipulos refertur. Unde ait Benedictus XIV : «Re- 
rum ecclesiasticarum origines, quo altius ex sacra 
memoria repetimus, eo magis illas et solidis fundamentis 
innixas, et sublimi non minus quam vetusta institutione 
venerabilfes, ipsaque disciplina et ritu graves ac religio- 
sas agnoscere et comprobare gaudemus (3) . » 

3. Pallium significat particulam ecclesiasticse potesta- 

(1) Clemcnt. de Privilegiis, 

(2) Decretalium lib. I, lit. vm, de Auctoritate et usu pallii. 

(3) Benedicti XlVConat. Rerum ecclesiasticarum. 

tis, derivatam ex plenitudine officii pastoralis, quae in 
successoribus Petri residet. Propterea Summus Pontifex 
solus semper et ubique in missis Solemnibus illo utitur. 
II. Expositis pallii origine et significatione, sponte in- 
telliguntur regulae quas Decretales et Pontificale sta- 
tuunt 4© illius benedictione, auctoritate et usu : v. g. intel- 
ligitur ratio cur pallia dicantur de corpore B. Petri 
sumpta; cur solemniter benedicantur tum pallia jam 
confecta, tum prius agni ex quorum lana conficienda 
sunt; cur Patriarchae, Primates et Metropolitae ante 
receptum pallium nondum assumant suum nomen, et a 
pontificalibus functionibus abstineant, quasi ipsum pal- 
lium aliquam revera potestatem accipienti tribueret; 
cur debeant intra tres menses postulare sive personali- 
ter sive per procuratorem; cur illo non utantur nisiintra 
provinciam, in Ecclesia, statis diebus quibus pontifica- 
lia exercent ; deniquecur nonpossint pallium et crucem 
gestare ubi prsesens sit Summus Pontifex velLegatus(l). 

§ 2. — De Legatis. 

i. Eoruminstitutio. 
2. Jura illorura. 

QoiESTi© 1«. — Illorum institotio. 

1. Ratio hujus dignitatis in genere. 
II. Historia et varite species Legatorum. 

I. — Ratio hujus dignitatis in genere (2). 

Legationis nomen latissime sumptum pro quocumque 

(1) Schmalzgrueber, Jus ecclesiasticum, lib. I, tit. vm. 

(2) Pii VI Responsio super nunciaturis apostolicis, cap. viii. — 
Zallinger, Jus canonicum, lib. I, tit. xxx. — Soglia, Institutiones juris 
ecclesiaslici publfci, pare II, lib. II, cap. i. 

missionis genere usurpatur. Proprie vero Legati dicun- 
tur illi Summorum Pontificum ministri qui, sive ordi- 
naria sive extraordinaria jurisdictione instructi, vices 
eorum in provinciis agunt. 

I. Causa institutionis Legatorum fuit necessitas agendi 
per alios, cum Pontifices per se idem prsestare ma- 
gna locorum distantia prohiberentur. Nimirum Sum- 
mus Pontifex, dum curam gerit universam, suo fungitur 
apostolico munereper ecclesiasticos viros, sive stabiies, 
sive ad tempus delegatos, in iis dissitis regionibus ubi 
ipse interesse non potest, prsecipiens eisdem ut ibi vi- 
ces suas obeant, eamque jurisdictionem exerceant, quam 
is per se, si adesset, exerceret. 

Legati aiii sunt extraordinarii, alii vero ordinarii. Ex- 
traordinarii mittuntur ad peculiare negotium expedien- 
dum, quorum proinde officium absoluto negotio expi- 
rat ; sic Pontifices ad convocanda concilia, eisque prsesi- 
tiendum, Legatos saepe miserunt, qui malum invectum 
averterent. Ordinarii Legati non sunt peculiari negotio 
addicti, sed mittuntur ad bonum promovendum, id est, 
ad quascumque causas ecclesiasticas; quorum proinde 
officium est perpetuum. 
• II. Summo Pontifici competit jus mittendi nuntios, eos- 
que stabiles et facultatibus instructos. 

Prob. 1. Ex jure Primatus. — Pontifex Romarius, vi 
Primatus, non tantum esl centrum unitatis, sed ei insu- 
per incumbit in omnes Ecclesias cura et sollicitudo, 
cujus auctoritate exequitur ea omnia, quse universalis 
Ecclesise salus postulat. Haec autem negotia personalem 
prsesentiam saepius exigunt, quam tamen Pontifex 
variis distentus impedimentis per se ipsum exhibere 
non valet. Proinde cum potestate pontificia, tanquam 
medium necessarium ad finem, conjungitur jus mit- 
tendi viros idoneos qui statum gregis proxime inspi- 

ciant, et ad Summum Pastorem fideliter de eo referant. 

Id etiam intelligitur de nunciaturis stabilibus. Et- 
enim sicut inest SummisPontificibus, ubi extraordinaria 
facta id requirunt, facultas mittendi nuntios extraordi- 
narios ad malum tollendum, quae est altera pars Aposto- 
lici muneris, ita eisdem inest facultas mittendi nuntios 
ordinarios stabili jurisdictione prteditos ad bonum ser- 
vandum, qu® estaltera pars jurium etofficiorum Sedis 
Apostolic». Nimirum Nunciaturse ordinarise et stabiles 
multum conferunt, tum assidua nuntiorum vigilantia, 
tum stabili eorum auctoritate, ad custodiendum fidem, 
mores et disciplinam. 

Prob. 2. Ex constanti Ecclesws disciplina. — Hujus juris 
usus perpetuus, qui traditionem manifestat, ostenditur 
inde a saeculo iv, ex quo pax Ecclesise data est, usque 
ad saeculum xv^ nostraque tempora (1). 

III. Homani Pontificis juri respondet obligatio recipiendi 
Legatos. — Si Pontiiicibus denegari non possit jus per- 
fectum eos mittendi, vicissim Principibus incumbit 
obligatio, ne Legatos ab ingressu in terras suas prohi- 
beant, aut legttimis eorum functionibus obstacula po- 
nant. 

Prob. i. Ratione. « Si verum est, jure publico hono- 
rabiles esse, et veluti sacros haberi Legatos Principum 
ad quascumque gentes directos, nemo inficias ire pote- 
rit, venerabiliores esse Legatos pontificios, qui ad uti- 
litatem Ecclesiarum per provincias mittuntur (2). » 

Prob. 2. ExvoluntateCkristi. — Vi Primatus, Summo 
Pontifici incumbit cura totius orbis christiani, atque in 
rebus ad salutem animarum pertinentibus jurisdictio ejus 
ubjque sese extendit (3). 

(1) Audisio, Id4e hisiorique et rationnelle de la diptomatie eccte- 
siastique. — (2) Berardi, Commentaria injus ecclesiasticum. 
(3) Pii IX coost. Quanta cura. 



J-._J_1 U <L».' . ».-tJ*l»M!».rj» 1 / ..".*_"- -_.___" "". 



PAHS SPECIALIS. 251 

II. — Historia et variae species Legatorum. 

A primis Ecelesise sseculis ad hsec usque tempora, 
Romani Pontifiees in remotis locis sub variis nominibus 
habuerunt ecclesiasticos viros, aut ex provinciarum 
Episcopis selectos, aut ab Urbe missos, qui sufficienti 
auctoritate muniti, suas vicesillic obirent. 

Pius VI, in prseclaro opere cui titulus : Responsio super 
Nunciaturis apostolieis, historiam Legatorum distinguit 
in tres epochas, quarum primam a saeculo iv ad ix pro- 
trahit, alterum a saeeulo ix ad xv, tertiam a saeculo xv 
usque ad nos deducit. 

i . Prima periodus : Apocrisiarii et Vicarii Apostolici. 

2. Secunda periodus : Legati-r^ati et Legati ab Urbe missi. 

3. Tertia periodus : Legati a latere et Nuntii Aposlolici. 

1. Prima periodus : Apocrmarii et Vicarii apostolioi. 

I. Apocrisiarii seu Responsales apud aulam imperia- 
lem morabantur ut principibus responsa Pontificum et 
Pontificibus responsa principum patefacerent. De illo- 
rum origine et potestate agendum est. 

EOrum originem Hincmarus repetit a temporibus, qui- 
bus sedem imperii Gonstantinus transtulit. Ex epistolis 
S. Leonisconstat,illosessesseculo quintoantiquiores(i). 

Adpotestatemquodattinet, Apocrisiarii modo majori, 
modo minori auctoritate fulgentes, aliquando delegati 
erant ad disciplinam in provinciis instaurandam ; ipsi 
vero plerumque totius Ecclesife negotia non proseque- 
bantur^ nisi quatertus exequebantur mandata. 

Gum negotia tractarent prsesertim ad pacem Eccle- 

(1) Hincmari Opera, t. H, p. 206. — S. Leonis, epist. 111 ad Julia- 
num, 113 ad Marcianum. 

siae firmandain, controvertitur an habuerint stabilem 
aliquam jurisdictionem. « Rara non erat Apocrisiario- 
rum jurisdictio, ex Thomassini sententia (i). . . Ex eodem 
Thomassino, adeo tenuis et exigua non erat iilorum 
jurisdictio, cum eos delegatos referat, ad disciplinam 
in provinciis reintegrandam, ad servandam canonum 
custodiam, uno verbo, ad personam Papae repraesen- 
tandam (2) . » 

IL Veteres Vicarii apostolicL Ita dicti sunt nonnulli ci- 
vitatum spectabilium Episcopi, quibus Apostolica Sedes 
munus legationis stabilis committebat; qualis fuit Yica- 
riatus Thessalonicensis in Illyrico, Arelatensis in Gallia. 
Illorum institutio jam ab ineunte saeeulo v habita fuit 
tanquam antiqua Ecclesiae disciplina. 

Origine patefacta, superest ut videamus quali potes- 
tate stabiliter muniebantur. Jure legationis exercebant 
jurisdictionem supra vicinos Episcopos, v. g. faculta- 
tem visitandi Ecclesias, ordinandi Metropolitas, concilia 
convocandi, referendi ad Sanctam Sedem de statuEc- 
clesiarum, etjudieahdiplurimas causas. Ejusmodi lega- 
tio, quae initio extraordinaria fuerat, a Pontificibus re- 
novata, evasit ordinaria (3). 

2. Secunda periodus : Legati-nati et Legati missi (4) . 

I. Legati-natL — Eorum institutio vigebat praesertim 
a saeculo ix usque ad saeculum xv. Suffeeti sunt in lo- 
cum Vicariorum Apostolicorum, ex quibus originem 
suam duxerunt. Gum enim Romani Pontifices solerent 
Metropolitanos certae cujusdam sedis munere Legatorum 

< 1) Tfcomaesinus, Veius et Nova Ecclesia Disciplina, t. I, lifc. II. 

(2) Pii VI Responsio super nunciaturis apostolicis, cap. viii. 

(3) Boujx, de Curia romana % par* IV. 

(4) Decretalium lib. I, tit. 30, de Officio legati. 

decorare, factum est ut Vicariatus apostolicus ipsis Epi- 
scoporum sedibus perpetuo adnecteretur, atque adeo non 
amplius dignitas personalis, sed realis habita est. 

Itaque Legati nati dicuntur Episcopi qui Jilulo Eccle- 
siarum suarum sibi vindicant legationis dignitatem. 
Quam legationem habere censentur Episcopi Rhemen- 
sis, Bituricensis et Lugdunensis in Gallia; Cantua- 
riensis in Anglia ; in Germania Salisburgensis ; in Italia 
Pisanus ; in Hispania Toletanus. 

Nomine tantum a Vicariis Apostolicis differebant ; 
tamen facultates habuerunt paulo minores, et teneban- 
tur Legatis a latere missis cedere. ^quiparantur Pri- 
matibus, quibus a saeculo xv titulus sine potestate re- 
lictus est. 

II. Legaiimissi. — Jam antesseculum ix, pneter Vica- 
rios Apostolicos stabili jurisdictione munitos, Romani 
Pontifices etiam deputabant ad tempus Legatos extraor- 
dinarios, quoties id opportunum existimabant pro ne- 
gotiis majoris momenti componendis. Verum a s%cu1q 
undecimo frequentiores evaserunt istae legationes, eo 
quod Legatorum natorum jurisdictio angustis finibus 
coercita videretur, neque satis esset ad abusus temporis 
toliendos. 

Postea vero, sive quia Legati nati jurisdictione sua 
reclamantibus Episcopis abutebantur, sive quia Metro- 
politae illos aegre ferebant, sive quia aemulandi studium 
adversus indigenos legatos provincias invaserat, Aposto- 
lica Sedes iniit consilium mittendi viros exteros, nulli 
parti addictos, principibus gratos et ecclesiastica digni- 
tate fulgentes, eosque stabili potestate legationis mu- 
niendi. Simiii ratione apud catholicas auias et in urbibus 
principibus ordinarias nuntiaturas instituit (1). 

(1) Berardi, Commentaria in jus ecclesiasticum, 1. 1, dissert. 2. 
1. 15 

3. Tertia periaduB : Legati a latere et Nuntii Apostolici. 

A saeculo.xv ad nostram usque aetatem, jurisdictio 
gon competit nisi legatis missis, qui dividuntur in du- 
plicem speciem. 

I. Legatia latere designantur ex numero Cardinalium, 
qui Pontifici semperadhaerere videntur. Utipsius vicibus 
in aliquo gravi negotio fungantur, quasi ex latere Ponii- 
ficis procedunt. 

Dignitate et praerogativis supra caeteros Legatos emi— 
nent. Utuntur apostolicis insignibus; ad finem suae 
provinciae devenientes solemniter recipiendi sunt; eis 
praesentibus, suspensa manet potestas aliorum Legato- 
rum, Archiepiscopo crux non praefertur, Episcopus 
popuio non benedicit. Amplissima fruuntur auctoritate, 
quam describunt litterae apostolicae. 

Olim Ecclesia Legatis a latere frequentius utebatur. A 
tempore Goncilii Tridentini, rariores evaserunt hujus- 
modi legationes, tum quia forte causae earumdem non 
sunt ita frequentes, tum quia politicae potestates Cardi- 
nalibus legatis plurimas difficultates opponunt. Unde 
Sancta Sedes ab eis mittendis abstinet, nisi urgens causa 
publica postulet. 

II. Nuntii Apostoltci. — Nuntii sunt legati qui adstatus 
christianos stabili missione diriguntur, ut apud principes 
repraesentent Pontificiam auctoritatem. Expediunt ne- 
gotia occurrentia ; Ecclesiae Romanae jura tuentur , el 
Summum Pontificem de statu Ecclesiarum certiorem 
faciunt. 

Nunciaturae aliae sirnt primiordinis, d\\&$ecundiordinis. 
Primi ordinis sunt eae quae viam ad cardinalitiam digni- 
tatemimmediatesternunt; talis estnunciaturaHispaniae, 
Galliae, Austriae. Ali quibus committuntur nunciaturae 

secundi ordinis, eademfere negotia tractant, et dicuntur 
fnternuntii (\). 

Qu^stjo 2*. — Jcra Legatordm. 

i. Potestas communis omnibus Legatis. 

2. Jura Legati a latere. 

3. JuraNuntiorum. 

1. Potestas communis omnibus Legatis (2). 

I. Nomine Pontificis exercent potestatem ordinariam 
in provincias sibi commissas. Ratio est, quia cbaractere 
repraesentativo gaudent, ad instar Praesidum quibus olim 
Romani certas provincias moderandas committebant. 

Proinde possunt edere statuta, quae perpetuam vim 
habeant. Neque ipsorum officium expirat morte Ponti- 
ficis, a quo mittuntur. 

II. Munus Legatorum est quidem invigilare in provin- 
ciam, Ecclesias in reverentia et obedientia erga Sedem 
Apostolicam continere, juris ecclesiastici observantiam 
promovere, abusus et excessus corrigere, vel etiam, si 
quid facultates ipsorum excedat, relationes de statu Ec- 
clesiarum scribere. Verum ad illos spectat, praeter vigi- 
lantiam, jurisdictio moraliter univwsalis. 

In provincia sibi commissa regulariter possunt, ex vi 
muneris sui, quod potest Ordinarius in sua Ecclesia, 
exceptis iis quae vel Summo Pontifici vel Episcopo reser- 
vantur ; v. g. Legati jam non judicant in primainstantia 
quam Goncilium Tridentinum Episcopis reservavit. 

III. Potestas Legati plurimum pendet a voluntate Pon- 
tificis illum mittentis, eo fere modo quo potestas Vicarii 

(1) Devoti, lnstitutionum canonicarum lib. I, tit. m. 

(2) Decretalium lib. I, tit. xxx, de Officio legati. 

generalis pendet a voluntate Episcopi eum constituentis. 
Proinde Summus Pontifex potest hanc jurisdictionem 
extendere vel restringere. 

2. Jura Legatorum a latere (1). 

I. Ex Decretalibus, Legatis a latere competunt plurinaa 
jura. 

1. Ipsis praesentibus, aliorum legatorum jurisdictio 
conquiescit. Ratio est, quia Cardinalis legatus, cum a 
latere Summi Pontificis sit assumptus, propinquius re- 
praesentat Pontificem. 

2. Jurisdictionem ordinariam habent in exemptos et 
Sedi Apostolicae immediate subjectos, exceptis casibus 
Pontifici specialiler reservatis. 

8. A die egressus sui ex Urbe usque ad dmm reditus 
in Urbem, possunt absolvere ab excommunicatione quae 
incurritur ob percussionem clericorum. 

4. Habent potestatem ordinariam, concurrentem cum 
ordinariis collatoribus, conferendi beneficia. Attamen 
hsec regula generalis multas patitur exceptiones. 

II. Hodie ad dignoscendam uniuscujusque Legati a 
latere potestatem, attendendae sunt Litterae Apostolicse 
in quibus facultates ipsis concessae exprimuntur. 

3. Jura Nuntiorum (2). 

I. Eorum potestas potissimum desumenda est ex litte- 
ris Apostolicis, quibus instruuntur; nam jure communi 
Nuntius aliam potestatem non habet, quam quodjpro- 
vinciae suae sit Ordinarius. 

Imo haec potestas multo restrictior est in hujusmodi 

(1) Schmalzgrueber, Jus ecclesiasticum, lib. I, tit. xxx. 

(2) Id., ibid. 

Legatis, quam in Legatis a latere. Etenim 1. Nuntii, vi 
legaiionis suse, non habent potestatem conferendi bene- 
ficia, nisi hoc ipsis specialiter sit concessum. 

2. Eorum jurisdictio in exemptos se non extendit. Inde 
infertur exemptos, nisi velint, compelli non posse, ut 
coram praedictis Legatis litigent. 

3. Etsi absolverepossint ab excommunicatione canonis 
ob pereussionem clericorum, hanc tamen potestatem 
Nuntius extra provinciam exercere nequit. 

IX. Quidam Nuntiimittuntur cumpotestate Legati a latere. 
Vi hujus clausur® majprem potestatem ultra cseteros 
Nuntios non habent, nisi quantum ipsis a Pontifice spe- 
ciali mandato concessum est. 

§ 3. — De Praelatis inferioribus. 

i . Vicarii Apostolici. 

2. Praelati Regulares et Abbates. 

Qu^stio 1*. — De Vicarhs Apostolicis (1). 

Juxta disciplinam vigentem, Vicarius Apostolicus di- 
citur Praelatus a Sede Apostolica deputatus, ut alicujus 
regionis spirituale regimen, nomine Summi Pontificis, 
suscipiat. 

Discrimen existit inter illos et Episcopos dioecesanos. 
Cum Episcopatus fuerit a Christo institutus, Summus 
Pontifex Ecclesiam non gubernat sine Episcopis : ex re- 
gula generali, Ecciesiae particulares ab Episcopis dicece- 
sanis proprio nomine reguntur. Attamen nonnullarum 
Ecclesiarum regimencommittitur ei, qui non est proprius 
earum Episcopus. 

(1) Andreucci, de Vicario apostolico (Hierarchia ecclesiastica, t. 1). 
— Bouix, de Curia romana, pars IV. 

Jamvero Praelatus dicitur ille clericus qui jurisdictio- 
nem episcopalem vel quasi episcopalem in foro externo 
exercet. Itaque omnis Episcopus est Praelatus ; sed Prae- 
latus inferior non est Episcopus. 

4. Vicarii Apostolici apud missiones. 
2. Vicarii Apostolici apud dioeceses. 

1. Vicarii Apostolicl apud missiones (1). 

Vicarii Apostolici regionum quae more missionum 
reguntur, diiferunt a Vicariis Apostolicis regionum in 
quibus extat ordinaria Hierarchia. 

I. Missionibus praeficiuntur Vicarii Apostolici et Prce- 
fecti Apostolici. 

Vicarii Apostolici proprie dicti solent episcopali cha- 
ractere insigniri, et simul promoveri ad titulum cujus- 
dam antiquae Ecclesiae inpartibus infidelium. 

Prcefecti Apastolici sunt presbyteri. Quamvis a Vicariis 
Apostolicis ditferant ordine, tamenad eos referri possunt 
quatenus apud colonias administrationi rerum sacra- 
rum praesident. Facultates paulo minores ipsis conce- 
duntur. 

II. Ad potestatem eorum quod attinet, tripiex quaestio 
solvenda est : i. Quomodo constitui soleant; 2. Qualis 
sit illorum auctoritas; 3. Ad quem jurisdictio transeat, 
defuncto Vicario Apostolico. 

Duplici modo constituuntur. Si promovendus praesens 
sit Romae vel in Italia, vel si Romae adsint duo viri qui 
de ipso testimonium ferre possint, tunc fit processus 
informativus super qualitatibus personce. Si etiam testes 
deficiant, sufficiens habetur judicium S. Gongregationis 

(1) Benedicti XIV Const. Apostolicum. — De Synodo di&cesana, 
lib. II, cap. x. 

de Propaganda Fide> quse illum a Summo Pontifice eli- 
gendum consulet (1). 

Omnimoda pastoralis auctoritas Vicariis Apostolicis 
communicatur. Praeteream potestatemordinariamquam 
habet Episcopus in sua dioecesi, Apostolica Sedes ipsis 
alias facultates necessarias elargitur (2). 

Omnibus Vicariis Apostolicis mandatum est, ut depu- 
tent Vicarium generalem, qui, eveniente illorum obitu, 
tamquam Apostolicae Sedis delegatus, teneatur assumere 
regimen Apostolici Vicariatus, usque ad captam posses- 
sionem a novo Vicario Apostolico (3). 

2 . Vicarii Apostolici apud dioeceses (4) . 

In regionibus in quibus extat ordinaria Hierarchia, 
Vicarii Apostolici deputantur ad regendam dioecesim 
vel sede vacante vel sede plena. 

I. Ad dioecesim regendam, sede vacante, Vicarius Apo- 
stolicus deputatur in multiplici casu ; v. g. si Episcopus 
mortuus sit morte violenta ; si sedes diu vacatura prae- 
videatur ; generatim si causa gravis id.suadeat. Mittitur 
a Summo Pontifice cum Brevi, vel a Gongregatione 
Fpiscoporum et Regularium cum litteris ejusdem. 

Ipsi competit juri&dictio quam habet Vicarius capitu- 
laris sede vacante, id est, ordinaria Episcopi defuncti 
jurisdictio. Praeterea illi concedi solent ali» facullates 
quas dcscribunt litterse Apostolicse. 

II. Ad dioecesim regendam, sede plena, deputatur 
Administrator Apostolicus, quando Episcopus gravi ra- 

(1) Benedicti XIV Const. Gravissimwn. 

(2) Id., ibid. 

(3) Const. Ex sublimi. 

(4) Bouix, de Curia romana, pars IV, cap. m. — Benedictus XIV, 
de Synodo, lib. II, cap. x. 

tione impeditur quominus proprium gregem per semet- 
ipsum pascere valeat, sive sine vitio inhabilis agnoscatur, 
sive propter culpam ab administratione dioecesis remo- 
veri debeat. 

Jurisdictionis exercitium spectat ad Vicarium Apo- 
stolicum, siquidem Episcopus removetur ab omnijuris- 
dictione et dioecesis administratione. 

QUASTIO 2*. — DE PRjELATIS REGULARIBOS ET ABBATIBUS. 

i . Variae illorum species. 
2. Eorum potestas. 

1. Variae illorum species (1). 

Ejusmodi Praelati Episcopis inferiores duplici modo 
considerantur vel ratione personarum, vel ratione 
exemptionis. 

I. Ratione personarum, isti Praelati sunt alii regulares, 
alii saeculares. 

1. Prcelati regulares. Abbaspatrem significat; proinde 
Abbatis nomine optime exprimitur is qui monasterio 
prseest. Jamvero monasteriorum superiores sunt multi- 
plicis generis : generales toti alicui religioso ordini prae- 
sunt; provinciales nionasteriis provincise praeficiuntur; 
superiores locales uni tantum monasterio invigilant. 

2. Abbates sceeulares sunt illi qui babent beneficia ec- 
clesiastica cum titulo Abbatise. Distinguitur multiplex 
eorum gradus : aliis competit jurisdictio; alii digni- 
tatem abbatialem habent sine jurisdictione; alii dicun- 
tur abbates commendatarii quia ipsis confertur Abbatise 
beneficium sine officio. 

(i) Ferraris, Prompta Bibliotheca canonica. — Benedictas XIV, de 
Synodo, lib. II, cap. xi. 

II. Ratione exemptionis, tres distinguimus illorum spe- 
cies. 

i . Primum genus est eorum, qui certo generi perso- 
narum intra septa alicujus Ecclesiae vel monasterii 
praeficiuntur. Ejusmodi sunt Abbates regulares vel sae- 
culares Romano Pontifici immediate obnoxii ; eam ju- 
risdictionem in clerum sive regularem sive saecularem 
exercent, quam a regulis Ordinis aut apostolicis privi- 
legiis consecuti sunt. 

2. Medium genus eorum est, qui dicuntur Prcelati in 
dicecesi, quatenus jurisdictione activa prsesident clero et 
populo alicujus loci. Verum iste locus in dioecesi alte- 
rius Episcopi continetur; propterea territorium ab ea 
separatum non habent. 

3. Nobilissimum genus eorum est, qui nullius (dioece- 
sis) dicuntur : habent enim separatam quasi dioecesim 
cujus sunt Ordinarii. 

2. Eorum potestas (1). 

I. Prselatis Regularibus competit duplex potestas, al- 
tera dominativa, altera jurisdictionis. 

Potestas dominativa, qualem habet pater in filium, 
dominus in servum, est jus imperandi subditis regulari- 
bus ea quse sunt conformia regulis Instituti quod pro- 
fitentur. Oritur radicaliter ex voto obedientiae. 

Potestas jurisdictionis ab Ecclesia confertur. A potes- 
tate dominativa differt, quatenus est spiritualis et pu- 
bliea. 

II. Abbatibus exemptis competit jurisdictio quasi 
episcopalis, siquidem constituunt propriam quasi dioe- 
cesim et Ordinariis annumerantur. Attamen nonpossunt 

(1) Catalani, Poniificale Romanum commentariis illustratum % t. I, 
tit. xv. 

15. 

synodum convocare, neque concursum ad parochiales 
ecclesias indicere, neque clericis ssecularibus litteras 
dimissorias concedere. 

III. Quamvis episcopali charactere non sint insigniti, 
tamen dignitatem episcopalem etiam ratione ordinis 
imitantur. Nimirum multi Praelati regulares, qui sunt in 
sacerdotio et solemnem ab Episcopo benedictionem ac- 
ceperunt, suis subditis regularibus minores ordines con- 
ferunt, benedicunt solemniter, gestant insignia episco- 
palia (i). 

CAPUT II 

De Eplseopo et ejns adjntoribns. 

Art. I. De Episcopo. 

Abt. H. De adjutoribus Episcopi. 

ARTICULUS I 

DE EPISCOPO. 

Prooemium. — Dignitas episcopalis in genere (2). 

Episcopi (Principes, Praesules, Pontifices, Summi Sa- 
cerdotes, Dioecesani, Ordinarii, Pastores) sunt antistites 
ecclesiastici qui, sacerdotii plenitudinem obtinentes, in 
locum Apostolorum succedunt, et regimen Ecclesiae 
participant sive quatenu6 una cum Pontifice Romano do- 
centem seu regentem Ecclesiam efficiunt, sive quatemis 
singulis dioecesibus sub Pontifice praeficiuntur munere 
ordinario. Definitio explicatur : 

(1) Benedicti XIV Const. Apostolicce. — Const. Inter multa. 

2) Ballerini, de Potestate eeclesiastica^ cap. i.~ Zaccaria, Antife- 
bronius vindicatus, pars 1, dissert. 11.— Berardi, Commentaria in jus 
ecclesiasticum, t. I, dissert. 4. — Boaix, de Episcopo, t. I, pars I. 

Dicitur 1° Antistites ecclesiastici. — Episcopi nun- 
cupantur etiam principes, prcesules ratione stabilis 
magistraturse quam gerunt; pontifices y summi sacerdo- 
tes ratione ordinis quo presbyteris praecellunt ; dicecesani 9 
ordinariij pastores ratione Ecclesiae seu dioecesis quam 
regunt munere ordinario et vere pastorali. 

His nominibus merito vocantur ; etenim principem in 
Ecclesia locum tenent. Declarat Tridentina Synodus 
« Episcopos, qui in Apostoloruiii locum successerunt, 
ad hierarchicum ordinem praecipue pertinere, et positos 
a Spiritu Sancto regere Ecclesiam Dei, eosque presbyte- 
ris superiores ess« (1). » 

Dicitur 2° Sacerdotii plenitudinem obtinentes. — Duplex 
distinguitur sacerdotium, aliud inferius quod presbyte- 
ratus appellatur; aliud vero quod passim vocatur sum- 
mum sacerdotium, et hoc est Episcopatus. Presbyteratus 
est ordo quo tribuitur potestas consecrandi corpus 
Ghristi, et aptitudo ad remittenda peccata. Episcopatus 
autem est ordo supremus quo datur presbytero potestas 
ordinandi ac coniirmandi, et destinatio ad regendum 
Ecclesiam ipsi committendam. 

Dicitur 3° In locum Apostolorum succedunt in genere, 
non vero singuli in integram Apostolatus potestatem. 
Equidem corpus episcopale collegio apostolico succedit, 
cum Episcopi simul cum Summo Pontifice Ecclesiam 
regentem efficiunt, sicutcollegiumapostolicum Petro et 
Apostolis velut capite et membris coalescit. Verum ali- 
ter dicendum est de singulis Episcopis, qui Apostolis 
succedunt quatenus Apostolorum episcopatus ad alios 
propagatus est (2). Etenim Apostoli, praeter singularia 
dona, v. g. miraculorurn, infallibilitatis, amplissimam 

(1) Concilium Tridentinum, sess. XXIII, cap. iv. 

(2) Zallinger, Jus ecclesiasticum publicum, cap. iv. 

acceperunt a Christo potestatem quae dividitur in Apo- 
stolatum, saeerdotium et Episcopatum. 

Ad Apostolatum pertinet potestas ubique fundandi Ec- 
clesias, etEpiscopos constituendi. Haec autem potestas, 
ordinaria in Petro cui succedit summus Pontifex, fuit 
personalis et extraordinaria in caeteris Apostolis, qui 
sub isto respectu singulatim successores non habuerunt. 
^acerdotii potestas quae in conficiendo sacrificio et 
remittendis peccatis potissimum versatur, successores 
habuit presbyteros. (Gonc. Trid., sess. xm, cap. i.) 

Auctoritas Episcopatus totam ordinis potestatem com- 
plectebatur, et simul facultatem regendi particulares 
Ecclesias. In hanc potestatem Episcopi succedunt. 

Dicitur 4 9 Regimen Ecclesice participant eatenus, qua- 
tenus sunt Apostolorum successores ; atqui duplici modo 
Apostolis successerunt, nempe collegialiter et singula- 
tim. Igitur dupliciter fiunt participes regiminis Eccle- 
siae, sive quia sunt membra corporis episcopalis, a quo 
Ecclesia universalis gubernatur, sive quia Ghristus vo- 
luit ut Ecclesiae particulares regulariter Episcopis com- 
mitterentur regendae. 

Dicitur 5° Una cum Pontifice Romano Ecclesiam docen- 
tem seu regentem efficiunt. — Christus enim, cuin Petro 
et Apostolis contulit potestatem regendi Ecclesiam, eo 
ipso instituit perpetuitatem et unionem Primatus et 
Episcopatus. Equidem Romanus Pontifex est rector su- 
premus, sed illius primatus non excludit Episcopos tan- 
quam fratres et Apostolorum successores. Corpus vero 
episcopale includit successorem Petri tanquam caput 
Ecclesise et centrum unitatis. Igitur Episcopi, sive in 
conciliis congregati, sive in suis ecclesiis residentes, 
semper efformant cum Pontifice Romano unum corpus 
morale, quo reprsesentatur universa Ecclesia. 

Dicitur 6° Singulis dicecesibus sub Pontifice' prafi- 



PARS SPECIAUS. 265- 

ciuntur munere ordinario. — Cum singuli Episcopi Apo- 
stolis succedant quatenus destinantur ad regendas Eccle- 
sias particulares ; cum munus episcopale non habeat 
jure divino certam determinationem, nequein territorio 
vel personis subdendis, neque in jurisdictionis actibus, 
tria sequuntur : 

Primum : quemadmodum Apostoli Episcopos consti- 
tuerunt uni loco addictos et capiti Ecclesiae subjectos, 
ita nunc potestas singulorum Episcoporum coercetur 
intra fines dia3cesis, ad quam auctoritate summi Ponti- 
ficis missi sunt. 

Secundum : in finem unitatis potestas ipsorum subor- 
dinatur capiti Ecclesiae, quod moderatur illius exerci- 
tium. De fide est, Episcopos subesse decretis R. Pontifi- 
cum et Conciliorum, eorumque jurisdictionem intra 
quosdam limites contineri posse. Revera circumscribi- 
tur : 4° Ratione personarum ; licet generatim compre- 
hendat omnes qui sunt in dioBcesi, quidam tamen ac po- 
tissimum regulares ex auctoritate S. Sedis ab ea in 
pluribus eximuntur. 2° Ratione rerum, siquidem res- 
tringitur tum legibus Ecclesiae generalibus contra 
quas nihil statuere potestEpiscopus, tum causis majori- 
bus quae apud Sedem Apostolicam tractandae sunt, tum 
reservationibus. 

Tertium ;hac subjectione salva, Episcopi dioecesibus 
praeficiuntur cum potestate docendi, sanctificandi'et re« 
gendi. Merito dicuntur fidei custodes et judices, pasto- 
res ordinarii, legislatores ; illorum tamen judicia noh 
sunt irreformabilia, nam Episcopi dioecesani vocan- 
turad partem sollicitudinis, non ad plenitudinem potes- 
tatis. 

Haec omnia constant. Superest ut sermonem institua- 
mus de modo quo Episcopatus dioecesanus suscipiatur 
etexerceatur. Igiturduplex erit paragraphus. 

§ 1. De institutione Episcopi. 
§ 2. De illius juribus et officiis. 



§ 1 . — De institutione Episcopi. 

Ubi de juribus Summi Pontificis dicimus, evincitur 
Episcopos dioBcesanos R. Pontificis auctoritate imme- 
diata, vel mediata, implicita vel explicita recte institui. 
Exploratoprincipio,investiganda estEcclesise disciplina 
circa istius juris exercitium. 

Institutio Episcoporum triplici actu perficitur, vide- 
licetelectione,confirmatione, consecratione. Personam 
designatelectio. Electusjurisdictionemconsequitur per 
confirmationem seu missionem. Gonsecratione confer- 
tur potestas ordinis. 

Electionis forma varia fuit et ab Ecclesia determina- 
tur. Verurn consecratio et confirmatio a potestate spi- 
rituali omnino pendent. 

Qilestio i». De electione. 
Qujestio 2*. De confirmatione. 
Qujsstio 3*. De consecratione. 

Quastio 1«. — Db blectione. 

Electioin genere est canonica vocatio personae idonese 
ad ecclesiasticam dignitatem. Haec electio late sumpta 
includit electionem proprie dictam, liberam superioris 
collationem, nominationem. 

Electio proprie dicta definitur : Personae idoneae vo- 
catio ad praelaturam vacantem, facta suffragiis per plu- 
res electores, a superiore confirmanda. 

I. Electores. • 

II. Regul» electionis. 

I. — De electoHbus. 



Animadvertendum est : 1° jus eligendi magistratus, 
nisi in ipsa societatis constitutione aliud statutum fuerit, 
persejus esse potestatis supremae. Unde sequiturEpi- 
scoporum electionem, nisi demonstretur Ghristum ali- 
ter statuisse, per se ad Romanum Pontificem pertinere. 

2° Licet jus eligendi Episcopos per se ad Romanum 
Pontificem pertineat, nihilominus ejus lege vel con- 
sensu potui&se ad alios recte deferri; quod enim alicujus 
lege vel consensufit, ejusdem innititur auctoritati. 

His prsemissis, referemus jus antiquum, jus Decreta- 
liumetjus novissimum de Episcoporum elcctionibus. 

1. Vetus disciplina. 

J. In ipsis Ecclesi® exordiis, Episcopi ab Apostolis 
«onstituti sunt. Apostolis defunctis, tantum Petri suc- 
cessores RomaniPontifices Episcopos instittiere potuerunt 
eodem jurequo Petrus ipse constituerat. Etenim hsec 
potestas, quae in Apostolis erat extraordinaria, cum 
ipsis interiit ; verum est ordinaria in Pontificibus ro- 
manis, cum Petri primatus sit perpetuus. 

Facta divisione provinciarum ecclesiasticarum, Epi- 
scoporum electiones, ut res commodius expediretur, ab 
Episcopis provinciae, clero suffragante et populo prae- 
sente celebrari coeperunt. Haec disciplina nihil detrahe- 
bat de jure R. Pontificum, sive quia gradus Metropoli- 
tarum a Sede Apostolica derivatur, sive quia R. Pontifices 
condebant leges quibus electiones dirigebantur, et lites 
de iisdem ortas judicabant. Proinde multiplici modo et 
indesinenter exercebant ea in re suum primatum. 

II. Si qua^pars ab antiquis monumentis populotribui 
videatur in electionibus episcopalibus , id ita intelli- 



268 EXPOSITIO JfETHODICA JURIS CANONICI. 

gendum est : populus ad eligendos Episcopos concurre- 
bat postulatione et bonae vitae testimoniis. Nimirum 
apud plebem christianam erat facultas eum proponendi 
quem muneri episcopali aptiorem, vel sibi acceptiorem 
aestimaret. Testimonia populi vincebat auctoritate suf- 
fragium cleri, qui novam personae designationem pro- 
vocare poterat. Utrique eminebat potestas Episcoporum 
provinciae synodice collectorum, votacleri et populi au- 
dientium, librantium, nunc probantium, nunc impro- 
bantium ; ipsi concludebant electionem a Metropolita 
confirmandam. — Jamvero aliud est eligere, aliud pos- 
tulare et testimonium reddere. Neque enim qui bonum 
testimonium pro aliquo reddit, vel eum eligi petit, 
eidem verum jus ad dignitatem obtinendam tribuit ; sed 
tantum laudantis vel obsecrantis personam gerit. Contra 
dicendum est de iis qui eligunt ; qui enim eligit, cano- 
nicevocatad dignitatem. Proinde populo nunquam tri- 
butum fuit jus electionis proprie dictse, sed tantum ei 
concessa est interdum facultas postulandi, aut testimo- 
nium ferendi. 

Aliqui contendunt suam populo partem in electioni- 
bus tribuendam esse jure divino ; injuriam plebi fuisse 
factam, dum eo jure privata est ; potestatem civilem 
nomine populi jus eligendi Episcopos merito sibi vin- 
dicare. Verum jus illud divinum non extitit. Etenim 
1° probari nequit neque Scriptura, n$que traditione; 
sunt quidem exempla, nuilum asseritur Ghristi praecep- 
tum. 2° Si jus divinum extitisset, saltem initio Ecclesi» 
semper et ubique servatum esset ; atqui constat ex his- 
toria christianam plebem in electionibus interdum ad- 
missam, interdum rejectam fuisse. 
# Nonigiturjuredivino, sed indulgentia Ecclesi® suf- 
fragium populi adhibitum est, tum ut arcerentur indigni 
et optimi vulgoprobati eligerentur, tum ne invito populo 

daretur Episcopus. Haec forma electionis per octo fere 
saecula obtinuit. Populus 1 jure meritoque fuit exclusus, 
cum ejus praesentia perniciosa evasit ob factiones et tu- 
multus. 

2. Jus Decretaliura. 

I. Cum oppositas in partes raperetur populus, et con- 
tentionibus turbaretur Ecclesia, jus eligendi modera- 
tum est interventu magistratuum et regum, quo multo 
detractum fuit electionum libertati. Goncilium gene- 
rale vni, Constantinopoli habitum, in integrum fere re- 
stituit ecclesiasticam libertatem, dum laicos in Oriente 
primum ab electionibus amovit; apud Grsecos jus eli- 
gendi sine populo in Episcopis remansit. 

II. Interea in Occidente multi principes se in elec- 
tionibus immiscebant; eousque processerunt utnullam 
permitterent electionem quae prius suo assensu non 
fuisset comprobata. Cum enim amplis possessionibus 
auxissent Episcopatus, eaque ratione vacantia bona ad- 
ministrarent, ideo ab ipsis postulanda erat possessio. 
Circa saeculi ix dimidium inolevit usu$ investiturarum ; 
quae quidem investiturae primum post electionem cano- 
nicam ritu minime damnando concedebantur. Hinc 
vero principes iterum, in Germania prsesertim, occasio- 
nem arripuerunt sedes episcopales distribuendi, atque 
concedendi investituram solemni traditione annuli et 
baculi pastoralis, quibus potestasspiritualisexprimitur. 

Exarsit inde medio ®vo celeberrima inter sacerdotium 
etimperiumlucta. RomanisPontificibus pravamejusmodi 
consuetudinem reprobantibus et summa vi adversus ip- 
samobnitentibus, generaleconcilium Lateranenselinves- 
tituras abolevit. Recuperatam electionum libertatem 
Ecclesia exjercendam transmisit cathedralibus capitulis, 
quasi personam clericorum et fidelium sustinentibus. 

flanc formam electionis communem aliquandiu fuisse 
constat ex toto Decretalium titulo, qui est de Elec- 
tione. 

3. Jus novissimum. 

Ex disciplina nunc vigente, triplici modo fit designa- 
tio personae ad Episcopatum promovendse: Episcopos 
nempe vel Summus Pontifex libera collatione constituit, 
vel capitula eligunt electione proprie dicta, vel princi- 
pes nominant. 

I. Libera collatio Pontifici Romano reservata. — Electio- 
nes paulatim sublatae sunt, Episcopatuum collationibus 
ad S. Sedem revocatis, suadentibus vel cogentibus 
variis rationibus, v. g. abusu potestatis optimatum, dis- 
sentionibus capitulorum. Gum remedium adbibendum 
«sset, S. Pontifices sibi reservarunt Episcoporum elec- 
tiones ut Ecclesi® consulerent, dissidia tollerent, 
favorem arcerent, et haberetur sola ratio meritorum. 

Neque Pontifices aliquid de jure alieno usurparunt, 
sed potius repetiere jus suum, quod Ecclesiae sollicitudo 
repetere cogebat. Nam initio jus constituendi Episcopos 
proprium erat H. Pontificum, qui deinde potestatem 
eligendi concesserunt exercendam synodis provincia- 
Hbus, et postea capitulis. Gum electores sibi concessa 
facultate abuterentur et leges observandas despicerent, 
cum in electionibus ambitio, simonia, studia partium 
dominarentur, consequens erat ut creatio Episcoporum 
ad eum jure devolutionis rediret in quo jus eligendi 
semper haeserat, et a quo potestas omnis in inferiores 
derivata fuerat. Ubi jus ad superiorem devolvitur, ille 
non usurpat in inferiorem, sed solus exercet auctorita- 
tem, quam semper habuit. 

II. Jus eligendi quibusdam capitulis restitutum. — Pri- 
mum Glemens V Sedi Apostolicae reservavit Ecclesias 

quarum Episcopi decedunt in curia romana. Benedic- 
tus XII alias reservationes induxit. Demum post editas 
regulas Cancellarise generatira reservata est R. Pontifici 
collatio omnium Ecclesiarum cathedralium. Verum 
cum eam rem capitula et reges segre ferrent, bono pacis 
factum est, ut Indultis vel Goncordatis electiones Epi- 
scoporum aliquibus capitulis, v. g. Germaniae restitue- 
rentur, et etiam catbolicis regibus privilegium nomi- 
nandi Episcopos pro quibusdam vel omnibus Ecclesiis 
tribueretur, ea tamen lege ut electiones seu nomina- 
tiones a S. Pontifice confirmarentur. 

III. Nominatioregia. — Operae pretium est istius privi- 
legii originem, rationem et limites noscere. 

Jus nominandi Episcopos non exercetur a guberniis 
nomine populi fidelis, qui nunquam habuit ex jure di- 
vino facultatem eligendi Episcopos ; neque vi potestatis 
civilis, cum Ecclesia sit independens. Nominatio regia ex 
recenti liberalitateEcclesiae consistit ; non est in se mala, 
quamvis aliquando noxia fieri possit. 

Hsec nominatio est quoddam genus electionis, qua- 
tenus rex, velut Ecclesiae defensor et populi caput, seu 
velut persona media inter clerum et laicos, utrumque 
ordinem in negotio electionis repraesentat, Ecclesia con- 
cedente. 

Principes in Episcopis nominandis viros deligere 
debent sanctitate et scientia spectatissimos, aut saltem 
iis dotibus ornatos, quas canones et concordata postu- 
laverint ; secus enim R. Pontifex praesentationem, non 
admittit. 

II. — De regnlis electionis. 

Electio Episcoporum canonica esse debet, ut vim 
habeat. Illius regulae spectant tum qualitates eligen- 
dorum, tum formam electoribus praescriptam. 

I. Dotes eligendorum. — In promovendis ad Episcopatum 
exiguntur : 1° ffitas matura, nempe annus trigesimus 
completus. — 2* Vita commendabilis, scilicet integritas 
fidei, morum gravitas, prudentia et probatio in func- 
tionibus ecclesiasticis. Excluduntur ab Episcopatu irre- 
gulares, criminosi, censuris impediti. — 3° Scientia et 
laurea Theojogiae ve\ Juris canonici, aut piiblicum testi- 
monium quo eligendus ad alios docendos idoneus osten- 
datur. — 4° Legitimi natales. — 5° Adeptio sacrorum 
ordinum, saltem a sex mensibus. 

II. Forma electtonis proprie dictse statuta est respectu 
habito sive ad tempus sive ad numerum eligentium, sive 
ad modum eligendi : 

Tempus definitum : Episcoporum electio capitularis 
intra tres menses absolvitur. Si capitulum neglexerit, 
electio devolvitur ad superiorem. 

Numerus eligentium constat ex iis canonicis qui de- 
bent, volunt et possunt interesse. 

Modus eligendi : tribus modis electio fieri potest, vel 
per inspirationem, vel per compromissum, vel per scru- 
tinium. Electio per scrutinium illa est quae perficitur per 
secretam, diligentem et ordinatam collectionem scffra- 
giorum circa eum, in quem major et sanior pars capituli 
consentit. 

Electione celebrata, requiritur electi consensus, infra 
mensem exhibendus. 

III. Postulatio. — PraBter electionem illrus quidotibas* 
sit prseditus, datur quandoque postulatio, id est, petitio 
collegii eligentis, ad R. Pontificem directa, ut pro uti- 
litate Ecclesiae, aliquem ex indulgentia in Episcopum 
assumat, qui propter impedimentum canonicum, in quo 
tamen superior dispensare possit et soleat, eligi ne- 
quit. 

In eo differt ab electione, quod gratiae innitatur, illa 

vero det jus ad rem. ln caeteris eadem fere est utrius- 
que ratio, siquidem postulatio est peculiare genus elec- 
tionis. 

QlLESTIO 2*. — De electi confirmatione. 

• 

Confirmatio est decretum legitimi et competentis su- 
perioris, quo electus vel nominatus probatur et pastor 
Ecclesise vacantis constituitur. 

L Ejus necessitas. — Confirmationis necessitas ex eo 
deducitur, quod sicut consecratione potestas ordinis, 
ita confirmatione jurisdictio confertur. Jam vero de fide 
est, eos qui ecclesiastica et canonica potestate nec ordi- 
natinec missi sunt, legitimos ministros non esse (Concil. 
Trid., sess. xu, de Ordine, can. 7). 

Electus, nondum confirmatus, administrationem dio3- 
cesis nullo titulo suscipere potest (Goncil. Lugd . n) . Hanc 
gravissimam legem offenderunt principes qui v. g. in 
Gailia (1682, 1810) et Hispania (1841) inregimen Eccle- 
siarum, sub titulo vicariorum capitularium, Episcopos 
nominatos ingerere conabantur, quibus Sancta Sedes 
institutionem denegabat. Quam intrusionem merito im- 
probarunt Summi Pontifices ; etenim fraus legi fieret, 
connivente capitulo, si nominatus ad Episcopatum eli- 
geretur in vicarium capitularem. 

II . Jus vetus et novum de superiore confirmante. 

De fide est Episcopos, qui auctoriiate Romani Ponti- 
ficis assumuntur, esse legitimos (Conc. Trid. , ses- 
sione xxuf, can. 8). Igitur ad primatum spectat potestas 
confirmandi Episcopos. 

Ad praxim Ecclesise quod attinet, olim R. Pontifices 
non semper immediate exercebant banc potestatem. 
Ipsis assentientibus, a superiore immediato, nempe a 
Metropolita, Episcopi confirmabantur. 

Yerum, cum electionis jure, ad Romanos Pontifices 

devolvi coepit Episcoporum confirmatio, quam exinde 
sibi reservatam esse voluerunt. Et merito quidem : uti- 
litas Ecclesiae postulat ut res jam non pendeat a Metro- 
politis; qua enim ratione possent isti vel ambitiosis 
precibus, vel guberniorum imperiis, vel populorum 
violentiis obsistere? Hsec conferendae jurisdictionis po- 
testas/illuc reversa unde discesserat, unice residet apud 
Sedem Apostolicam. 

III. Modus confirmandi. — Non proceditur ad confir- 
mationem, nisi prius instituta inquisitione de forma 
electionis et de meritis electi. 

Episcopi Italise coram Summo Pontifice improvisum 
examen subeunt. Extra curiam romanam, processus 
informativus curante Nuntio Apostolico vel alio depu- 
tato conficitur. Romae res denuo examinatur, et in con- 
sistorio Gardinalis causae relator suam sententiam ex- 
primit ; quod dicitur praeconizatio. In altero consistorio 
postulat ut Pontifex, de qualitatibus electi certior fac- 
tus, illum promoveat ad Episcopatum. Demum, consul- 
tis Cardinalibus, a Pontifice decretum confirmationis 
profertur. 

Quamvis Episcopus nondum consecratus possit ea 
omnia peragere quae sunt jurisdictionis, tamen cautum 
est ut Episcopus confirmatus jurisdictionem non exer- 
ceat, nisi litteras pontificias seu Bullam confirmationis 
jam acceperit et Gapitulo exhibuerit (1) ; ideoque di- 
cuntur Episcopi possessionem assumere. 

Qdabstio 3». — - De Episcopi consecratione. 

Spirituale vinculum, quo Episcopus cum sua Ecclesia 
devincitur, illustrat Innocentius III elegante allegoria 

(1) Decretalis Injuncte (Extray. Comm. 1 de Electione). 

foederis conjugalis, « quod in electione initiatum, ra- 
tum in confirmatione et in consecratione intelligitur 
consummatum (1). » Vi consecrationis,Episcopusaccipit 
plenam ordinis potestatem quae semel collata non amit- 
titur. 

I. Regulceconsecrationis TespiciixntconsecraXor^m, tem- 
pus et locum, ritus adhibendos. 

Consecrator. — Ex antiquo usu , ad consecrationem 
requiruntur tres Episcopi quorum unus dicitur conse- 
crator, reliqui duo assistentes. Unus tamen sufficit, ex 
dispensatione Pontificis, pro remotis regionibus con- 
cessa. 

Olim Episcopum Metropolita consecrabat. Juxta ho- 
diernam Ecclesise disciplinam, vel ab ipso Pontifice vel 
ejus mandato fiunt Episcoporum consecrationes. Epi- 
scopi qui extra Urbem consecrantur, suo arbitrio Episco- 
pum eligunt, cui datur mandatum apostolicum. 

Tempuset locus. — Episcopus confirmatus intra tres 
menses consecrationem suscipere tenetur, alioquin per- 
ceptos fructus amittit, suam dignitatem amissurus, si ad 
tres alios menses consecrationem protraxerit. 

Consecratio celebranda est die dominica, vel die festo 
Apostolorum, post actum pridie jejunium effusasque 
preces. 

Episcopi consecrantur vel Romse, vel in ipsa Ecclesia 
cui prseficiuntur, vel saltem in provincia, si fieri pos- 
sit. 

Jtitus consecrationis, quse prsecipue fit manuum im- 
positione et Spiritus Sancti invocatione, in Pontificali 
Romano describuntur. 

II. Juramentum obedientice Summo Pontifici prcestitum. 
— Episcopi, antequam consecrationem accipiant, ju- 

(t) Greg., Decret. de Translatione Episcopi. 

benturfldem profiteri, et Pontificifidelitatemacobedien- 
tiam juramento spondere, juxta formulam Pontificali 
Romano insertam. 

Hujusmodi juramentumimmerito quidam impugnant, 
parum attendentes ad ea quibus expedit unitatem fo- 
vere. Et profecto nemo catholicus in dubium revocave- 
rit, Episcopos ad obedientiam erga Pontificem jure di- 
vino adstrictos esse ; neque negari potest, hujus obe- 
dientise professionem licite juramenti religione firmari. 

Sicut igitur in ordinatione sacerdotes obedientiam 
canonicam Episcopo dioecesano promittunt; sicut om- 
nes clerici de beneficiis curam animarum habentibus 
provisi, fidei professionemeodemjuramento praestant, 
ita iste mos, Pontifici fidelitatem juratam spondendi, 
jampridem a Legatis in terras remotas abituris (v. g. a 
S. Bonifacio), et a Metropolitis pallium accipientibus 
observari solitus est, donec demum universis Episcopis 
praescriberetur, prsBsertim ex quo jus electos confir- 
mandi ad Sedem Apostolicam devenit. 

§ 2. — De juribus et officiis Episcopi. 

Dioecesis est Ecclesia particularis cujus regimen imi- 
tatur universalis Ecclesiae gubernationem. Quemadmo- 
dum omnes catholici Ecclesiae visibili et Summo 
Pontifici connectuntur triplici vinculo, nempe fidei pro- 
fessione, sacramentorum usu et pastoribus subjectione, 
ita singulorum Episcoporum pastorale officium involvit 
potestatem sanctificandi, docendi etregendi. 

1° Jura et officia Episcopi quoad cultum divinum. 
2° Jura et officia Episcopi quoad magisterium. 
3° Jura et officia jurisdictionis episcopalis. 



PARS SPECIALIS. 277 

QUASTIO 1*. — JORA ET OFFICIA EPISGOPI QUOAD CCLTUM DlVINUM (1). 

Duplex distinguitur genus jurium episcopalium re- 
spectu ministerii : 

1° Potestas ordinis seu facultas peragendi functiones 
sacras Episcopis reservatas ; 

2° Potestas moderandi cultum divinum in dicecesi. 

I. Functiones episcopales. — Potestas ordinis est illa 
quae characteri episcopali adnexa est ad sacramenta ad- 
ministranda, cseterasque sacras functiones obeundas. 
Complectitur facultatem ordinandi, coniirmandi et con- 
secrandi. 

Ex duplici fonte oritur haec potestas : alia ex jure 
divino circa sacramentorum administrationem versa- 
tur; alia exjure ecclesiastico ministerium sacramenta- 
lium respicit. 

Christus enim episcopali characteri alligavit potesta- 
tem ordinandi Episcopos et sacerdotes, necnon potes- 
tatem ordinariam conferendi confirmationem. Horum 
sacramentorum collatio ita Episcopi est propria ex jure 
divino, ut sacerdotium a presbyteris nunquam, confir- 
matio vero nonnisi cum licentia Pontificis conferri 
possint. 

Jure ecclesiastico, caeteri actus ordinis, quos Episco- 
pus in conficiendis sacramentalibus perficit, ad dupli- 
cem classem reducuntur : aliae sunt benedictiones sa- 
cerdotales (Jura ordinis communia), aliae autem bene- 
dictiones episcopales {jura ordinis pontificalia) . Etenim 
sacramentaiia institutionem sacramentorum imitantur, 
non tantum quatenus gratiam significant, sed etiam 

(1) Berardi, Commentaria injus ecclesiasticum y t. I, dissert. IV. — 
Soglia, Institutiones juris privati ecclesiastici^ lib. I, cap. u. 

I. * 16 

quatenus diversis ministrorum ordinibus committuntur 
conferenda. 

Jamvero sacerdotes destinantur ad conficiendas sim- 
plices benedictiones, illas scilicet quae sine chrismatis 
unctione perficiuntur, neque Episcopis sunt reservatae. 
Quapropter a presbyteris sine ulla licentia benedici 
possuntaqua lustralis,etaliae res quarum benedictio in 
Rituali sub primo titulo ponitur. 

Episcopi facultatem habent conficiendi benedictiones 
sacratiores et magis solemnes ; proinde ipsis multiplici 
modo reservantur Sacramentalia ministranda. — 1° Ad 
Episcopos pertinent benedictiones rerum quae ad orna- 
tum sacrificii destinantur, v. g. indumenta sacerdotalia. 
Quae tamen benedictiones non ita rigorose ordini epi- 
scopali adnexae sunt, quin saepius sacerdotibus delegen- 
tur. — 2° Ad Episcopum spectant, neque presbyteris 
delegantur benedictiones rerum quae nonnisi ut bene- 
dictae sunt materia alicujus sacranienti ; v. g. confectio 
Ghrismatis et Olei infirmorum. — 3° Gonsecrationes 
quae sacra unctioneperficiuntur, stricto jure ita sunt or- 
dini episcopali adnexae, ut non possint ab ipso Episcopo 
delegari sacerdotibus, v. g. consecratio Ecclesiae, alta- 
ris, calicis, etc. 

II. Moderamen cultus divini. — Supremum jus liturgi- 
cum ad Summum Pontificem pertinet ; quapropter Epi- 
scopi potestas liturgiam in sua dioecesi regulandi, ex- 
cludit quidem jus statuendi leges in rebus substantiali- 
bus. Attamen, cum auctoritas Episcopi se extendat ad 
ea omnia quae regimen dioecesis exigit, complectitur 
quoque cultus divini directionem. 

Hinc ad Episcopum spectat : 1° Ordinem divini officii 
(Calendarium seu directorium) singulis annis praescribere. 
— 2° Gurare ut functiones liturgicae recte peragantur ; 
abusus in divinis officiis et in administratione Sacra- 

mentorhm removere ; rebus sanctis invigilare. — 3° Pro- 
pius definire ( in quantum lege universali id permittitur) 
locum, tempus et modum quibus res divina peragenda 
sit ; v. g. ab Episcopi licentia pendet expositio SS. Sa- 
cramenti. — 4° Publicas preces indicere (casuum re- 
servationes statuere) , quasdam indulgentias elargiri. — 
5° Instar Pastoris orare, et pro populo sacrificium 
offerre. 

QCJESTIO 2«. — JtBA ET OFFICIA BPISCOPI QCOAD HAGISTERIUII (I). 

Ad munus docendi quod attinet, Episcopo committi- 
tur defensio fidei, prsedicatio , christianae juventutis 
institutio. 

I. Fidei defensio. — Episcoporum est vigilare ne fidei 
morumque disciplina erroribus depravetur. Proinde, 
ad ipsos spectat libros de religione tractantes approbare 
vel prohibere. 

Yerum nequit Episcopus quaestionem aut dubium 
circa fidem definire ; solum autem definita et certa con- 
tra errores tuetur, etenim fidei definitio est causa major 
Sedi Apostolicae reservata. 

Prcedicatio verbi divini est praecipuum Episcopi jus et 
officium. 

De officio docendi populum, Tridentina Synodus sta- 
tuit [: o Omnes Episcopos teneri per se ipsos, si legitime 
impediti non fuerint, ad praedicandum. (2) » 

Ad Episcopum pertinet jus designandi vel approbandi 
concionatores. Praeter parochos, nemini permissum est 
sine licentia Episcopi praedicare, ne Regularibus quidem 
in Ecclesiis suorum Ordinum, nisi benedictionem ab 
Episcopo acceperint. A Concilio Tridentino sancitum 

fl) Phillips, Manuale juris canonici, § 133. 
(2) Sess. V, cap. n, de Reform. 

est: « Nullus contradicente Episcopo , praedicare 

praesumat (4). » 

III. Institutio religiosa juventutis est alia pars magis- 
terii episcopalis. Ad illam refertur : 

1° Officium convertendi omnes curas in rectam Cleri 
institutionem. 

2° Sollicitudo adhibenda, ut juventus cujusque condi- 
tionis non tantum fidei elementis, sed etiam pleniori 
religionis cognitione excolatur. 

3° Jus conferendi missionem sive professoribus scien- 
tiarum ecclesiasticarum, sive omnibus magistrisreligio- 
nem tradentibus, eaque praescribendi quas edoceantur. 

QUASTIO 3*. — JURISDICTIONIS EPISCOPALIS JUIIA ET OFFIClA. 

I. Inspectio dioecesis. 
II. Directio personarum. 

III. Administratio rerum. 

IV. Episcopi jura utilia et honorifica. 

I. — Inspectio tiioacesis. 

Episcopis, ut suis muneribus recte fungantur, incum- 
bit officium inspectionis et vigilantice, siquidem statum 
dioecesis continuo speculari jubentur, tum Ecclesiaelegi- 
bus (2), tum ipso nomine Fpiscopi. 

Ex ista obligatione derivatur duplex officium, nempe 
residentia et dioecesis visitatio. 

1 ° Residentia. 

2° Dicecesis visitatio. 

(1) Sess. XXIV, cap. iv, de Reform. 

(2) « Gregi suo invigilentet assistant » (Concil. Trident, sfss. XXIII, 
cap. i, de Reform.). 

1. Residontia. 

L Legis existentia. — Residentia est munus Episcopi, 
siquidem etiam ex sequitate naturali nequit pastor com- 
mode gregi invigilare, nisi apud eum assidue commore- 
tur. An haec obligatio sit juris divini expresse revelati, 
Goncilium Tridentinum noluit definire. Verum novo 
decreto pastores ad residentiam adegit. 

II. Sensus legis. — Residentia debet esse non solum 
corporalis, sed formalis et laboriosa. Episcopus tenetur 
religiose suas obire functiones ; accuratam dioecesis ao- 
quirere notitiam, clero et populo invigilare ; promovera 
pietatem, studia, et opera cbaritatis quibus pauperes 
velut membra Christi subleventur. 

III. Limites legis. — Episcopi singulis annis duos, 
aut ad summum tres menses extra dioecesim morari 
possunt, dummodo id fiat absque ullo gregis deJtri- 
mento. 

IV. Causce excusantes. — Sunt tamen legitimte causae 
propter quas ex dispensatione R. Pontificis licet Episco- 
pis a dioecesi abesse, scilicet christiana charitas, urgens 
necessitas, debita obedientia, evidens Ecclesiae aut rei- 
publicae utilitas. 

V. Sanctio. — Si Episcopus illegitime sex menses 
abfuerit, suos non facit beneficii fructus, qui propterea 
in fabricam Ecclesiae vel in levamen pauperum erogandi 
sunt, 

2. Visitatio dioccesis. 

I. Visitationis necessitas. — Juxta canones antiquiores, 
pastoralis cura requirit frequentem dioecesis visitatio- 
nem ab Episcopo instituendam, ut pastorem cognoscant 
dioecesani, et Episcopus de Ecclesiarum statu certior 

16. 

corrigendos, virtutes promovendas, disciplinam instau- 
randam. Verum minime potest leges condere quae juri 
communi adversentur. . 

II. Jus dispensandi. — Potestas ferendi leges includit 
facultatem dispensandi. Igitur Episcopi possunt in dice- 
cesanis legibus dispensare ; id per se intelligitur. 

Cum vero inferior non possit leges superioris immu- 
tare, idcirco in legibus Pontificis et Concilii generalis 
dispensare nequit Episcopus, nisi facultas ipsi conceda- 
tur. Jamvero Episcopi aliquando dispensant etiam in 
legibus generalibus : 1° EJx jure id permittente; v. g. in 
nonnullis impedimentis matrimflnium prohibentibus. 
— 2° Ex speciali delegatione, nempe vi Indultorum 
quinquennalium a S. Sede concessorum. — 3° Ex legi- 
tima consuetudine ; v. g. in jejuniis, in festis quoad pri- 
vatos, in dubio an casus indigeat dispensatione. — 
4° Interdum ex necessitate et licentia Pontificis prae- 
sumpta; v. g. EpiScopus relaxare potest occultum im- 
pedimentum quo laborat matrimonium contractum : 
tunc enim ob periculum in mora dispensatio expeti ne- 
quit, et Ecclesia jurisdictionem Episcopi supplere cen- 
setur. 

2. Potestas executoria (1). 

Potestas exequendi complectitur : 

I. Jus promovendi observantiam legum dioecesis et Ec- 
clesiae universalis. Ad illud munus salubriter obeundum 
requiritur zelus fervidus et prudens, quo removeatur 
negligentia vel nimia severitas. 

II. Potestatem judicandu — Episcopus in prima ins- 
tantia judicat omnes causas ad forum ecclesiasticum 

(1) Soglia, Instit. juris puMiei Ecclesiastici, pars I, lib. II, cap. n. 
— Tarquini, Instit . juris publici, lib. II. 

pertinentes, quae scilicet spectant fidei morumque 
discipiinam, sacramenta, beneficia, caeteraque hujus- 
modi. 

III. Potesfatem puniendi, sine qua legislativa et judicia- 
ria potestas sanctione destitueretur. Non solum monitis 
corrigunlur, verum etiam ubi haec nihil prosunt, crimi- 
nosi et contumaces censuris et salutaribus poenis cano- 
nicis ab Episcopo coercentur. Hanc potestatem coerciti- 
vam a temporibus apostolicis Episcopi exercent. 

III. — Administratio rerum (1). 

Administrare est spiritualem dioecesis curam gerere 
per rectam dispositionem rerum ad religionem perti- 
nentium. Itaque multa sunt jura et officia episcopalis 
administrationis ; v. g. jus conferendi officia, parochias, 
beneficia; ecclesiarum et beneficiorum erectio vel inno- 
vatio; bonorum ecclesiasticorum administratio ; csejie- 
raque hujusmodi per totum fere jus canonicum dis- 
persa. 

Ex instituti nostri ratione, jus episcopale conferendi 
beneficia dupliciter considerandum est : 1° in genere ; 
2° in specie quoad parochias. 

1. Collatio beneficiorum in genere. 

I. Collator ordinarius. — Ex regula generali, Episco- 
pus in sua dioecesi omnia confert beneficia, nisi fuerint 
specialiter excepta ; eaque potestate utitur, donec alius 
jus sibi competens titulo speciali probaverit. Ideo dici- 
tur, Episcopum pro conferendis beneficiis habere inten- 
lionem fundatam in jure cornmuni. 

(1) Phillips, Manuale juris ecclesia$tia\ § 136. — Berardi, Com- 
mentaria in jus ecctesiasticum, t. I, dissert. IV. 

Ubi quaedam.beneficia excipiuntur, v. g. beneficium 
Pontifici reservatum, electivum, patronatum, nihilomi- 
nus Episcopi auctoritas fere semper intervenire debet, 
licet dispari modo pro diverso aliorum influxu; v. g. 
vel per institutionem qua titulus beneficii personae de- 
signatse confertur, vel saltem per approbationem pro 
cura animarum. 

II. Terminus collationis. — Cum Episcopus jus provi- 
sionis plenum habet, unico actu beneficium conceditur, 
nempe transmissione diplomatis legitime confecti ; quo 
accepto jus in beneficio velut jus in re acquiritur, sieut 
acquiritur praesentato per institutionem et electo per 
confirmationem. 

Collatio nondum acceptata, vel etiam sola personae 
designatio tribuit tantummodo jus ad rem, ita ut Episco- 
pus beneficium alteri conferre nequeat, donec vel ipse 
collatarius jus dimiserit, vel lapsum fuerit tempus prae- 
fixum. 

III. Modus conferendi beneficia. — Requiritur ut Epi- 
scopus certior fiat de idoneitate promovendorum. 
Quamobremregulariterinstitutioni praemittitur examen, 

Forma vero hujus examinis non praescribitur, nisi pro 
beneficiis parochialibus. 

2. Collatio parochiarum in specie. 

I. Ad parochiale munus eligi debet persona idonea, 
videlicet praedita aetatis maturitate, morum gravitate et 
litlrrarum scientia. Imo ut major adhiberetur diligentia 
in idoneis viris ad istud officium assumendis, statutum 
est parochiales ecclesias dignioribus conferendas esse. 
Quae regula ut fideliter observaretur, a Concilio Triden- 
tino lata fuit lex de concursu instituendo in collatione 

beneficiorum parochialium, Formam autem concursus 
illustrarunt Summi Pontifices (i). 

II. Lex Tridentina de concursu. 

1. Habita notitia vacationis alicujus parochiae, Epi- 
scopus statim deputat administratorem, qui curam eo- 
clesiae sustinet, donec ei de rectore provideatur. Indici- 
tur concursus per edictum episcopale. 

2. Die constituto, concurrentes examinantur coram 
Episcopo vel Vicario generali, et tribus saltem ex syno- 
dalibus examinatoribus. Singulis assignantur eaedem 
quaestiones ore et scrip to solvendae,idem textus concidnis, 
idem temporis spatium. Praeter doctrinam, etiam inqui- 
runtur eorum virtutes, prudentia el aliae dotes ad curam 
animarum fexereendam necessariae. 

3 . Inhabilibus rejectis, idonei Episcopo renuntian- 
tur. Ex approbatis eum Episcopus eligit, quem prae 
cseteris digniorem judicaverit. 

III. Concursu non conferuntur plures parochiae : 

i. Goncursus non adhibetur quoad vicarios curatos 
parochiarum unitarum; nam habitualis cura parochi 
principalis non vacat. 

2. Ecclesiae juris patronatus laici a lege concursus so- 
lutae sunt; etenim Episcopus debet clericum a patrono 
praesentatum instituere, dummodo praesentatus repe- 
riatur idoneus. 

3. Non requiritur concursus pro parocho amovibili 
(Decisio congregationis Concilii, 4617). 

4. Parochia concursu non confertur, ubi nemo esset 
qui se dicto examini vellet subjicere (2). 

(1) Pii V Const. In conferendis. — Benedicti XIV Const. Cum il- 
lud. — Ejusdem Const. Redditas nobis. 

(2) Giraldi, de Parocho, pars I, cap. n. 

IV. — Episcopi jura utilia et honorifica. 

Praeter totius dioBcesis inspectionem, personarum di- 
rectionem et rerum administrationem, Episcopo com- 
petunt alia juraquae ipsius personam respiciunt, nempe : 
1° Jura utilia; 2 d jura honorifica. 

x 1. Jura utilia. 

Ad Episcopum spectat jus a subditis tributa reci- 
piendi ; quae potestas consuevit \exdicecesana nuncupari. 
Huc pertinent : 

I. Procuratio canonica 9 nempe honesta sustentatio quae 
Episcopo diaBcesim visitanti debetur juxta consuetudi- 

nem. 

II. Cathedraticum seu Synodaticum; quo jure census 
quotannis (v. g . tempore Synodi) Episcopo solvitur a sin- 
gulis Ecclesiis in subjectionis signum et in honorem ca- 
thedrae, nisi consuetudo contraria praescripserit. 

m. Portio canonica, seu quarta pars legatorum pio- 
rum Ecclesiis obvenientium. Nititur veteri partitione 
bonorum, sed in multis dioecesibus obsolevit. 

IV. Subsidium charitatis, in publica necessitate paupe- 
rum vel dioecesis postulandum. 

V. 7a##episcopali cancellariaeprodocumentis scriptis 
solvendae. 

2. Jura honoriflca. 

Gum Episcopi sint principes Ecclesiae, dignitatem 
episcopalem decent tum indicia reverentice y tum msignia, 
tum privilegia. 
I. Indicia honoris, Episcopo exhibenda, sunt : 
1. Prcecedentia, qua tum caeteros clericos episcopali 

ordine non insignitos generatim, tum intra dioBcesim in 
functionibus episcopalibus alios Episcopos antecedunt, 
excepto Metropolitano, licet ex urbanitate debeant ad- 
venas honorare. 

2. Rilus solemnis quo Episcopus visitans Ecclesias reci- 
piendus est. 

3« Prima sedes eidem assignanda in choro, capi- 
tulo, etc. 

4. Tituli quibus compellari solent Episcopi. 

II. Insignia dignitatis episcopalis sunt ornamenta ponti- 
ficalia y quibus in solemnibus functionibus utuntur. Ad 
Episcopum pertinet usus pontificalium in dioecesi. 

Haec suntinsigniaEpiscoporumpropria : caligae, san- 
dalia, crux pectoralis, tunicella, dalmatica, chirothec$e, 
annulus, mitra, baculus pastoralis, thronus. 

III. Inter privilegia Episcopis a canonibus concessa, 
haec praecipua esse videntur : 

1. Possunt divina celebrare sive extra Ecclesiam ope 
altaris portatilis, sive intra suum oratorium privatum, 
vel etiam tempore interdicti. 

2. Suspensionem jure latam non incurrunt, nisi Epi- 
scopi expressa mentio fiat . 

3. Ipsorum nomen in canone Missaerecitatur, diesque 
lum electionis, tum consecrationis quotannis recoli- 
tur (1). 

ARTICULUS II 

DE ADJDTORIBUS EPISCOPI. 

§ i . Vicarii generales. 

§ 2. Cborepiscopi , Yicarii foranei , Archipresbyteri et 
Decani. 
§ 3. Parochus et Yicarii parochiales. 

(1) Thomassin., Vetus et JSova Ecclesice disciplina^ pars I, lib. II. 
— Benedictus XIV, de Synodo dicecesana, lib. II, cap. vi. 

I. 17 

§ 1. — DeVicariis generalibus. 

i. Archidiaconatus velut origo Vicariorum generalium. 

2. Vicariatus generalis notio et institutio. 

3. Potestas Vicarii generalis. 

1. Archidiaconatus velut origo Vicariorum generaliam (1). 

Vicarii generales originem ducunt ab institutione Ar- 
chidiaconorum quibus succedunt. 

I. Archidiaconi considerantur tum ut principes dia- 
conorum, tum ut vicarii episcopales, Quemadmodum 
Archipresbyter urbis in muneribus ordinis sacerdolalis, 
ita Archidiaconus in administratione iemporali primum 
et deinde in externa jurisdictione Episcopis subsidio 
erat. Ex ordine diaconorum Archidiaconus eligebatur, 
qui caeteris rerum gerendarum dexteritate praestaret. 

Olim amplissima fuit Archidiaconorum potestas, cum 
omnia fere negotiaecclesiasticaipsorum ministerio per- 
agerentur. Archidiaconus enim nonsolum Episcopo ce- 
lebranti aderat, et officia diaconorum propria exeque- 
batur; verum etiam Diaconis et inferioribus clericis 
suum cuique officium assignabat ; Ecclesiae reditus 
administrabat, et ratam portionem in clericos, in pau- 
peres, et in Ecclesiae fabricam partiebatur. Parochos 
aliosque beneficiatos corporaliter instituebat ; juniores 
idoneos ad ordines Episcopo offerebat. 

II. Archidiaconatus spectari potest respectu presby- 
terorum, vel Vicarii generalis, vel Episcopi. 

1. Archidiaconus, licet ordine presbyteris inferior, 
dignitate tamen superior mox habitus est. Etenim cum 
esset minister Episcopi, prse se ferebat dignitatem epi- 

(1) Decretalium lib. 1, tit. de Officio Archidiaconi. — Thonaassia., 
Vetus ct Nova Ecclesim disciplina, pars I, lib. II. 

scopalem quse sacerdotali prseeminet, sicut cardinales 
superant Episcopos, quia Summum Pontificem reprse- 
sentant. Imo presbyteros judicabat Archidiaconus tan- 
quam officialis. . [ 

2. Archidiaconi, sicutpostea Vicar ii generales, instituti 
sunt ad jurisdictionem generaliter exercendam. Yerum 
inter eos duplex discrimen.agnoscitur : Primo y munus 
archidiaconale erat perpetuum, dum vicarius generalis 
est revocabilis. Secundo, diversum ab episcopali fuit 
archidiaconorum tribunal ; idoque ab illorum sententiis 
appellabaturad Episcopum, dumactus Vicarii generalis 
censentur actus ipsius Episcopi. 

3. Ab initio potestas archidiaconalis erat delegata, eta 
mandato Episcopi pendebat ; deinde vero abiit in potes- 
tatemordinariam,etinperpetuamdignitatemtitulobene- 
flciali adnexam. Archidiaconi, perpetuitate freti, sua 
elatione et acerbitate devenerunt in exitiales abusus ; eo 
usque progressi sunt, ut invaderent jura quae propria 
erant Episcoporum. Ad minqendam molestam eorum 
potestatem, Episcopi instituerunt Vicarios generales ad 
nutum revocabiles. Paulatim in conciliis restricta fuit 
Archidiaconorum auctoritas, donec in Ecclesiis cathe- 
dralibus remansit solus titulus vel etiam nomen Archi- 
diaconatus. 

2. Vicariatus generalis notio et institutio. 

Vicarius generalis definitur : clericus deputatus ad exer- 
cendam generaliter ordinariam jurisdictionem episcopalem 
vice Episcopi, ita ut actus ipsius censeantur actus Episcopi. 

I. Illius institutio. — Vicarii generalis institutionem 
plerique referunt Concilio Lateranensi IV, ubi Innocen- 
tius III Episcopos hortatus est, ut si totam Episcopatus 
sarcinam ipsi nequirent sustinere, adjutores sibi ad- 



29? EXPOSITIO METHODIGA JURIS CANONICI. 

sciscerent, quibuscum dicecesim recte administrarent. 

iEtate Gregorii IX, Vicarii generales apud omnes Ec- 
clesias nondumyigebant, nam inDecretalibus Gregorianis 
nulla eorum vestigia reperiuntur. Temporibus vero 
Bonifacii VIII invaluerant, etenim in Sexto Decretalium 
distinctius proponuntur ipsorum munera (1). 

II. Diversitas disciplince in dicecesibus. — Equidem ex 
regula universali Vicarii generales Archidiaconis succe- 
dunt. Verum jus commune non determinavit Episcopi 
obligationem assumendi Vicarios generales, neque nume- 
rum eorum, neque modumregulandi exercitiam Vicaria- 
tus (2). 

1. Non fuit decisum, Vicarium generalem a singulis 
Episcopis constituendum esse; in jure nullum reperitur 
hujusmodi prseceptum. Si vero adsit necessitas, v. g. si 
Episcopus per se solum causis expediendis non sufficiat, 
aut interdum non resideat, ob bonum dioecesis ex vo- 
luntate Ecclesiae tenetur Vicarium generalem adhibere, 
et a Summo PontiOce cogi potest. 

2. Numerus Vicariorum generalium ab Episcopo pen- 
dere videtur; propterea nonnullae dioeceses unumhabent 
Vicarium generalem. Contra multi Episcopi constituunt 
plures Vicarios generales, sive quia haec consuetudo in- 
ducta est propter extensionem plurimarum dioecesium, 
sive quia non constat episcopalem potestatem eligendi 
Vicarios restringendam esse ad unicum Vicarium gene- 
ralem. 

3. Ubi constituuntur plures Vicarii generales, inter 
ipsos ab Episcopo regulatur triplici modo exercitium 
jurisdictionis. Aliquando singulis mandatur in totam 
dioecesim utraque potestas voluntaria et contentiosa 
quam in solidum exercent; tamen ille praefertur qui 

(1) Bouix, de Judiciis, t. I. — Leurenius, de Vicario episcopaii. 

(2) Berardi, Commentaria injus ecclesiasticum, t. I, dissert. V. 

prior negotium occupavit. Aliquando eorum officium 
vicariale limitatur sive quoad territorium, assignatis in 
dioecesi finibus intraquos quilibet Vicarius debet se con- 
tinere, sive quoad indolem auctoritatis, id est, assignato 
alteri exercitio voluntariae jurisdictionis, alteri exercitio 
jurisdictionis contentiosse. 

Jamvero in dioecesibus ubi obtinet hsec ultima dispo- 
sitio, distinguitur Vicarius voluntariae et Vicarius con- 
tentiosse jurisdictionis : ille dicitur Vicarius generalis, 
hic appellatur Officialis. — Igitur exjure constat identitas 
Vicariatus generalis et Officialitatis, tum quia canonice 
synonyma sunt nomina Vicarii generalis aut Officialis, 
et uterque Vicariatu fungitur; tum quia in quibusdam 
dioecesibus Vicarius generalis ab Officiali non distingui- 
tur, in aliis vero discrimen inter utrumque provenit tan- 
tum ex ratione qua regulatur ab Episcopo exercitium 
jurisdictionis. 

3. Potestas Vicarii generalis (1). 

I. Indoles istius potestatis innotescit sequentibus regu- 
lis : 

Regula l a . — Haec auctoritas est vicaria seu ministe- 
rialis. Dum enim Episcopus proprio nomine dioecesim 
gubernat, Vicarius generalis non agit progrio nomine, 
sed nonnisi tanquam minister potestatem habet. 

Regula 2\ — Sub uno respectu, Vicarii generalis ju- 
risdictio est ordinaria, non delegata. Etenimjonmojuris- 
dictioVicariigeneralis est eademcum jurisdictione Epis- 
copi; atqui potestas Episcopi est ordinaria. — Secwndo, 
ordinaria est illa jurisdictio quse per legem officio ad- 
nectitur ; atqui jurisdictio Vicarii generalis a lege deter- 

(1) Schmalzgroeber, Giraldi, Mascbat, Pirbing, ad Decretalinm lib. I, 
tit. de Officio Vicarii* 

minatur. Nam hoc ipso quod Vicarius coustituatur , 
eidem competit jurisdictio moraliter universalis. 

RegulaS*. — Ticarius generalis jurisdictionem genera- 
liter exercet; id est, ad vicariatum generalem re- 
quiritur ut generalitas locorum et causarum ipsi commit- 
tatur. Equidem non necessaria estjurisdictionis univer- 
salitas absoluta quae nullam patitur exceptionem; sufflcit 
vero universalitas moraliter sumpta quae aliquas reserva- 
tiones quoad loca et causas admittit. 

Regula 4\ — Officium Vicarii generalis determinat 
essentialis illa proprietas, scilicet quod actus a Vicario 
gestos Fpiscopus faciat suos quoad juris effectus. Etenim 
certum est Vicarium generalem a mere delegato differre, 
siquidem Vicarius constituit idem cum Episcopo tribu- 
nal, et ab ipso ad Episcopum non appellatur . Atqui nisi 
actus illius haberentur tanquam ab Episcopo gesti, ipse 
non differret a delegato, diversum esset tribunal Praesu- 
lis et Vicarii, neque daretur ratio cur a sententia Vicarii 
ad Episcopum non appellaretur. 

Regula 5\ — Expirat Vicarii jurisdictio tribus prae- 
sertim modis : primo per revocationem ; secundo per 
renuntiationem ; tertio per Episcopi mortem aut trans- 
lationem. 

Regulafr. — Vicariatus generalis non est titulus bene- 
ficialis, cum non sit perpetuus. Attamen sensu minus 
stricto est dignitas, quatenus habet prsecedentiam cum 
jurisdictione. Verum inferior capitulo censetur (i). 

II. Objectum potestatis Vicariorum generalium. 

Regulai*. — Vicarius potest generatim expedirene- 
gotia, quae ad jurisdictionem episcopalem ordinariam 
pertinent, exceptis iis quae jus excepta esse voluit, vel 
Episcopus expresse sibi reservavit. Ratio est, quia Vica- 

(1) Gardellini, Decreta authentica Congregationis Rituum. 

riusin iis quae jurisdictionis sunt, Ordinarius censetur, 
atque unum et idem tribunal cum Episcopo constituit. 
Attamen nihil impedit quominus Episcopus possit Vicarii 
potestatem restringerc, et multa sibi reservare. 

Reguh%*. — Triplicis generis sunt ea quae a generali 
Vicariorum potestate eximuntur : Primo, Vicarius ea 
prsestare nequit, quse ad potestatem ordinis spectant. 
Secundo, nequit iis rebus se immiscere, quae ad Episco- 
pumtanquamSedisApostolicae delegatum pertinenj, et 
multo minus in iis quae specialiter soli Episcopo conce- 
duntur. Tertio, plurima ob rei gravitatem Episcopo re- 
servantur: v. g. sine speciali mandato Vicarius benefi- 
cia non confert; non visitat dioecesim ; causas criminales 
non cognoscit. 

§ 2. — De Ghorepiscopis, Vicariis foraneis, Archipresbyteris 

et Decanis. 

Isti Episcoporum adjutores medium tenent locum in- 
ter Vicarios generales et Parochos. Differunt a Vicariis 
generalibus, siquidem in aliqua parte dioecesis Episco- 
pum adjuvant, dum Vicario generali competit jurisdictio 
nioraliter universalis . Differunt a Parocho, nam pluri - 
bus parochiis invigilant. 

1« De Chorepiscopis. 

2. De Vicariis foraneis. 

3. De Archipresbyteris et Decanis. 

1. De Chorepiscopis (1). 

Chorepiscopi, seu ruris Episcopi, ante saeculum x 
fiierunt in vicis adjutores Episcoporum. Agendum est 
de illorum ordine et auctoritate. 

(1) Levoti, Institutionum canontcarum lib. I, tit. III. — Thomassin., 
Vetus et Nova Ecclesice disciplina, pars I, lib. II. 

I. De illorum ordine quseri solet nura Episcopi, an 
presbyteri tantum fuerint. DifBcultas oritur ex eo quod 
veterum monumenta modo illos exhibent Episcopatu 
insignitos, modo tantum sacerdotio initiatos. 

Nonnulli existimant chorepiscopos fuisse Episcopos. 
Gommunior est sententia eorum qui dicunt illos saltem 
plerosque fuisse presbyteros, tum quia chorepiscopi ab 
uno tantum civitatis Episcopo ordinabantur, dum Epi- 
seopi a tribus Praesulibus jam consecrandi erant ; tum 
quia canones vetabant Episcopos in pagis constituere, 
et chorepiscopi non alibi quam in vicis constituebantur. 
Interdum vcro ad offlcium chorepiscoporum admittc- 
batur Episcopus a sua diceeesi ob persecutionem expul- 
sus, vel legitima auctoritate privatus ; huc pertinent 
conciliorum canones, quihus permittitur chorepisco- 
pis, cum venia Episcopi, functiones episcopales pera- 
gere. 

II. Dignitas eorum. — Singuli chorepiscopi prseerant 
ruris presbyteris et pluribus ecclesiis, easque visita- 
bant. Glericis ruralibus in aliam ecclesiam abeuntibus 
dabant litteras dimissorias. Miuores ordines confere- 
bant ; quin etiam, si episcopali charactere insigniti 
fuissent, presbyteros quoque et diaconos ordinabant ex 
delegatione Episcopi cui subjiciebantur. 

Jamvero cum chorepiscopi tot muneribus decorati 
intra limites sua? potestatis nonse continerent, etinva- 
derent jura Episcoporum; cumque nec canones conci- 
liorum, neque Decretales Pontificum satis fuissent ad 
ambitionem iilorum coercendam, Ecclesiaj visum est 
dignitatem ejusmodi abolere. A tempore concilii He- 
tensis (888), nulla illius occurrit mentio. i 

2. De Vicariis foraneis (1). 



I. Eorum origo. — Extinctis chorepiscopis, instituti sunt 
alii Episcoporum adjutores rurales, qui dicuritur Vicarii 
foranei vel Decani, quatenus prae se ferunt imaginem 
Vicarii generalis vel Archipresbyteri urbani. 

Definiri possunt : clerici permanenter deputati ut 
quasdam levioris momenti causas in certa dioecesis 
parte expediant. 

II. Ad illorum auctoritatem referuntur regulse sequen- 
tes : 

1. Discrimen existit inter Vicarios foraneos et Vica- 
rium generalem. Primo. eorumauctoritasestparticularis, 
non tantum quoad loca, sed etiam quoad causas ; Vica- 
rius vero generalis exercet jurisdictionem moraliter uni- 
versalem. Secundo, Vicarius foraneus habet tribunal ab 
Episcopo separatum, et ab illius sententia fieri potest 
appellatio ad Episcopum. 

2. Distinguftur a caeteris delegatis, ex eo quod per- 
manenter deputetur. Ejus auctoritas, cum jure com- 
muni non determinetur, tanta est quantam Episcopus 
mandavit. Vicarii foranei pro arbitrio Episcopi consti- 
tuuntur, sive per specialem delegationem, sive per lc- 
gem dioecesanam. 

3. Vicarius foraneus Episcopum in levioribus causis 
adjuvat. Illius consuetum munus est, Episcopo renun- 
tiare mores clericorum et in eorum crimina inquirere; 
observantiam statutorum synodalium et decretorum 
Episcopi promovere ; Episcopum admonere, si qua 
forte in suis oppidis adversus religionem perpetrentur. 
Gausas non criminales parvi momenti judicare potest. 

(1) Benedictus XIV, de Synodo dicecesana, lib. III, cap. iii. — Be- 
rardi, Commentaria in jus ecclesiasticum, t. I, dissert. V. 

17. 

3. De Archipresbyteris et Decanis (1). 

Antiquum est Archipresbyteri nomen, quo primus 
sacerdotum intelligitur. Archipresbyteri vero sunt du- 
plicis generis : unus urbanus, alii autem rurales. 

I. Archipresbyter urbis. — Unus olim fuit in singulis 
dioecesibus Archipresbyter, in civitate episcopali consti- 
tutus. Presbyteris Ecclesiae cathedralis praeerat, et pri- 
mus post Episcopum imperabat in iis quae ad sacrum 
ministerium pertinent ; v. g. divinis officiis dabat ope- 
ram ; impedito Episcopo ad illum spectabat missam 
celebrare, sacramenta ministrare. 

Attenta ipsius institutione, erat prima post Episco- 
pum dignitas. Sed ordine quidem superior Archidiacono, 
tamenjure Decretaliumestinferior; nam ille functiones 
ordinis aut fori interni peragebat tantum in civitate, 
dum Archidiaconi jurisdictio externa se extendebat in 
totam dioecesim. 

Archipresbyter urbis solum retinet antiqui splendoris 
imaginem; ipse est dignitas, et habet aliquam praeemi- 
nentiam. Statuta dioecesana et praxis locorum sunt re- 
gulae quibus praerogativae illius determinantur; proinde 
si quaedam potestas ei competit, ex consuetudine desu- 
menda est. Verum spectato jure communi jurisdictione 
destituitur. 

II. Archipresbyterirurales seu DecanL — Cum Episcopus 
solus omnibus presbyteris satis attendere non possit, 
jam a saeculo x consueverunt Episcopi suas dioeceses 
dividere in varios districtus seu Decanias^ quibus singulis 
singuli Archipresbyteri rurales sub nomine Decanorum 
praeficiuntur. Qualicunque nomine vocentur, eorum 

(t) Decretalium lib. I, tit xxiv, de Officio Archipresbyteri. 

auctoritas magis ex statutis localibus quam ex jure com- 
muni scripto colligenda est. 

Ad praxim quod attinet, unum animadvertendum est. 
Decani sub duplici aspectu considerari possunt : vel 
enim ad quaedam negotia levis momenti expedienda et 
judicanda veram jurisdictionem exercent; hujusmodi 
Decani Vicariis foraneis sequiparantur ; vel presbyteris 
cujusdam districtus praeesse videntur sine jurisdictione 
proprie dicta ; isti Decani prae se ferunt quidem imagi- 
nem Archipresbyteri urbani, sed non sunt Yicarii Epis- 
coporum. 

§ 3. — De Parocho et vicariis parochialibus. 

Qu^stio i. De Parocho. 

Qd^stjo 2. De vicariis parochialibus. 

Qvje&tio 1«. — De parocho. 

Nomen/^irocAwsderivaturavoce grseca7rapotxecD (incolo) ; 
parochi enim incolatum seu stabilem sedem occupantes 
in determinato districtu , subsidia vit» christian® 
populo fideli subministrant. Parochus etiam dicitur ple- 
banus, rector, curatus a plebe quam regit, et ab animarum 
cura quam suscipit. 

Definitur parochus : Clericus legitime deputatus ad ad- 
ministrandum, ex obligatione etproprio nomine, verbumDei 
et sacramenta certo dwscesanorum numero, quiab ipso vicis- 
sim sacra recipere aliquatenus tenentur. 

Yox parochia olim ad designandam dicecesim adhibita 
fuit. A multis saeculis significat vel parochianorum col- 
lectionem, vel ecclesiam cui adscriptus est populus 
parocho subditus. 

i. De Parochorum origine. 
2. De illorum munere. 

I. — De Parochorum origine (1). 

I. Parochiarum institutio ecclesiastica. — Per tria fere 
priora Ecclesiae ssecula, nulli "extiterunt parochi proprie 
dicti, stabilem curam obtinentes in proprium populum. 
Etenim prioribus saeculis constans disciplina viguit, ut 
fideles, tum intra tum extra civitatem episcopalem de- 
gentes, nonnisi cum Episcopo missarum solemnia litur- 
gicis diebus celebrarent. Hanc legem viguisse testantur 
scriptores (2); illam memorant Patres (3); eam discipli- 
nam confirmant Conciiia (4) quibus omnino prohibitum 
fuit, ne presbyteri sacros conventus facerent ubi non 
adesset Episcopus, vel aliud altare constituerent. Jam- 
vero ista disciplina de sacris conventibus a totius dioe- 
cesis fidelibus apud Episcopum ceJebrandis, probat, 
parochorum institutionem eotempore nondum inductam 
fuisse; nam si extitissent parochise distinctae et parochi, 
sive intrasive extra civitatem episcopalem, licitum fuisset 
fidelibus in singulis paroBciis sacram liturgiam celebrare, 
sacramenta recipere. 

Episcopus erat unus dioecesis pastor et veluti paro- 
chus; solebat curam animarum per se ipsum exercere. 
Ubi impeditus erat, ad sustinendum laborem utebatur 
opera presbyterorum; ex eis modo hunc, modo illum 
ad explendas vices deputabat ad diem. Pro libitu eos 
mittens, et revocans, nulli committebatper modum sta- 

(1) Thomassin., Vetus et Nova Ecclesice disciplina, pars I, lib. II. — 
Devoti, Institutionum canonicarum lib. I, tit. UI. 

(2) Petavius, Morin., Thomassin., Lupus, Pagi. 

(3) S. Ignatius, S. Justinus, S. Cyprianus, Tertuliianus. S. Ignatius 
ait : « Omnes in unum templum Dei concurrite ; unum altare sicut 
« unus Episcopus cuin presbyteris et diaconis... Non licet sine Epi- 
« scopo baptizare, nec agapem celebrare. » 

(4) Concilium Antiocbennm et Carthaginense. 

bilis officii curam animarum in certam dioecesis partem. 

Parochiae rurales quarto circiter ssbcuIo constitutae 
sunt. Grescente fidelium numero, cum una Ecclesia 
congregandis omnibus non sufficeret, plures erectae sunt 
ecclesise in quaspaulatim territorium dioecesis distribu- 
tum est. Primum Episcopi deputarunt, nondum stabiliter, 
quosdam presbyteros qui certae portioni gregis deservi- 
rent. Ex consuetudine istud munus temporarium evasit 
stabile et parochiale. Hunc usum commendarunt Gon- 
cilia, et tandem retinendum decreverunt canones Ec- 
clesiae. 

Igitur institutio parochorum inducta est potestate 
ecclesiastica, et quidem ruri multo ante quam in civita- 
tibus episcopalibus. 

II. Inde infertur parochos nbn esse institutionis* di- 
vince. 

1. Dum inquiritur origo parocliorum, non agitur de 
ordine presbyteratus, nam concilium Tridentinum defi- 
nivit « esse in Ecclesia hierarchiam divina ordinatione 
institutam, quse constat Episcopis, presbyteris et minis- 
tris; » neque de officio pastorali f quod in Episcopatu 
continetur; neque de ministerio sacerdotum a quibus, ex 
voluntate Ghristi, Episcopi adjuvantur. 

Proposita qusestio respicit tantum parochos proprie 
dictos, quatenus curam animarum in certa dioecesis parte 
stabiliteretproprionomine exercent. Sub istorespectu, 
parochiatus diversus est ab officio Episcopi, vicarii, 
presbyteri adjutoris. Munus parochiale differt ab officio 
pastorali Episcoporum; etenim Episcopus, quamvis an- 
tiquitus donatus fuerit nomine sacerdotis, presbyteri, 
pastoris, est ordine et jurisdictione superior, et curam 
animarum in universam dioecesimconsequitur. Illuddis- 
tinguitur ab officio vicarii; nam vicarius suo munere 
fungitur nomine alterius, parochus veroproprio nomine. 

Differt ab officio presbyteri adjutoris, qui verbum divi- 
num et sacramenta transitorie ministrat, dum parochus 
fideles sibi commissos stabiliter regit. 

Jamvero si parochi essent institutionis divinae, profecto 
extitissent ab initio Ecclesiae; atqui probari nequit pa- 
rochos proprie dictos prioribus sseculis extitisse. Eteuim 
antiqua documenta, deficientibus conditionibus ad cu- 
ram parochialem requisitis, intelliguntur alia de Epi- 
scopis, alia de presbyteris. 

2. Qui parochos divinitus institutos esse opinantur, 
eorum originem a 72 discipulis repetunt. Atqui neque 
Scriptura neque Traditione probatur, parochos a Christo 
institutos fuisse tanquam successores 72 discipulorum . 

Ratio est, quia isti discipuli missi quidem sunt in 
omnem locum et civitatem, quo Christus erat venturus, 
ad animas ejus adventui prseparandas; sed neque erant 
charactere sacerdotali insigniti, siquidem nemo presby- 
teratum ante ccenam dominicam accepit, et ex ipsis 
electi sunt quos Apostoli diaconos ordinarunt. Neque 
iilis tributa erat potestas regendi populos, vel facultas 
ministrandi sacramenta, cumpotestatem claviumnonnisi 
post resurrectionem suam Christus Apostolis actu tra- 
diderit. Itaque procul aberantdiscipuliab iis, quae pro- 
prie parochum constituunt. 

Attamen, juxta monumenta Traditionis, v. g. juxta 
^ontificale, quaedam similitudo desumitur ex inferiori 
gradu quem obtinuerunt 72 diseipuli respectu Aposto- 
lorum : nimirum diseipuli exhibent typum presbyteratus. 
Sicut inter eos quorum opera Christus utebatur, priori 
loco conspiciuntur Apostoli, inferiori autem discipuli, 
ita summum sacerdotium in Episcopis, sacerdotium 
autem secundi ordinis in presbyteris reperitur. Verum 
ista similitudo respicit presbyteratum, non parochiale 
officium. 



PARS SPECIALIS. 303 

Merito igitur opinio de divina parochorum origine a 

celeberrimis Theologis et canonistis jamdiu profligata 

est. Propterea parochi non constituunt tertium gradum 

in Hierarchia divinitus instituta. 

> 

II. — De Parocborum munere. 

1 . Parochiale munus in genere. 

2. Parochorum jura et officia in specie. 

1. Parochiale munus in genere. 

Concilium Tridentinum germanam ihdolem Parocho- 
rum exhibet (1) : « In iis civitatibus ac locis, ubi paro- 
chiales ecclesiae certos non habentiines, nec earum rec- 
tores proprium populum quem regant, sed promiscue 
petentibus sacramenta administrent, mandat sancta Sy- 
nodus Episcopis, pro tutiori animarum eis commissa- 
rum salute, ut distincto populo in certas propriasque 
parochias, unicuique suum perpetuum peculiaremque 
parochum assignent, qui eas cognoscere valeat et a quo 
solo licite sacramenta suscipiant; aut alio utiliori mo- 
do, prout loci qualitas exegerit, provideant. » 

Juxta haec verba, parochus curam animarum per verbi 
divini et sacramentorum administrationem, seujurisdictionem 
fori interni, ordinariam et Episcopo subjectam, in populum 
territorii legitime circumscripti stabiliter exercet. 

Genuina muneris parochialis notio sequentibus prin- 
cipiis evolvitur : 

I. Parochus curam animarum exercet per verbi divini et 
Sacramentorum administrationem. 

Auctoritas parochorum respondet naturae societatis cui 
praeficiuntur : atqui parochia est societas domestica in 

(1) Seas. XXIV, cap. xm. 

qua repraesentatur officium paternum Episcopi. Proinde 
tantum possunt parochi guoad suos subditos, quantum 
potest pater in ordine naturali quoad filios suos . 

Jamvero patris officium est prolem generare, illam 
sustentare et in bonis moribus instituere. Igitur paro- 
chianorum familia spiritualis nascitur per Baptismum, 
alitur per alia Sacramenta et in bonis moribus servatur 
per Prcedicationem. Haec officia muneris pastoralis di- 
cuntur cura animarum. 

Unde 4. Parochiatus secum infert jurisdictionem fori 
interni ordinariam; nam vi juris communis, ex officio suo, 
parochus constituitur minister ordinarius Praedicationis 
et eorum Sacramentorum quae Episcopo non reservantur. 

2. Parocho non competil jurisdictio externa seu legis- 
lativa et judiciaria. Ipse dispensare nequit, nisi quoad 
jejunia et festa, ratione consuetudinis (1). 

II. Auctoritas parochialis exercetur in populum certh 
finibus limitatum. Inde inferuntur corollaria : 

1. Ad Episcopum spectat limitesparochiarum statuere. 

2. Parochus ex obligatione et proprio nomine curam 
exercet in fideles sibi commissos. 

3. Nemo, praeter Episcopum, in ecclesia parochiali 
munus sacrum obire potest sine parochi licentia. 

4. Parochiani nonnisi a Parocho plura sacramenta 
recipere possunt. 

III. Parochus munere suo stabiliter fungitur. 
Officium parochiale requirit stabilitatem ; confertur 

enim vel ad vitam, vel saltem ad tempus indefinitum. 
Ideo duplex distinguitur stabilitas, scHicet perpetuitas et 
amovibilitas. 

i. Discrimen inter perpetuitatem et amovibilitatem. Per- 
petuitas est stabilitas parochorum qui non removentur, 

(1) Schmalzgrueber, Jus ecclesiasticum, lib. I, tit. xxxi, § G. — Be- 
rardi, Commentaria injus ecclesiasticum, t. I, dissert. VI. 



PARS SPEGTALIS. 30 5 

nisi judicialiter et ex causis in jure determinatis. Amo- 
vibilitas est imperfecta stabilitas clericorum qui possunt 
sine judicio removeri, quando id postulat bonum di(B- 
cesis. 

Perpetuitas sequitur titulum ; id est, beneficium stricte 
sumptum seu titulus beneficialis confertur in perpe- 
tuum. Propterea parochus intitulatus, nimirum ille qui 
per institutionem canonicam adeptus est beneficii titu- 
lum, fit perpetuus. Jamvero plerique parochi saeculares 
accipiunt titulum beneficialem : unde parochus ssecula- 
ris praesumitur perpetuus. 

Clericus amovibilis non instituitur canonice, sed de- 
putatur ad beneplacitum : cura ipsi non confertur in ti- 
tulum beneficialem. Verum, quoad curam animarum 
exercendam, nufla datur differentia inter parochos amo- 
vibiles et perpetuos. ' 

2. De amovibilitate quaeritur in genere, utruin amovi- 
bilitas quorumdam parochorum adversetur legibus Ec- 
clesiae ; in specie, quid sentiendum sit de statu parocho- 
rum Galliae. 

Regulariter ecclesiae parochiales conferri debent in 
perpetuum, siquidem beneficia saecularia praesumuntur 
perpetua. Quapropter Episcopi parochiis praeficiunt 
rectores inamovibiles, nisi aliter jure speciali disposi- 
tum fuerit. 

Attamen Ecclesia quosdam parochos amovibiles ad- 
mittit (1). Etsi possintamoveri, attendit Episcopus ut de 
facto non removeantur sine legitima causa. 

Rectores succursalium in Gallia sunt amovibiles ex 
decisione Gongregationis Concilii (2). 

(1) Contiltum Tridentinum, sess. VII, cap. vn. — Giraldi, de Pa- 
rochOy appendix 11. 

(2) « Ex audientia Sanctissimi die prima maii 1845 : Sanctissimus 
« Dominus noster, universa rei ratione mature perpensa, gravibusque 

2. Jura et officia parochoram in specie. 
Jura parocborum. 

Munus parochiale complectitur tumjus administrandi 
sacramenta, tum jura honorifica et utilia. 

1. Jus administrandi sacramenta. — 1. Legitimus Bap- 
tismi minister est parochus vel alius sacerdos a parocho 
deputatus. (Rituale romanum.) 

2. Ad parochum pertinet jus fori poenitentialis. Proin- 
de parochus potestate ordinaria parochianos suos absol- 
vit, etiam ubique locorum ; alienorum confessiones in 
sua parochia licite audit. Verum hodie parochiani non 
prohibentur coram alio sacerdote approbato peccata 
confiteri. 

3. Communio paschalis proprio parocho reservata est. 

4. Parochus per se vel per alium assistit matrimoniis, 
et nuptiis benedicit. 

5. Ad ipsum spectat jus ministrandi Viaticum et Ex- 
tremam Unctionem. 

II. Jura honorifica et utilia. — 1. Inter jura honorifica 
recensentur functiones parochiales et prwcedentia. 

Afunctionibus mere sacerdotalibus differxmt functiones 
parochiales quse a parocho fieri consueverunt, v. g. bene- 
dictio fontis baptismalis. Ad discernendum illas functio- 
nes quas Capellani Confraternitatum nequeunt peragere, 
standum est decreto generali Congregationis Rituum 
anni 1704. 

Parochus in propria ecclesia prsecedit aliis etiam in 
dignitate constitutis. Extra propriam ecclesiam, Parochi 
sedent post clerum Ecclesiae cathedralis. 

• 

« ex causis animum suum moventibus, benigne annuit, ut in regimine 
« ecclesiarum succursalium , nulla immutatio fiat , donec aliter a 
« sancta Apostolica Sede statutum fuerit. » 

Parochi inter se praecedunt prioritate assumptionis ; 
sed parochus perpetuus prsecedit amovibili. 

2. Jura utilia sunt jus sepeliendi, jura stolae, jus acci- 
piendi oblationes. 

Officia parochoram. 

Prsecipua parochorum officia haec sunt : 

I. Vigilantia pastoralis. — Parochus debet oves suas 
agnoscere, eis vitae exemplo praeire et in paroecia resi- 
dere. 

II. Obligatio docendi complectitur triplex officium : 

1. De obligatione prcedicandi Concilium Tridentinum 
statuit : « Quicumque parochiales ecclesias obtinent, 
per se vel per alios idoneos, si legitime impediti fuerint, 
diebus saltem dominicis et festis solemnibus, plebem 
sibi commissam, pro sua et ejus capacitate, pascant sa- 
lutaribus verbis (1). » 

2. De obligatione catechizandi pueros, idem concilium 
decernit : « Episcopi, saltem dominicis et festivis die- 
bus, pueros in singulis parochiis fidei rudimenta dili- 
genter ab iis, ad quos spectabit, doceri curabunt (2). » 

3. Ad parochum spectat scholas invisere. 

III. Obligationes respectu cultus divini: 

1. Zelus domus Dei, et digna celebratio divinorum 
offlciorum. 

2. Missa pro populo applicanda diebus dominicis et 
festis etiam suppressis. 

3. Munus denuntiandi indulgentias, festivitates, jeju- 
nia, mandata Episcopi. 

IV. Quoad sacramenta, parochus tenetur 1° praesto esse 
in iis administrandis. 

(1) Sess. V, cap. n. 

(2) Sess. XXIV, cap. iv. 

2° Libros parochiales baptizatorum, nubentium et 
mortuorum describere. 

V. Pars muneris parochialis est bona ecclesice temporalia 
sedulo curare, et de illis rationem singulis annis Epi- 
scopo reddere. 

Qujestio 2*. — Db Vicamis paroghialibus. 

Vicarius parochialis est ille qui in cura animarum vi- 
ces alterius gerit. 

\ . Variae species Vicariomm parochialium. 
2. Notio Vicariorum proprie dictorum. 

I. — Varue species Vicariorura. 

Alii sunt Vicarii curati perpetui qui parochis aequipa- 
rantur, alii vero Vicarii temporales . 

1. De Vicario curato perpetuo. 

I. Illius notio. — Vicarius curatus est ille qui ab Epi- 
scopo canonice instituitur in ecclesia parochiali, cujus 
curam actualem, a parocho primitivo independentem, 
accipit. Parochus principalis dicitur ille qui solum reti- 
net curam habituaiem. 

Vicarius curatus, ita dictus ad servandum parochi 
principalis titulum, est reipsa parochus, siquidem actua- 
lis cura independenter ad ipsum pertinet. Ei competunt 
generatim jura et officia parochorum; tamen ad ipsius 
deputationem non adhibetur concursus. 

II. Ejus constitutio. — 1. Vicarius curatus in ecclesiis 
parochialibus constituitur potissimum ex duplici causa : 
vel quia ecclesia unita est alteri ecclesiae, vel quia erigi- 
tur ecclesia filialis. 

2. Goncilium Tridentinum statuit (1) : a Beneficia cu- 
rata qu» cathedralibus vel monasteriis unita reperiun- 
tur, ab Ordinariis visitentur, qui sollicite providere pro- 
curent, ut per idoneos vicarios, etiam perpetuos, nisi 
ipsis Ordinariis pro bono Ecclesiarum regimine aliter 
expedire videbitur, ibidem deputandos, animarum cura 
laudabiliter exerceatur. » 

3. Vicarii perpetui ad nominationem illorum in quo- 
rum Ecclesiis unitis ponentur, cum Ordinariorum ap- 
probatione deputentur (2). 

2. De Vicariis temporalibus. 

Vicarii temporales vel parochi remoti vices gerunt, vel 
parochum prsesentem adjuvant. 

L Vices parochi mortui vel absentis gerunt Adminis- 
trator et Substitutus. 

i. Administrator ab Episcopo deputatur ad vacantem 
parochiam regendam, donec novus rector constitua- 
tur (3). 

2. Substitutus agit vices parochi absentis. A parocho 

ominatur cum approbatione Episcopi (4). 

II. Parochum residentem adjuvant coadjutores et vicarii 
proprie dicti, sicut Goadjutor et Vicarius generalis ad 
Episcopum juvandum deputantur. 

1. Coadjutorsib Episcopo datur parocho qui perenni 
infirmitate animi vel corporis detinetur. Canones prohi- 
bentne beneficiatus infirmus removeatur; ne vitae sub- 
sidia ei auferantur; ne coadjutor cum futura successione 
constituatur nisi a Summo Pontifice. 

(1) Sess. VII, cap. vu. 

(2) Pii V constitutio Ad exequendum. 

(3) Concilium Trid., sess. XXIV, cap. xviu. 

(4) Contilium Trid., sess. XXIII, cap. u 



310 EXPOSITIO METHODICA JURIS CANONICI. 

Coadjutori confertur potestas supplendi in obeundis 
muniis parochialibus. Si parochus omnino inhabilis 
existat, coadjutor regit parochiam. Si vero parochi inha- 
bilitas sit partialis, nequit coadjutor ea omnia obire, 
quae coadjutus vult et potest ipsemet explere. 

2. Parochis non inhabilibus sed laborantibus dunta- 
xat, dantur vicarii proprie dicti, de quibus in specie 
agendum est. 

H . — Notio Vicariorum proprie dictorum. 

Yicarius definitur presbyter deputatus, ob ingentem 
parochianorum numerum, ad juvandum in animarum 
cura parochum residentem et administrantem. 

1. Vicariorum nominatio. — 1. Ad Episcopum pertinet 
decernere, an et quot vicarios debeat parochus sibi ad- 
jungere. Etenim Goncilium Tridentinum statuit (1) : 
« Episcopi in omnibus ecclesiis parochialibus in quibus 
populus ita numerosus sit, ut unus rector non possit suffi- 
cere sacramentis ministrandiset cultui divino peragendo, 
cogant rectores, sibi tot sacerdotes ad hoc munus adjungere 
quot sufficiant ad sacramenta exhibenda et cultum divi- 
num celebrandum. » 

2, Juxta verbaGoncilii et Innocentii XIII, vicarii abipsis 
parochis eligi consueverunt , postquam ab Episcopo 
examinati et approbati erant.Non sufficit eosjam proba- 
tos fuisse ad confessiones , sed necessaria est specialis 
approbatio ad munus illorum. 

Si Parochus vicarios assumere negligat, vicarii depu- 
tantur ab Episcopo. Itaque, propter indigentias tempo- 
rum, eorum deputatio et remotio in multis locis hodie 
ad Episcopum spectant. 

3.Episcopi determinantconvenientem eorumsustenta- 

(I) Sess. XXI, cap. iv, de Refor/n. 

tionem. Imo legibus particularibus multi vicarii juben- 
turcum parocho habitare. 

II. JurisdictioVicariorum. — *Ad audiendas confessiones 
pro tota dioecesi approbantur : ideo possunt illas audire 
sine parochorum licentia. 

Ad caBteras functiones quod attinet, vicarius sive a 
parocho, sive ab ipso Episcopo sit constitutus, curam 
exercet nomine parochi et instar ipsius. Gum ei commit- 
tatur in genere administratio sacramentorum, manifes- 
tum est illum ad universalitatem causarum delegatum 
esse. Inde infertur vicarios etiam matrimoniis valide 
assistere, et subdelegare posse. 

III. Mutua relatio parochi et vicarii non tamjure quam 
charitate ordinari debet. 

Duo potissimum sunt officia vicariorum. Primum est 
diligens subsidium in cura animarum ; quod sic intelli- 
gitur, ut parochus possit semper quoscumque actus 
ministeriales si velit, in persona peragere. 

Alterum officiuin est obedientia, qua non seorsum, sed 
conjunctim cum parocho curam animarum exercent. 
Meminerint vicarii, se inferiores esse et parochorum 
discipulos (1). 

DISSERTATIO II 

DE JURISDICTIONE COLLEGIALI. 

Capct I. De Conciliis. 

Caput II. De Collegiis clericorum. 

(1) Analecta juris pontificii : Traite* des vicaires paroissiaux. 

CAPUT I 

De conciliii. 

Art. I. Notio conciliorum. 

Art. II. Regulae de conciliorum convocatione, celebratione 
et confirmatione. 
Abt. III. Auctoritas conciliorum. 

ARTICULUS I 

NOTIO CONCILIORDM. 

§ i . Conciliorum definitio et species. 
§ 2. Eorum origo et utiiitas. 

§ 1. — Gonciliorum definitio et species (1). 

I. Definitio. — Concilia ecclesiastica definiuntur : &- 
gitimi conventus in quibus negotia Ecclesice ordinantur, et 
Prcelati judicant. — Dicitur 1° legitimi, nam conventus 
contra canones celebratus non est concilium, sed con- 
ciliabulum. — 2° Negotia Ecclesice spectant fidem, disci- 
plinam, unitatem, etc. — 3° Prcelati, siquidem concilia 
praesertim Episcopis componuntur. — 4 Prcelati judi- 
cant; his verbis definitio non excludit sjnaodum dioece- 
sanam, in qua solus Episcopus leges statuit. 

Juxta hanc definitionem, tum a personis convenienti- 
bus, tum a negotiis ordinandis, aliud est coetus civilis, 
aliud concilium ecclesiasticum. Tertium genus, nempe 
Episcoporum et laicorum comitia mixta quibus olim 
leges ecclesiasticae et civiles conditae sunt, ad utramque 

(1) Jacobatius, Tractatus de concilio. — Berardi, Commentaria tn 
jus ecclesiasticum , tom. I, dissert. I. — Audisio, Droit public de 
VtiglUe, t. I. 



•1 



PARS SPEGIALIS. 313 

speciem reducitur, sive quia negotia Ecclesiae a solis 
Praelalis decernebantur, sive quia Episcopi velut regni 
proceres cum laicis res politicas definiebant. 

II. Species conciliorum. — Gum singula Episcoporum 
collegia in conciliis congregari possunt, inde colligitur, 
tot esse species conciliorum quot habentur legitimi Pas- 
torum conventus. Igitur concilia dividuntur in generalia 
et particularia. 

Collegium generale Episcoporum efformat concilium 
cecumenkum, quo repraesentatur Ecclesia universalis. 

Concilium particulare est vel nationale,vel provinciale, 
vel dioecesanum, proutEcclesiam nationis aut provinciae, 
aut dicecesis repraesentat. — Concilium nationale ex 
Episcopis unius nationis sub Patriarcha vel Primate coa- 
lescit. Goncilium provinciale constat ex Episcopis pro- 
vinciae, praesidente Metropolita, congregatis. Synodus 
dioecesana est legitimus cleri conventus, in quo Episco- 
pus res dioecesis ordinat. 

> 
§ 2. Origo et utilitas conciliomm. 

1. Eorum origo (1). 

I. Origo concilii generalis . — Collegia Episcoporum in 
unam voluntatem convenire possunt, vel habitualiter, 
nempe legibus sui capitis obsequendo, vel actualiter, vi- 
delicet in conciliis. Proinde Christus, ex eo quod con- 
stituerit corpus episcopale , eo ipso Ecclesiae dedit fa- 
cultatem celebrandi concilia generalia. Imo divinam 
assistentiam ab ipso promissam fuisse, probare videtur 
argumentum a minori ad majus in conciliis deductum 
ex verbis Christi : Ubi sunt duo vel tres congregati in nomine 

(1) Bellarmin., D.e conciliis. — Bouix, Du concile provincial^ l* 9 par- 
tie, cbap. vi. 

I. 18 

meo, ibi sum in medio eorum (Matth., xviii, 20). Ipsi Apo- 
stoli praxim Conciliorum inducentes, conciliariter dixe- 
runt : Visum est Spiritui sancto etnobis... (Act., xv, 28). 
Caetera vero.qusd spectant tempus et modum oelebrandi 
concilia, nonnisiabEcclesiadeterminantur. Quapropter 
in institutione conciliorum disciplina imitatur jus divi- 
num : sicut enim ex voluntate Christi corpus episcopale 
Romano Pontifici semper adhaeret saltem habituali con- 
sensu, ita quandoque ex Ecclesiae arbitrio convocantur 
concilia, ut Episcopi actualiterin unanimem sententiam 
conveniant. 

Itaque a jure divino derivatur facultas celebrandi 
concilia; istius autem facultatis exercitium ab Ecclesia 
pendet. Haec est ratio cur controversum fuerit, utrum 
concilium generale sit institutio divina vel ecclesiastica. 

II. Origo conciliorutn particularium. -— Disciplina, Ec- 
clesiarum particularium collegia instituens, veluttjpum 
habuit corpus episcopale. Etenim quemadmodum omnes 
Episcopi cum R. Pontitice constituunt Ecclesiam regen- 
tem, ita Episcopi nationis cum Patriarcha vel Primate, 
Episcopi provinciae cum Metropolita, presbyteri dioece- 
sani cum Episcopo tanquam membra cum capite unum 
corpus efficiunt. Jamvero collegium generale Episcopo- 
rum eiformavit concilia oecumenica ; simili ratione in 
Ecclesiis particularibus collegia Pastorum convocantur 
ad concilium nationale vel provinciale, vel dioecesanum . 

Ex ratione et origine conciliorum colligitur eorum 
utilitas. 

2. Utilitas conciliorum. 

I. Concilii generalis necessitas vel utilitas (1). 

(1) Phillips, Du droit ecclesiastiqne dans ses principes gen&aux, 
t. II, § 83. — Salmon, De Mtudedes conciles, — Siboar, Institutions 
diocesaines. 

i. Nulla existit absoluta necessitas conciliorum gene- 
ralium. Id probaturlriplici ratione : primo, neque Scrip- 
tura neque traditione aifertur positivum et determina- 
tum Christi praeceptum. — Secundo, per plura ssecula 
rpediis ordinariis Ecclesia recte gubernata fuit, ejusque 
libero arbitrio concilia sunt convocata. — Tertio, Ec- 
clesia dispersa, per Pontificem loquens, infallibilis est, 
et ordinariis difficultatibus providet. Aliunde concilia 
non sunt potestas distincta a corpore episcopali, sed 
tantum adhibentur ut habitualis voluntatum consensus 
fiat actualis. 

Verum concilia prae se ferunt medium extraordina- 
rium ecclesiastici regiminis. In necessitatibus extremis, 
quae arbitrio Ecclesiae aestimantur, concilia sunt mora- 
liter necessaria, siquidem unitatem internam exprimunt, 
externamque firmant. 

2. Utilitatem conciliorum generalium probant : primo, 
laudes quibus a Patribus celebrantur. 

Secundo, historia quse felices eorum exitus narrat. 

Tertio, praxis Ecclesice : in majoribus discriminibus 
Ecclesia, ubi commode potuit, conciliis usa est; per ea 
saepiushaereses extirpavit, schismataextinxit, suam liber- 
tatem vindicavit, abusus eliminavit, disciplinam resti- 
tuit. 

Quarto, rationes canonicce : in conciliis ob frequentiam 
Praelatorum splendidior apparet Ecclesiae corporis epis- 
copalis et Pontificatus majestas. Prseterea diligentior 
existit sollicitudo, inquisitio rerum profundior adhibe- 
tur, maturius profertur sententia. Insuper apud subditos 
obedientia promptius et suavius obtinetur. Demum 
contumacia novatorum efficacius frangitur. 

II. Conciliorum particularium utilitas jam constat ex 
iisdem rationibus quibus probatur concilia generaliare- 
gimini Ecclesiae prodesse. Verum in specie sestimanda 

est convenientia concilii nationalis, provinciaiis et synodi 
dioecesanae. 

1. Concilia nationalia, sin minus necessaria, tamen 
utilia sunt in casibus arbitrio Pontificis determinandis ; 
ratio est, quia in eis negotia totius gentis maturiori 
consilio et majori auctoritate definiuntur. Verum faten- 
dum est, minorem esse illorum utilitatem a tempore quo 
Sancta Sedes multa inter causas majores reposuit et 
ipsa cognoscit, quse olim conciliis nationalibus commit- 
tebantur. 

2. Utilitatem conciliorum provincialium exprimit con- 
cilium Goloniense (1549) : a In synodis redintegratur 
unitas, studetur corpori in sua integritate conservando ; 
ubi ea quae in visitatione non dabatur exequi, executio- 
nem studiis communibus assequuntur, ubi de omnibus 
ad bene christianeque vivendum necessariis statuitur, ut 
verissime dicatur : salus Ecclesiae, terror hostium ejus 
et fidei catholicse stabilimentum sunt synodi, quas 
etiam rectissime corporis Ecclesiae nervos dixerimus. 
Neglectis enim synodis non aliter ecclesiasticus ordo 
diffluit, quam si corpus humanum nervis solvatur. » 

3. Synodus dicecesana ob multiplicem rationem utilis 
est, sive respectu cleri, sive respectu disciplinae. 

Respectu cleri synodus zelum parochorum fovet, et 
unitatem Episcopi cum presbyteris dioecesanis firmat. 

Respectu disciplinae, synodus est medium ad eam ins- 
taurandam, tum quia per synodum Episcopus uno in- 
tuitu statum totius dioecesis complectitur, et leges con- 
venientes melius praeparantur; tum quia synodus 
observantiam legum promovet, dum illis venerationem 
et assensum conciliat. Proinde exercitia spiritualia non 
supplent synodum. 

ARTICULUS II 

REGULJE DE CONCILIORUM CONVOCATIONE, CELEBRATIONE ET 

CONFIRMATIONE. 

§ i. De concilio generali. 
§ 2. De concilio nationali. 
§ 3. De concilio provinciali. 
§ 4. De synodo dicecesana. 

§ 1. — De concilio generali (1). 

Goncilium generale est conventus majorum totius Ec- 
clesiae prselatorum, ad deliberandum super communibus 
Ecclesiae negotiis, et ea definienda sub confirmatione 
Romani Poutificis. 

Ut concilia sint legitima requiruntur solemnitates tri- 
plicis generis, nempe praevia convocatio, ipsa concilii 
celebratio, subsequens confirmatio. 

1. De convocatione concilii generalis. t 

2. De illius celebratione. 

3. De illius eonfirmatione. 

Qcjestio l a . — De gonvocatione concilii gbneralis (2). 

Convocatio conciliorum in genere est actus solemnis, 
quo pastor collegio praepositus publicam concilii cele- 
brationem indicit omnibus ejusdem collegii pastoribus. 
Proinde convocatio concilii generalis est actus , quo 
Summus Pontifex, caput corporis episcopalis, omnes 
Episcopos vocat ad concilium celebrandum. 

(t) Thomassin., Dissertationes in concilia. — Bioer, Apparatus ad 
jurisprudentiam ecclesiasticam. 

(2) Ballerini, De potestate Pontificum et conciliorum generalium. 

18. 

1 . Cujus sit concilium convocare. 

2. Quinam sint vocandi. 



1 . Cujus sit concilium generaie convocare. 

I. Potestas convocandi concilium pertinet ad illum 
qui auctoritatem habet in collegium congregandum. 
Atqui Pontifex Romanus est caput corporis episcopalis. 
Igitur solus jure potest omnibus Episcopis praecipere ut 
conveniant. 

II. Ipsi Summi Pontifices indixerunt concilia occiden- 
talia. Ad concilia orientalia quod attinet, eorum indictio 
fuit saltem a Pontificibus probata vel firmata. 

His verbis explicantur facta imperatorum qui concilia 
generalia convocasse dicuntur. Etenim quamvis Princi- 
pes non habeant jus convocandi Episcopatum ad Eccle- 
siam gubernandam, tamen negari nequit quosdam Impe- 
ratores fecisse materialem conciliorum convocationem. 
Illud vero fecerunt, non quidem jure proprio, sed de 
mandato Ecclesiae, aut cum approbatione Romani Pon- 
tificis, a quo pendet convocatio formalis. 

III. Quando sedes Romana vacat, aut dubius est Pon- 
tifex, quisnam possit concilium oecumenicum convo- 
care? 

Sede Romana vacante, generatim concilium non con- 
vocatur, siquidem Gardinales noh habent jus proprium 
gubernandi Ecclesiam. 

Attamen si convocatio illius ad gubernium Ecclesise 
sit necessaria, tunc electio novi Pontificis primum fiat, et 
deinde Pbntificis erit concilium convocare. 

Si vero necessitas urgeat, v. gr. cum in schismate 
Occidentis persona Pontificis incerta esset, Cardinales 
pro bono EcclesiaB sibi tribuunt officium convocandi 
concilium. 

2. Quiaam sint vocandi (1). 



I. Membra concilii convocantur vel ex regula generali, 
vel exprivilegio. 

1. Exregula generali, convocantur omnes pastores qui 
pertinent ad collegium. Proinde ad concilium oecume- 
nicum convocari debent, tanquam judices, omnes Epi- 
scopi orbis;nam corpusepiscopale,SummoPontifice et 
Episcopis constans, Ecclesiam regit et repraesentat. — 
Yocantur etiam Episcopi titulares, resignantes, electi 
confirmati nondum consecrati. 

2. Ex privilegio vocandi sunt Cardinales, Abbates 
exempti, Ordinumque religiosorum Generales, qui nec 
per se qualitatem requisitam habent, nec semper vocati 
sunt, nunc tamen velut judices admittuntur propter ju- 
risdictionem. 

II. Praeter Patres quorum estjudicare, nemo habetjus 
comparendi, nisi expresse vocetur. Attamen alii diverso 
titulo vocari consueverunt ; triplex est eorum genus. 

i.Theologi et canonistaevocanturtanquamconst/from, 
ut deliberationes praeparent, res discutiant, difficultates 
expendant, definienda rationibus illustrent. 

2. Aliivocantur utmimsfriconciliorum; v. g. notarii, 
officiales. 

3. Quidam laici admitti possunt, sive Principes, sive 
viri doctrinaelaudeconspicui. Invitari et honorabili loco 
sedere solent Oratores Statuum, qui sufFragium non fe- 
runt, sed filialem obedientiam praestant et protectionem 
spondent. 

(1) Schmalzgrueber, Jus ecclesiasticum^ dissert. prooamialis. 



I 

QOCSTIO 2». — DB CBLBBRATIONB COKCILII GENERALIS (1). 

i. Praesidentia illius. 

2. Numerus requisitus membrorum. 

3. Objectum et forma deliberationis. 

1. Pnesidentia. 

Jus praesidendi pertinetad illum qui concilium convo- 
cavit, scilicet ad illum qui prseest collegio congregato. 
Atqui jure divinoSummus PontifexEpiscopis praeficitur. 
Ergo jure divino conciliis generalibus praesidet. 

Ex historia constat ipsos praefuisse conciliis oecume- 
nicis vel per se, vel per suos legatos, vel nullo modo 
praefuisse, sed decreta concilii approbasse. 

Si etiam Imperatores conciliis praefuisse legimus, ma- 
nifestum est id non nisi ad tuendum ordinem, minime . 
vero ad praesidentiam directivam spectasse. Difficultas 
solvitur distinctione. Principes quidem praefuerunt ut 
ti^efensores conciiiorum, non ut judices; praesidebant 
materialiter, non formaliter. 

2. Numerus requisitus membrorum (2). 

Goncilium generale reprsesentat Ecclesiam per con- 
gregationem corporis episcopalis. Jamvero distinguitur 
duplex illius universalitas, nempe formalis et materialis. 
Universalitas formalis consistit in unione membrorum 
sub capite, siquidem collegium episcopaie constat capite 
et membris . 

Praeter illam, requiritur universalitas materialis, qua 

(1) Duranti, De modo celebrandi conciiium. 

(2) Soglia, Institutiones juris publici, pars I, cap. n. 

convocatio suum effectum sortitur, ubi Epi§copi conve- 
niunt numero sufficiente . 

Necesse non*est ut omnes omnino adsint; quod fieri 
nequit. Satis est aliquot ex diversis provinciis Episcopos 
intcresse, ita ut eorum conventus, inspectis locorum et 
personarum adjunctis, dici possit repraesentatio corporis 
episcopalis. 

Absentes Episcopi mittunt procuratores, quibusconce- 
ditur facultas ferendi suffragium consultivum. 

Si deficeret universalitas materialis, lex valeret non ut 
decretum concilii, sed tanquam decretum R. Pontificis 
solius decernentis. 

3. Deliberationis objectum etforma (1). 

I. Objectum deiiberationis est vel causa iidei vel disci- 
plina universalis. Decreta conciliaria sunt leges a conci- 
liis edito circa utrumque genus causarum. Concilium 
Tridentinum res fidei canonibus, res disciplinae decretis, 
utramque doctrinam capitibus ordinavit. 

Summus Pontifex dum concilio praeest, quando- 
que proprio nomine decreta edit, adjecta formula, 
sacro approbante concilio, quod videre est in concilio 
Lateranensi et Lugdunensi. 

Decreta subscribenda sunt ab omnibus Patribus. Pa- 
tres subscribunt : Ego N. judicans subscripsi. Theologi 
et canonistae , oratores Statuum subscribunt diversa 
formula : Ego N. consentiens subscripsi. 

II . Formam deliberatimxis determinant regulae duplicis 
generis, alise necessarise, alise tantum utiles. 

1 . Regulce necessarice. Primo, requiritur libertas in ju- 
diciis ; acta enim per vim et metum ipso jure sunt ir- 
rita. 

(I) Berardi, Commentaria injus ecclesiasticum, dissert. I. 

Secundo, fraus omnis abesse debet ; qua de re nullam 
auctoritatem habet concilium Ariminense. 

Tertio, prsemittitur sufficiens examen. Neque enim 
fiunt novse revelationes, sed Deus pollicitus est Ecclesise 
assistentiam suam, ne unquam in veritatibus fidei inves- 
tigandis atque definiendis in errorem laberetur. At vero 
postquam concilium definivit, nullus dubitandi locus 
relinquitur, quin concilium diligentiam adhibuerit, si- 
quidem Deus simul prospicit finem et media ad finem 
necessaria. 

2. Ad alias regulas quod attinet, consessus ipsi sunt 
vel sessiones publicce vel congregationes generales. 

In congregationibus res tractandse prsevie discutiuntur 
et accurate examinantur, ut jam omnia parata sint pro 
sententia decisiva in sessionibus proferenda. 

Decreta conciliaria majori suffragiorum parte ferun- 
tur; imo generatim concilia nonnisi ea decernunt, quae 
moraliter unanimi sententia Patrum approbantur. 

Suffragia viritim dari solent. Rationem ferendi suffra- 
gia secundum nationes, a conciliis Constantiensi et Ba- 
sileensi inductam, Concilium Tridentinum reprobavit. 

QUjESTIO 3*. — De confirhatiomb goncilu generalis. 

i . Necessitas confirmationis. 

2. Notitia conciliorum confirmatorum. 

I. — Necessitas confirmationis (1). 

Confirmatio est actus quo R. Pontifex approbat ea 
quae in concilio decreta sunt, illisque tribuit vim legis 
in universam Eeclesiam. Ista legalis approbatio nunquam 

(1) Ballerini, De potestate Pontificum et Conciliorum. — Bellarmin., 
de Conciliis. 

potest suppleri; aliae vero solemnitates aliquando per 
ipsam confirmationem supplentur. Proinde confirmatio 
est concilii prima pars in ordine juris, quamvis sit ultima 
in ordine temporis. 

Ejus necessitas probatur I. auctoritate. Eugenius IV in 
decreto super unione Jacobitarum ait : « Suscipit Sancta 
Romana Ecclesia omnes universales Synodos auctoritate 
R. Pontificis legitime congregatas ac celebratas, et con- 
firmatas. » Dixit etiam confirmatas ut ostenderet conci- 
lia generalia esse illegitima, neque auctoritatem habere, 
nisi a Romano Pontifice confirmentur. 
4 Accedit auctoritas ipsorum conciliorum. Etenim con* 
cilia generalia hactenus celebrata confirmationem a 
Summis Pontificibus petierunt. 

Id manifeste declarat praxis Ecclesi». Namque Eccle- 
sia catholica tantum ea concilia tanquam legitima reci- 
pit, qu® Summi Pontifices probaverunt; rejicit vero ut 
illegitima ea quae ab ipsis Pontificibus reprobata fuisse 
noscuntur. 

Probatur 2. ratione, ex natura conciiiorum. Goncilium 
generale nonhabetpropriam auctoritatem, nisi quatenus 
repraesentat integram Ecclesiam docentem. Atqui, nisi 
confirmetur, non repraesentat corpus episcopale, siqui- 
dem ad ipsius integritatem unio membrorum cum ca- 
pite postulatur. 

Itaque confirmatio R. Pontificis et judicium Episcopo- 
rum sunt duo actus relativi; uterque necessarius estad 
perfectionem concilii generalis. Sicut decisio pontificia 
per se non habet indolem decreti conciliaris, ita judi- 
cium Episcoporum estincompletum sine confirmatione. 
Istud judicium episcopale refertur ad judicium subse- 
quens iliiusqui est caputEcclesise; confirmatio, ubi ve- 
lut complementum accedit, firmitatem tribuit iis quse 
in concilio decreta fuerunt. 

II. — Notitia conciliorum confirmatorura. 

i . Goncilia confirmata. 

2. Concilia partim approbata, partim reprobata. 

3. Goncilia reprobata. 

1. Goncilia confirmata (I). 

Goncilia confirmata numerantur 18, quorum 8 priora 
in Oriente, reliqua in Occidente habita sunt. 

Goncilia orientalia : I m Nicamum, sub S. Sylvestro ce- 
lebratum anno 325. Gausa illius triplex : hseresis Arii ne- 
gantis divinitatem Verbi ; controversia de die pascha- 
tis ; schisma Meletii in iEgypto. 

.II". Constantinopolitanum l m , sub Damasoanno 383 ce- 
lebratum, divinitatem Spiritus Sancti contra Macedo- 
nium definivit. 

IIl m . Fphesinum, sub Coelestino I anno43i celebratum, 
contra Nestorium praedicantem in Ghristo esse duas 
personas et B . Virginem non esse matrem Dei . 

IV m . Chakedonense, sub S. Leoneanno 451 celebratum 
contra Eutychen asserentem in Ghristo unicam naturam. 
Quoad disciplinam edidit plura quae partim approbavit, 
partim reprobavit Sedes Apostolica. 

V m . Constantinopolitanum 2 m , sub Vigilio anno 553 
damnavit errores Origenis et tria Gapitula. 

VI m . Constanttnopolitanum 3 m , sub Agathone anno 681 
celebratum, contra Monothelitas, unam in Ghristo volun- 
tatemasserentes. 

VII m . Nicamum 2 m , sub Adriano I, anno 787 celebra- 
tum contra Iconoclastas pro cultu sacrarum Imaginum. 

(1) Mansi, Conciliorum collectio. — Catalani, Concilia commenta- 
riis illustrata. 

VIII m . Constantinopolitanum 4 m , sub Adriano II, anno 
869, Photium deposuit. 

Concilia occidentalia : IX m , Lateranense l m , sub Ca- 
lixto II Romae anno 1123 celebratum, investituras abro- 
gavit, expeditionem cruciatam contra Saracenos decre- 
vit, disciplinse per simoniam labenti consuluil. 

X m . Lateranense 2 m , sub Innocentio II, anno H39 ce- 
lebratum, schisma Petri Leonis extinxit, errores Arnaldi 
de Brixia damnavit, plures disciplinae canones edidit. 

XI m . Lateranense3 m , sub Alexandro III, anno 1179 ce- 
lebratum contra Valdenses et Albigenses. 

XII m . Lateranense 4 m , sub Innocentio III anno 1215. 
Hiijus causa triplex : terra sancta a tyrannide liberanda, 
haeresis Albigensium, disciplina instauranda. 

XIlI m . Lugdunense l m , sub InnocentiolV anno 1245 ce- 
lebratum. Fredericum II excommunicatum et contu- 
macem imperatoria dignitate dejecit, et de terra sancta 
liberanda mandavit. 

XIV m . Lugdunense 2 m , sub Gregorio X anno 1274 cele- 
bratum, Gracos in unitatem Ecclesiae recepit, et subsi- 
dium terrae sanctse morumque reformationem commen- 
davit. 

XV m . Ften«ense,subClementeVannol3l I celebratum. 
Hujus quadruplex causa fuit : abolitio Templariorum, 
iides variis erroribus impugnata, subsidium terrse sanc- 
tae, disciplinse instauratio. 

XVI m . Florentinum, sub Eugenio IV anno 1438 cele- 
bratum. Orientales iterum ad unitatem Ecclesise revo- 
cavit. 

XVII m . Lateranense 5 m , sub Julio II et Leone X anno 
1512 etsequentibuscelebratum, conciliabulum Pisanum 
damnavit, Pragmaticam Sanctionem abolevit quae in 
Galliis a tempore concilii Basileensis obtinebat. 

XVllI m . Tridentinum, sub Paulo III, Julio III et Pio IV 
i. l» 

anno 1545 et subsequentibus celebratum contra errores 
Protestantium et pro restituenda disciplina. 

2. Coocilia partim approbata, partim reprobata(l). 

Quatuor concilia partira approbata, partim reprobata 
sunt : Sardicense sub Julio I anno 351 celcbratum in quo 
300 Episcopi fidem catholicam statuerunt, Arianismum 
80. — Quinisextum seu Trullanum, ita dictum a loco pa- 
latii impferialis in quo sub Sergio anno 692 celebratum 
est, quintae et sextse synodo Constantinopolitanae cano- 
nes addidit, ex quibus plurima reprobata, quaedam a 
Pontificibus recepta sunt. — Constantiense, anno 1414 et 
subsequentibus sub tribus Pohtificibus dubiis primum 
celebratum, deinde sub Martino V absolutum. Hujus 
causa fuit schisma Occidentis extinguendum, reformatio 
facienda, fides confirmanda. Martinus V illud approbavit 
quoad omnia decreta in materiis fidei conciliariter, non ali- 
ter, nec alio modo, id est quoad decreta contra errores 
Viclefi et Hussitarum . DecretaverosessionisIV* et Y* in 
quibus asseritur concilium esse supra Pontificem, non 
sunt approbata, neque conciliariter facta. Schisma ex- 
tinctum fuit sive per promissionem Joannis XXIII et de- 
sertionem Benedicti XIII, sive potissimum per abdica- 
tionem Gregorii XII et electionem Martini V. — 
Basileense, anno 1431 celebratum, cujus nonnisi paucas 
de beneficiis dispositiones approbavit Nicolaus V. 

3. Concilia reprobata. 

Quatuor concilia ex toto reprobata sunt : Ariminense, 

(1) Biner, App&ratus ad jurisprudenliam canonicam. *— Ballerini, 
De potestaie Pontificum et Conciliorum. — Schelstrate, De sensu et 
auctoritaie decretorum Constantiensis Conciliu 

anno 363, in quo vox consubstantialis a Nicseno symbolo 
expuncta est. — Ephesinum latrocinium y anno 449, ita 
dictum quia ibi S. Flavianus occisus, etlegati Pontificis 
fugati, Eutychianam haeresim stabilivit. — Constantino~ 
politanum duplex anno 730 et 735 contra sacras imagines 
celebratum. — Pisanum anno 1511 schismatice contra 
Julium II celebratum. 

§ 2. — De cuncilio nationali. 

Concilium nationale est legitima congregatio Episco- 
porum integrae gentis, celebrata sub prsesidentia Patriar- 
chae aut Primatis vel Legati, ad negotia ecclesiastica 
hujus nationis ordinanda. 

I. Convocatio. — Conciliorum hujusmodi usus fuit 
frequens in Africa, Italia, Gallia et Hispania. Verum a 
multis saeculis rarius celebrantur. 

Eorum convocatio non prsecipitur a concilio Triden- 
tino. Imo iieri nequit sine licentia Sedis Apostolicae, 
prout Pius IX Episcopis Gallise concilium nationale 
petentibus respondit (1). 

Jus convocandi concilium nationale ad Patriarcham 

* 

aut Primatem olim pertinebat de consensu R. Pontificis. 
Nunc vero cum non existant generatim PatriarchaB vel 
Primates jurisdictionem in ecclesiam nationalem obfi- 
nentes, ejusmodi concilium a Pontifice vel ab illius Le- 
gato indiceretur. 

II. Celebratio. — Jus praesidendi competit ei qui eon- 
vocat. Proinde praesidentia concilii nationalis ad Lega- 
tum R. Ponticis spectat. 

III. Recognitio. — Si Pontifex ipse concilio nationali 
prsefuerit, decretorum approbatio non est necessaria. 

(1) Breve Pii IX Ad avchiepiscopum Parisiensem y datum Coj«t» 
(1849). 

Si vero Legatus praesideat, requiriturpontificiarecogni- 
tio; nam decretaconciiii nationalis inter causas majores 
numerantur, ideoque ad Sanctam Sedem refercnda sunt. 

§ 3. — De concilio provinciali. 

Concilium provinciale est legitimus conventus, in quo, 
praesicjente Metropolita, Episcopi unius provinciae jure 
ordinapio tractant negotia ecclesiastica hujus provin- 
ciae. 

Qojkstio 1*. — De convocatione concilii PBOVINCIAUS. 

1. Jus et officium convocandi. 

I. A priofibus saeculis Ecclesia urget obligationem cele- 
brandi concilia provincialia. Concilium Tridentinum 
statuit (1 ) : « Provincialia concilia, sicubi omissa sunt, 
renoventur. Quare Metropolitani, quolibet saltem tri- 
ennio, non praetermittant synodum in provincia sua 
cogere ; quo Episcopi omnes, et alii qui de jure vel con- 
suetudine interesse debent, convenire omnino tenean- 
tur. » 

II. Convocatio fit generatim a Metropolita, qui jitfe 
ecclesiastico praeest provincise. Vacante Sede Metropoli- 
tana, vel Metropolita impedito, coepiscopus suffraganeus 
ordinatione antiquior concilium indicit. 

2. Quinamsint convocaadi (2). 

iPriplex distinguitur species eorum qui convocantur. 
I. Vocandi sunt, accedere tenentur et vocem decisi» 
vam habent : 

(1) Sess. XXIV, cap. n. 

(2) Bouix, du Concile provincial* . } 

i. Omnes Episcopi suffraganei, etiam Episcopusnon- 
dum consecratus possessionem adeptus. 

2. Episcopi exempti qui vicinam provinciam elege- 
runt. 

3. Prselati seu abbates populum et jurisdictionem 
quasi-episcopalem habentes. 

4. AliiEpiscopigeneratim nonsuntvocandi, tumquia 
Metropolita non habet potestatem in eos, tum quia ipsi 
jurisdictioneminprovincia non obtinent. Atlamen,dum 
existunt in urbe concilii, rite invitari etadesse possunt, 
prassertim si vox tantum consultiva eis concedatur. 

5. Episcopi impediti mittnnt procuratores suos, qui 
vocem decisivam habere possunt, si concilio placuerit. 

II. Invitantur ex jure, accedere non tenentur, ac vocem 
consultivam habent : 

\ . Abbates simplices, seu monasteriorum superiores 
qui jurisdictionem in monachos obtinent sine populo. 

2. Capitula cathedralia qure possunt interesse per de- 
pulatos. Scde vacante, Yicarius capitularis vocem deci- 
sivam habet in concilio. i 

III. Praeter illos, alii etiam admittuntur : 

1. Singuli Patres unum aut plures sibi adsciscunt 
presbyteros velut theologos et canonistas, quorum doc- 
trina utantur ad res discutiendas. 

2. Admittuntur etiam plures clerici qui a Patribus 
constituuntur Concilii Qfficiales. 

3. Laici quorum meritasuntspectabiliaetinterventus 
forte opportunus, admitti possunt. Attamen, inquit Be- 
nedictus XIV, caute in hoc se gerant Episcopi, neque 
nimis faciles se prsebeant in laicis invitandis, ne quod 
ab initio ex urbanitate procedit, tractu temporis iiat 
necessitas, 

QtlASTIO 2*. — DB CELEBRATIONE C0NC1LII PROVlflClALIS* 

1. Presidentia. 

Metropolita praesidet eodem jure quo ad illum spectat 
convocatio concilii. Cum jure tantum ecclesiastico prae- 
sit Episcopis provincise, ideo ipsius prsesidis potestas 
limitibus restringitur ; v. g. nonnisi de assensu Episco- 
porum potest silentium alicui indicere, concilium dis- 
solvere. 

2. Negotia concilio provinciali competentia. 

I. Concilium provinciale non definit res fidei contro- 
versas. Potest vero punire haereticos ; judicare errorem 
reprobatum a Scripturis, ab Ecclesia, a sententia com- 
muni doctorum ; etiam res fidei definire, sive ex dele- 
gatione Sanctse Sedis ut concilium Arausicanum, sive 
ex confirmatione R. Pontificis ut concilium Carthagi- 
nense. 

Pariter non judicat res disciplinse generalis, neque 
causas majores quae Sanctae Sedi reservantur. 

II. Ad concilium provinciale spectat tum applicatio 
juris dogmatici et disciplinse universalis, tum particu- 
laris disciplina provincise. 

3. Ordo celebrationis. 

I. Effusis in provincia precibus, prima sessio celebra- 
tur in ecclesia, et concilium incipit per triplex decre- 
tum de aperienda synodo, de modo vivendi in concilio, 
de professione fidei. Designantur concilii officiales. 
Ritus adhibendi describuntur in Pontificali roraano, in 
Caeremoniali Episcoporum, inactis conciliorum. 



PARS SPECTALIS. 331 

II. Ex consuetudine, Patres et consultores distribuun- 
tur in congregationes particulares, quibus singulis diversae 
materiae committuntur discutiendse. In congregationibus 
genei*alibus eadem negotia denuo examinantur, atque 
ultimo disponuntur decreta quse in sessione ferenda 
sunt. 

III. Sub concilii fmem decreta in sessione solemni ac- 
ceptanlur et subscribuntur. 

Q 1'ASTIO 3*. — De recognitione decretorum. 

I. Juxta disciplinam antiquam, concilia provincialia 
non condebant nova statuta sine consensu R. Pontificis. 
Nunc concilium tenetur sua decreta subjicere examini 
et correctioni Sanctse Sedis. Id constat ex constitutione 
Sixti V ad congregationem Concilii (1). 

II. Ista recognitio, qua Gongregatio corrigit in decretis 
ea quae juri minus consentanea sunt, dicitur approbatio 
in forma communi; in ea simpliciter dicitur acta concilii 
promulgari posse. 

Aliquando, Metropolitis postulantibus, concilia non 
tantum emendantur, verum etiam a Summo Pontifice 
per Apostolicas litteras confirmantur. 

§ 4. — De synodo dioecesana (2). 

Ab initio Ecclesise, clerus civitatis episcopalis effor- 
mavit consilium, cujus operautebatur Episcopus in dioB- 
cesis regimine. Parocbiis npndum in^titutis, presbyte- 
rium erat assidua cleri dioecesani congregatio. 

Duo instituta, nempe capitulum et synodus, ab antiquo 

(1) Constitutio Immema, 1587. 

(2) Benedictus XIV, de Synodo dioscesana, — S. Carolus, Acta Fc- 
clesice Mediolanensis. 

presbyterio ducunt originem. Capitulum semper habi- 
tum fuit tanquam Episcopi senatus. 

Crescenlibus dicecesibus, cura parochiarum stabiliter 
presbyteris commissa fuit. Iste clerus, extra urbem 
episcopalem commoratus, ab Episcopo in universum 
conventum, scilicet in Synodum convocari consuevit, 
primum bis in anno, postea semel quotannis. 

QPJESTIO 1*. — DE CONVOCATIONE SYNODI. 

1. Jus et officium convocandi Synodum. 

1. Synodi convocationem pracipiunt antiqui canones 
et decretales. Concilium Tridentinum statuit (1): « Sy- 
nodi dicecesanae quotannis celebrentur, ad quas... acce- 
dere teneantur. » 

II. Synodum convocare potest : 1° Episcopus, etiam 
confirmatus, nondum consecratus ; nam iste jurisdic- 
tionis actus ad regimen dicecesis pertinet. 

2. Vicarius generalis ex speciali mandato Episcopi 
impediti. 

3. Vicarius capitularis, dummodo effluxerit annus 
ab ultima synodo. 

2. Qainam sint vocandi. 

1. Accedere tenentur : 1° Canonici et dignitates ; 
2° Vicarius generalis et Decani ; 3° Parochi, etiam regu- 
lares qui curam animarum gerunt. 

11. Praeter illos, 1° regularitercaeteri sacerdotes adesse 
non tenentur, nisi exconsuetudineid fuerit observatum, 
vel agendum sit de reformatione cleri. 

2. Laici non convocantur ex jure ; sed convocari pos- 

(1) Sess. XXIV, cap. n, de Reform. 

sunt. Caveant Episcopi ne sine gravi causa laicos admit- 
tant, qui paulatim sibi tribuerent jus interveniendi. 

Quastio 2». — Db celebrationb Synodi (1). 
1. Praesidentia. 

Praesidentia pertinet ad Episcopum. Hujus est ses- 
siones indicere, causas proponere, singula moderari. 
Synodi celebratione non immutatur relatio quae inter 
Episcopum et clerum intercedit ; inde infertur Episco- 
pum esse solum legislatorem. Ipsius auctoritas in mode- 
ramine synodi est fere summa, caeterique sunt tantum 
consiliarii quibus utitur. 

Ttaque Synodus non est conventus deliberans in quo 
flt tumultuosa discussio, et major pars fert legem. Suf- 
fragia colligi non solent. 

Omnia peraguntur nomine Episcopi. Ipse eligit modum 
quo clerum consulit. 

2. Negotia et decreta Synodi. 

1. Negotia Synodo competeniia. 

i. Generatim Episcopus in Synodo decernit ea quae 
necessariavel utiliasunt, et spectant abusus corrigendos, 
virtutes promovendas, disciplinam instaurandam. 

Ad Synodum spectat decreta concilii provincialis pu- 
blicare, alias leges m effectum deducere. 

2. A pluribus cavendum est. Synodus non dirimit 
quaestionesnondumdefinitascireafidem et sacramenta. 
Non judicat causas majores, neque lsedit jura Sedis 
Apostolic». Potest aliquid statuereprseter jus commune, 

(1) Pontificale romanum, Ordo ad Synodum. — Gavanti, Praxu 
Synodi diascesana. 

19. 

sed statuta quae juri communi adversantur, firmitate 
carent. 

Novilates in dioeccsim non inducit. Prudenter infligit 
censuras. Abstinet a nimia severitate, ab immoderata 
extensione casuum reservatorum. 

II. Statuta. — Leges synodales debent esse utiles, 
claris verbis concinnatae, loco et tempori.convenientes. 

Episcopus consilium Gapituli requirit, etsi non tenea- 
tur illud sequi. Leges synodales, sine consilio capituli 
editae, non valent, cum deficiant a norma praescripla 
(Benedictus XIV). 

Solius Episcopi est constitutiones synodales sua sub- 
scriptione firmare. 

3. Ordo celebrationis. 

Indicta die, conficitur decretorum, specimen sacerdo- 
tibus communicandum. Dioecesis publice precatur. Epi- 
scopus in praeviacongregatiorie statum dioecesis requirit. 

In Synodo eliguntur officiales duplicis generis. Alii 
ab Episcopo constituuntur officiales synodi ; v. g. pro- 
rootor, secretarius, notarius, etc. ; alii deinceps munus 
suum obituri sunt, v. g. examinatores synodales. 

Ritus, juxta titulum Pontificalis (Ordo ad Synodum) y 
imitantur celebrationem concilii provincialis. Synodus 
solet absolvi tribus sessionibus, Tnter quas institui pos- 
sunt congregationes. Sessionibus solemnitates religiosae 
et pia exercitia adjungi consueverunt. 

QlJASTlO 3*. — ERRORES CIRCA SYNODI CONFIRMATIONEM (1). 

I. Statuta synodalia non egent confirmatione R. Pon- 
tificis, neque revisione romana. A fortiori non requiritur 

(1) Benedictus XIV, de Synodo dioscesana, lib. XIII. 

approbatio cleri, siquidem Episcopus est unicus in £y- 
nodo kgislator. Etenim Episcopi, cum sint presbyteris 
superiores, et in dioecesim obtincant jurisdictionem quae 
complectitur potestatem legislativam, possunt per se 
ipsos etiam in synodo leges condere, nisi Ecclesia con- 
sensum cleri requirat. Atqui nullo canone requiritur 
cleri consehsus majori suffragiorum parte exhibendus. 

Difficultas nonoritur ex eo quod qusedam statuta suf- 
fragiis cleri condita fuerint. Equidem nonnulli Episcopi 
sponte concesserunt clericis facultatem approbandi de- 
creta; sed ex libera concessione nihil infertur. « 

Neque objiciatur Pontificale clero jus suffragii tribuere 
his verbis : « Legnntur constitutiones per synodum 
approbandse; quae placent, per Patres confirmantur. » 
Nam iste titulus Pontificalis convenit simul concilic 
provinciali et synodo dicecesanae. Verba objectanon su- 
muntur in stricto sensu quoad synodum ; intelliguntur 
vero de concilio provinciali in quo plures Episcopi sunt 
legislatores. Unde congregatio concilii Tridentini inter- 
pres declaravit : « Episcopus potest in synodo dioecesana 
constitutiones facere absque consensu et approbatione 
cleri; debet tamen requirere consilium capituli; non 
obstante quod, exforma romani Pontificalis, constitutio- 
nes in synodo publicandae a Patribus per verbum placet 
confirmentur. » 

II. Synodus instituta fuit, non ad limitandam, sed 
ad instruendam Episcopi auctoritatem. Cum Jansenistae 
spargerent notiones genuinse synodorum ideae alienas et 
constitutioni Ecclesise contrarias, Pius VI, in constitu- 
tione Auctorem fidei, doctrinam synodi Pistoriensis re- 
probavit. Damnatae sunt istae propositiones : 

« 9*. Doctrina quae statuit reformationem abusuum circa 
ecclesiasticam disciplinam, in synodis dicecesanis, ab Episcopo 
et parochis cequaliter pendere et stabiliri debere; ac sine 

libertate decisionis indebitam fore subjectionem jussfonibus 
Episcoporum, falsa, temeraria, episcopalis auctoriiatis 
laesiva, regiminis hierarchici subversiva, favens haeresi 
Aerianae a Calvino innovatae. » 

o 10*. Doctrina, qua parochi, aliive sacerdotes in synodo 
congregati, pronuntiantur una cum Episcopo judices fidei, 
ec simul innuitur judicium in causis fidei ipsis competerejure 
proprio, et quidem etiam per ordinationem accepto, falsa, 
temeraria, ordinis hierarchici subversiva, detrahens 
firmitati definitionum, judiciorumve dogmaticorum Ec- 
clesiae, ad minus erronea. » 

« H*. Sententia enuntians veteri majorum tnstituto ab 
Apostolis usaue temporibus ducto, per meliora Ecclesice 
scecula servato, receptum fuisse, ut decreta, aut definitiones, 
aut sententice enam mojorum sedium non acceptarentur, nisi 
recognitce fuissent et approbatce a synodo dicecesana, falsa, 
temeraria, derogans obedientiae debitae constitutionibus 
apostolicis, schisma fovens et haeresim. » 

ARTICULUS III 

AUCTORITAS CONCILIORUM. 

i. Auctoritas conciliorum oecumenicorum. 
2. Auctoritas conciliorum particularium. 

§ 1 . — Auctoritas concilii generalis (1). 

Potestas concilii generalis duplici modoconsideratur, 
vel in se quoad valorem iliius legum, vel comparatead 
R. Pontificem. 

» (1) Ballerini, de potestate Pontiflcum et Conciliorttm . — Schmalz- 
graeber, Dissevt, procemialis, § 8. 

1. Auctoritas legum concilii generalis. 

Hujusmodi leges sunt vel canones dogmatici vel leges 
disciplinares. 

I. Concilium generale, a Summo Pontifice confirma- 
tum, est infallibile in fidei definitionibus. Proinde 
haereticus ille habendus est, qui concilio fldem definienti 
non assentitur. 

II. Jus ferendi leges disciplinares in conciliis genera- 
libus residet. Ista decreta, ratione ejusdem confirmatio- 
nis, universam Ecclesiam obligant. 

2. An conciliirm sit supra R. Pontificem. 

A praesenti quaestione abest casus schismatis, in quo, 
pluribus de papatu contendentibus, Ecclesia poliet jure 
sibi eligendi certum caput. 

Ante saeculum xiv, nemini in mentem venit, Summum 
Pontificem concilio generali subesse. Ipsa novitas detegit 
falsitatem istius opinionis, quae contiadictionem in- 
volvit. 

Etenim concilium consideratur vel cum R. Pontifice 
conjunctum, vel ab illo sejunctum. 

I. Si Episcopi in concilio congregati cumR. Pontifice 
intelligantur , tunc quidem Ecclesiam universam re- 
praesentant; verum Pontifexineo casu neque supra con- 
cilium est, neque infra concilium, sed in concilio ut 
caput in corpore. Nimirum suprema potestas competit 
sive soli R. Pontiflci, sive collegio Episcoporum Ponti- 
fici conjunctorum, utriusque auctoritas est aequalis. 

II. Concilium stare nequit contra R. Ponlificem; na- 
turaenim concilii non soluni Episcopos, sed et ipsum 
Pontificem tanquam Ecclesiae et concilii caput complec- 

titur. Episcopi una collecti, nisi illum secus habeant, 
Ecclesiara repraesentare non possunt, siquidem Ecclesia 
universa dicitur supra petram aedificata, et ille univcrsos 
fratres confirmare debet. 

Praeterea, ex promissione Christi, contingere nequit, 
ut totum Ecclesiae aedificium a suo fundamento dimo- 
veatur, id est, ut omnes Episcopi ab unitatis centro re- 
cedant. Itaque duo comparationis termini nunquam 
habendi sunt tanquam oppositi. 

§ 2. — Auctoritas conciliorum particularium (1). 

/ 

i 

Concilium nationaleultra nationem, provinciale ultra 
provinciam, dioecesanum ultradicecesimjoersenonhabet 
auctoritatem. 

Per accidens fieri potest ut decreta concilii particularis 
extendantur in Ecclesiam universam. Hoc evenit duplici 
modo vel confirmatione expressa R. Pontificis, vel illius. 
consensu tacito. 

I. Decreta concilii provincialis aliquando a R. Ponti- 
fice confirmantur. Haec autem confirmatio non semper 
eosdem produxit effectus. 

1. Decreta dogmatica concilii particularis, ubi aucto- 
ritate Summi Pontificis confirmantur, vim (Jbtinent in 
universam Ecclesiam. Sic errores Pelagii et Priscilliani 
a conciliis Africanis.et Toletano damnati sunt; eorum- 
dem conciliorum judicium irreformabile habitum est, 
postquam confirmatio Apostolicae Sedis accessit. 

2. Cum disciplina possit esse diversa pro variis locis 
et temporibus, decretum disciplinare non extenditur 
ultra limites ecclesiae particularis, nisi aliter statuat 
R. Pontifex in confirmatione. 

(1) Devoti, Soglia, Zallinger, de Conciliis. 

II. Nonnulla concilia particularia, in Oriente vel in 
Occidentehabita, tantam existimationem habuerunt, ut 
eorum decreta, ex consensu tacito R. Pontificis, ab uni- 
versa Ecclesia reciperentur. 

GAPUT II 

De colleffii» elerieorum. 

Inter concilia et collegia clericorum hoc discrimen 
intercedit : in conciliisEpiscopi leges statuunt ; collegia 
autem clericorum instituta fuerunt ut Pastores adjuva- 
rentur. 

Jamvero Pastores adjuvandi sunt vel Summus Ponti- 
fex, vel Episcopi dioecesani. Ideo duplex distinguitur 
species collegiorum clericalium. 

ARTICULUS I 

DE CURIA ROMANA (1). 

I. Illius notto. — Guria romana sumitur vel in sensti 
lato vel in sensu stricto. 

In sensu latiori nomine Curiae romanae vehit corjiplexus 
officiorum, congregalionum et tribunalium, quibus Sum- 
mus Pontifex in regimine sive totius Ecclesiae sive ditio- 
nis ecclesiasticae utitur. 

In sensu stricto, Curia romana discernitur ab Aula 
romana, quaB statum pontificium gubernat. Illa est in 
Ecclesia organum intermedium, quo R. Pontifex partim 
munus suum excquitur. 

(1) Card. de Luca, Relatio Curia; Romana. — Booix, de Curia 
Romana. — Alezander VII, const. Inter cateras, — Benedictus XIV, 
const. Inter conspicuos. 

II. Personce quibus Curia romana constituitur sunt : 

i. Cardinales, qui consistorium, et ex parte congre- 
gationesefficiunt. 

2. Prcelati Curice romance, qui vel in congregationibus 
romanis operam suam impendunt, vel tanquam singuli 
certa munia obeunt. Ad praerogativas eorum illud ira- 
primis pertinet, ut jurisdictionem noraine Summi Pon- 
fificis exequi valeant. 

Dupiex distinguitur prselatura : una, quae dicitur prae- 
\diluYdi justitice, altera, quae dicitur praelatura gratice. Illa 
cum actuali servitio et cum officio conjuncta est ; ad 
eam non pervenitur, nisi servatis quibusdam conditio- 
nibus. Participant hujus generis praelaturam non solum 
singuli quamplures, v. g. Palriarchae, Archiepiscopi, 
Episcopi Romae residentes, etc, sed integra eti&m colle- 
gia inter quae potissimum eminent Auditores Rotce et 
Protonotarii Apostolicl. 

Protonotarii originem ducunt a septem notariis qui 
primitus Romiae constituti fuerunt ad Acta Martyrum 
scribenda; reddita Ecclesiae pace, ad scribenda Pontifi- 
cis acta ct gesta retenti, et pluril^us privilegiis ornati 
snnt. Triplexdiscernitureorumgenus : 1. Participantesseu 
de Collegio; 2. Supernumerarii seu ad instar Participan- 
tium; 3. Homrarii. Nobilissimum est collegium Partici- 
pantium, qui soli plenitudine jurium utilium et honorifi- 
corum hujus dignitatis fruuntur. Protonotarii ad instar 
fere omnibus juribus honorificis Participantium gau- 
dent, non vero emolumentis. Minoribus autem privilegiis 
donantur Honorarii 9 licet in dignitate constituti habean- 
tur. 

Praelatura gratiae a Summo Pontifice conceditur, tum 
iis qui se Curiae romanae addicunt, tum etiam exteris 
bene meritis Episcopis aliisque clericis, quos titulo vel 
Episcopi solio pontificio assistentis, vel prcelati domestici 

protonotarii, vel capeliani sucs Sanctitati$\n$\%o\io$ saepe 
conspicimus. 

3. Curialts communi nomine appellantur illi, praedic- 
tis inferiores, qui in curia vel stabiliter vel ad instan- 
tiam partium operam praestant. 

Ad eos pertinent : advocati (inter quos eminet colle- 
gium advocatorum consistorialium), et procuratores, qui 
causas litigantium agunt; expeditores et sollicitatores y 
qui vel tribunalibus vel advocatis et procuratoribus in- 
serviunt; denique agentes, qui ad procuranda negotia 
curialia a partibus et prsesertim ab Episcopis remotis 
deputantur. 

Uis praemissis notionibus, coqsideranda sunt praeci- 
pua collegia quibus Guria romana constat. Inscribitur 

§ 1. De collegio Cardinalium. 

§ 2. De Congregationibus Romanis. 

§ 3. De RomanlB Tribunalibus. 

§1. — Decollegio cardinalium. 

4 • Illius notio. 
2. Ejus auctoritas. 

Qujestio 1*. — Notio Cardinaudm. 

Institutio Cardinalium duplici modo spectari potest, 
vel in genere quoad ipsum collegium, vel in specie quoad 
personas quibus constat. 

I. — Origo et constitutio collegii. 
t. Origo Cardinaiatus (1). 

Distinguitur origo ipsius officii, et origo nominis. 

(1) Cohelli, Notitia Cardinulatus. — Ferraris, Prompta hibliotheca. 
— Thomassin, Vetus et nova Ecclesice dvtciplina^ pars I, lib. II , 

I. Officium videtur esse coaevum Apostolis. Cardinales 
originem ducunt figura a sacerdotibus levitici generis ; 
exemplo ab Apostolis qui fuerunt velut senatus Christi 
et B. Petri. Ipsum officium a R. Pontificibus institutum 
est; nam S. Petrus, dispersis Apostolis, sibi in consilia- 
rios et adjutores elegit viros prudentes, inter quos Li- 
num, Cletum, Clementem. Exinde Romana Ecclesia se- 
natum suum semper habuit. 

Analogia existit inter divinas et ecclesiasticasinstitu- 
tiones. Sicut Christus auctorilatem Petro et Apostolis 
contulit, ita clerici fieri possunt participes jurisdictio- 
nis, quatenus Pastores Ecclesiae ab illis adjuvantur. 
Maque disciplina imitatur jus divinum instituendo col- 
legia clericorum, v. g. collegium Cardinalium et Capi- 
tula cathedralia. 

II. Origo nominis. — Cardinalium nomen antiquissi- 
mum reliquis ecclesiis primum erat commune. Cardo 
dicitur illud quod est praecipuum, stabile, v. g. axis 
circa quem valvae volvuntur. Olim primarii clerici per- 
petuo certae ecclesiae addicti seu incardinati, ut ei sem- 
per praeessent aut servirent, cardinales nominabantur ; 
iis oppositi, qui ecclesiae alicui tanquam adventitii vel 
auxiliares ad tempus ministrabant. 

Omnes igitur Ecclesiae cathedrales suos habuerunt 
cardinales, tum Episcopum , ordinarium dicecesis pas- 
torem, tum presbyteros et diaconos qui, conficientes 
presbyterium vel senatum cujus consiliis Episcopus in 
administratione utebatur, Ecclesiae cathedrali stabiliter 
addicti erant, et praecipuum locum obtinebantintercle- 
ricos. 

Non inde efficitur, quod Romanorum caeterorumque 
cardinalium eadem dignitas fuerit. Etenim in singulis 
dioecesibus cardinales erant primarii clerici, canonici 
cathedralis ecclesise et consilium Episcopi ; Romani vero 

cardinales tanquam prsecipui clerici prseficiebantur ec- 
clesiis titulorum, addicti erant Ecclesiae romanae quae 
est centrum et caput caeterarum, ac Pontifici assistebant 
in regimine universalis Ecclesiae. Profecto senatores 
Summi Pontificis praestare debuerunt senatoribus Epi- 
scoporum, sicut dicecesibus praestat Ecclesiaromana. 

Progressu temporis, eodem modo quo nomen Papse, 
olim omnibus Episcopis commune, factum est proprium 
Episcopi romani, nomen Cardinalium ministris R. Pon- 
tificis reservatum estproptertriplicem rationem, nempe 
symbolicam, logicam et historicam. 

1. Ratio symbolka : sicut super cardinem volvitur 
ostium domus, ita super hos Sedes Apostolica, totius 
Ecclesiae ostium, fulcitur. 

2. Ratio logica : Senatores Summi Pontificis sunt prae- 
cipui Episcopi, presbyt6ri, diaconi. 

3. Ratio historica : Suum nomen accipiunt non solum 
a titulis quibus incardinantur, sed praesertim ab Eccle- 
sia romana cui stabiliter addicti sunt. 

2. Constitutio collegii Cardinalinm (I). 

I. Cardinalium triplex gradus. — Initio duplicistantum 
generis Cardinales erant, scilicet presbyteri titulis seu 
ecclesiis ad sacra peragenda constitutis praefecti, et dia- 
coni qui diaconias, id est, hospitales domus cum ad- 
haerentibus sacellis in regionibus urbis regebant. 

Accesserunt postea viciniores Episcopi. Cum fre- 
quenter in urbem convenirent , ut Pontifici pariter as- 
sisterent in sacrificio et in regimine, coeperunt Latera- 
ncnsi Basilicae adscribi, et Cardinales appellari. Exinde 
triplez cardinalium gradus emersit, videlicet Episcopo- 

(1) Innocentius X, const. Militantis Ecciesicc. — Benedictus XII, 
const. In regimine. 

ram, presbyterorum, et diaconorum, ad similitudinem 
hierarchiae coelestis, in qua Deus tres ordines instituit. 

II. Numerus cardmalium olim incertus fuit; pro varie- 
tate temporum pauciores vel plures cardinalesa Ponti- 
ficibus creati sunt. Sseculo xn, Cardinaliuni colleginm 

. constabat 7 episcopis, 28 presbyteris, 18 diaconis. Six- 
tus V decrevit (i) ne in posterum plures essent quam 
70, exemplo 70 seniorum quos Moyses pro regimine 
populi Dei sibi assumpsit ; atque ex eis esse oportet 
presbyteros 50, diaconos 14, Episcopos 6, quia duo ex 
dictis episcopatibus conjuncti sunt. 

Cardinales vero episcopi, presbyteri et diaconi non 
dicuntur ab ordine, quo initiati sunt, sed a titulis eccle- 
siarum, quos singuli tenent. 

III. Jura collegialia competunt cardinalibus, quatenus 
collegium peculiare et distinctum efficiunt, fere ad ins- 
tar capilulorum cathedralium, cum certis officiis corpus 
suum respicientibus. 

Sacrum collegium habet suum caput, scilicet deca- 
num, item camerarium cui committitur adminislratio 
bonorum collegii, secretarium et alios offlciales. 

Cardinalibus competit jus optandi, quo, juxta certas 
regulas, in proximo consistorio tituhim vacantemsuo 
arbitrio optare possunt. Haec est ratio, cur Decanus sit 
Episcopus Ostiensis; nimirum Decanatus collegii ex 
jure ad antiquiorem inter Cardinales episcopos deferen- 
dus est ; antiquior vero episcopus via optionis sedem 
Ostiensem acquirit. 

Ex collegio Cardinalium Pontifex eligit primarios of- 
ficiales, v. g. Vicarium qui officio episcopali in dicecesi 
romana fungitur, Poenitentiarium, Camerarium Ecclesi» 
Romanse, Cancellarium, etc. 

(1) Gon^titatio Posiyuam, 

II. — Cardinalium creatio et praBrogative. 
1« Creatio Cardinalium. 

I. Juscreandi Cardinales ad Summum Pontificem per- 
tinet. Juxta concilium Tridentinum (t), quantum fieri 
potest, prout idonei reperiuntur, ex omnibus christiani- 
tatis nationibus assumentur. Ideo guberniis cbristianis 
concessum est privilegium plures vel unum praesen- 
tandi. 

II. Dotesin Cardinalibus requisitce. — Duplici via Pon- 
tifex creat Cardinales, vel plenitudine potestatis, quando 
regulas mere canonicas omittit, vel dc jure ordinario, 
cum easdem observat. 

Concilium Tridentinum decernit (2) : « ea omnia quae 
de Episcoporum pneficiendorum vita, aetate, doctrina 
et ceeteris qualitatibus constituta sunt, etiam in crea- 
tione Cardinalium exigenda.... Nihil magis Ecclesiae 
Dei esse necessarium, quamutRomanusPontifexsollici- 
tudinem impendat, utlcctissimos tantum sibi Cardinales 
adsciscat. » Proinde illorum dotes internsesunt doctrina, 
pietas, prudentia, zelus, constantia, etc. 

Ex conditionibus externis, ad Cardinalatum non pro- 
moveantur, prseterregularcs, illi qui primo vel secundo 
consanguinitatis gradu alicui Cardinali viventi conjuncti 
sunt, vel nequeunt ordinem gradui oompetentem intra 
annum suscipere, vel annum 22 m , 25 m , 30 m nondum 
consecuti (3). 

III. Forma creationis. — In diversis consistoriis , Ro- 
roanus Pontifex eligitnovos Cardinalcs, quorumnomina 
vel publice proferl vel aliquando retinet inpectore. 

(1) Sess. XXI V, cap. I, de Reform* 

(2) Jbid. 

(3) Slxti V constitutio Postquanu 

Electis imponit biretuin, et alia die galerum rubrum; 
eis os claudit et aperit; annulum tradit, titulumque as- 
signat. 

Promoti absentes, antequam solemniter accipiant 
biretum per Ablegatum ad ipsos missum, jurant se intra 
annum ad limina Apostolorum accessuros esse. 

Istae quidem solemnitates observari solent, tamen noa 
pertinent ad substantiam promotionis. Hodie Gardinales 
ex actu creationis perfecte promoti censentur, ita ut 
habeant vocem in electione R. Pontificis, quamvis Gar- 
dinalatus insignia nondum obtinuerint. 

2. Cardinalium prerogatire. 

1. Privilegia. — 1. In suis titulis, Cardinales jurisdic- 
tionem quasi-episcopalem obtinent, tonsuram et mino- 
res ordines suis subditis conferunt. 

2. Ipsis competit suffragium decisivum in conciliis 
generalibus. 

3. Censuris non afficiuntur nisi specialis eorum men- 
tio facta fuerit. 

4. Qui offendunt Cardinales sunt rei laesae majestatis. 
II. Honoribus accensentur eorum insignia, tituli, pt*<je- 

cedentia. 

1. Insignia. — Non ad fastum regalibus ornamentis 
decorantur, sed, jubente, Innocentio IV, purpuram in- 
duunt in memoriam passionis Christi. Galerum rubrum 
est symbolum charitatis qua defendunt Pontificem et 
Ecclesiam, pro quibus, si oporteat, sanguinem suum 
effundere debent. 

Cardinales ex regularibus assumpti veste • purpurea 
non utuntur, ut ordinis sui colorem retineant. 

2. Tituli. — Urbanus VIII eos appellari jussit Eminen- 
tia vel Eminentusimi. 

3.Prcecedentiaexce\\unt Episcopos etipsos Patriarchas, 
principibus vero non regnantibus saltem sequiparantur. 
Ratio est, quia cum Romano Pontifice omnium eccle- 
siarum curam gerunt, et reliquos Ecclesi» gradus ju- 
dicant. 

QOASTIO 2». — AOCTORITAS COLLEGII CaRDINALICK. 

Cardinales muneribus suis funguntur vel Sede plena, 
vel Sede vacante. 

i . Cardinalium auctoritas Sede plena. 
2. Eorum auctoritas Sede vacante. 

I. — Cardinalium auctoritas Scde plena. 

I. Officium eorurriy quatenus senatum Pontificis consti- 
taunt, est, illum opera et consiliis adjuvare (1). Ut mu- 
neri satisfaciant, omnes, nisi exteris episcopatibus pra3- 
sint, in Urbe residere tenentur. 

Romani Pontifices, gravioris momenti negotia, audito 
Cardinalium consilio, absolvunt. Attamen de honestate 
potius quam de necessitate consiliis ejusmodi utitur, 
juxta communem sententiam (2). Hinc exsurgit dispari- 
tas inter sacrum collegium et capitula cathedralia : ali- 
quando Episcopi tenentur stare suffragiis capituli, nun- 
quam vero Summi Pontifices consilio Cardinalium li- 
gantur. Ratio est, quia Episcopi subjiciuntur legibus 
ecclesiasticis, quibusastringuntur ad capitulum quando- 
que consulendum; Pontificisautem potestasjure divino 
suprema et independens, a jure humano limitari nequit. 

De rebus, quae tractandse sunt, prseviam notitiam 

(1) Concilium Tiid. (sess. XXV, cap. i) : « Cardinalium consilio 
« apud B. Pontificem universalis Ecclesi» administratio nititur. • 

(2) Schmalzgrueber, Jus eccUsiasticum universum, lib. I, tit. uxi. 



348 EXPOStTIO METHODICA JURIS CANONICI. 

Cardinales sibi comparant. Sensum suum libere juxta 
conscientiam proferunt. De propositis silentium ipsis 
indictum est. 

II. Consistorium. — Cardinales explent officia sua, aut 
sustinentes munera quae ipsis singulis a Pontifice com- 
mittuntur, aut distributi per diversas congregationes, 
aut universim in Consistorio. Jamvero Consistorium est 
congregatio generalis quam celebrat R. Pontifex in col- 
legio Cardinalium per modumsenatus majoris. 

Duplex habetur consistorium : alterum est secretum et 
ordinarium, quodsolos cumPontifice Cardinales admit- 
tit; aliud autem publicum et extraordinarium cui, prseter 
Cardinales, intersunt praelati, ministri principum et viri 
digniores. 

1. In consistorio secreto, Pontifex creat Cardinales et 
Legatos; Episcopos instituit et erigit ecclesias cathedra- 
les; pallium concedit. De omnibus Sancta3 Sedis et 
Ecclesiae gravioribus negotiis agit, atque allocutiones 
pronuntiat. 

Ut illius forma non sit contentiosa, Congregatio consis- 
torialis seu consistorii consultrix materias, parlibus 
opponentibus auditis, per examen et deliberationem 
praeparat. 

2. In consistorio publico^ Pontifex galerqm novis Car- 
dinalibus imponit , de Sanctorum canonizatione vota 
exquirit, ministros principum recipit, reditum Legati 
celebrat. 

n. — Cardinalium aoctoritas Sede vacante. 

Sede vacante, alterum munus Cardinalium est Ponti- 
ficis electio, et Ecclesia defensio. 

I. Jus eligendi Summum Pontificem ad Gardinales 
pertinet. 

Eis licet in schismaie, vel duobus de Papatu conten- 
dentibus, concilium convocare ut dePontifice certo pro- 
videatur, vel etiam intrusum expellere. 

II. In eosnon transit plena Primatus jurisdictio, qusB 
a Christo nonnisipersonse Pontificumcollata fuit. Quare 
in Ecclesiae administratione nihil innovare debent. 

Etsi jurisdictio papalis ad ipsos non transeat, eata- 
men facere possunt, quae ad Ecclesise defensionem ad- 
versus pericula imminentia spectant (1). 

Juxta istud principium, consulitur tum Ecclesiae 
universae, tum dioecesi romanae, tum administrationi 
temporali status pontificii. 

i. Pacultates Congregationum romanarum per mor- 
tem Pontificis non expirant. Major Poenitentiarius, ut 
animarum periculum avcrtatur, expedit ea quae forum 
conscientiae respiciunt. 

2. Cardinalis Vicarius, sicut antea, dioecesim roma- 
narn regit. 

3. Administratio temporalis competit Cardinali Ca- 
merario Ecclesiee Romanae, cui assislunt tres Cardinales, 
videlicet primus Cardinalium Episcoporum, primus 
presbyterorum et primus diaconorum. x 

§ 2. — De Congregationibus Romanis. 

Congregationes Romanse definiuntur : distincti Car- 
dinalium coetus, a Pontificibus instituti ad certa negotia 
curanda, discutienda et judicanda per ipsorum auctori- 
tatom. 

Diversae sunt tum ratione negotiorum, tum ratione 
jurisdictionis. 

(1) Greg. X in concilio Lugdunensi II {de Electione, cap. Vbi peri- 
culum, 3, in vi°). 

I. 10 

1. Ratione negotiorum, aliae dicuntur ordinariw, aiise 
vero extraordinarioe. 

Ordinariae stabiliter ereclae sunt , et illis negotia per- 
petua committuntur. 

Extraordinarise indicuntur pro rebus specialibus, 
quibus absolutis dissolvuntur. 

2. Ratione jurisdictionis, aliseinstituunturpro dioecesi, 
aliaB respiciunt Ecciesiain universam. 

Agendum est de congregationibus ordinariis quse ad 
regimen Ecclesise universalis spectant. Disseritur : 

{ . De Gongregationibus Romanis in genere • 
2. De Congregationibus Romanis in specie. 

^ Quastio 1«. — Dk Congregatjonibds Romanis in genere. 

Cum auctoritas decisionum ab ipsis editarum jam 
ponderata fuerit (1), duo supersunt expendenda : 

1. Congregationum Romanarum institutio. 

2. Earum constitutio. 

I. — Institutio Congregationum Romanarum. 

Illarum institutio innotescit 1° ex origine; 2° ex con- 
venientia. 

1. Earum origo. 

Diversa fuit forma consilii R. Pontificum. Distingui- 
tur triplex setas, nempe conciliorum romanorum, con- 
sistorii et congregationum. 

1. Per decem saecula, consueverunt Pontifices fidei, 
morum et disciplinae quaestiones judicare in conciliis ro- 

(i) Para I, lib. I, tit. m. 

maniSy quibus intererant Episcopi suburbicarii e.t alii 
cum presbyteris et diaconis Ecclesise Romanae. 

Causas majores etiam solvebant in senatu Cardinalium, 
responsaque per Decretales edebant. 

II. Asseculo xi usque adxvi, negotia quatuor modis 
judicabantur a Sancta Sede : 

1. Ponlifex ipse conciliis generalibus praefuit. 

2. Crescente numero fidelium et negotiorum ad Sanc- 
tam Sedem confluentium, viciniores Episcopi facti sunt 
raembra Sacri Collegii quod, imaginem concilii prae se 
ferens, evasit ordinarium Pontificis consilium. In consis- 
torio ter inbebdomade convocato, consultis cardinalibus, 
interveniente processu judiciario, ipse Pontifex pleraque 
negolia judicabat. 

3 . In frequentibus legationibus cardinales auctorita- 
tem apostolicam et ordinariam exercebant. 

4. Tribunalia inferiora res minoris momenti expedie- 
bant. 

III. iEtas congregationum incipit a saeculo xvi. Sicut 
Concilium Tridentinum in singulis dioecesibus instituit 
collegia capitulo inferiora quibus adjuvaretur Episcopus, 
ita Patribusconcilii optantibus, urgente gravitate etmul- 
titudine negotiorum in dies magis ac magis ad Sedem 
Apostolicam devoluta, Pontifices, ne opprimerentur 
onere administrationis cui consistorium non sufficiebat , 
successive instituerunt frequentes, distinctos et stabiles 
Cardinalium conventus. quorum judices ordinarii diver- 
sas causas maturius perpenderent ac definirent. Haec 
fuit occasio instituendarum Congregationum. 

In hunc finem, ut applicarentur leges ab Ecclesia sa- 
pienter conditse circa fidem, cultum et reliquam discipli- 
nam, congregationes erectse sunt diversis temporibus : 

i . Ante Sixtum V, institutae fuerunt Congregationes 
S. Officii, Concilii, Indicis, Episcoporum. 

2. Sixtus V ipse instiiuit Congregationes Regularium, 
Rituum, Studiorum. 

3. Post Sixtum V, facta est erectio congregationum 
Examinis Episcoporum,PropagandaeFidei, Immunitatis, 
Indulgentiarum, etc. 

2. Convenieniia hujas institutionis (1). 

Ista convenientia consideratur vel respeclu Pontificis; 
vel respectu Cardinalium, vel in ordine ad distributionem 
negotiorum, vel habita ratione formce collegialis quam 
Congregationes induunt. 

I. Auctoritas R. Pontificis, cum solus ipse omnibus ne- 
gotiis nequeat satisfacere, velut multiplicata communi- 
calur singulis congregationibus. Earum enim membra 
sunt non solum executores, aut mere delegati, sed vere 
. judicesordinarii, q\i\potestatemapostolicamexeTcent)\\xt8L 
limites muneris in instilutione determinati ; unumque 
et idemtribunal cumPontificeconstituunt,sicutVicarius 
generalis cum Episcopo. 

Attamen salvae sunt praerogativae personales Summi 
Ponti fi cis ; etenim 

\ . Decisiones majores sibi reservat, et generalia decretk 
jussu ipsius promulgantur. 

%. Delegatio specia/is requiritur ut Congregationes de 
quibusdam causis cognoscant, et declarationes legum m- 
terpretativce ab illis non eduntur nisi consulto Pontifice, 

3. Sententiw quas Congregationes per se ipsas valide 
ferre possunt, de factosemper sanctioni pontificiae subji- 
ciuntur. 

4. Indultaet gratice, postulantibus congregationibus, 
ab ipso Pontifice conceduntur. 

(1) Analecta Juris pontificii : Des Congrdgattons romaines. 

Igitur congregationes agunt semper cum illius aucto- 
ritate etconsensu. 

II. In congregationibus elucet dignitas Cardinalium 9 
qni prius Pontificem vel consiliis tantum adjuvabant, vel 
reprsesentabant in legationibus. Nunc ?ero puteslatem 
ordinariam exercent per modum tribunalium permanen- 
tium ; 

Nimirum 4 . Congregationes examinant casus Pontifici 
reservatos, judicant sine appellatione, eduntque senten- 
tias pontificias. 

2. Earum potestas a lege confertur, et extenditur ad 
universitatem causarum similium. 

3. Haec potestas perseverat vacante Sede, quamvis, ut 
electio Pontificis celeriter fiat, tunc non exerceatur nisi 
urgeat necessitas ; dum jurisdictio Vicarii generalis per 
Episcopi mortem expirat. 

Quemadmodum sol non tantum ipse lucet, verum 
etiam quibusdam stellis lumen impertitur, quo coelum 
ornant et illuminant orbem, sic R. Pontifex non solum 
Ecclesiam per se moderatur, sed Cardinales ita potes- 
tate auget ut sociatis laboribus omnes difficultates sol- 
vantur. 

III. Ex distributione negotiorum inter diversas congre- 
gationes exsurgit triplex utilitas : 

i. Fidelesqui ex omnibus mundi partibus ad Aposto- 
licam Sedem, vel salutis studio, vel juris persequendi 
causa confugiunt, distinctos Cardinalium coetus ad au- 
diendum preces inveniunt paratos. 

2. Negotia, quse procederent inordinate, si omnes de 
omnibus rebus cognoscerent, facilius celeriusque expe- 
diuntur. Singulis enim congregationibus assignantur 
certa negotia cum specialibus facultatibus, et iidem car- 
dinales non universis int^rsunt. 

3. Cardinales partem distributi muneris levius ferunt, 

20. 

diligentius administrant ; facilius Pontificem consulunt. 
Experientiam acquirunt in div^rsis rerum generibus, 
in quibus iidem constanter exercitantur. 

IV. Alterum commodum est collegialis forma congre- 
gationum. 

EquidemR. Pontifex potuissetjurisdictionem singulis 
Cardinalibus communicare, ut more Vicarii generalis 
privatim negotia dirigerent. Verum instituit collegia in 
quibus Cardinales deliberant, et major judicum numerus 
edit sententias. Atqui experientia cujuslibet societatis 
constat utilitas tribunalium collegialiter erectorum pro 
gravioribus causis dirimendis. 

Praeterea, ut negotiis optime discussis, ea semper de- 
cernerentur quae saluti et justitiae consentanea sunt, ad 
congregationes pertinent collegia theologorum et cano- 
nistarum, qui difficultates praevii scrutantur, et consi- 
liis saepe collectivis cardinales adjuvant. Consultores di- 
cuntur. 

m 

II. — Gonstitutio Gongregationum Romanarum(l). 

Duo sunt expendenda : 1° Illarum constitutio interna; 
2° Modus quo procedunt. 

1 . Earum constitutio interna. 

Numerus Cardinalium ad singulas Congregationes per- 
tinentium arbitrio R. Pontificis determinatur; sed tres 
saltem adesse debent ut sententia sit valida. 

Cardinalis Prasfectus congregalionem indicit; dirigit 
negotia, res minoris momenti cum secretario expedit. 

(I) Stremler, des Peines eccl&iastiques, de TAppel et des Congre*- 
gaiions romaines, — Analecta juris pontificii : Des Congr4gations ro- 
maines. 



PARS SPECIALIS. 855 

» 

Secretarius Praelatus distribuit documenta, relatiories 
saepe scribit; resolutiones colligit easque ad Pontificem 
refert; indulta obtinet, expedit decreta. Adjuvatur a 
Substitutoet scriptoribus. In archivio servanturacta. 

Consultores a Pontifice ad vitam eliguntur. Ipsorum 
dotes sunt scientia, pruderftia, probitas, diligentia. Eo- 
rum sententia diversis modis colligitur. 

2. Modus procedendi. . 

Iste modus favet aequitati et maturitati judiciorum. 

1. Excludit strepitum judicialem. Jurisdictio congre- 
gationum non est tantum apostolica et ordinaria, sed 
etiam quadam ratione supra canones, nam duplici modo 
procedere possunt : vel servato juris ordine, vel ex cequo 
si legibus prudentiae negotia solvantur sine judiciali 
forma. 

II. Modus quo procedunt diversus est quoad res con- 
tentiosas, vel gratiosas, vel interpretandas, vel criminales. 

i. In causis contentiosis accipitur relatio Episcopi; 
partes concordant de dubio; documenta Gardinatibus et 
adversariis communicantur. AUegationes et responsio- 
nes scribendse sunt; procuratores narrant factum; ad- 
vocati rationes juris exponunt. Re judicata litigantes 
possunt novam audientiam postulare. Ad Episcopum 
sententia exequenda mittitur. 

2. In causis non contentiosis quae administrationem et 
dispensationes respiciunt, agentes manu offerunt postu- 
lata. Secretarius summaria precum transmittit. Congre- 
gatio rem solvit consulto Episcopo in materia gravi. 

3 . In legibus interpretandis relatio causae distribuitur ; 
interrogantur consultores; declaratio non editur nisi 
consulto Pontifice. 

4. Ex causis criminalibus graviores in prima instantia 



156 EXPOSITIO METHODICA JURIS CANONICI. 

judicantur. Caeteris per appellationem legitimam intra 
decem dMes devolutis, processus ab Episcopo missus, et 
a Judice relatore abbreviatus, communicatur reo vel 
ejus procuratori. Testes extra tribunalfeudiuntur. Si ap- 
pellationis actus negligenter protrahantur, sententia 
episcopalis executioni mandatur. 

Qujestio 2». — De Congregationibcs Romanis in spegib. 

Aliae respiciunt fidem, alise vero disciplinam. 

I. — Congregationes fidem respicientes. 

\ . Congregatio S. Of/tdi. 

2. Congregatio Indicis librorum. 

3. Congregatio Propagandce Fideu 

1. Congregatio S. Officii (1). 

I. Ejus institutio. — Ipsa Congregatio differt a Sancto 
Officio seu inquisitione. 

1. Sanctum Officium est institutio judicum, a Sede 
Apostolica deputatorum ut contra reos haereticae pravi- 
tatis procedant. Quamvis Episcopus sit inquisilor natus 
vi jurisdictionis ordinariae, saeculo xiii contra haeresim 
Albigensium instituti sunt speciales inquisitores. 

2. JSaeculo xvi, cum haeresis Lutherana propagarefur, 
Paulus III erexit Roinae, velut tribunal supremum uni- 
versalis inquisitionis, Congregationem S. Officii a suc- 
cessoribus confirmatam, ut fides servaretur vel damna- 
tione erroris, quod plerumque lit, vel poenitentia, scilicet 
pcenis moderatis, mitigandis, convenientibus delicto et 
societati. 

(1) Boufx, de Curia romana. — Stremler, Des Peines eccle'sia$ti- 
ques, de 1'Appeiet des Congrtgations romaines. 

Itaque Congregatio ejusnolfedi Sancto Offlcio jam exis- 
tenti addita est, eique praeposita. 

II. Facultates illius. — Haec congregatio judicat ea qusB 
contra fidem commissa sunt. In illa discutiuntur causae 
respicientes haeresim, magiam et superstitionem, abu- 
sus sacramentorum. 

III. Constitutio. Congregationi praeest R. Pontifex. 
Eam constituuntCardinaleslitteris, experientia, fideique 
zelo conspicui. 

Consultores sunt praelati, clerici canonum et theologiae 
periti, religiosi inter quos magisterS. Palatii, Generalis 
Ordinis Praedicatorum, et unus ex ordine minorum con- 
Tentualium. Adest commissarius et ejus assessor. Qualifi- 
catores censuram propositionum instaurant. 

IV. Celebratio. — Ut negotia cum maturitate coram 
Pontifice decidantur, duae praemittuntur congregationes 
praeparatoriae. 

In prima, cui solum intersunt consultores, leguntur 
processus et Episcoporum litterae. Qualificatores de pro- 
positionibus sententiam dicunt ; aliaque examinantur 
quae assessor in secunda congregatione relaturus est. 

In altera, congregatis Gardinalibus, assessor relationes 
perlegit. Re bene perspecta Cardinalibus, admittuntur 
consultores et suam dicunt sententiam. Acta summarie 
per assessorem Pontifici referuntur. 

Tertia et solemnis congregatio coram Pontifice cele- 
bratur. Nova fit relatio causae ; quandoque admissi con- 
sultores denuo discutiunt; Cardinales exprimunt sua 
suffragia. Pontifex concludit, et resolutionem profert. 
Decreta destinantur ad Episcopos. 

» 
2. Congregatio Indicis (1). 

I. Institutio illius. — Index est catalogus librorum ab 
Apostolica Sede prohibilorum. Indicem, jussu Pauli IV 
et studio Concilii Tridentini confectum, Pius IV appro- 
bavit et promulgavit. 

Ad catalogum ejusmodi postea perficiendum, et 
Sancto Officio subveniendum, S. Pius V instituit/wtfios 
Congregationem, quam Sixtus V confirmavit et auxit po- 
testate libros examinandi, prohibendi, corrigendi, lec- 
tionem permittendi, interdicta omnibus facultate con- 
cedendi sine indulto licentiam legendi libros prohibitos. 

II. Decreta Indicis a Summo Pontifice confirmantur. 
His verbis eduntur : 

* 

« S. Congregatio Cardinalium a Sede Apostolica Indici 
librorum pravse doctrinae, corumdemque proscriptioni 
in universa Ecclesia praepositorum et delegatorum, 
damnat, proscribitque et in Indicem referri mandat 
opera quae sequuntur 

« Itaque nemo cujuscumque gradus et conditjonis 
praedicta opera damnata atque prohibita, quocunque 
loco et idiomate, edere, legere aut retinere audeat, sed 
locorum Ordinariis ea tradere teneatur, sub poenis in- 
dictis. 

a Quibus Sanctissimo Domino Nostro Pio IX relatis, 
Sanctitas sua decretum probavit, et promulgari prae- 
cepit. » 

. III. Constitutio. — Congregatio Indicis complectitur 
plures Cardinales, secretarium ex ordine Praedicatorum, 
et consultores inter quos fixum locum habet Magister Sa- 
cri Palalii. 

(1) Infra (lib. II, de Mediis) proliibitio librornm recensetur intra 
media quibus errores reprimuntur. 

IV . Modus procedendi. — Liber prohibendus a secreta- 
rio et duobus consultoribus examinatur. Si videatur 
censura dignus, eiigitur relator idoneus qui scripto re- 
ferat animadversiones suas adnotatis paginis. In congre- 
gatione prceparatoria sex consultores censuram relatoris 
ponderant. De illorum judicio deliberat congregatio 
generalis. Secretarius, diligenti actorum relatione, R. 
Pontificis assensum exquirit. 

Juxta sapientem instructionem Benedicti XIV (1), 
eliguntur consultores periti hujus scientiae de qua in 
libris examinandis agitur. Gongregatio studia partium 
seponit. Catholicorum libros benigne interpretatur ; 
addit, si fieri possit, clausulam donec corrigatur. 

Decrela inauditis auctoribus lata non sunt injusta, 
nam Indicis congregatio libros, non auctores, damnare 
consuevit. 

3. Congpegatio de Propagaada Fide. 

I. Institutio. — R. Pontifices summo studio propaga- 
tionem fidei catholicae per universum orbem promovent. 
Inhunc fineminventis Americaelittoribus, GregoriusXV 
instituit hujus nominis congregationem, quae constat 
Cardinalibus, praelatis et consultoribus, ac etiam ofii- 
cialibus inferioris ordinis. 

U.Facultates. — Jurisdictio illius extenditur ad omnes 
missionum regiones. 

1. Ipsius Congregationis officium est omnia negotra, 
quse pertinent ad finem propagandam , cognoscere, 
presbyteros et Vicarios apostolicos mittere, difficultates 
ortas solvere. 

2. Ad instar collegiorum pro Grseeis, Germanis et 
Anglis a Gregorio XIII erectorum, Urbanus VIII in gra- 

(1) Constitntio Sollicita. 

tiam infidelium fundavit Collegium Propagandae, in quo 
adolescentes exteros in linguis ac sacris disciplinis eru- 
diri voluit, ut in patria sua fidem seminareiit. 

3. Palalium congregationis continet typographiam qua 
libri religionis in omnibus linguis eduntur. 

II. — Congregationes disciplinam respicientes. 

i. Gongregatio concilii Tridentini interpres. 

2. Gongregatio Rituum. 

3. Gsetera congregationes* 

1 . Congregatio concilii Tridentini interpres. 

1. Institutio. — Concilium Tridentinum (1) diligentiae 
R. Ponlificiscommisitsuorumdecretorum executionem. 
Ut Ecclesia hanc sollicitudinem experiretur, Pius IV 
probibuit ne privati ederent commentaria in decreta 
Concilii, et instituit Gongregationem Cardinalium qui 
concilio interfuerant, ejusque sensum noverant, ut illius 
decretorum executioni et interpretationi constanter va- 
carent. 

II. Officium ejus duplex est : I. Interpretafur canones 
Tridentinos. Equidem Pius IV ei tantum dedit facul- 
tatem exequendi decreta Tridentina. S. Pius V con- 
cessit, ut casus claros decideret. Verum Sixtus V illi 
contulit auctoritatem interpretandi, prius tamen con- 
sulto Pontifice, decreta morum et disciplinae, reservata 
sibi interpretatione canonum dogmaticorum. 

2. Promovet decretorum Tridentinorum observanliam. 
V. g. acta conciliorum provincialium recognoscit; ab 
Episcopis qui visitant Apostolorum limina, accipit rela- 

(1) Sess. XXV, de recipiendis et observandis Decretis Concitii* 

tiones super statu ecclesiarum. Cognoseit de reductione 
onerum missarum, de causis matrimonialibus, etc. 

III. Constitutio. — 1. Ipsa congregatio constituitur 
mere ex Cardinalibus, praeter unum praelatum qui se* 
cretarii vices gerit. 

2. Congregationi Concilii, velutappendices, adjects& 
sunt duae congregationes particulares : altera examinat 
episcopales relationes de statu ecclesiarum : in altera 
consultores recognoscunt acta conciliorum provincia- 
lium. 

3. In studio juniores canonistae praxi juris initiantur. 

2. Congregatio Rituum. 

I. Institutio illius ad Sixtum V refertur. Cum videret 
abusus in liturgia sensim irrepere, eosque non facile 
aboleri posse, neque per ipsum negotiis jam non suffi- 
cientem, neque per Ordinarios qui in bac re vix ejus- 
dem sensus aut diligentiae esse poterant, erexit congre- 
gationem quae divino cultui per orbem catholicum recte ' 
exercendo invigilaret. 

II. Officium ejus Pontifex exprimit (i) : « Haec praeci- 
pue cura (cardinalibus hujus congregationis) incumbere 
debet, ut veteres ritus saicri ubivis locorum in omnibus 
orbis ecclesiis, in missis, divinis officiis, sacramento- 
rumadministratione,caeterisque addivinum cultum per» 
tinentibus, a quibusvis personis diligenter observentur ; 
caeremoniae, si exoleverint, restituantur ; si depravatae 
fuerint, reformentur ; libros de sacris ritibus, imprimis 
Pontificale, Rituale, Caeremoniale, prout opus fuerit, re- 
forment et emendent; officia de sanctis Patronis exami- 
nent, et nobis consultis concedant ; diligentem quoque 
curam adhibeant circa Sanctorum canonizationem , 

* 

(1) Sixti V constitutio Immensa. 

I. ** 

festorumque dierum celebrationem, ut omnia rite et 
recte, et ex Patrum institutione fiant. » 

III. Constitutio. — Duplex est quodam modo congre- 
gatio Rituum, nempe ordiriaria et extraordinaria. 

1. Ordinaria complectitur cardinaies, praelatos ex 
quibus unus est secretarius, magistros caeremonia- 
rurn, etc. 

Ejus decreta suntvel formaliter generalia, vel aequi- 
valenter generalia quibus legum sensus declaratur, vel 
particularia (1). 

2. Congregatio extraordinaria examini suo subjicit om- 
nes causas quae beatificationem et canonizationem Sanc- 
torum respiciunt. 

Constal iisdem cardinalibus ; non vero iisdem praelatis 
et consultoribus. Ad ipsam spectant, praeter promoto- 
rem fidei, tres antiquiores Rotae auditores, tanquam 
canonistse, qui vices assessorum gerunt; unus ex pro- 
tonotariis promotor causae. Accedunt theologi consul- 
tores vel qualificatores. Demum adhibentur viri scien- 
'tiarum naturalium periti, qui judicant an operationes 
quee miraculis accensentur, vere sint supernaturales. 

3. Csterffi Gongregationes. 

1. Congregationem Episcoporum et Regularium, velut 
unam ex duabus, constituit Sixtus V, ut negotiis tum 
inter Episcopos et clericos, tum inter Regulares, tum 
inter utrumque ordinem saecularem et regularem con- 
tingentibus provideret. 

Ad ipsum spectat postulata Ordinariorum cognoscere, 
controversias super jurisdictione exortas componere . 

Consultationibus Regularium respondet ; executio- 

(1) Extat collectio Gardellinii, cui titulus : Decreta authentica Con- 
gregationis Rituum. Haec collectio declarata fuit authentica. 

nem constitutionum apostolicarum super eis editarum 
procurat, difficultates decidit. 

II. Congregatio super statu Regularium, quam Inno- 
centius X erexit et Pius IX confirmavit, reformationem 
regularium et institutionem novitiorum promovet. 

III. Congregatio Indulgentiarum et Aeliquiarum, a Gle- 
mente IX instituta, dispensationi Indulgentiarum invi- 
gilat, reliquias recognoscit, reprimit abusus circa Indul- 
gentias et cultum Reliquiarum. 

IV. Congregatio Jurisdictioniset Immunitatis ecclesias- 
ticae, ab Urbano VIII erecta, dirimit ccmtroversias 
ortascum magistratibus civilibus circa res ad jurisdic- 
tionem pertinentes, et contrainvasiones defendit immu- 
nitatem personalem, localem et realem. 

V. Pius YII instituit Gongregalionem super negotiis ex- 
traordinariis Ecclesice. 

VI. Congregatio Examinis Episcoporum a Clemente VIII 
erectafuit, ut in Italia promovendi ad Episcopatum ab 
illa examinarentur. 

VII. Congregationem Studiorum Sixtus V instituit, ut 
in statu pontificio studia dirjgeret, et per orbem Uni- 
versitates catholicas protegeret. 

§ 3. — De Tribunalibus Romanis. 

1. Tribunalia justitiee. 

2. Tribunalia gratise. 

3. Tribunalia expeditionia. 

QtLBSTlO 1«. — DB TRIBONALIBUS JUSTlTI* (1). 

Curia justitiae constat piuribus tribunalibus : 4. Rota; 
2. Cameraapostolica;3. Signatura justitiee. 

(1) Phillips, Jus ecclesiasticum, § 119. — Siremler, des Peinesec- 
cWsiastiques, de VAppel et des Congrigations romaines. 

1. RotaRomana. 

Rota est tribunal institutum ad dirimendas in forma 
judiciali causas contentiosas. Hujus nominis ratio ex- 
plicatur ex eo quod Auditores Rotos, in orbe sedentes, 
controversias rotant et examinant. 

I. Origo. — Illud tribunal est antiquissimum ; Ponti- 
fices enim semper habuerunt suos consiliarios et refe- 
rendarios, quibus postea concessa fuit facultas judi- 
candi. 

II. Constitutio. — Rota constat duodecim judici- 
bus, qui ex nationibus primariis assumuntur. Octo sunt 
Itali, duo Hispani, unus Gallus et alter Germanus. 
Dicuntur Auditores, ex eo quod fuerint causarum rela- 
tores. 

III. Modus procedendi. — Judices dividuntur in tres 
classes, in quibus singulis unus vocatur Ponens, caeteri 
Correspondentes. Informati de facto et jure per procura- 
tores et advocatos, in aedibus privatis vota sua ferunt, 
momentis munita, quae scripta Ponenti traduntur. Si 
vota conveniant, sententia profertur a Ponente ; si non 
convenerint, judices novam deliberationem aggrediun- 
tur. 

Appellatio datur a prima classe ad alteram et tertiam. 
Aliquando Rota judicat velut unum tribunal. 

IV. Auctoritas. Cum plurim» causse, primum ad Ro- 
tam devolutae, a Gongregationibus terminari possint, 
hodie, praeter lites civiles territorii pontificii, causae ec- 
clesiasticse ab ipsa nonnisi ex speciali commissione ju- 
dicantur. 

Decisiones rotales habent vim sententiarum supremi 
tribunalis. Quamvis non faciant jus pro omnibus, sed 
pro singulis tantum quos respiciunt, tamen ubi sunt 

uniformes, eiformant normam aliorum tribunalium et 
stylum curiae (!)• 

2. Gamera Apostolica. 

Camera Apostolica praeficitur reditibus temporalibus 
R. Pontificis. Cardinali Camerario subsunt Auditores, 
Thesaurarius et officiales. 

Auditores Camerse constituunt aliquando tribunalad 
quasdam causas judicandas. 

3. Signatura justitiae. 

Referendarii supplicationes sibi porrectas Pontifici 
signandas tradebant casu quo iisdem annuendum esse 
censebant. Inde originem ducit istud tribunal ; nam ex 
hisce referendariis progressu temporis efformatum 
fuit collegium, causis ab invicem jussu Innocentii YIII 
ita separatis, ut causse justitise ad signaturam bujus no- 
minis, causse vero gratiae ad aliam signaturam revoca- 
rentur. 

Amplfssima fuit istius tribunalis potestas. Yerum 
juxta praxim hodiernam in nonnullis tantum causis, si 
ex orbe catholico illuc deferantur, judicandi facultatem 
habet, v. g. de inviolabilitate appellationum. 

I 

QUJESTIO 2». — DE TlllBUNALIBDS 6RATIJS (9). 

Cum gratise a voluntate Principis pendeant, tribuna- 
lia pro illis concedendis erecta non tam sua auctoritate 
res decidunt, quam consilium suum Pontifici aperiunt. 
Ad hsec tribunalia pertinent 1. Signatura gratiae ; 2. Da- 
taria; 3. Poenitentiaria. 

(1) Schmalzgrueber, Dissert. procemialis . 

(2) Phillips, Jus ecclesiasticum y § 120. 

1. Signaturagrati©. 

Judicat de causis quae definiuntur ex gratia R. Ponti- 
ficis, v. g. si quis poslulet, ut a causa non appellabili 
appellare liceat. Gum per illam gratiae extraordinariae 
concedantur, ei semper praeest Pontifex, qui propria 
manu decreta signat ; unde intelligitur nomen hujus tri~ 
bunalis. 

2. Poenitcntiaria. 

Poenitentiaria est tribunal institutum in ordine ad 
forum internum, utabsoivat super reservatis, et dispen- 
set supervotis, irregularitatibus, ac impedimentis occul- 
tis matrimonii. Acceptam a Ghristo potestatem ligandi 
atque solvendi Pontifex partim tribuit Poenitentiariis. 
Decursu temporis, eorum numerus speciem tribunalis 
exhibuit, et a Pio IV imminutus est. 

I. Tamquam tribunal conscientiae considerata, Pceni- 
tentiaria complectitur Peenitentiarium mcyorem, qui Car-' 
dinalis est et officium suum per se exercere debet, et 
peenitentiarios minores qui in tribus ecclesiis patriarcha- 
libus Romse suo munere funguntur ac confessiones a>i- 
diunt. 

II. Quatenusexternamjudiciiformamhabet, Pceniten- 
tiaria constat pluribus judicibus, qui communi consilio 
supplicationes audiunt, ac litteras dispensatorias gratis 
et in forma debita expediri curant. 

Nomine Poenitentiarii majoris emittuntur responsa. 
Regens supplicationes subscribit ; causam referunt procu- 
ratores; theologus et cahonista consultores votum profe- 
runt ; corrector, datarius, sigillator, scriptores expediunt 
litteras, quse diriguntur non quidem ad oratorem, sed 
ad tertium in forma commissionis ut ipse super allegatis 
dispenset vel absolvat. 

3. Dataria. 

Dataria est illud tribunal, in quo gratise jwo foro ex- 
terno valitur® conceduntur et expediuntur. Sic dicitur, 
quia diem datse gratiee adnotat. 

Ad illam pertinent collationes beneficiorum Pontifici 
reservatorum, dispensationes super impedimentis pu- 
blicis matrimonii, etc. 

Tribunal Datarise constituitur cardinali Prodatario, 
Subdatario, pluribusque officialibus. 

QOJESTIO 3*. — DE TfllBUNALIBOS EXPBDITIONI8 (1).# 

Officia, quibus mandata est expeditio litterarum apo- 
stolicarum, sunt Cancellaria et Secretaria. 

i, Cancellaria. 

Gancellaria est tribunal quo Bullae scribuntur. Reli- 
quis dicasteriis antiquitate praecellit. 

Apud ipsam expediuntur tum negotia consistorialia, 
v. g. episcopatuum erectio et provisio, tum quaedam 
provisiones et dispensationes a Dataria concessse, quo- 
ties formam Bullarum requirunt. 

CancellariaB prsesidet cardinalis Vice-Cancellarius, cni 
subsunt multi officiales. Regens distribuit supplicatio- 
nes et Bullas corrigit. Collegium abbreviatorum judicat 
difficultates quae circalitterarum expeditionem oriuntur. 
Alii officiales in Bullis revisendis et expediendis ver- 
santur. 

(1) Phillips, Jus ecclesiasticum t § 121. — Stremler, des Peines ec- 
cUsiastigues, de l'Appel et des Congregations rornaines. 

2. Secretaria apostolica. 

Secretaria multiplexest : 

I. Secretaria Brevium instituta est ad conficiendas lit- 
teras pontificias quae expediuntur in forma Brevis. 

II . Secretaria Status, seu Ministerium Status pontificii 
pro rebus extraneis, est organum quo Pontifex cum 
principibus saecularibus communicat. 

III. Accedunt Secretarius litterarumad principes, et 
Secretarius litterarum latinarum ad privatos destina- 
tarum. 

ARTICULUS II 

DE CAPITDLIS CATHEDRALIBDS. 

Sicut Cardinales suis consiliis R. Pontificem adjuvant, 
ita capitulum est senatus Episcopi. 

§ i . Notio capitulorum. 
§ 2. Eorum auctoritas. 

§ 1. — Notio capitulorum. 

Capituli nomine intelligitur coilegium clericorum qui 
sub uno Prselato, ut membra sub uno capite, degunt, 
et cum eo unum corpus constituunt. 

Capitulum est vel cathedrale vel collegiale. Capitulum 
eatbedrale Ecclesiae catbedrali addictum est ut Episco- 
pum adjuvet. Capitulum collegiale in ecclesia inferiori 
officium divinum persolvit. 

De capitulis catbedralibus duplex expenditur quae- 
stio : 

Qdjestio 1*. De institutione capitulorum. 
Qu-kstio 2». De illorum constitutione interna. 

Qdastio 1*. — Db institdtione capitdlordm. 



I. Ratio hujus institutionis in genere. 

II. Erectio capituli et collatio canonicatuum. 

I. — Ratio institutionis capituloram. 

Haec ratio innotescit ex origine et fine capitulorum. 

1 . Origo capitulorum (1). 

I. Origo ipsius capituli cathedralis. — Jam in primaeva 
Ecclesia, presbyteri et diaconi civitatis episcopalis ef- 
formabant senatum, cujus consilio et opera Episcopus 
in dicecesi regenda utebatur. Sede vacante, regimen 
dioecesis ad clerum ecclesise cathedralis ab aeiate apo- 
stolica devolvi consuevit. Presbyterium dicebatur ille 
coetus majoribus clericis constans, qui cum Episcopo 
imum corpus constituebat, et ab ipso in partem sollici- 
tudinis vocabatur. 

Jamvero capitulum ducit originem ab antiquopres- 
byterio ; nam idem fuit officium tum istius primaevi se- 
natus episcopalis, tum collegiorum quae postea capitula 
dicta sunt. Semper extitit collegium quo Episcopus 
adjuvaretur, etdioecesis vacante sede regeretur. 

Discrimen inter canonicos et parochos in eo consistit, 
quod capitulum semperfuerit clerus superior dioecesis. 
Nimirum jam a temporibus apostolicis in clero urbis 
episcopalis, ecclesise cathedrali addicto, senatus Epi- 
scopi exhibetur. Parochi vero circasseculumiv constituti 
sunt, iique non tantum Episcopo, sed et capitulo infe- 
riores erant. 

II. Nomen Canonicorum et Capituli. 

(1) Thomassin., Vetus et Nova Ecclesice Disciplina, pars I, lib. III. 

Sl. 



870 EXPOSITIO METHODICA JURIS CANONICI. 

1. Prioribus Ecclesiae saeculis, nomen canonicorum cle- 
ricis omnibus commune fuit, tum quia canoni seu ma- 
triculse Ecclesiae adscribebantur, tum quia ex bonis 
ecclesiasticis accipiebant canonem seu certam portio- 
nem, tum quia sub canone seu regula vitam agebant. 

Media aetate cononici vocati sunt ii soli, qui commu- 
nem vitam sectabantur. Hoc sensu Chrodogangus, Epi- 
scopus Metensis, insaeculoix canonicos instituisse dici- 
tur, dum collegia clericorum ad vitam regularem 
adduxit. Vitae communis institutum coluerunt fere omnia 
collegia canonicorum ; paulatim vero corruit , et in sae- 
culo ix illud instaurare conati sunt viri pietate et doc- 
trina insignes. 

Non omnes clerici ab ea vivendi forma recesserunt ; 
unde duplex emersit ordo canonicorum : aliqui statum 
clericalem cum vita monastica conjunxerunt, et prop- 
terea canonici regulares hppelhntuv. Gaeteri autem clerici, 
qui abjecta vita communi suis in domibus singuli vi- 
vunt, dicuntur canonici swculares. 

2. Nomen capituli derivatur, vel ex monasticis insti- 
tutis, quorum formam el vocabula canonici usurparunt, 
vel ex eo quod ipsi unum cum Episcopo corpus, quasi 
potiora membra cum capite, constituant. Sicut enim 
Episcopus caput scu prinoeps ecclesiae dicebatur, ita 
collegium canonicorum dici potuit capitulum, quasi ca- 
put secundi ordinis, et post Episcopum supra caeteros 
clericos excellens. 

2. Finis Capitulorum cathedralium (1). * 

Finis primarius capitulorum innotescit tum ex illo- 
rum origine, tum ex recenti Ecclcsiae disciplina. 
I. Gapitula cathedralia fuerunt institula, ut Episco- 

X ) Analecta juris pontiflcii : des Chapitres catMdraux. 

pum adjuvarent, et sede vacante regimini dioecesis 
providerent. Etenim ex historia constat capitulum ab 
initio fuisse consilium Episcopi ; habitum fuit ab Eccle- 
sia tanquam senatus dioecesis; semper explevit munus 
adjuvandi Episcopum, eumque supplendi. 

Nisi capitula in hunc prsecipuum finem instituerentur, 
dicendum esset illa fuisse instituta, vel ut vitam com- 
munem ducerent, vel ut officium divinum celebrarent. 
Atqui rejicitur prior hypothesis. Olim enim exstabat 
Episcopi consilium presbyteris et diaconis Ecclesiae ca- 
thedralis constans, licet isti nondum in eadem domo 
communitatem efformarent. Vita communis, cum postea 
fuerit introducta etremota, profecto est aliquid capitu- 
lis accidentale. 

Altera hypothesis de celebratione divini officii nihil 
probat. Equidem capitula hoc jnunere semper functa 
sunt. Antiquitus vero statutis diebus cum populo sicut 
hodie fit in parochiis, matutinse tantum et vespertinae 
Dei laudesab eis solvebantur; solum in saeculo ix inva- 
luit mos, a coenobiis mutuatus, ut collegium cathedrale 
teneretur quotidie statutis horis choro adesse, septem- 
que officii partes in Ecclesia persolvere. Haec obligatio 
propria, quse capitulis jamdiu existentibus accessit, fuit 
eorum finis secundarius. 

Capitula autem collegiata cultui divino pnesertim addi- 
cuntur, neque sua institutione destinantur ad juvandum 
Episcopum in regimine dicecesis. 

II. Nonantiquo tantum, sed etiam novo jure canonici 
sun t consiliarii nati Episcoporum. 

Prob. 1. Concilium Tridentinum mandat ab Episco- 
pis requiri consilium capituli, et vocat capitulum Ec- 
clesiae senatum(l). # 

2. Pius VII ait : o Cum Episcoporum consilio, suaeque 

(1) Seas. V, cap. i; XXIII, cap. xvin ; XXIV, cap. xn et xv. 

Ecclesiae administrationi consulere necesse sit, illud 
non omisimus, ut iidem Episcopi unum habeant in ca- 
thedrali ecclesia capitulum (1). » , 

2. Pius IX in concordato quod iniit cum Hispania 
(1851) : (( Cathedralia capitula Episcoporum senatum 
consiliumque constituunt. » 

4. Gongregatio Goncilii dicit : « Ecclesiae mentem 
esse ut Episcopus consilio capituli utatur, et capitula 
esse consiliarios natos Episcoporum (2). » 

II. — Erectio capituli et collatio canonicatuum. 
1. Erectio capitulorum. 

Duo expenduntur: 1° Potestas erigendi capitulum; 
2° creatio dignitatum et canonicatuum. 

Potestas erigendi capitulum. 

I. Jus erigendi capitulum cathedrale spectat ad 
R. Pontificem. Ratio est, quia id connectitur cum crea- 
tione cathedralis ecclesiae. Atqui R. Pontifici vindica- 
tum est jus erigendi novos episcopatus. Ergo et eidem 
competit erectio capitulorum cathedralium. 

II. Pacultatem erigendi collegiata capitula pertinere 
ad R. Pontificem, nullo quidem textu juris definitur ; 
sed constat ex praxi Ecclesiae. Pavet ipsa ratio, nam 
erectio collegii est causa gravis; causae vero majores 
R. Pontifici reservantur. 

Greatio dignitatum et canonicatuum. 

Quaeritur an, erecto capitulo, Episcopus possit novas 
dignitates novosque canonicatus erigere, 

{l) Gonstitutio Kcclesia Chrisii. 

(2) Thesaurus resoiutionum Congregationis concilii, anno 18 11. 

L Episcopus, consentiente capilulo, potest erigere 
dignitates usitatas, non vero insuetas. Ratio est, quia 
creatio dignitatis insuetae censetur causa major, non item 
creatio dignitatis communis. 

II. Ad canonicatus quod attinet, distinguitur capitu- 
lum numeratum vel non numeratum. 

Si praefixus fuerit a R. Pontifice numerus canonico- 
rum, decreto apostolico standum est. 

Si vero capitulum non sit numeratum, Episcopus po- 
test, assentiente eodem, novos canonicatus erigere, 
modo tamen singulis praebendam assignet. 

2, Collatio canonicatuum. 

1. Jus conferendi canonicatus. 

2. Dotes ad obtinendum canonicatum. 

" Jus conferendi canonicatus. 

I. R. Pontifices possunt quasdam collationes sibi re- 
servare. Jamvero per Regulas cancellarise sibi reservant, 
prseter plura beneficia, primam dignitatem Ecclesia- 
rum cathedralium. 

Reservationes vigent ubi per concordata eis non de- 
rogatum est. In Gallia, concordatum anni 4801 illis 
quoad parochias derogavit, non vero quoad canonicatus. 
Hujus reservationis observantiam Sancta Sedes non urget 
ex prudentia et irjdulgentia, salvo jure. 

II. Seposita reservatione, quseritur an collatio canoni- 
catuum et dignitatum Ecclesiae cathedralis ad Episcopum 
et capitulum conjunctim pertineat. 

4. Ista collatio spectare potest vel ad solum Episco- 
pum, vel ad Episcopum requisito capituli consilio, vel 
simul ad Episcopum et capitulum, vel etiam ad solum 
capitulum. 

Igitur attendenda sunt statuta et consuetudines ecclesia- 
rum. Ex origine aut consuetudine jus conferendi prae- 
bendas vel in solo Episcopo vel in solo capitulo firmatur. 
Si R. Pontifex, erigendo collegium, nihil statuerit de 
canonicatuum collatione, regula petenda est a legitima 
consuetudine quae in hac materia praescribit. Si nulla 
consuetudo specialis et probata existat, standum est 
juri communi (1). 

2. De jure communi, collatio canonicatuum ecclesiae 
catbedralis ad Episcopum et capitulum simul pertinet, 
ita ut Episcopus aequalem vocem cum capitulo habeat. 
Haecformacollationisdiciturjuscommune, non quidem 
ex eo quod in textu legum expresse praecipiatur, sed 
quia unanimis doctorum interpretatio et praxis curiae 
romanae istam regulam induxerunt. 

Jus simultaneae collationis ex duplici ratione ortum 
est : 1. Ratione logica. — Propter unionem quae iaterce- 
dit inter Episcopum et capitulum, velut inter caput et 
membra, decetnominationem canonicorum decommuni 
assensu fieri, ne personae vel capitulo vel Episcopo invi- 
sae assumantur. Quod omnes respicit, ab omnibus ap- 
probari debet. 2. Ratione historica. — Primitus commu- 
nes erant reditus Episcopi et capituli non aequum erat 
utclericuseorum particeps fieret nisi consentiente utro- 
que, scilicet Episcopo et capitulo. Quamvis massa pri- 
mordialis postea fuerit inter Episcopum et capitulum 
divisa, et deinde in multis locis ipsa massa capitularis 
distributa in portiones distinctas singulis canonicis tra- 
dendas seu prcebendas, tamen perseveravit collatio si- 
multanea. Jusejusmodideductum estexveteri principio, 
nempe collationem beneficiorum pertinere ad eos de 
quorum bonis fundata erant; id est, ad Episcopum si ex 

(1) Schmalzgrueber, tit. de Prcebendis. 

mensa episcopali; ad capitulum si ex mensa capitulari; ad 
.utrumque si ex bonis communibus praebendae fuerint 
constitutse. Quoties neque documentis neque posses- 
sione liquet, quibusnam bonis fundatae fuerint praeben- 
dae canoniales, praesumuntur ex bonis communibus 
initio fundatae. 

Dotes ad obtinendum canonicatum. 

Multae dotes in canonicis requiruntur : 

I. Status clericalis, et in capitulis cathedralibus certus 
ordo. « In Ecclesiis cathedralibus omnes canonicatus 
habeant annexum ordinem presbyteratus, diaconatus 
vel subdiaconatus. Dimidia saltcm pars presbyteri sint ; 
ubi vero consuetudo laudabilior habet, ut omnes sint 
presbyteri, omnino observetur (1). » 

II. jEtas. — In Ecclesiis cathedralibus requiritur ut 
provisus possit saltem infra annum suscipere ordinem 
sacrum praebendae annexum. Igitur pro subdiaconatu 
sufficiunt 20 anni completi, pro diaconatu 21 , pro pres- 
byteratu 23. Canonicatus curam animarum habentes 
vigesimum quartum aetatis annum postulant. 

In collegiatis aetas 14 annorum sufficit, nisi certus ordo 
canonicatui sit adjunctus. 

III. Morum honestas relucere debet in canonicis, siqui- 
dem eorum munus est Episcopum adjuvare, et laudes 
divinas persolvere. Unde Concilium Tridentinum ait : 
« Ea integritate morum polleant , ut merito Ecclesiae 
senatus dici possint. » 

IY . Scientia Theologiae et Canonum. Cum enim cano- 
nici Ecclesiae cathedralis sint Episcopi consilium, ipsis 
necessaria est tum doctrina fidei et morum, tum notitia 
juris ecclesiastici. 

(1) Concilium Tridentinum, sess. XXIV, cap. xn, de Heform. 

V 

QOJESTIO 2*. — DE INTBRNA CONSTITUTIONE CAPITULORUM. 

Canonfci considerantur vel singulatim, vel universa- 
tim : 

1. De membris capituli. 
II. De corpore capitulari. 

I. — De merobris capituli. 

{ . Diversi honoris gradus in capitulo. 

2. Canonicorum praebendae et obligationes. 

1. Diversi honoris gradus in capitulo. 

1. Diversi gradus inter canonicos titulares. 

2. Canonici supernumerarii. 

» 
Diyersi gradus inter canonicos titulares (1). 

I. Gradus in genere. — Inter canonicos eminent qui 
Dignitatem, aut Officium, aut Personatum obtinent. Di- 
gnitas est praerogativa honoris cum jurisdictione aut ad- 
ministratione. Officium est administratio sine jurisdic- 
tione et praecedentia. Personatus est praecedentia sine 
jurisdictione. 

1 . His gradibus insigniti sunt, praeter Archidiaconum 
et Archipresbyterum, Praepositus, Decanus, Primicerius 
et Praecentor, Thesaurarius et Scholasticus. 

Curam capituli gerebat Prcepositus internam et exter- 
nam, Decanus tantum internam. Primieerius, ita dictus 
ex eo quod in cereis tabulis primus inscriberetur, Cho- 
rum dirigebat, et alio nomine appellatus est Prcecentor 
ex officio ipsi incumbente ut divinae laudes ordinate 

» 

(1) Bouix, de Capitulo. 

persolverentur. Sacrista seu Thesaurarius et Custos reli- 
quias, vasa sacra, etc, curabant ; saepius eorum idem 
erat officium. Haec nomina plerumque nunc inania sunt, 
diversa pro diversis locis, nec retinent vestigium pristi- 
nae potestatis. 

2. Juxta vigentem disciplinam in capitulis, dignitates 
et simplices canonicatus distingui solent. Attendenda 
est ecclesiarum consuetudo, et videhdum quid jurisdic- 
tionis, velmuneris, velhonoris cuique conferatur.Prima 
dignitas in diversis dioecesibus est vel Archidiaconus, 
vel Decanus, vel Prsepositus. 

Dignitates hodie nullam jurisdictionem habent anne- 
xam, ac proinde rectius eas dixeris personatus quam 
dignitates. Attamen expraxi dignitates dicuntur tum eae 
quibus olim annexa erat jurisdictio, tum iitiili benefi- 
ciales qui ex statuto vel consuetudine dignitatibus ad- 
scribuntur. 

Inde duo inferuntur : 1° Dignitates sunt sive Archi- 
diaconus et Archipresbyter eo ipso quod hoc nomine 
insigniuntur a jure in Ecclesiis cathedralibus, sive ille 
canonicus qui est caput et prseses capituli. — 2° Nulli 
alii sunt dignitates nisi tales probentur, vel per decre- 
tum erectionis tituli ipsorum in dignitatem, vel percon- 
suetudinem et existimationem loci, vel per jurisdictio- 
nem perpetuo titulo annexam. 

II. Officia in capitulo. — Concilium Lateranense IV 
instituit in capitulis cathedralibus duplex officium, 
nempe Theologalis et Poenitentiarii. Haec saluberrima 
institutio stabiliorem formam a Concilio Tridentino ac- 
cepit ; exinde canonicatum theologalem et poenitentia- 
lem erigit Episcopus, dum praBbendas primo vacaturas 
his muneribus stabiliter afficit (1). 

(1) Concilinm Tridentinum, sess. V, cap. i ; sess. XXIV, cap. xvm. 

4. Canonici Tkeologalis officium est Scripturam cfero 
et populo explanare extra missarum solemnia, diebus 
et horis ab Episcopo praestitutis (1). 

2. Canonici Pcenitentiarii munus estfidelium confessio- 
nes audire. Apud ficclesiam catbedralem instituitur 
quasi parochus totius dicecesis ; ab ipsa lege jurisdictio- 
nem ordinariam in foro interno consequitur. 

Uterque, dum munere suo fungitur, censetur choro 
interesse. 

Canonici supernumerarii. 

Supernumerarii dicuntur canonici qui sunt extra nu- 
merum actu vigentem in capitulo. 

J. Triplex istorum species distinguitur. — Prima eorum 
est qui creati sunt a R. PQntifice cum exspectativa, ni- 
mirum quibus Papa contulit canonicatum et praebendam 
primo vacaturam. Altera, eorum qui ultra numerum an- 
tiquum per erectionem novae praebendge recipiuntur in 
canonicos. Tertia, eorum qui sfrie prabenda vel expec- 
tativa creantur ad honores, et honorarii nuncupantur. 

Prima species non attendenda videtur; etenim non 
est amplius in usu, cum Tridentinum Concilium hujus- 
modi gratias expectativas prohibuerit. Secunda etiam 
eliminari potest; nam accedente nova fundatione, ca- 
nonicus ista praebenda provisus vere est de numero ac- 
tuali canonicorum. Nonnisi ratione antiqui numeri di- 
citur supernumerarius. 

Superest consideranda tertia species. 

II. Canonicorum ad honores legitima institutio et pri- 
vilegia. 

\ . Creationem eorum esse legitimam constat ex aucto- 
ritate et ratione. Ad auctoritatem quod attinet, hodie 

0) Bcnedictus XIV, de Synodo dioecesana, lib. XIII, cap. ix. 

viget in dicecesibus universis usus creandi canonicos 
honorarios. Accedunt declarationes quibus Congregatio 
Concilii hanc ecclesiarum praxim probat, etiamsi ca- 
nonicus honorarius non inserviat Ecclesise cui adscribi- 
tur. 

Suffragatur ratio convenientise : utile est Ecclesiae, 
posse viros de religione bene meritos publico honoris 
testimonio per Episcopum et Capitulum condecorari. 

Equidem prohibetur institutio canonicorum sine prae- 
benda. Id autem intelligitur de canonicis proprie dictis. 

2. Moduseos creandi. Episcopusilios eligit cumassensu 
Capituli. Sufficiens vero consensus exhibetur, dummodo 
Capitulum nominationem approbet, et canonicos hono- 
rarios in suis stallis admittat, eosque tabulis inscribat. 

Nonnisi ex causa legitima fieri debet creatio canoni- 
corum ad honores. Numerus eorum ultra certos limites 
non protrahatur. 

3. Privilegia ipsorum reducuntur ad stallum, nomen 
et insignia canonicorum. 

2. Canonicorum praabend» et obligationes. 
De praebendis. 

Bona temporalia quibus capitulum sustentatur, duplici 
modo considerantur vel in genere, vei in specie quoad 
Galliam. 

I. Ad capitula spectant ipsae prabendce et distributiones 
quotidianse. 

i . Prcebendce. — Olim communes erant reditus Epi- 
scopi et capituli, communisque victus. Sensim friges- 
cente charitate et regulari observantia, communis massa 
redituum divisa est inter Episcopum et capitulum; 
deinde singulis de eapitulo proportionata bonorum por- 
tio concessa est, et prcebenda nuncupatur. 

Praebenda canonicalis definitur : jus percipiendi pro- 
ventus in Ecclesia, competens uni de collegio capitu- 
lari. 

In canonicatu duo diversa jura concurrunt, nempe 
canonia et prcebenda. Ganonia est titulus juris quo cleri- 
cus fit collegii metnbrum et consequitur stallum in 
choro, vocem in Capitulo, jus adprsebendam. Praebenda 
vero est beneficium canoniae annexum. 

2. Distributiones quotidianas primus excogitavit Ivo 
Carnutensis Episcopus (XI saeculo), ut canonici fierent 
divinis officiis assidui. Haec institutio transiit in jus De- 
cretalium, eamque Concilium Tridentinum confirma- 
vit (i). 

Ex ea lege, tertia pars fructuum praebendarum debet 
separari, et in quotidianas distributiones converti, ab 
absentibus amissas, praesentibus accrescentes ac inter 
ipsos dividendas juxta modum ab Episcopo determina- 
tum. 

II. Pensiones canonicis apud Galliam solutce prcebendis 
cequiparantur. 

Ratio est, quia eis convenit definitio beneficii. Etenim 
pensiories ejusmodi sunt portio bonoruno Ecclesiae in 
reditus commutatorum. Haec autem portio ab auctori- 
tate ecclesiastica singulis canoriicis assignatur.in perpe- 
tuum, ratione officii spiritualis. 

Accedit responsio S. Poeriitentiarias (1819) : « Pensio- 
nes quae canonicis solvuntur, induunt naturam benefi- 
ciorum, et annexam babent obligationem inhaerentem 
bonis ecclesiasticis. » 

De obligationibus canonicorum. 

Duplex distinguitur earum species : aliae sunt obliga- 

(1) Sess. XXI, cap. iu; XXII, cap. m; XXIV, cap. xu. 

tiones capituli erga Episcopum, aliae obligationes cano- 
nicorum erga Ecclesiam. 

I. Obligationes erga Fpiscopum, nempe honor et obedien- 
tia. 

1. Capitulum Episcopo exhibet honorem primo quoad 
locum : « Episcopis ubique is honor tribuaiur qui eorum 
dignitati par est, eisque in choro et in capitulo, in pro- 
cessionibus et aliis actibus publicis, sit prima sedes et 
locus quem ipsi elegerint, et praecipua omnium rerum 
agendarum auctoritas (\). » 

Secundo, quoad assistentiam : «Canonici compellantur 
Episcopo celebranti aut alia Pontificalia exercenti assis- 
tcre et inservire (2). » 

Tertio, quoad associationem : « Cum Episcopus, rei 
divinae peragendse causa, ad Ecclesiam venturus est, 
debent canonici eum comitari (3). » 

Quarto, quoad ornamenta : cum Episcopus vult pon- 
tificalia exercere, a capitulo subministranda sunt ei 
paramenta e sacristia cathedrali. Vicissim plurima or- 
namenta Episcopi morientis ad capitulum pertinent ex 
dispositione quam Pius IX confirmavit (4). 

2. Capitulum Episcopo praestat obedientiam. Regula 
generalis : Episcopus potest capitulo praecipere, modo 
tamen ea tantum praecipiat, ad quae praestanda de jure 
tenentur canonici . Ratio est quia Episcopus jurisdictio- 
nem habet non tantum in singulos dicecesanos, sed in 
ipsum capitulum ; imo potest Episcopus illud judicare 
ratione vel status clericalis, vel officii vel beneficii. 

Ratio limitationis est, quia jurisdictio Episcoporum a 
R. Pontifice pendet in assignatione materiae et subdito- 

(1) Goncilinm Tridentinum, sess. XXV, cap. vi. 

(2) Concilium Tridentinum, sess. XXIV, cap. Xii. 

(3) Cceremoniale Episcoporum^ lib. I, cap. xv. 

(4) Pii IX littero apostolicae Cum illud plurimi, U jan. 1847.; 

rum. Atqui Pontifex ad Episcopum ait in Decretalibus : 
« Tu his juribus contentus existens, non amplius ab eis 
exigas (1). » 

Proinde non exigenda sunt servilia in jure non expressa. 
Yerum in dubio an aliquid possit ab Episcopo mandari, 
praesumptio stat pro mandato Episcopi. 

II. Obligationes erga Ecclesiam sunt professio fidei, di- 
vinum officium, missa conventualis, residentia. 

1. Obligatio profitendi fidem. Decernit Concilium Tri- 
dentinum : « Provisi de canonicatibus et dignitatibus in 
Ecclesiis cathedralibus^ non solum coram Episcopo seu 
ejus officiali, sed etiam in capitulo orthodoxae suae fidei 
publicam facere professionem tenentur, et in Romanae 
Ecclesiae obedientiasepermansuros spondeant, acjurent; 
alioquin fructus non faciant suos (2). » 

2. Officium divinum in choro. Initio Ecclesiae, clerus et 
populus simul in Ecclesia laudes Dei celebrabant. Postea 
selecti sunt clerici qui publice etquolidie horas canerent. 
Exinde capitulo incumbit obligatio celebrandi divinum 
officium publice, assidue, integre, per psalmodiam. 

Horarum canonicarum recitatio debet esse solemnis : 
« Omnes divina per se, et non per substitutos, compel- 
lantur obire ofticia, atque in choro, ad psallendum ins- 
tituto,hymnis etcanticisDeinomenreverenter, distincte, 
devoteque laudare (3). » 

Cumofficium divinum collegialiter celebrari non pos- 
sit, nisi adsint canonici, requiritur assidua singulorum 
assistentia. Causae a servitio chori excusantes quandoque 
dantur; etenim quamvis singuli canonici regulariter 
teneantur assistere, collegium a pluribus membris re~ 
praesentatur. Jamvfero istae causae sunt duplicis generis : 

(1) Tit. de Officio judicis ordinarii, cap. Conquerente. 
{2) Concilium Tridentinum, sess. XXIV, cap. xu. 
(3) Scm. XXIV, cap. iit. 

aliae ita excusant utabsenslucretur, non tantum fructus 
prsebendae, sed etiam distributiones, v. g. excusantur 
Tbeologalis eo die quo lectiones habet, Poenitentiarius 
dum audit confessiones; aliae ita excusant ut absens 
lucretur quidem fructus praebendae, non autem distri- 
butiones, v. g. eo modo excusantur duo canonici quos 
Episcopus in suo scrvitio retinet. 

Officium divinum capitulariter celebrandum est inte- 
gre ; nam canonicus, vi sui muneris, nisi legitime dis- 
pensetur, illud in choro persolvit, quod privatim recitat 
clericus in sacris. Ubi capitulum paucis canonicis con- 
stat, non desunt exempladispensationis; v. g. pleraque 
Galliae capitula ex Indulto non tehentur quotidie matu- 
tinum cum Laudibus in ecclesia celebrare. 

Canonici officiumpersolvuntpsa/fe7*tesin choro. Ut mu- 
nerisuosatisfaciant,nonsufficitassistere,nisicanant;con- 
trariam sententiamBenedictus XIV profligavit. Attamen 
canonicicompelli nondebent ad horassemper celebran- 
dascumcantupropriedicto; satis est, sialtavocerecitcnt. 

3. Celebratio missce conventiialis. De jure communi ca- 
pitula regulariter tenentur ad missam conventualem 
quotidie celebrandam pro benefactoribus. 

Haec missa est conventualis, id est, praesente collegio 
et ipsius nomine ab uno canonico peragenda. 

Requiritur missa celehranda^ non simpliciter legenda, 
sed solemnis aut cantata. UndeHonorius III ait : « Mis- 
sarum solemnia conventualiter celebretis. » 

Sacrificium capitulare quotidie celebratur. Ratio est, 
quia capitulum singulis diebus persolvit divinum offi- 
cium, cujus sacrum est pars praecipua. 

Missa capitularis benefactoribus applicanda est. Haec 
obligatio constat, praesertim ex quo Benedictus XIV 
auctoritate apostolica confirmavit varias Congregationis 
concilii resolutiones , quibus, non obstante contraria 

consuetudine, e medio sublatae fuerunt excusationes ad 
declinandam hujusmodi applicationem. Ex indulto, 
canonici Gallise dispensantur ab obligatione applicandi 
quotidie benefactoribus missam conventualem (i)< 

4. Residentia. — Cum ofiicia canonicorum personalia 
sint atque continua, postulant residentiam, cujus obli- 
gatidnem Goncilium Tridentinum statuit : « Obtinentibus 
in cathedraiibus aut collegiatis canonicatus non liceat, 
vigore cujuslibet statuti aut consueludinis, ultra tres 
menses ab eisdem ecclesiis quolibet anno abesse ; salvis 
nihilominus earum ecclesiarum constitutionibus, quae 
longius servitii tempus requirunt (2). » 

II. — De corpore capitulari. 

Ganonici, universim considerati, efficiunt corpus seu 
personam moralem ad quam spectant conventus capitu- 
laris et statuta capitularia. 

1 . Gonventus capitularis. 

2. Statuta capitulorum. 

1. Conventus capitularis (S). 

Aliae regulae respiciunt capituli convocationem, aliae 
vero actum capituhrem. 

I. De convocatione capituli quaeritur 4° penes quem sit 
potestas convocandi capitulum; 2°quinam sint vocandi. 

1. Capftulum sub duplici aspectu consideratur, nempe 
vel ut Episcopi consilium, vel ut collegium. 

Quatenusillud est consilium Episcopi, ab ipso Preesuie 
atit a Yicario generali convocatur. 

* 

(1) Analectajuris pontiflcii : des Chapitres cathtdraux. 

(2) Sess. XXIV, cap. xn. — (3) Decretalium lib, III, tit. x, De his 
qwB fiunt a majore parte capituii. 

Quatenus est collegium, ei competit jus autonoiniae $ 
quamobrem a proprio capite convocari potest. 

Ex regula generali, capitula congregantur sine licentia 
Episcopi. Attamen haec regula duplicem exceptionem 
patitur, tum ex eo quod adesse possit contraria con- 
suetudo, tum ex eo quod non prohibeatur Episcopus 
convocationem capituli propter gravem causam aliquan- 
do suspendere. 

2. Gapitulum est ordinarium vel extraordinarium. Ad 
capitulum ordinarium canonici sufficienter convocati 
censentur per notitiam temporis et loci conventus cele- , 
brahdi. 

Ad capitulum extraordinarium vocari debent omnes 
canonici in civitate praesentes, et non procul absentes. 
Imo etiam absentes convocandi sunt, ubi agitur de rebus 
majoris momenti. 

II. Actus capitularis. — 1. Praeses capituli est ille cui 
competit jus convocandi. 

2 . Necesse est ut congregentur duae ex tribus partibus 
canonicorum qui adesse debeni, possunt et volunt. 

3. Vocem habent generaliter illi solum qui sunt de 
numero canonicorum. Canonicis impeditis licet consti- 
tuere procuratorem qui suffragium ferat ipsorum no- 
mine. 

4. Suffragia libera esse debent. Verum modus illa 
emittendi non fuit jure communi determinatus, electio- 
nibus exceptis. 

5. Pro exitu negotii regulariter requiritur et sufficit 
consensus majoris et sanioris partis prsesentium. Major 
autem pars censetur sanior, nisi de pravo illius animo 
probatio fieri possit supcriori. 



I. t± 

2. Statuta capitularia. 

i . Jus commune circa statuta capitulorum. 
2. Jus capitulare ia Gallia. 

Jus commune circa statuta capitulorum. 

I. Capitulum potest aliqua statuta sibi condere. Ratio est, 
quia capitula sunt collegia legitime constituta; atqui 
omne corpus morale habet facultatem sibi providendi 
per statuta quibus finem suum consequatur. 

Accedit auctoritas canonistarum et tribunalium 
Sanctae Sedis : « Explorati juris est capitulum posse 
statuere super his quse ad ipsum pertinent (1).» 

II . Qualis sit ista potestas capitulorum. 

1. Gapitulum statuit generatim fn minoribus, id est, 
circa ea quae nec statum generalem Ecclesiae, nec ipsum 
Episcopum respiciunt. 

Ex principio plura inferuntur : 1. Episcopus invigilat 
ne capitulum aliquid statuat vel nocivum, vel juri com- 
muni contrarium, vel propriam potestatem excedens. — 
2. Statuta a capitulo condita de rebus arduis non valent 
donec accesserit Episcopi consensus. — 3. Administra- 
tio Ecclesiae cathedralis spectat simul ad Episcopum et 
capitulum. 

2. Capitulum potest etiam poenaiia statuta condere, 
modo poenae non excedant disciplinam domesticam. 

Hujusmodi statuta, praesertim a Superiore approbata, 
obligant singulos canonicos, etiam successores eorum 
qui statuta condiderunt. Etenim illa obligant donec re- 
vocentur, si naturam legis induant ; atqui rationem legis 
induunt, sive quia capitulum videtur habere jurisdictio- 

( 1 ) Decisio Rotae romanae (1 585) . 

nem legislativam, ad leviora quidem restrictam, sive 
quia statuta capitulorum ab Episcopo confirmari solent. 

3. Ad eosdem pertinet statutorum correctio, ad quos 
de jure communi spectat eorum confectio (1). 

Capitulum potest sua statuta, etiam ab Episcopo con- 
firmata, mutare, modo illa sint de rebus ad capitulum 
pertinentibus, et confirmatio sit accidentalis. Jamvero 
accidentalis praesumitur confirmatio in favorem statuen- 
tium concessa, essentialis autem confirmatio quae ad 
bonum publicum refertur. 

Jus capitulare in Gallia. 

Ut istud jus innotescat, duo sunt expendenda : 

1. Prior confectio statutorum capitularium in Gallia; 

2. Eorum revisio. 

I. Quibus modis condita fuerint prima statuta. Sancta 
Sedes juri communi derogavit, etEpiscopis jus transito- 
rium concessit ad concordatum anni 1801 exequendum. 

1. Gardinalis Legatusa Pio Yllaccepit « ampiissimas 
facultates, etiam subdelegandas, ad probanda statuta 
capitulorum (2). » 

Idem Legatus statuit : aHujus facultatis vigore, Epi- 
scopis Galliarum primo futuris facultatem concedimus, 
ut capitulum in catbedralibus Ecclesiis erigere ipsi 
possint, juxta formam a canonibus prsescriptam... Iis- 
dem Episcopis primo futuris cura erit, ut quae perti- 
nent ad capitulorum regimen, pro eorumdcmEpiscopo- 
rum prudentia, constituantur , relicta tamen eorum 
successoribus statutorum immutandorum facultate, re- 
quisito prius capitulorum consilio (3). » 

Haec derogatio juri communi facta fuit, eo quod adre- 

(1) Schmalzgrueber, de Cessatione lerjum. — (2) Bnlla Qui Chriiti 
Domini (1801). — (3) Cardinalis Legati Decretum (1802). 

ligionem in Galliis instaurandam plurimi interesset, ut 
citiusabsolvereturEcclesiarumet capitulorum ordinatio. 
Verum quod decrevit Legatus de successoribus pri- 
morum Episcoporum, videtur intelligendum de succes- 
soribus proximis. Etenim concessiones a jure communi 
exorbitantes stricte interpretand» sunt; atqui Legatus 
non dixit : successoribus in perpetuum. Equidem voluit 
ordinationi capitulorum sine mora providere ; ad hunc 
finem licitum fuit Episcopis proxime succedentibus ne- 
cessarias mutationes inducere. Legatus vero non debuit 
neque potuit juris communis observantiam impedire in 
perpetuum. 

Juxta hanc sententiam, capitula vi concordati anno 
1802 instituta, hodie juri communi subjiciuntur, quoad 
potestatem conficiendi et mutandi statuta capitularia. 

2. In Ecclesiis anno J822 erectis, omne jus condendi 
statuta capitulorum Episcopis ab Apostolica Sede con- 
cessum est. Equidem in concordato anni 1847, Pius VII 
mandat Episcopis « ut a singulis canonicorum collegiis 
statuta decerni curent, sibique probanda proponi (1). » 
Verum ut res expeditius perficeretur, Summus Pontifex 
anno 1822 statuit : «Episcopi pro singulis canonicorum 
collegiis statuta decernent, et ab ipsis observari cura- 
bunt (2) . » 

In his ecclesiis statuta capitulorum mutari nequeunt 
nisi juxta jus commune. Nam Pius VII juri communi 
derogavit tantum quoad statutorum confectionem ; ve- 
rum circa illorum mutationem nullum jus particulare 
Episcopis successoribus attributum est. 

II. Statutorum revisio. — 4. Ad illam proceditur in 
hunc flnem, ut statuta capitulorum ad normas juris ca- 
nonici reducantur. 

2. Episcopi Galliarum, revisionem ejusmodi aggre- 

(1) Bulla Commissa divinitus. — (2) Bulla Paternce pietatis. 

dientes, duplicem viam secuti sunt : alii sibi vindicant 
facultatem immutandi statuta capitulorum (\); alii,re 
mature perpensa ad normam juris, capitulis dimiserunt 
curam revisendi sua statuta, sibi reservato jure ea pro- 
bandi (2). 

§ 2. — Potestas capituli cathedralis ad extra. 

{ . Potestas capituli sede plena. 
2. Potestas capituli sede vacante. 

Qekstio 1*. — Db potbstate capituli sbdb plkha (3). 

Auctoritas capituli consistit in eo quod aliquando re- 
quiraturillius consilium vel consensus. 

I. Discrimen inter consilium et consensum. Dbi requi- 
ritur consensus capituli, Episcopus non tantum tenetur 
illud exquirere, sed etiam sequi. At ubi requiritur con- 
silium, oportet illud audire ; necessitatem vero non in- 
fert. 

Neque tamen consilium est superfluum ; postulatur 
enim, ne quid Episcopus inconsiderate agat. 

Caeterum actus, sine requisito consilio factus, regula- 
riter valet, nisi consilium prsecipiatur per modum con- 
ditionis necessariae. 

II. De requisito capituli consilio. — Ex regula generali, 
debet Episcopus in omnibus arduis negotiis consilium 
capituli exquirere. Ratio est, quia canonici sunt consi- 
liarii nati Episcoporum. 

Dantur speciales casus, in quibus leges expresse de- 

(1) Concilia provincie Parisiensis, Remensis, Turonensis. . 

(2) Concilia Burdigalense , Senonense , Tolosanum, Auscitanum , 
Aquense. 

(3) Decretalium lib. III, dt. ix, De iis, quce fiunt a Prcelatis sine 
consensu capitulu 

22. 



390 EXPOSITIO METHODICA JURIS CANONICI. 

cernunt ab Episcopo requirendum esse capituli consi- 
lium, v. g. in convocanda synodo, in condendis statu- 
tis, etc. 

III. De requisito capituli con^ensu. — Consensus capituli 
non requiritur nisi in casibus a jure expressis. Ratio est, 
quia ordinarium regimen dioecesis Episcopo commit- 
titur. 

Jamvero duplex distinguitur species negotiorum in 
quibus ex jure necessarius est capituli consensus : 
hujus modi sunt negotia qu» vel ecclesiae vel capitulo 
prsejudicium afTerunt. Ad priorem speciem perlinent 
gravis obligalio ecclesiae per contractum inducenda, 
alienatio rei pretiosae. Ad alteram speciem spectat, v. g. 
mutatio in numero canonicorum. 

IV. Consuetudo plurimum valet in hac materia. Epi- 
scopum in quibusdam causis eximere potest ab obliga- 
tione requirendi consilium vel consensum capituli. 

Attamen praescribere nequit consuetudo nunquam 
exquirendi consilium vel consensum capituli. Ratio est, 
tum quia consuetudo ejusmodi cederet in grave detri- 
mentum Ecclesiae, tum quia praecipuum finem suum 
non assequerentur capitula, quae ab Ecclesia fuerunt 
instituta tanquam senatus Episcoporum. 

Qcjestio 2*. — De potestatb capituli sede vacante. 

Disserendum est i°in genere de capitulo sede vacante ; 
2° in specie de Vicario capitulari. 

I. — De capitulo sede vacante. 

i . Episcopo succedit capif ulum. 
. 2. Qualis jurisdlctio ad capitulum devolvatur. 

1. Episcopo succedit capitulum, sede vacante. 

1. Multiplici modo sedes vacat. — Proprie vacat per mor- 
tem, vel renuntiationem, vel translationem, vel deposi- 
tionem Episcopi. 

2. Sedes dicitur impedita, quando Episcopus, vi ex- 
terna impeditus, munus suum exercere nequit. Pro di- 
verso casu servandae sunt regulse sequentes : 

Primo, jurisdictio ad capitulum devolvitur, cum Epi- 
scopus a paganis vel hsereticis vel schismaticis captus 
est, ita ut iieri nequeat communicatio inter ipsum et 
dicecesanos, nequereliquerit vicarium generalem qui in- 
terim dicecesim administret. 

Secundo y id non est intelligendum de casu in quo 
Episcopus a potestate civili in carcerem conjiceretur. 
Hsec sententia Romae practice adoptatafuit (1). 

Tertio^ si moriatur unicus vicarius generalis, Episcopo 
in remotis agente, ad Sedem Apostolicam recurrendum 
est. 

Quarto, Episcoposuspenso, capitulumnon administrat; 
verum Sancta Sedes vicarium apostolicum constituit. 

II. Sede proprie vacante, exjureantiquo et Triden- 
tino, jus administrandse dioecesis ad capitulum devol- 
vitur, sive jurisdictio incipiat in capitulo existere quando 
moritur Episcopus, sive jam habitualiter in capitulo 
existens, tunc in eo consolidetur et transeat ad actum. 

Tempus attendendutn est. Equidemjurisdictio transit 
in capitulum ipso momento, quo Episcopus decessit, 
aut suae translationis testimonium accipit, autsententia 
depositionis pronuntiatur. Verum ad potestatem licite 
exercendam, capitulum tenetur expectare notitiam cer- 

(1) Ita rem decidunt Pius VII, Gregorius XVI, Pius VII erga Epis- 
copos violenter expulsos. 

tam de morte PraBsulis, vel de accepto translationis tes- 
timonio, vel de sententia depositionis. 



2. Qualis jurisdictio ad capitulum devolvatur. 

1. Regula generalis : Sede vacante, ad capitulum per- 
tinet jurisdictio episcopalis ordinaria, exceptis iis quae 
exjure specialiter reservantur. Ratio est, quia, juxta 
Decretales, Ordinarii nomine venit tum Episcopus sede 
plena, tum capitulum sede vacante. 

Igitur capitulum potest statuta condere et ab eis dis- 
pensare, causas judicare et poenas infligere, confessa- 
rios approbare, imo dioecesim visitare et synodum ce- 
lebrare. Ea generatim sibi sumit, quae sine damno non 
differuntur. 

II. Fxceptiones. — I. Capitulum non peragit ea quae 
sunt ordinis episcopalis, licet recte possit exterum 
Episcopum advocare ad exercenda pontificalia. 

2. Litteras dimissorias ad ordinum susceptionem non 
concedit, nisi elapso anno, vel clericis arctatis qui ra- 
tione beneficii ordines suscipere tenentur. 

3. Capitulum non exercet ea per quae status prior 
ecclesiae vel dioeceseos mutatur, aut futuro praelato prae- 
judicium infertur. Hinc non potest alienare bonaet jura 
ecclesiae (i). 

4. Excipiuntur ea, quae Episcopo juretantum extraor- 
dinario, aut ratione dignitatis episcopalis competunt. 

5. Excipiuntur ea quae Episcopo specialiter reservan- 
tur, qualia sunt beneficia ad liberam solius Episcopi 
collationem spectantia. Merito igitur capitula Galliae 
consueverunt nominationem parochiarum proprie dic- 
tarum futuro Episcopo reservare. 

(1) Decretalium lib. III, tit. ix, Ne sede vacante aliquid innovetur» 



PARS SPECIALIS. 395 

II. -*• De Vicario capitulari. 

i. Ejus electio. 
2. Illius potestas. 

1. Electio Vicarii capitularis. 

I. Necessitas hujus electionis. Quamvis ecclesiae viduatse 
regimen ad universum capitulum spectet, ejus tamen 
administratio singulari personse committenda est. 

Equidem ista jurisdictio capitulorum olim per cano- 
nicos in communi gerebatur. Verum sapienter conci- 
lium Tridentinum statuit : « Capitulum, sede vacante, 
Officialem seu Vicarium infra octo dies post mortem 
Episcopi constituere omnino teneatur. Si secus factum 
fuerit, ad Metropolitanum deputatio hujusmodi devol- 
vatur (1). » 

Ex eodem decreto, capitulum, ubi cura temporalium 
ei incumbit, oeconomum unum vel plures eligit, qui 
rerum ecclesiasticarum curam gerant. 

II. An capitulumpossit plures vicarios deputare. 

1. Ubi non viget consuetudo prsesertim immemorialis, 
non potest capitulum constituere nisi unum Vicarium. 
Ratio est, quia lex Tridentina, quae regiminis unitatem 
inducit, eluderetur si dejure communi liceret plures 
Vicarios eligere; omnes enim canonici constitui pos- 
sent Vicarii capitulares ; quod idem esset ac nullum 
eligi. 

Accedit auctoritas. Concilium loquitur in singulari 
{pffieialem seu vicarium), dicit vero ceconomum unum vel 
plures. Unde Congregatio Concilii decidit hunc esse Tri- 
dentini decreti sensum, ut non possit eligi nisi unicus 

(l)-Goncilium Tridentinum, sess. XXIV, cap. xvi. 

Vicarius, exceplo casu consuetudinis immeiporialis(l). 

2. An capitulis Gallise liceat plures Vicarios eligere ? 
Hujus praxis inducendse rationem aperit concilium pro- 
vincise Remensis (2) : «Quoniamapud Galliarum eccle- 
sias propter dioecesium extensioncm Episcopus duos 
habet vicarios generales a gubernio stipendium reci- 
pientes, ex diuturna consuetudine capitulum potest 
aut eosdem eligere sub vicariorum capitularium no- 
roine, aut alios ipsis adjungere vel eliam substituere. 
Numerus autem eorum non progrediatur ultra modum, 
ne recedatur a mente Concilii Tridentini , aut forte 
, videatur capitulum seipsum actualem dicBcesis admi- 
nistratorem constituere, et sic irritam legem Tridenti- 
nam reddere. » 

Istud decretum a Gongregatione Concilii correctum 
non fuit. Attamen, anno 1858, Prsefectus Congregationis 
ad Archiepiscopum Remensem de relatione status dioe- 
cesis scripto respondit : « Quod innuis, sede vacante 
tres vicarios capitulares eligi solere, animadvertunt 
Patres, capitula Cathedralium unum Yicarium capitula- 
rem, non autem duos vel plures deputare debere. Mo- 
nebis itaque capitulum, ut huic disciplinse adhaereat, 
cum prsesertim non impediatur Yicario alium virum 
adsciscere, qui opem adjutricem eidem prsebeat. » 

Exinde qusedam capitula unum Yicarium elegerunt. 
Yerum, anno 4863, congregatio Concilii, a canonicis 
ecclesise Cadurcensis interrogata, « qusestioni quoad 
nominationem duorum vicariorum, sede vacante, res- 
pondit, posse tolerari. » 

III. Dotes vicarii capitularis. — 4. Recte Yicarius eligi- 
tur ex canonicis Ecclesise cathedralis, sed capitulum 
non prohibetur extraneum idoneum eligcre. 

(1) Decisio in causa Panormitana (1592). 

(2) Goncilium Suessionenae (1849), tit. iiv, cap. u. 

In Yicarium capitularem constitui nequit parochus 
habens curam animarum extra civitatem episcopalem. 
Valida vero esset electio parochi urbani. 

2. Nominatus ad Episcopatum non eligendus est in 
Yicarium capitularem, cum ante confirmationem apo- 
stolicam nequeat ullo titulo administrationem dioecesis 
suscipere (1). 

2. Potestas Vicarii capitularis. 

I. Hite constituto Vicario capitulari, integra capituli 
potestas in eum transfertur. Equidem olim vigebat opinio 
pcrmittcns capitulo aliquam jurisdictionis partem sibi 
reservare. Sed sententia pnevaluit, non licere nec vale- 
re limitationes potestati Vicarii capitularis appositas. 

II. Vicarius nullatenus potest a Capitulo revocari. 
Ratio est, quia in capitulo non remanet jurisdictio ac- 
tualis. 

III. Potestas Vicarii capitularis expirat, quando novus 
Episcopus capitulo litteras apostolicas suae institulionis 
ostendit. Successor Episcopus potest a Vicario rationem 
admihistrationis exigere. 

(1) Concilium Lugdunense II, de Eleciione in vi° ; Alexandri V Const. 
Ex injuncto; Julii Ii Const. Romani Pontificis; Pii VII littere ad Vi- 
carium capitularem ecclesi® Florentin» et Parisiensis. 

RguscH,traduction par X. Her- 
tel. 1 vol. in-8 6 fr. 

Catechisme de perseverance , 
ou Expose" historique, dogmati- 
que, moral et litorgiqae de la 
Rcligion, depuis Torigine du 

Tartarie et en tlhine He», de- 
puis 1'apostolat de saint Thomas 

in-8.... 12 fr. 

Hermeneutica sacra, seu Intro- 
doctio in omnes ac singulos li- 
bros sacros veteris et novi Foe- 
deris; auctore J. H. Janssens. 
1 vol. in-8 4 fr. 

Histoire de France, depuis les 
origines gauloises jusqu'a nos 
jours, par Amedee Gabourd. 
20 vol. in-8, avec cartes geogra- 
phiques_. 100 fr. 

Histoire de la Litterature fran- 
caise, depuis le xvi« siecle jus- 
qu'a nos jours ; £todes bt Mo- 

DELES DB STYLE, par F. GODE- 

fkoy ; ouvrage couronni par VA- 
cadtmie frangaise. 3 forts vol. 
in-8 20 fr. 

Ces Tolumes comprennent les Prosa- 
teurs des xvi«, xru«# xuu« siecles. — 
Ont paru cette annee : * 

Les Poktis des xti« et xtii* siecles. 
i toI. in-8... 7fr. 

Histoire de la societd domes- 
tique chez tous les peuples an- 
ciens et modernes, ou Influence 
du Christianisme sur la famille, 
par Mgr J. Gaume. Deuxitme 
idition. 2 vol. in-8 12 fr. 

Dans son ouvrage, la Femme catho- 
lique, le R. P. Yintura s'exprime ainsi : 
■ VJBistoire de la famille , par 
Mgr Gaumi, est 1'im des plus graves, 
des plus importants et des plus utiles 
ouTrages qui ont paru dans ce siecle. 
Cest un ouTrage parf ait et Ie plus pro- 
pre a faire connaitre la necessitl, l'im- 
portance du catholicisme daus ses rap- 
ports avec la perfection de la famille, 
avec la civilisation et le bonheur de 
TEtat. Cest poor nous le livre de fa- 
mille par excellence, digne, apres FE- 
eriture sainte et le Catlchisme, d'occu- 



per la premiere plaee dans une biblio- 
theque de famille. » 

Histoire de Paris, pa A.Ga- 
bourd. 5 vol. in-8 28 fr. 

Histoire de sainte Adel&ide, par 
J. Dby. 1 vol. in-12. . 3 fr. 50 

Histoire des Gatacombes de 
Rome, accompagnto d'un plan, 
par Mgr J. Gaumb. 1 yol. in-8. 

6 fr. 

Histoire des £tats du Pape, par 
John Milet ; ouvrage traduit de 
1'anglais, parCh. Ouin-Lagroix, 
docteur en theologie. 1 vol. in-8. 

6 fr. 

Histoire dn Jansenisme, depuis 
son origine jusqu'en 1644, par 
le P. Rapin, de la Compagnie de 
Jesns ; ouvrage publie* pour la 
premiere fois par rabbe* Dome- 
nech. 1 vol. m-8 6 fr. 

Histoire gdnerale des Missions 
catholiques depuis le xm« sie- 
clejusqiranos jours, par M. le 
baron Henrion. Ouvrage illustre* 
de 320 gravures avec cartes geo- 
graphiques gravees sur acier. 
4 vol. grand in-8 a 2 colonnes. 

40 fr. 

Histoirenniverselle de 1'figlise 
catholique, par 1'abbe' Rohrba- 
cher, continute de 1846 a 1866 
par J. Chantrel, pricidte d'une 
Notice biographique et litteraire, 
par Ch. Sainte-Fot, suivie d'une 
Table generalb entierement re- 
fondue par L£on Gautier, et 
d'un Atlas historique speciale- 
ment dresse* pour 1'ouvrage par 
A.-H. Dofoor. Quatrieme &di- 
tion, publiee en 16 vol. grand 
in-8 a 2 colonnes. 

Avec Atlas broche" 150 fr. 

— — reli6 155 

Prix de Vexemplaire tiri sur 
tr&s-beau papier de Hollande, 

200 fr. 

On peut acqutrir TAtlas sans 
/'Histoire db l'£glise, mais non 
/'Histoirb db l'£glisb sans /'A- 

TLAS. 



PUBUCATTONS DE &AUME PRtRES ET J. MJMIEY. 



Lb memb odvragb (en petit nom- 
bre). Troisikme Mi{ion, en 30 v. 
in-8, avec Atlas 1 76 f r. 

Horloge de la Passion, ou R£-~ 
flexions et affections sur les souf 
frances de Jesus-Christ, par S. 
Licuoni ; traduit de 1'italien par 
Mgr J. Gadmb. Dix-neuvieme 
6dition. 1 vol. in-18, avec gra- 
vure 1 fr. 20 

Imitation de Jesus-Christ (1*), 
traduction nouvelle acconipagn£e 
de r^flxions et de prieres em- 
prunt£es aux Peres de 1'figlise, 
aux Docteurs et aux Saints, par 
L. Moread. Troisieme ddition. 
1 vol. in-12 imprime" sur papier 
glace" 3 fr. 50 

Imitation do Jesus-Christ (1'), 
traduite par le P. Lallkmant. 
Edition diamant, revue et cor- 
rige"e avec le plus grand soin. 1 v. 
in-48 1 fr. 

PRIX DES RELIURES : 
Chagrin,l<* choix,tranehessemees 3 > 

— — trauches unies.. 2 40 

— — trauches dorees 1 90 
Percaline, — tranches dorees > 80 

— — tranchesjaspees » 45 

Imitation de Jesus-Ghrist ()'}, 
traduite en francais par le P. 
Lallemant, de la Compagnie de 
J<5sus. 1 vol. in-64, ediiion mi- 
niature 4 fr. 

Prix de Texemplaire sur papier de 
couleur 6 fr. 

Reliuresde luxe a tout prix pour ce 
petit volume. 

Imitation (1') de Jesus-Christ , 
traduction du P. Lallemant avec 
des m^ditations composees par 
1'abbe' Chesnard; ouvrage ap- 
prouve" par Mgr re*veque d'Or- 
liSans et par S. Em. Mgr le car- 
dinal-archeveque de Lybn. 1 vol. 
grand in-32 3' . 

Imitation de la sainte Vierge, 
sur le modele de \ hnitation de 
Jtsus-Cfaist. l\o\.\ii-lS. 80 c. 

Imitation des saints (1'). 1 vol. 
in-12 2 fr. 



Imitatione Chrkti (de) libri qua- 
tuor. 1 v. grand in-32. 1 fr. 20 

Imitatione Christi (de) libri qua- 
tuflr, quibus adjungitur Ordina- 
rium Missae. Nova editio. 1 vol. 
in-18 1 fr. 30 

Infaillibilite" (1'), par Blanc db 
Saint-Bonnbt. Ouvrage prec£de* 
d'une Lettre du secre*taire de la 
Congregation de FJndex. 1 vol. 
grand in-in-8. 6 f r. 

Institutiories philosophicae, in- 
telligentise tironnm accommo- 
datae, auctore P. S. Smou, sacer- 
dote. 3 vol. in-12. 4 fr. 60 

Institutions thiologiquesdeLiE- 
bermann, docteur en th£ologie. 
Troisieme ddition, revue, corri- 
gee et augment^e de notes. 5 vol. 
in-8 20 fr. 

Mandements, Iettres pastorales 
et divers gcrits sur la constitu- 
tion de 1'Eglise, le principe de 
son autorite et de cellc des Ecri- 
tures, par Mgr Doney, eveque 
de Montauban. l volume in-8. 

5 fr. 50 

Mandement de Mgr l'ev6que de 
Perpignan, publiant 1'allocution 
prononce*e par N. S. P. le Pape 
dans le Consistoire secret du 
28 septembre 1860. Broch. gr. 
in-8 ^ 80 c. 

Manuale Christianorum, conte- 
nant les Psaumes, le Nouveau 
Testament, Tlmitation en latin, 
pr£c£de's de TOrdinaire de la 
Messe, des Vepres et des Com- 
plies. 1 vol. in-32 4 fr. 

Mannel des Confesseurs, par 
Mgr Gaome, protonotaire apos,- 
tolique. Neuvieme tdition. 1 vcl. 
in-8 5 fr. 50 

Manuel du Chapelet et du Ro- 
saire de la sainte Vierge, d'a- 
pres les documents les plus au- 
thentiques, par Tabbe* de Sam- 
bccy, avec approbation de Mgr 
Tarcheveque deParis. 1 v. in-18. 

1 fr. 40 



Corbsil, typ.et ster. de CafTB. 

